text:
ᱮᱹ ᱟᱨᱹ ᱨᱮᱦᱢᱟᱱ
ᱟᱞᱞᱟ ᱨᱟᱠᱷᱟ ᱨᱮᱦᱢᱟᱱ ᱫᱚ ᱵᱟᱹᱲᱛᱤ ᱠᱟᱛᱮ ᱮᱹ ᱟᱨᱹ ᱨᱮᱦᱢᱟᱱ ᱞᱮᱠᱟᱛᱮ ᱠᱚ ᱵᱟᱰᱟᱭᱮᱭᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱤᱱᱤᱡ ᱧᱩᱛᱩᱢᱟᱱ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱛᱟᱢᱤᱞ ᱟᱨ ᱦᱤᱱᱫᱤ ᱥᱟᱶᱛᱮ ᱟᱭᱢᱟ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱥᱮᱨᱮᱧ ᱟᱠᱟᱫᱼᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱖ ᱡᱟᱱᱩᱣᱟᱨᱤ ᱑᱙᱖᱗ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱟᱱᱟᱢ ᱛᱟᱭᱚᱢ ᱩᱱᱤ ᱫᱚ ᱚᱨᱩᱬᱟᱪᱚᱞᱚᱢ ᱥᱤᱠᱷᱚᱨ ᱫᱤᱞᱤᱯ ᱠᱩᱢᱟᱨ ᱢᱩᱫᱚᱞᱤᱭᱟᱨ ᱠᱚ ᱧᱩᱛᱩᱢ ᱞᱮᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱡᱚᱠᱷᱚᱱ ᱫᱦᱚᱨᱚᱢ ᱮ ᱵᱚᱫᱚᱞ ᱠᱮᱫᱼᱟ ᱩᱱᱡᱚᱠᱷᱟᱜ ᱧᱩᱛᱩᱢ ᱦᱚᱸ ᱵᱚᱫᱚᱞ ᱠᱟᱛᱮ ᱟᱞᱞᱟ ᱨᱟᱠᱷᱟ ᱨᱮᱦᱢᱟᱱ ᱮ ᱫᱚᱦᱚ ᱠᱮᱫᱼᱟ, ᱡᱟᱦᱟᱸ ᱫᱚ ᱠᱷᱟᱴᱚ ᱛᱮ ᱮᱹ ᱟᱨᱹ ᱨᱮᱦᱢᱟᱱ ᱠᱚ ᱢᱮᱛᱟᱭ ᱠᱟᱱᱟ ᱾ ᱴᱟᱭᱤᱢᱥ ᱯᱟᱛᱷᱟᱢ ᱱᱩᱭ ᱫᱚ ᱢᱚᱡᱟᱨᱴ ᱚᱯᱷ ᱢᱟᱫᱽᱨᱟᱥ ᱢᱮᱱᱛᱮ ᱢᱟᱹᱱ ᱥᱟᱨᱦᱟᱣ ᱮ ᱮᱢ ᱟᱠᱟᱫ ᱫᱮᱭᱟ ᱾ ᱨᱮᱦᱢᱟᱱ ᱫᱚ ᱜᱚᱞᱰᱮᱱ ᱜᱞᱚᱵᱽ ᱥᱚᱢᱢᱟᱱ ᱧᱟᱢ ᱟᱱᱤᱡ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱦᱚᱲ ᱠᱟᱱᱟ ᱾[᱑] ᱱᱚᱶᱟ ᱞᱟᱦᱟ ᱛᱮ ᱦᱚᱞᱤᱣᱩᱰ ᱯᱷᱤᱞᱢ ᱥᱞᱚᱢ ᱰᱚᱜᱽ ᱢᱤᱞᱤᱱᱤᱭᱚᱨ ᱨᱮᱱᱟᱜ ᱥᱮᱨᱮᱧ ᱞᱟᱹᱜᱤᱫ ᱵᱟᱨᱭᱟ ᱚᱥᱠᱟᱨ ᱥᱤᱨᱯᱷᱟᱹ ᱠᱚ ᱮᱢ ᱟᱠᱟᱫ ᱫᱮᱭᱟ ᱾[᱒] ᱱᱚᱶᱟ ᱯᱷᱤᱞᱢ ᱨᱮᱱᱟᱜ 'ᱡᱚᱭ ᱦᱚ' ᱥᱮᱨᱮᱧ ᱞᱟᱹᱜᱤᱫ ᱥᱚᱨᱮᱥ ᱥᱟᱶᱰᱴᱨᱟᱠ ᱠᱚᱢᱯᱟᱭᱞᱮᱥᱚᱱ ᱟᱨ ᱥᱚᱨᱮᱥ ᱯᱷᱤᱞᱢ ᱥᱮᱨᱮᱧ ᱞᱮᱠᱟᱛᱮ ᱵᱟᱨᱭᱟ ᱥᱤᱨᱯᱦᱟᱹ ᱪᱟᱞ ᱟᱠᱟᱫ ᱫᱮᱭᱟ ᱾[᱓]
ᱯᱩᱭᱞᱩ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱮᱦᱢᱟᱱ ᱫᱚ ᱥᱮᱨᱮᱧ ᱟᱡ ᱵᱟᱵᱟ ᱴᱷᱮᱱ ᱠᱷᱚᱱᱮ ᱪᱮᱫ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱯᱟᱛ ᱨᱟᱡᱽᱜᱚᱯᱟᱞ ᱠᱩᱞᱥᱮᱠᱷᱚᱨ ᱫᱚ ᱢᱟᱞᱟᱭᱟᱞᱟᱢ ᱯᱷᱤᱞᱢ ᱨᱮ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱨᱮᱦᱢᱟᱱ ᱫᱚ ᱥᱮᱨᱮᱧ ᱨᱮᱱᱟᱜ ᱥᱮᱪᱮᱫ ᱢᱟᱪᱮᱫ ᱫᱷᱚᱱᱨᱟᱡᱽ ᱴᱷᱮᱱ ᱠᱷᱚᱱ ᱥᱮᱬᱟ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱒ ᱥᱮᱨᱢᱟ ᱵᱚᱭᱚᱥ ᱠᱷᱚᱱ ᱜᱮ ᱟᱡᱤᱡ ᱜᱟᱛᱮ ᱥᱤᱵᱽᱢᱚᱬᱤ ᱥᱟᱶ ᱵᱮᱸᱰ ᱨᱩᱴᱥ (Band Roots) ᱞᱟᱹᱜᱤᱫ ᱠᱤ-ᱵᱳᱰ (ᱥᱤᱱᱛᱷᱮᱥᱟᱭᱡᱚᱨ) ᱢᱟᱹᱫᱟᱹᱲᱤᱭᱟᱹ ᱞᱮᱠᱟᱛᱮ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱪᱮᱱᱱᱟᱭ ᱨᱮ "ᱱᱮᱢᱮᱥᱤᱥ ᱮᱵᱷᱮᱱᱤᱣ" ᱵᱮᱸᱰ ᱫᱚᱞ ᱮ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱤ-ᱵᱳᱰ, ᱯᱤᱭᱟᱱᱚ, ᱦᱟᱨᱢᱩᱱᱤ ᱟᱨ ᱜᱤᱴᱟᱨ ᱦᱚᱸᱭ ᱨᱩᱭᱮᱫ ᱛᱟᱦᱮᱸᱫ ᱾ ᱩᱱᱤ ᱥᱤᱱᱛᱷᱮᱥᱟᱭᱡᱚᱨ ᱦᱩᱱᱟᱹᱨ ᱟᱨ ᱴᱮᱠᱱᱚᱞᱚᱡᱤ ᱨᱮᱱᱟᱜ ᱦᱟᱦᱟᱲᱟ ᱛᱚᱯᱚᱞ ᱢᱮᱱᱛᱮ ᱢᱟᱱᱟᱣᱮᱫ ᱛᱟᱦᱮᱸᱫ ᱾ ᱡᱚᱠᱷᱚᱱ ᱨᱮᱦᱢᱟᱱᱟᱜ ᱟᱨᱮ ᱥᱟᱞ ᱵᱚᱭᱚᱥ ᱦᱩᱭ ᱟᱠᱟᱱ ᱛᱟᱦᱮᱸᱫ ᱩᱱᱡᱚᱠᱷᱟᱜ ᱟᱡ ᱟᱯᱟᱛ ᱮ ᱵᱚᱝᱜᱟ ᱛᱟᱞᱟᱭᱮᱱ ᱠᱷᱟᱱ ᱚᱲᱟᱜ ᱨᱮ ᱠᱟᱹᱣᱰᱤ ᱠᱚ ᱟᱹᱰᱤ ᱡᱩᱨ ᱠᱚ ᱟᱱᱟᱴ ᱮᱱᱟ, ᱚᱱᱟᱛᱮ ᱟᱡ ᱵᱟᱵᱟ ᱦᱟᱜ ᱵᱟᱡᱽᱵᱟᱡᱽᱱᱟ ᱥᱟᱱᱟᱢ ᱠᱚ ᱟᱹᱠᱷᱨᱤᱧ ᱦᱩᱭᱟᱫ ᱠᱚᱣᱟ ᱾ ᱚᱱ ᱛᱟᱭᱚᱢ ᱩᱱᱠᱩ ᱤᱥᱞᱟᱢ ᱫᱷᱚᱨᱚᱢ ᱠᱚ ᱦᱟᱛᱟᱣ ᱠᱮᱫᱼᱟ ᱾[᱔] ᱵᱮᱸᱰ ᱜᱨᱩᱯ ᱨᱮ ᱠᱟᱹᱢᱤ ᱥᱟᱶᱛᱮ ᱞᱚᱱᱰᱚᱱ ᱨᱮᱱᱟᱜ ᱴᱨᱤᱱᱤᱴ ᱥᱮᱱᱮᱨᱮᱧ ᱵᱤᱨᱫᱟᱹᱜᱟᱲ ᱠᱷᱚᱱ ᱣᱮᱥᱴᱮᱨᱱ ᱥᱟᱥᱛᱨᱤᱭᱚ ᱥᱮᱨᱮᱧ ᱨᱮ ᱥᱚᱱᱮᱨᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾[᱕]
ᱜᱷᱟᱨᱚᱡ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱮᱦᱢᱟᱱ ᱫᱚ ᱑᱒ ᱢᱟᱨᱪ ᱑᱙᱙᱕ ᱥᱟᱞᱮ ᱨᱮ ᱪᱮᱱᱱᱟᱭ ᱨᱮ ᱥᱟᱭᱨᱟ ᱵᱟᱱᱚ ᱥᱟᱶ ᱵᱟᱯᱞᱟ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱠᱤᱱ ᱨᱤᱱ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱠᱚᱛᱤᱡᱟ', ᱨᱚᱦᱤᱢᱟ ᱟᱨ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱚᱢᱤᱱ ᱢᱮᱱᱟᱭᱟ ᱾ ᱨᱮᱦᱟᱢᱱ ᱤᱡ ᱤᱨᱤᱞ ᱠᱩᱲᱤ ᱟᱡ ᱡᱟᱶᱟᱭ ᱦᱚᱸ ᱨᱮᱦᱢᱟᱱ ᱜᱮ ᱧᱩᱛᱩᱢ ᱟᱭᱟ, ᱡᱟᱦᱟᱸᱭ ᱫᱚ ᱠᱚᱧᱮ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱨᱮᱱ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾ ᱨᱮᱦᱢᱟᱱᱤᱡ ᱵᱷᱚᱬᱡᱟ ᱠᱚᱲᱟ ᱡᱤᱹᱵᱤᱹ ᱯᱨᱚᱠᱟᱥ ᱦᱚᱸ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱨᱮᱦᱢᱟᱱᱤᱡ ᱢᱟᱨᱟᱝ ᱫᱟᱹᱭ ᱨᱮᱦᱟᱱᱟ ᱭᱤᱡ ᱦᱚᱯᱚᱱ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "ᱨᱮᱦᱢᱟᱱ ᱡᱤᱛᱟᱹᱣ ᱮᱱᱟᱭ ᱜᱚᱞᱰᱮᱱ ᱜᱞᱚᱵᱽ" (ᱮᱪᱴᱤᱮᱢᱮᱞ). ᱫᱤᱱᱟᱹᱢ ᱵᱷᱟᱥᱠᱚᱨ. Retrieved ᱒᱔ ᱡᱟᱱᱩᱣᱟᱨᱤ ᱒᱐᱐᱙.
- ↑ "ᱨᱮᱦᱢᱟᱱ ᱚᱥᱠᱟᱨ ᱨᱮ ᱯᱮᱭᱟ ᱧᱩᱛᱩᱢ" (ᱮᱪᱴᱤᱮᱢᱮᱞ). ᱥᱚᱱᱢᱟᱨᱜᱽ. Retrieved ᱒᱓ ᱡᱟᱱᱩᱣᱟᱨᱤ ᱒᱐᱐᱙.
- ↑ ᱨᱮᱦᱢᱟᱱ ᱮ ᱧᱟᱢ ᱠᱮᱫᱟ ᱜᱨᱚᱣᱢᱤ ᱥᱤᱨᱯᱷᱟᱹ। ᱯᱟᱛᱷᱟᱢ ᱒ ᱯᱷᱮᱵᱽᱨᱩᱣᱟᱨᱤ ᱒᱐᱑᱐
- ↑ "Why I converted: The transformation of Dilip Kumar into AR Rahman".
- ↑ "ᱮᱹ ᱟᱨᱹ ᱨᱮᱦᱢᱟᱱ ᱺ ᱫᱤᱞ ᱥᱮ..." (ᱮᱪᱴᱤᱮᱢᱮᱞ). ᱣᱮᱵᱽ ᱫᱩᱱᱤᱭᱟᱹ. Retrieved ᱒᱔ ᱡᱟᱱᱩᱣᱟᱨᱤ ᱒᱐᱐᱙.
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱢᱩᱠᱷᱭᱟᱹ ᱣᱮᱵᱽᱥᱟᱭᱤᱴ
- ᱮᱹ ᱟᱨᱹ ᱨᱮᱦᱢᱟᱱ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
- A.R. Rahman Interview NAMM Oral History Program (2013)


c: text/html

text:
ᱱᱟᱹᱜᱚᱭᱟ
ᱱᱟᱹᱜᱚᱭᱟ(名古屋市, Nagoya-shi)ᱫᱚ ᱡᱟᱯᱟᱱ ᱨᱮᱭᱟᱜᱽ ᱪᱩᱻᱵᱩ ᱡᱟᱭᱜᱟ ᱨᱮᱭᱟᱜ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱡᱟᱯᱟᱱ ᱨᱮᱭᱟᱜ ᱯᱩᱱ ᱛᱷᱟᱨ ᱛᱚᱢ ᱢᱟᱨᱟᱜ ᱵᱟᱹᱭᱥᱟᱹᱣ ᱠᱟᱱ ᱡᱟᱭᱜᱟ ᱠᱟᱱᱟ ᱟᱨ ᱱᱚᱶᱟ ᱫᱚ ᱯᱮ ᱛᱷᱟᱨ ᱛᱚᱢ ᱡᱟᱹᱥᱛᱤ ᱦᱚᱲ ᱞᱮᱠᱷᱟ ᱟᱹᱨᱵᱟᱹᱱ ᱡᱟᱭᱜᱟ ᱠᱟᱱᱟ ᱾ ᱥᱮᱱᱴᱨᱟᱞ ᱦᱚᱱᱥᱩ ᱨᱮᱭᱟᱜ ᱯᱮᱥᱤᱯᱷᱤᱠ ᱫᱚᱨᱮᱭᱟ ᱫᱷᱟᱨᱮ ᱥᱮᱫᱽ ᱨᱮ ᱱᱚᱶᱟ ᱡᱟᱭᱜᱟ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱟᱤᱭᱪᱤ ᱯᱨᱤᱯᱷᱮᱠᱪᱟᱹᱨ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱡᱟᱯᱟᱱ ᱨᱮᱭᱟᱜ ᱴᱚᱠᱭᱚ, ᱚᱥᱟᱠᱟ, ᱠᱚᱵᱮ, ᱭᱚᱠᱚᱦᱟᱢᱟ ᱟᱨ ᱪᱤᱵᱟ ᱥᱟᱞᱟᱜ ᱛᱮ ᱟᱹᱰᱤ ᱯᱨᱚᱢᱩᱠᱷ ᱵᱚᱱᱫᱚᱨᱜᱟᱦ ᱠᱟᱱᱟ ᱾ ᱟᱨᱦᱚᱸ ᱱᱚᱶᱟ ᱥᱚᱦᱟᱨ ᱫᱚ ᱡᱟᱯᱟᱱ ᱨᱮᱭᱟᱜ ᱯᱮ ᱯᱷᱟᱮ ᱛᱚᱢ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱤᱥᱤᱭᱟᱱ ᱡᱟᱭᱜᱟ ᱠᱟᱱᱟ, ᱚᱱᱟ ᱡᱟᱭᱜᱟ ᱫᱚ "ᱪᱷᱩᱠᱤᱭᱚ ᱢᱮᱴᱨᱚᱯᱚᱞᱤᱴᱤᱥᱤᱭᱟᱹᱱ ᱡᱟᱭᱜᱟ" ᱦᱚᱸ ᱠᱚ ᱢᱮᱛᱟᱜᱼᱟ ᱾
᱑ ᱚᱠᱴᱚᱵᱟᱹᱨ ᱒᱐᱑᱙ ᱨᱮ ᱱᱚᱶᱟ ᱥᱚᱦᱚᱨ ᱨᱮ ᱫᱚ ᱒᱓,᱒᱗,᱕᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
᱑᱖᱑᱐ ᱨᱮ ᱣᱟᱨᱞᱚᱨᱰ ᱴᱚᱠᱩᱜᱟᱣᱟ ᱞᱮᱭᱟᱥᱩ,ᱚᱰᱟ ᱱᱚᱵᱩᱱᱜᱟ ᱨᱮᱱᱟᱜ ᱨᱤᱴᱮᱱᱚᱨ ᱠᱟᱱᱟᱭ, ᱚᱣᱟᱨᱤ ᱯᱨᱚᱵᱷᱤᱱᱥ ᱨᱮᱭᱟᱜᱽ ᱨᱟᱡᱜᱟᱲ ᱠᱤᱭᱚᱥᱩ ᱠᱷᱟᱱ ᱱᱟᱹᱜᱚᱭᱟ ᱥᱮᱱ ᱩᱪᱟᱹᱲ ᱞᱮᱫᱟᱭ ᱾ ᱱᱚᱶᱟ ᱚᱠᱛᱚ ᱨᱮ ᱱᱟᱹᱜᱟᱭᱟ ᱠᱤᱞᱟ ᱨᱮᱭᱟᱜᱽ ᱛᱮᱭᱟᱨ ᱠᱚ ᱦᱩᱭᱩᱜᱽ ᱠᱟᱱ ᱛᱟᱦᱮᱸᱡ ᱾ ᱱᱟᱹᱜᱚᱭᱟ ᱫᱚ ᱑᱘᱘᱙ ᱨᱮ ᱢᱮᱭᱡᱤ ᱨᱤᱥᱴᱚᱨᱮᱥᱚᱱ ᱡᱷᱚᱜᱽ ᱥᱟᱦᱚᱨ ᱨᱮᱭᱟᱜᱽ ᱢᱟᱱᱭᱚᱛᱟ ᱮ ᱧᱟᱢ ᱞᱮᱫᱟᱭ ᱟᱨ ᱡᱟᱯᱟᱱ ᱨᱮᱭᱟᱜᱽ ᱢᱟᱨᱟᱝ ᱤᱱᱰᱟᱹᱥᱴᱨᱤᱭᱟᱞ ᱴᱟᱣᱩᱱ ᱛᱮᱭᱟᱨ ᱮᱱᱟ ᱾
ᱴᱨᱟᱰᱤᱥᱱᱟᱞ ᱛᱮᱭᱟᱨᱠᱚᱨᱤ ᱠᱚ ᱨᱮᱭᱟᱜ ᱟᱹᱰᱤ ᱢᱟᱨᱟᱝ ᱴᱷᱟᱶ ᱛᱟᱦᱮᱸ ᱠᱟᱱ ᱾ ᱚᱠᱛᱚᱠᱷᱩᱸᱰᱤ, ᱥᱟᱭᱠᱟᱹᱞ ᱠᱚ,ᱟᱨ ᱥᱤᱞᱮᱭ ᱢᱮᱥᱤᱱ ᱠᱚ ᱯᱚᱨᱮ ᱥᱯᱮᱥᱤᱭᱟᱞ ᱥᱴᱤᱻᱞ ᱠᱚ, ᱠᱮᱢᱤᱠᱟᱞ ᱠᱚ, ᱥᱩᱱᱩᱢ ᱠᱚ ᱮᱢᱟᱱ ᱟᱨ ᱯᱮᱴᱨᱚᱠᱮᱢᱤᱠᱟᱞ ᱠᱚ ᱚᱴᱚᱢᱚᱵᱟᱭᱤᱞ, ᱮᱣᱤᱮᱥᱚᱱ ᱟᱨ ᱡᱟᱦᱟᱡᱽ ᱛᱮᱭᱟᱨ ᱠᱚ ᱨᱮᱭᱟᱜ ᱤᱱᱰᱚᱥᱴᱴᱨᱭ ᱠᱚᱨᱮ ᱩᱱᱱᱚᱛᱤ ᱨᱮᱭᱟᱜ ᱟᱹᱰᱤᱢᱟᱨᱟᱝ ᱦᱟᱛ ᱛᱟᱦᱮᱸ ᱠᱟᱱᱟ ᱾ ᱱᱟᱹᱜᱟᱭᱟ ᱨᱮ ᱫᱚ World War II ᱨᱮᱭᱟᱜ ᱵᱚᱢᱟᱢᱟᱲᱚ ᱦᱚ ᱧᱮᱞ ᱟᱠᱟᱫᱟᱭ, ᱟᱠᱟ ᱫᱚ ᱩᱱ ᱡᱷᱚᱜ US ᱦᱟᱣᱟ ᱛᱮ ᱣᱟᱨ ᱠᱟᱛᱮ ᱮᱴᱚᱢ ᱵᱚᱢ ᱡᱟᱯᱟᱱ ᱨᱮ ᱧᱩᱨ ᱞᱮᱫᱟᱭ ᱾ ᱱᱹᱜᱚᱭᱟ ᱦᱟᱸ ᱚᱱᱟ ᱵᱚᱢᱟ ᱢᱟᱲᱚ ᱨᱮ ᱯᱨᱚᱣᱟᱣ ᱯᱟᱲᱟᱣ ᱞᱟᱱ ᱛᱟᱦᱮᱸᱡᱽ ᱾
ᱭᱩᱫᱽᱷᱚ ᱯᱚᱨᱮ ᱱᱟᱹᱜᱚᱭᱟ ᱫᱚ ᱢᱟᱨᱟᱝ ᱵᱚᱸᱫᱚᱨᱜᱟᱦ ᱴᱨᱟᱱᱥᱯᱚᱨᱴ ᱥᱮᱸᱴᱚᱨ ᱛᱮ ᱵᱚᱫᱚᱞᱮᱱᱟ ᱾ ᱥᱤᱱᱠᱟᱱᱥᱮᱱ ᱦᱟᱭ ᱥᱯᱤᱻᱰ ᱞᱟᱭᱤᱱ ᱚᱠᱟ ᱫᱚ ᱴᱚᱠᱭᱚ ᱟᱨ ᱚᱥᱟᱠᱟ ᱡᱟᱭᱜᱟ ᱠᱚᱭ ᱠᱟᱣᱟᱹᱨᱟᱭ ᱱᱟᱹᱜᱟᱭᱟ ᱨᱮ ᱾
ᱱᱟᱹᱜᱚᱭᱟ ᱴᱷᱮᱱ ᱵᱟᱨᱭᱟ ᱮᱭᱟᱨᱯᱚᱴ ᱠᱚ ᱢᱮᱱᱟᱜᱼᱟ ᱺ ᱪᱤᱵᱩ ᱥᱮᱱᱴᱨᱮᱟᱹᱨ ᱤᱱᱴᱚᱨᱱᱮᱥᱱᱟᱞ ᱮᱭᱟᱨᱯᱚᱨᱴ, ᱴᱚᱠᱚᱱᱮᱢ ᱥᱩᱨ ᱛᱮ ᱟᱨ ᱢᱤᱫᱴᱟᱹᱝ ᱱᱟᱹᱜᱚᱭᱟ ᱮᱭᱟᱨᱯᱷᱤᱞᱼᱰ ᱚᱠᱟ ᱫᱚ ᱢᱤᱛᱥᱩᱵᱤᱥᱤ ᱮᱭᱟᱨᱠᱨᱟᱯᱷᱼᱴ ᱠᱚᱨᱯᱚᱨᱮᱥᱚᱱ ᱨᱮᱭᱟᱜᱽ ᱚᱲᱟᱜ ᱠᱟᱱᱟ ᱾
ᱥᱟᱠᱷᱤᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Nagoya's official English Name Archived ᱒᱐᱑᱐-᱐᱒-᱐᱒ at the Wayback Machine.
- ↑ http://demographia.com/db-worldua.pdf }
- ↑ "Archived copy" 平成23年6月1日現在の世帯数と人口(全市・区別) (in Japanese). Archived from the original on 22 ᱥᱮᱯᱴᱮᱢᱵᱚᱨ 2011. Retrieved 19 ᱡᱩᱱ 2011. Unknown parameter
|url-status=ignored (help)
- Pages with script errors
- Pages with non-numeric formatnum arguments
- Articles containing Japanese-language text
- Wikipedia page with obscure country or subdivision
- Coordinates on Wikidata
- Pages with maps
- Webarchive template wayback links
- Pages with citations using unsupported parameters
- CS1 maint: Unrecognized language
- CS1 uses Japanese-language script (ja)

robotstxt: allowed

filter: keep


text:
ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤ
ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤ (᱑᱐ ᱥᱮᱯᱴᱮᱢᱵᱚᱨ ᱑᱙᱑᱒ - ᱗ ᱡᱩᱱ ᱒᱐᱐᱒) ᱫᱚ ᱑᱙᱗᱔ ᱠᱷᱚᱱ ᱑᱙᱗᱙ ᱦᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱟᱺᱜᱤᱵᱷᱟᱹᱨᱤᱭᱟᱹ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ [᱑]
ᱜᱤᱫᱽᱨᱟᱹ ᱡᱤᱭᱚᱱᱥᱟᱯᱲᱟᱣ
ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤᱭᱟᱜ ᱡᱟᱱᱟᱢ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱟᱜᱚᱞᱠᱳᱴ ᱦᱚᱱᱚᱛ ᱨᱮ ᱑᱐ ᱥᱮᱯᱴᱮᱢᱵᱚᱨ ᱑᱙᱑᱓ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱢᱤᱫ ᱟᱹᱰᱤ ᱱᱮᱢᱚᱥ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱜᱷᱟᱨᱚᱸᱡᱽ ᱨᱮᱱᱟᱜ ᱮᱴᱠᱮᱴᱚᱬᱮᱭ ᱥᱟᱦᱟᱣ ᱟᱠᱟᱫ-ᱟ ᱟᱨ ᱚᱱᱟ ᱥᱟᱶᱛᱮ ᱜᱮ ᱟᱡᱟᱜ ᱚᱞ ᱯᱟᱲᱦᱟᱣ ᱦᱚᱸᱭ ᱯᱩᱨᱟᱹᱣ ᱠᱮᱫ-ᱟ ᱾ ᱠᱳᱞᱦᱟᱯᱩᱨ ᱨᱮᱱᱟᱜ ᱨᱟᱡᱟᱨᱟᱢ ᱞᱳ ᱵᱤᱨᱫᱟᱹᱜᱟᱲ ᱠᱷᱚᱱ ᱞᱳ ᱨᱮ ᱥᱚᱱᱮᱨ ᱯᱟᱲᱦᱟᱣ ᱮ ᱥᱟᱹᱛ ᱠᱮᱫ-ᱟ ᱾ ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤ ᱫᱚ ᱟᱡᱟᱜ ᱟᱹᱛᱩ ᱵᱟᱡᱟᱨ ᱡᱟᱢᱠᱷᱚᱸᱰᱤ ᱨᱮ ᱟᱹᱰᱤ ᱠᱚᱢ ᱚᱠᱛᱚ ᱞᱟᱹᱜᱤᱫ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱠᱟᱱᱩᱱᱟᱱ ᱠᱟᱹᱢᱤᱭ ᱦᱮᱣᱟ ᱞᱮᱱ ᱛᱟᱦᱮᱸᱫ ᱾ [᱒]
ᱨᱟᱡᱽᱟᱹᱨᱤ ᱮᱛᱚᱦᱚᱵᱥᱟᱯᱲᱟᱣ
᱑᱙᱔᱐ ᱨᱮ, ᱟᱡ ᱫᱚ ᱡᱚᱢᱠᱷᱚᱸᱰᱤ ᱨᱮ ᱢᱤᱫ ᱢᱩᱱᱤᱥᱤᱯᱟᱞᱴᱤ ᱥᱚᱦᱮᱛ ᱞᱮᱠᱟᱛᱮ ᱨᱟᱡᱽᱟᱹᱨᱤ ᱨᱮᱭ ᱵᱚᱞᱚ ᱮᱱᱟ ᱟᱨ ᱛᱟᱭᱚᱢ ᱛᱮ ᱑᱙᱔᱕ ᱨᱮ ᱡᱚᱢᱠᱷᱚᱸᱰᱤ ᱵᱟᱡᱟᱨ ᱢᱩᱱᱤᱥᱤᱯᱟᱞᱴᱤ ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱡᱚᱢᱠᱷᱚᱸᱰᱤ ᱯᱚᱱᱚᱛ ᱵᱤᱫᱷᱟᱱᱢᱚᱱᱰᱚᱲ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱟᱨ ᱟᱡ ᱫᱚ ᱯᱨᱤᱱᱥᱞᱤ ᱥᱴᱮᱴ ᱥᱚᱨᱠᱟᱨ ᱨᱤᱱᱤᱡ ᱢᱚᱱᱛᱨᱤ ᱞᱮᱠᱟᱛᱮ ᱠᱚ ᱥᱮᱞᱮᱫ ᱠᱮᱫᱮᱭᱟ ᱡᱚᱢᱠᱷᱚᱸᱰᱤ ᱨᱤᱱᱤᱡ ᱾ ᱢᱩᱪᱟᱹᱫ ᱨᱮ ᱟᱡ ᱫᱚ ᱑᱙᱔᱘ ᱨᱮ ᱡᱟᱢᱠᱷᱚᱸᱰᱤ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱫᱮᱣᱟᱱ ᱞᱮᱠᱟᱛᱮ, ᱟᱡ ᱫᱚ ᱢᱟᱦᱟᱨᱟᱡᱟ, ᱥᱚᱝᱠᱚᱨ ᱨᱟᱣ ᱯᱚᱴᱵᱚᱨᱫᱷᱚᱱ ᱥᱟᱶ ᱢᱤᱫ ᱢᱟᱹᱱ ᱢᱟᱱᱚᱛ ᱥᱟᱹᱜᱟᱹᱭ ᱮ ᱵᱮᱱᱟᱣ ᱫᱚᱦᱚ ᱠᱮᱫ-ᱟ, ᱟᱨ ᱥᱤᱧᱚᱛᱤᱭᱟᱹ ᱥᱚᱝᱜᱷᱚ ᱞᱟᱹᱜᱤᱫ ᱦᱩᱰᱤᱧ ᱯᱨᱤᱱᱥᱤᱯᱟᱞᱤᱴᱤ ᱨᱮᱱᱟᱜ ᱵᱮᱵᱷᱟᱨ ᱵᱟᱨᱮ ᱛᱮᱭ ᱞᱟᱹᱭ ᱟᱫᱮᱭᱟ ᱾ ᱘ ᱢᱟᱨᱪ ᱑᱙᱔᱘ ᱫᱚ ᱡᱚᱢᱠᱷᱚᱸᱰᱤ ᱨᱮᱱᱟᱜ ᱵᱚᱢᱵᱮ ᱯᱚᱱᱚᱛ ᱨᱮ ᱢᱮᱥᱟ ᱮᱱ ᱛᱟᱭᱚᱢ ᱩᱱᱤ ᱫᱚ ᱠᱟᱱᱩᱱᱟᱱ ᱯᱨᱮᱠᱴᱤᱥ ᱨᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱟᱨ ᱒᱐ ᱪᱟᱸᱫᱚ ᱫᱷᱟᱹᱨᱤᱡ ᱱᱚᱶᱟ ᱜᱮ ᱛᱚᱸᱜᱮ ᱛᱟᱦᱮᱸ ᱮᱱᱟ ᱾ [᱓]
ᱛᱟᱭᱚᱢ ᱛᱮ, ᱡᱚᱛᱛᱤ ᱫᱚ ᱢᱮᱥᱟ ᱟᱠᱟᱱ ᱴᱚᱴᱷᱟ ᱨᱮᱱᱟᱜ ᱧᱮᱞ ᱡᱚᱛᱚᱱ ᱞᱟᱹᱜᱤᱫ ᱵᱚᱢᱵᱮ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱠᱚ ᱧᱩᱢ ᱦᱟᱞᱟᱝ ᱞᱮᱫᱮ ᱛᱟᱦᱮᱸᱫ ᱟᱨ ᱩᱱᱤᱭᱟᱜ ᱧᱩᱢ ᱦᱟᱞᱟᱝ ᱨᱮᱱᱟᱜ ᱢᱤᱫ ᱦᱟᱴ ᱵᱷᱤᱛᱨᱤ ᱨᱮ ᱩᱱᱤ ᱫᱚ ᱤᱱᱟᱹ ᱚᱠᱛᱚ ᱵᱚᱢᱵᱮ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱵᱤ. ᱡᱤ. ᱠᱷᱮᱦᱚᱨ ᱫᱚ ᱥᱚᱝᱥᱚᱫᱤᱭᱟᱹ ᱥᱩᱛᱨᱮᱛ ᱞᱮᱠᱟᱛᱮ ᱠᱚ ᱥᱮᱞᱮᱫ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱛᱤᱱᱟᱹᱝ ᱥᱮᱨᱢᱟ ᱫᱷᱟᱹᱨᱤᱡ ᱫᱚ ᱢᱤᱫ ᱞᱮᱠᱟᱱ ᱫᱟᱲᱮ ᱛᱮᱜᱮᱭ ᱠᱟᱹᱢᱤ ᱤᱫᱤ ᱠᱮᱫ-ᱟ ᱾ ᱑᱙᱕᱒ ᱨᱮᱱᱟᱜ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱛᱟᱭᱚᱢ, ᱩᱱᱤ ᱫᱚ ᱤᱱᱟᱹ ᱚᱠᱛᱚ ᱨᱤᱱᱤᱡ ᱵᱚᱢᱵᱮ ᱥᱚᱨᱠᱟᱨ ᱨᱤᱱᱤᱡ ᱦᱚᱲᱢᱚ ᱥᱟᱶᱟᱨ ᱟᱨ ᱠᱷᱟᱴᱟᱣ ᱢᱚᱱᱛᱨᱤ ᱞᱮᱠᱟᱛᱮᱭ ᱟᱹᱪᱩ ᱞᱮᱱ ᱛᱟᱦᱮᱸᱫ ᱟᱨ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱨᱩᱣᱟᱹᱲ ᱫᱷᱟᱹᱨᱤᱡ ᱱᱚᱶᱟ ᱛᱷᱟᱱᱚᱛ ᱮ ᱥᱟᱸᱵᱽᱲᱟᱣ ᱫᱚᱦᱚ ᱞᱮᱫ-ᱟ ᱾ ᱩᱱᱤᱭᱟᱜ ᱡᱤᱭᱚᱱ ᱠᱟᱛᱷᱟ ᱫᱚ, "ᱤᱧ ᱫᱚ ᱤᱧᱤᱡ ᱢᱳᱰᱮᱞ ᱠᱟᱹᱱᱟᱹᱧ", ᱡᱟᱦᱟᱸ ᱫᱚ ᱟᱹᱰᱤ ᱜᱮ ᱦᱚᱲ ᱜᱚᱨᱚᱡᱟᱱᱟᱜ ᱠᱟᱱᱟ ᱾ [᱔]
ᱢᱮᱭᱥᱩᱨ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱥᱟᱯᱲᱟᱣ
ᱛᱷᱟᱯᱚᱱ ᱨᱩᱣᱟᱹᱲ ᱛᱟᱭᱚᱢ ᱡᱚᱛᱛᱤ ᱫᱚ ᱢᱮᱭᱥᱩᱨ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱟᱨ ᱚᱛ ᱥᱩᱫᱷᱨᱟᱹᱣ ᱜᱟᱶᱛᱟ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱑᱙᱖᱑ ᱨᱮ ᱢᱮᱭᱥᱩᱨ ᱞᱮᱸᱰ ᱨᱤᱯᱷᱚᱨᱢᱥ ᱮᱠᱴ ᱞᱟᱹᱜᱤᱫ ᱦᱚᱨ ᱮ ᱩᱫᱩᱜ ᱠᱮᱫ-ᱟ ᱾ ᱛᱤᱱ ᱡᱚᱦᱚᱜ ᱵᱤᱞ ᱦᱟᱛᱟᱣ ᱞᱮᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱟᱡ ᱫᱚ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱠᱟᱫᱽᱞᱤ ᱢᱚᱸᱡᱚᱯᱯᱟ ᱫᱚ ᱨᱮᱵᱷᱮᱱᱤᱣ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱑᱙᱕᱘ ᱨᱮ, ᱛᱤᱱ ᱡᱚᱦᱚᱜ ᱱᱤᱡᱽᱞᱤᱝᱜᱚᱯᱯᱟ ᱫᱚ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱡᱟᱸᱜᱟᱭ ᱫᱚᱦᱚ ᱠᱮᱫ-ᱟ, ᱮᱱᱠᱷᱟᱱ ᱠᱚᱸᱜᱽᱨᱮᱥ ᱨᱤᱱᱤᱡ ᱵᱮᱴᱮᱨᱟᱱ ᱢᱚᱱᱛᱨᱤ ᱴᱤ. ᱥᱩᱵᱽᱨᱚᱢᱚᱱᱭᱚᱢ ᱴᱷᱮᱱ ᱠᱷᱚᱱ ᱟᱹᱰᱤ ᱦᱮᱯᱮᱨᱟᱛ ᱠᱷᱟᱹᱛᱤᱨ ᱡᱚᱛᱛᱤ ᱫᱚ ᱜᱟᱫᱮᱞ ᱨᱤᱱᱤᱡ ᱟᱹᱜᱩᱣᱟᱹᱱ ᱞᱮᱠᱟᱛᱮ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱟᱡ ᱫᱚ ᱑᱙᱕᱘ ᱨᱮ ᱢᱮᱭᱥᱩᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱟᱨ ᱑᱙᱖᱒ ᱫᱷᱟᱹᱨᱤᱡ ᱚᱱᱟ ᱟᱹᱢᱟᱹᱞᱤ ᱨᱮᱭ ᱛᱟᱦᱮᱸ ᱮᱱᱟ ᱾ [᱓]
ᱛᱮᱥᱟᱨ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱨᱮ ᱡᱚᱢᱠᱷᱚᱸᱰᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚᱦᱲᱟ ᱛᱮᱭ ᱵᱟᱪᱷᱚᱱᱮᱱ, ᱡᱚᱛᱛᱤ ᱫᱚ ᱒ ᱡᱩᱞᱟᱭ ᱑᱐᱖᱒ ᱨᱮ ᱮᱥ. ᱱᱤᱡᱽᱞᱤᱸᱜᱚᱯᱯᱟ ᱢᱚᱱᱛᱨᱤᱥᱟᱲᱟ ᱨᱮ ᱯᱷᱟᱭᱱᱟᱱᱥ ᱢᱤᱱᱤᱥᱴᱚᱨ ᱞᱮᱠᱟᱛᱮ ᱠᱚ ᱟᱹᱪᱩ ᱠᱮᱫᱮᱭᱟ ᱾ ᱩᱱᱤ ᱫᱚ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱯᱩᱱᱟᱱ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱟᱨ ᱦᱚᱸᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱟᱨ ᱫᱚᱢᱟᱜ ᱱᱟᱜᱟᱨᱤᱭᱟᱹ ᱥᱚᱯᱚᱫ ᱢᱚᱱᱛᱨᱤ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ Special Correspondent. "B.D. Jatti birth centenary on Monday". The Hindu.
- ↑ Basava samiti (9 ᱢᱮ 2013). ".::basavasamithi.in::". Archived from the original on 3 ᱡᱩᱱ 2013. Unknown parameter
|url-status=ignored (help)
- ↑ ᱓.᱐ ᱓.᱑ "His simplicity survived rewards of public life". The Hindu. 8 ᱡᱩᱱ 2002.
- ↑ "B D Jatti". MapsofIndia.com.


text:
ᱠᱤᱥᱟᱱᱜᱚᱸᱡᱽ ᱦᱚᱱᱚᱛ
ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮ-ᱜᱮ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱠᱤᱥᱟᱱᱜᱚᱸᱡᱽ ᱱᱟᱝᱜᱽᱨᱟᱦᱟ ᱱᱤᱭᱟ. ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ ᱾ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱫᱚ ᱯᱩᱨᱱᱤᱭᱟ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱑,᱘᱘᱔ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱠᱮᱠᱷᱟ ᱜᱩᱴ : ᱑,᱖᱙᱐,᱖᱔᱘ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱫᱚ ᱑᱘᱘᱔ ᱠᱤᱞᱚ ᱢᱤᱴᱥᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱽ, ᱚᱠᱟ ᱫᱚ ᱡᱟᱭᱜᱟ ᱦᱤᱥᱟᱹᱵᱽ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱢᱟᱣᱩᱭ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ᱾ ᱠᱤᱥᱤᱱ ᱜᱚᱧᱡᱽ ᱦᱚᱱᱚᱛ ᱨᱮᱭᱟᱜ ᱯᱟᱪᱷᱮ ᱱᱟᱠᱷᱟ ᱨᱮ ᱟᱨᱟᱨᱤᱭᱟ ᱦᱚᱱᱚᱛ ᱡᱟᱯᱟᱜ ᱟᱠᱟᱱᱟ, ᱮᱛᱚᱢ ᱯᱟᱪᱷᱮ ᱱᱟᱠᱷᱟ ᱨᱮ ᱯᱩᱨᱱᱤᱭᱟ ᱦᱚᱱᱚᱛ ᱡᱟᱯᱟᱜ ᱟᱠᱟᱱᱟ, ᱥᱟᱢᱟᱝ ᱱᱟᱠᱷᱟ ᱛᱮ ᱯᱟᱪᱷᱮ ᱵᱮᱝᱜᱚᱞ ᱯᱚᱱᱚᱛ ᱨᱮᱭᱟᱜ ᱩᱛᱛᱟ.ᱨ ᱫᱤᱱᱟᱡᱽ ᱯᱩᱨ ᱡᱚᱱᱚᱛ ᱡᱟᱯᱟᱜ ᱟᱠᱟᱱᱟ, ᱟᱨ ᱠᱚᱭᱮ ᱱᱟᱠᱷᱟ ᱨᱮ ᱫᱚ ᱱᱮᱯᱟᱞ ᱫᱤᱥᱚᱢ ᱟᱨ ᱯᱟᱪᱷᱮ ᱵᱨᱝᱜᱚᱞ ᱯᱚᱱᱚᱛ ᱨᱮᱭᱟᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱡᱟᱯᱟᱜ ᱟᱠᱟᱭ ᱢᱮᱱᱟᱜ-ᱟ᱾ ᱱᱚᱣᱟ ᱦᱚᱱᱚᱛ ᱟᱨ ᱵᱟᱝᱞᱟᱫᱮᱥ ᱫᱤᱥᱚᱢ ᱨᱮᱭᱟᱜ ᱨᱴᱥᱤᱢᱟᱹᱱᱟ ᱛᱟᱞᱟ (ᱯᱟᱪᱮ ᱵᱟᱝᱞᱟ) ᱨᱮ ᱒᱐ ᱠᱤᱞᱚ ᱢᱤᱴᱟᱨ ᱨᱮᱭᱟᱜ ᱥᱟᱝᱜᱤᱧ ᱢᱮᱱᱟᱜ-ᱟ᱾
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱠᱤᱥᱟᱱ ᱜᱚᱧᱦᱽ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱠᱤᱥᱟᱱ ᱜᱚᱧᱡᱽ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱥᱟᱢᱟᱥᱛᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱖᱙᱐,᱙᱔᱘ ᱡᱚᱱᱟ, ᱟᱢᱫᱟᱡᱽ ᱜᱩᱭᱱᱤᱭᱟ ᱵᱤᱥᱟᱣ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜ-ᱟ ᱟᱨᱵᱟᱜᱴᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱤᱰᱟᱦᱚ ᱯᱚᱱᱚᱛ ᱩᱱᱟ.ᱜ ᱥᱚᱢᱟᱱ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱙᱓ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱙᱘᱙ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱠᱟᱴᱤᱦᱟᱨ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱓᱐.᱔᱔%᱾ ᱠᱟᱴᱤᱦᱟᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱗.᱐᱔% ᱦᱤᱥ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱪᱷᱟᱸᱪ:Minority Concentrated Districts in India ᱪᱷᱟᱸᱪ:ᱯᱩᱨᱱᱤᱭᱟ ᱛᱷᱚᱱᱚᱛ ᱪᱷᱟᱸᱪ:Purnia Division topics
Coordinates: 25°40′36″N 86°56′45″E / 25.676796°N 86.945708°E


text:
ᱠᱷᱟᱱᱥᱟᱢᱟ ᱩᱯᱚᱡᱮᱞᱟ
ᱠᱷᱟᱱᱥᱟᱢᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱚᱧᱪᱚᱜᱚᱲ ᱦᱚᱱᱚᱛ ᱨᱮᱱᱟᱜ ᱫᱮᱵᱤᱜᱚᱸᱡᱽ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱱᱤᱞᱯᱷᱟᱢᱟᱨᱤ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱵᱤᱨᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱠᱟᱦᱟᱨᱳᱞ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱠᱷᱟᱱᱥᱟᱢᱟ ᱩᱯᱚᱡᱮᱞᱟ ᱫᱚ ᱠᱚᱨᱚᱛᱚᱭᱟ ᱜᱟᱰᱟ ᱨᱟᱠᱟᱵᱽ ᱨᱮ ᱢᱮᱱᱟᱜ-ᱟ᱾ ᱟᱨ ᱜᱟᱰᱟ ᱨᱮᱭᱟᱜ ᱦᱟᱱᱟ ᱱᱟᱠᱷᱟ ᱫᱚ ᱵᱤᱨᱜᱚᱸᱡᱽ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱖ ᱜᱚᱴᱟᱝ ᱤᱭᱩᱱᱤᱭᱚᱱ ᱠᱚᱛᱮ ᱦᱩᱭᱟᱠᱟᱱᱟ, ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
- ᱑ ᱱᱚᱝ ᱟᱞᱚᱠᱡᱷᱟᱲᱤ ᱤᱭᱩᱱᱤᱭᱚᱱ
- ᱒ ᱱᱚᱝ ᱵᱷᱮᱲᱵᱷᱮᱲᱤ ᱤᱭᱩᱱᱤᱭᱚᱱ
- ᱓ ᱱᱚᱝ ᱟᱝᱜᱟᱨᱯᱟᱲᱟ ᱤᱭᱩᱱᱤᱭᱚᱱ
- ᱔ ᱱᱚᱝ ᱠᱷᱟᱢᱟᱨᱯᱟᱲᱟ ᱤᱭᱩᱱᱤᱭᱚᱱ
- ᱕ ᱱᱚᱝ ᱵᱷᱟᱵᱽᱠᱤ ᱤᱭᱩᱱᱤᱭᱚᱱ
- ᱖ ᱱᱚᱝ ᱜᱚᱣᱭᱟᱞᱰᱤᱦᱤ ᱤᱭᱩᱱᱤᱭᱚᱱ
ᱦᱚᱲ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱟᱠᱟᱱ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱑,᱗᱘,᱓᱑᱔ ᱜᱚᱴᱟᱝ ᱦᱚᱲᱠᱩ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ-᱙᱐,᱐᱓᱘ ᱜᱚᱴᱟᱝ, ᱠᱩᱲᱤ-᱘᱘,᱒᱗᱖ ᱜᱚᱴᱟᱝ᱾ ᱦᱚᱲ ᱠᱚᱣᱟᱜ ᱥᱟᱸᱜᱮ ᱫᱚ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱙᱕᱖ ᱜᱟᱱ᱾
ᱫᱩᱨᱤᱵᱽᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱷᱟᱱᱥᱟᱢᱟ ᱩᱯᱚᱡᱮᱞᱟ ᱫᱚ ᱠᱚᱨᱚᱛᱚᱭᱟ ᱜᱟᱰᱟ ᱨᱟᱠᱟᱵᱽ ᱠᱟᱱ ᱠᱷᱟᱹᱛᱤᱨ ᱛᱮ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱫᱚ ᱟᱹᱰᱤ ᱜᱮ ᱟᱵᱟᱫᱽ ᱠᱚ ᱦᱩᱭᱩᱜ-ᱟ᱾ ᱚᱱᱚ ᱛᱟᱞᱮᱨᱮ ᱡᱟᱥᱛᱤ ᱫᱚ ᱦᱩᱲᱩ, ᱟᱞᱩ, ᱡᱚᱸᱰᱨᱟ, ᱜᱚᱦᱩᱢ, ᱯᱮᱸᱭᱟᱸᱡᱽ ᱟᱨ ᱠᱟᱭᱨᱟ ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱟᱵᱟᱫ᱾ ᱚᱱᱟ ᱵᱮᱜᱚᱨᱦᱚᱸ ᱟᱹᱰᱤ ᱜᱮ ᱯᱟᱴ ᱟᱵᱟᱫᱽ ᱦᱩᱭᱩᱜ-ᱟ᱾ ᱡᱟᱹᱯᱤᱛ ᱚᱠᱛᱚ ᱨᱮ ᱟᱨᱦᱚᱸ ᱟᱸᱰᱤ ᱜᱮ ᱦᱟᱠᱩ ᱦᱚᱸᱠᱚ ᱧᱟᱢᱚᱜ ᱜᱮᱭᱟ᱾
ᱜᱟᱰᱟ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱷᱟᱱᱥᱟᱢᱟ ᱩᱯᱚᱡᱮᱞᱟ ᱨᱮ ᱓ ᱜᱚᱴᱟᱝ ᱜᱟᱰᱟ ᱢᱮᱱᱟᱜ-ᱟ᱾ ᱚᱱᱟᱫᱚ ᱦᱩᱭᱩᱜ ᱠᱟᱱᱟ, ᱠᱚᱨᱚᱛᱚᱭᱟ ᱜᱟᱰᱟ, ᱠᱟᱹᱴᱤᱡᱽ ᱡᱚᱢᱩᱱᱟ ᱜᱟᱰᱟ]], ᱟᱛᱨᱟᱭ ᱜᱟᱰᱟ ᱾
ᱧᱩᱛᱩᱢᱟᱱ ᱦᱚᱲᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱢᱚᱦᱟᱢᱢᱚᱫᱽ ᱥᱚᱞᱤᱢᱚᱫᱫᱤᱱ ᱟᱷᱚᱢᱢᱮᱫᱽ
- ᱦᱟᱥᱟᱱ ᱟᱞᱤ
- ᱠᱚᱨᱱᱮᱞ ᱢᱚᱦᱟᱢᱢᱚᱫᱽ ᱟᱵᱽᱫᱩᱥ ᱥᱚᱵᱩᱨ
- ᱟᱵᱩᱞ ᱦᱟᱥᱟᱱ ᱢᱟᱦᱚᱢᱢᱚᱫᱽ ᱟᱞᱤ


text:
ᱟᱭᱩᱵᱽ ᱠᱷᱟᱱ
ᱟᱭᱩᱵᱽ ᱠᱷᱟᱱ ᱯᱩᱨᱟᱹ ᱧᱩᱛᱩᱢ ᱫᱚ ᱢᱚᱦᱚᱢᱚᱫᱽ ᱟᱭᱩᱵᱽ ᱠᱷᱟᱱ (ᱡᱟᱱᱟᱢ ᱺ ᱑᱔ ᱢᱮ ᱑᱙᱖᱐, ᱜᱩᱨ ᱺ ᱑᱙ ᱮᱯᱨᱤᱞ ᱑᱙᱔᱙ ) ᱥᱟᱞ ᱑᱙᱐᱘ ᱨᱮᱱᱟᱜ ᱜᱮᱞᱟᱝ ᱨᱮ ᱯᱟᱠᱤᱥᱛᱟᱱ ᱨᱤᱱᱤᱡ ᱯᱷᱤᱞᱰ ᱢᱟᱨᱥᱚᱞ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱕᱘ - ᱑᱙᱗᱙ ᱫᱷᱟᱹᱵᱤᱡ ᱯᱟᱠᱤᱥᱛᱟᱱ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱟᱠᱤᱥᱛᱟᱱᱤᱭᱟᱹ ᱢᱮᱱᱟ ᱠᱚ ᱢᱟᱬᱟᱝ ᱨᱮ ᱠᱚᱢᱟᱱᱰᱚᱨ-ᱤᱱ-ᱪᱤᱯ ᱮ ᱵᱮᱱᱟᱣ ᱮᱱᱟ ᱾ ᱟᱭᱩᱵᱽ ᱠᱷᱟᱱ ᱫᱚ ᱯᱟᱠᱤᱥᱛᱟᱱ ᱥᱮᱱᱟ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱵᱚᱭᱚᱥ ᱟᱱ ᱡᱮᱱᱳᱨᱟᱞ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱯᱟᱠᱤᱥᱛᱟᱱ ᱨᱤᱱ ᱥᱮᱱᱟ ᱱᱟᱜᱟᱢ ᱨᱮ ᱥᱮᱞᱯᱷ ᱥᱴᱟᱭᱤᱞᱰ ᱯᱷᱤᱞᱰ ᱢᱟᱞᱥᱚᱞ ᱮ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱯᱟᱠᱤᱥᱛᱟᱱ ᱟᱜ ᱱᱟᱜᱟᱢ ᱨᱮ ᱯᱩᱭᱞᱩ ᱥᱮᱱᱟ ᱠᱚᱢᱟᱱᱰᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱥᱚᱨᱠᱟᱨ ᱵᱤᱨᱳᱫᱷ ᱨᱮ ᱥᱮᱱᱟ ᱦᱩᱞᱥᱟᱹᱭ ᱠᱟᱛᱮ ᱥᱚᱛᱛᱟᱭ ᱟᱢᱮᱴ ᱞᱮᱜ-ᱟ ᱾
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱭᱩᱵᱽ ᱟᱜ ᱡᱟᱱᱟᱢ ᱫᱚ ᱱᱤᱛᱚᱜᱟᱜ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱩᱪᱷᱤᱢ ᱴᱚᱴᱷᱟ ᱥᱤᱢᱟᱹᱨᱮ ᱢᱮᱱᱟᱜ ᱦᱚᱨᱤᱯᱩᱨ ᱦᱚᱱᱚᱛ ᱨᱱᱟᱜ ᱨᱮᱦᱟᱱᱟ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱚᱥᱛᱩᱱ ᱜᱩᱴ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ᱩᱱᱤ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱢᱤᱨ ᱫᱟᱫᱽ ᱠᱷᱟᱱ ᱛᱟᱦᱮᱸ ᱠᱟᱱᱟ ᱾ ᱢᱤᱨ ᱫᱟᱫᱽ ᱠᱷᱟᱱ ᱫᱚ ᱥᱮᱱᱟ ᱨᱮ ᱢᱤᱫ ᱱᱚᱱ-ᱠᱚᱢᱤᱥᱚᱸᱰ ᱟᱹᱢᱟᱹᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱟᱹᱛᱩ ᱟᱥᱲᱟ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱪᱮᱛᱟᱱ ᱚᱞᱚᱜ ᱞᱟᱹᱜᱤᱫ ᱫᱚ ᱩᱱᱤ ᱚᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱷᱤᱥᱮᱞᱮᱫ ᱮ ᱦᱟᱛᱟᱣ ᱞᱮᱫ-ᱟ ᱾ ᱤᱠᱷᱟᱹᱱ ᱩᱱᱤ ᱫᱚ ᱥᱮᱪᱮᱫ ᱦᱚᱸ ᱵᱟᱭ ᱯᱩᱨᱟᱹᱣ ᱥᱟᱹᱛ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱤᱱᱟᱹ ᱚᱠᱛᱚ ᱨᱮ ᱨᱚᱭᱟᱞ ᱢᱤᱞᱤᱴᱟᱨᱤ ᱮᱠᱰᱮᱢᱤ ᱨᱮ ᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱾ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱩᱱᱤ ᱫᱚ ᱢᱩᱛᱟᱹᱱ ᱞᱮᱠᱟᱛᱮ ᱵᱚᱨᱢᱟ ᱨᱮ ᱞᱟᱹᱰᱷᱟᱹᱭ ᱮ ᱛᱟᱯᱟᱢ ᱞᱮᱱᱟ ᱾ᱥᱤᱧᱚᱛ ᱦᱟᱹᱴᱤᱧ ᱮᱱ ᱛᱟᱭᱚᱢ ᱱᱩᱭ ᱫᱚ ᱯᱟᱠᱤᱥᱛᱟᱱᱤᱭᱟᱹ ᱥᱮᱱᱟ ᱨᱮᱭ ᱥᱮᱞᱮᱫ ᱮᱱᱟ ᱾ᱛᱟᱭᱚᱢ ᱛᱮ ᱪᱮᱛᱟᱱ ᱢᱟᱹᱪᱤ ᱟᱢᱮᱴ ᱠᱟᱛᱮ ᱟᱡ ᱫᱚ ᱵᱽᱨᱤᱜᱮᱰᱤᱭᱚᱨ ᱮ ᱵᱮᱱᱟᱣ ᱮᱱᱟ ᱟᱨ ᱵᱚᱡᱤᱨᱤᱥᱛᱟᱱ ᱨᱮ ᱠᱚᱢᱟᱱ ᱮ ᱥᱟᱸᱵᱽᱲᱟᱣ ᱠᱮᱫ-ᱟ ᱾᱑᱙᱔᱘ ᱨᱮ ᱩᱱᱤ ᱫᱚ ᱯᱩᱨᱩᱵᱽ ᱵᱚᱝᱜᱟᱞ ᱨᱤᱱᱤᱡ ᱢᱮᱡᱚᱨ ᱡᱮᱱᱮᱨᱟᱞ ᱵᱮᱱᱟᱣ ᱠᱟᱛᱮ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾᱑᱙᱔᱙ ᱨᱮ ᱩᱱᱤ ᱯᱩᱪᱷᱤᱢ ᱱᱟᱠᱷᱟ ᱯᱟᱠᱤᱥᱛᱟᱱ ᱮ ᱨᱩᱣᱟᱹᱲ ᱥᱮᱱ ᱮᱱᱟ ᱟᱨ ᱚᱸᱰᱮᱱᱤᱡ ᱠᱚᱢᱟᱱᱰᱚᱨ-ᱤᱱ-ᱪᱤᱯ ᱮ ᱵᱮᱱᱟᱣ ᱮᱱᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱛᱩᱢᱟᱹᱞ ᱦᱩᱲᱟᱹᱜ:Invalid
tag; no text was provided for refs named
Ankit
- ↑ "Gen. Ayub becomes President". Dawn. 6 ᱥᱮᱯᱴᱮᱢᱵᱚᱨ 2017. Retrieved 23 ᱚᱠᱴᱚᱵᱚᱨ 2017.
ᱛᱩᱢᱟᱹᱞ ᱦᱩᱲᱟᱹᱜ:
tags exist for a group named "lower-alpha", but no corresponding
tag was found


text:
ᱮᱛᱚᱢ ᱢᱟᱞᱩᱠᱩ
ᱮᱛᱚᱢ ᱢᱟᱞᱩᱠᱩ (ᱤᱱᱫᱳᱱᱮᱥᱤᱭᱟᱱ: Maluku Utara) ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱢᱟᱞᱩᱠᱩ ᱫᱤᱯᱠᱚ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱥᱟᱢᱟᱝ ᱥᱮᱫ ᱦᱟᱞᱢᱟᱦᱮᱨᱟ ᱫᱚᱨᱮᱭᱟ, ᱯᱟᱪᱮ ᱥᱮᱫ ᱢᱟᱞᱩᱠᱩ ᱫᱚᱨᱮᱭᱟ ᱟᱨ ᱠᱚᱧᱮ ᱥᱮᱫ ᱥᱮᱨᱟᱢ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱥᱳᱯᱷᱤᱯᱷᱤ ᱠᱟᱱᱟ, ᱡᱟᱦᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱯ ᱦᱟᱞᱢᱟᱦᱮᱨᱟ ᱨᱮ ᱢᱮᱱᱟᱜᱼᱟ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱛᱮᱨᱱᱟᱛᱮ ᱫᱤᱯ ᱥᱚᱦᱚᱨ ᱠᱟᱱᱟ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮ ᱑,᱐᱓᱘,᱐᱘᱗ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ[᱒], ᱱᱚᱶᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱠᱚᱢ ᱦᱚᱲᱮᱞ ᱢᱮᱱᱟᱜ ᱠᱚ ᱯᱚᱱᱚᱛ ᱠᱚ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱮᱛᱟᱨᱟᱜ (ᱡᱩᱞᱟᱭ ᱒᱐᱑᱙) ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱶᱟ ᱯᱚᱱᱚᱛ ᱨᱮ ᱑,᱒᱓᱕,᱗᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ[᱓] ᱾
ᱮᱛᱚᱢ ᱢᱟᱞᱩᱠᱩ ᱫᱚ ᱥᱟᱢᱟᱝ ᱤᱱᱫᱳᱱᱮᱥᱤᱭᱟ ᱫᱤᱯᱠᱚ ᱨᱮᱱᱟᱜ ᱯᱩᱭᱟ ᱤᱥᱞᱟᱢ ᱥᱟᱞᱛᱟᱱᱟᱛ ᱨᱮᱱᱟᱜ ᱛᱟᱞᱢᱟ ᱛᱟᱦᱮ ᱠᱟᱱᱟ - ᱵᱟᱠᱟᱱ, ᱡᱟᱭᱞᱳᱞᱳ,ᱴᱤᱰᱳᱨᱮ ᱟᱨ ᱛᱮᱨᱱᱟᱛᱮ - ᱢᱳᱞᱳᱠᱩ ᱠᱩᱭᱮ ᱨᱟᱦᱟ (ᱢᱟᱞᱩᱠᱩ ᱨᱮᱱᱟᱜ ᱯᱩᱱᱭᱟ ᱵᱩᱨᱩ) ᱢᱮᱱᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱨᱮ ᱤᱣᱨᱳᱯᱤᱭᱚ ᱠᱚ ᱦᱮᱡᱽ ᱛᱟᱭᱚᱢ, ᱮᱛᱚᱢ ᱢᱟᱞᱩᱠᱩ ᱯᱚᱨᱛᱩᱜᱤᱡᱽ, ᱥᱯᱮᱱᱤᱥ ᱟᱨ ᱰᱟᱪᱽ ᱠᱚ ᱢᱩᱫ ᱨᱮ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱞᱟᱹᱜᱤᱫ ᱨᱮᱯᱮᱪ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱞᱮᱱᱟ ᱾ ᱢᱩᱪᱟᱹᱫ ᱨᱮ ᱰᱟᱪᱽ ᱠᱚ ᱡᱤᱛᱠᱟᱹᱨ ᱞᱮᱱᱟ ᱟᱨ ᱯᱮᱫᱚᱥᱚᱠ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱨᱮᱱᱟᱜ ᱮᱛᱚᱦᱚᱵ ᱞᱮᱫᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱡᱟᱯᱟᱱᱤᱡᱽ ᱱᱚᱶᱟ ᱴᱚᱴᱷᱟ ᱠᱚ ᱫᱚᱠᱷᱚᱞ ᱞᱮᱫᱼᱟ, ᱟᱨ ᱛᱮᱨᱱᱟᱛᱮ ᱜᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱚᱱᱪᱚᱞ ᱨᱮ ᱥᱟᱥᱚᱱ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱛᱟᱦᱮ ᱞᱮᱱᱟ ᱾ ᱤᱱᱫᱳᱱᱮᱥᱤᱭᱟ ᱨᱮᱭᱟᱜ ᱯᱷᱩᱨᱜᱟᱹᱞ ᱛᱟᱭᱚᱱ ᱱᱚᱶᱟ ᱫᱚ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾
ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱑᱒ ᱚᱠᱴᱚᱵᱚᱨ ᱑᱙᱙᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱳᱯᱷᱤᱯᱷᱤ ᱛᱮ ᱤᱪᱟᱹᱨ ᱤᱫᱤ ᱞᱟᱦᱟ ᱛᱮᱨᱱᱟᱛᱮ ᱜᱮ ᱱᱚᱶᱟ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ ᱾ ᱮᱛᱚᱢ ᱢᱟᱞᱩᱠᱩ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱫᱚ ᱢᱩᱬᱩᱛ ᱪᱟᱥᱵᱟᱥ, ᱯᱷᱤᱥᱟᱨᱤ ᱟᱨ ᱫᱚᱨᱮᱭᱟᱭ ᱵᱮᱱᱟᱨᱡᱟᱣ ᱡᱤᱱᱤᱥ ᱠᱚ ᱪᱮᱛᱟᱱ ᱱᱤᱨᱵᱷᱚᱨ ᱢᱮᱱᱟᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱤᱠᱳᱞᱚᱡᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱹᱣᱰᱤᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱢᱚᱜᱽᱨᱟᱯᱷᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱲᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱹᱛᱤ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱷᱚᱨᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱞᱩᱠᱩ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱼᱵᱟᱛᱟᱣ ᱮᱫ ᱠᱟᱱᱟ ᱟᱨ ᱧᱩᱢ ᱜᱟᱱᱚᱢ ᱞᱮᱠᱟᱱ ᱤᱥᱟᱹᱭ ᱫᱷᱚᱨᱚᱢ (ᱡᱟᱹᱥᱛᱤ ᱜᱮ ᱯᱨᱳᱴᱮᱥᱴᱟᱱ) ᱢᱟᱱᱟᱣᱼᱵᱟᱛᱟᱣ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱟᱨ ᱮᱴᱟᱜ ᱞᱮᱠᱷᱟᱥᱤᱫ ᱫᱷᱚᱨᱚᱢ ᱠᱚ ᱦᱩᱭᱩᱜ ᱠᱟᱱᱟ, ᱦᱤᱱᱫᱩ, ᱵᱩᱫᱫᱷᱚ ᱟᱨ ᱱᱟᱱᱟᱦᱩᱱᱟᱹᱨ ᱮᱴᱟᱜ ᱫᱷᱚᱨᱚᱢ ᱠᱚ ᱾
ᱴᱩᱨᱤᱡᱚᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱨᱦᱚᱸ ᱧᱮᱞ ᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Badan Pusat Statistik, Jakarta, 2019.
- ↑ Central Bureau of Statistics: Census 2010 Archived ᱒᱐᱑᱐-᱑᱑-᱑᱓ at the Wayback Machine., retrieved 17 January 2011 Lua error in ᱢᱳᱰᱩᱞ:In_lang at line 40: attempt to call local 'name_from_tag' (a nil value).
- ↑ Badan Pusat Statistik, Jakarta, 2019.
- ↑ "Population by Region and Religion in Indonesia". BPS. 2010.


text:
ᱵᱷᱮᱴᱤᱠᱟᱱ ᱥᱤᱴᱤ
ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱤᱛᱟᱞᱤ ᱨᱮᱱᱟᱜ ᱨᱳᱢ ᱥᱚᱦᱚᱨ ᱵᱷᱤᱛᱨᱤ ᱨᱮ ᱢᱮᱱᱟᱜ ᱢᱤᱫ ᱯᱷᱩᱨᱜᱟᱹᱞ ᱫᱤᱥᱟᱹᱢ ᱠᱟᱱᱟ᱾ ᱯᱳᱯ ᱜᱮ ᱱᱚᱱᱰᱮᱱᱤᱜ ᱢᱩᱠᱷᱤᱭᱟᱹ ᱫᱚ᱾ ᱱᱤᱭᱟ ᱫᱚ ᱨᱳᱢᱟᱱ ᱠᱮᱛᱷᱚᱞᱤᱠ ᱪᱟᱨᱪ ᱜᱟᱫᱮᱞ/ᱡᱮᱜᱮᱛ ᱨᱮᱱᱟᱜ Headquerter ᱞᱮᱠᱟᱛᱮᱭ ᱠᱟᱹᱢᱤᱭᱟ᱾ ᱜᱚᱴᱟᱛᱮ ᱨᱳᱢ ᱛᱟᱞᱟ ᱨᱮ ᱢᱮᱱᱟᱜ ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚᱠᱷᱚᱱ ᱠᱟᱹᱴᱤᱡ ᱫᱤᱥᱟᱢ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱟᱭᱚᱛᱚᱱ ᱫᱚ ᱑᱑᱐ ᱮᱠᱚᱨ᱾
ᱮᱛᱚᱢ–ᱯᱟᱹᱪᱷᱤᱢ ᱱᱟᱠᱷᱟ ᱨᱳᱢ ᱨᱮᱱᱟᱜ ᱵᱩᱨᱩ ᱪᱮᱛᱟᱱ ᱢᱤᱫ triagle ᱮᱞᱟᱠᱟ ᱨᱮ, ᱛᱤᱵᱮᱨ ᱜᱟᱰᱟ ᱯᱟᱹᱪᱷᱤᱢ ᱨᱮ ᱵᱷᱮᱴᱤᱠᱟᱱ ᱥᱚᱦᱚᱨ ᱫᱚ ᱢᱮᱱᱟᱜᱼᱟ᱾ ᱠᱚᱸᱭᱮ–ᱯᱟᱹᱪᱷᱤᱢ ᱥᱮᱡ ᱨᱮ ᱯᱤᱭᱟᱛᱥᱟ ᱥᱟᱱ ᱯᱤᱭᱮᱛᱨᱳ ᱥᱮ ᱥᱮᱱᱴ ᱯᱤᱴᱟᱨ ᱪᱚᱛᱛᱚᱨ ᱵᱟᱜᱤ ᱠᱟᱛᱮᱜ ᱡᱚᱛᱚ ᱥᱮᱡ ᱜᱮ ᱵᱷᱮᱴᱤᱠᱟᱱ ᱥᱚᱦᱚᱨ ᱫᱚ ᱛᱟᱞᱟ ᱡᱩᱜᱽ ᱟᱨ ᱨᱮᱱᱮᱥᱟᱸ ᱚᱠᱛᱮ ᱵᱮᱱᱟᱣ ᱯᱟᱹᱪᱨᱤ ᱠᱚ ᱛᱮ ᱮᱥᱮᱫ ᱢᱮᱱᱟᱜᱼᱟ᱾ ᱯᱟᱹᱪᱨᱤ ᱵᱷᱤᱛᱨᱤ ᱨᱮ ᱢᱮᱱᱟᱜᱼᱟ ᱵᱟᱜᱣᱟᱱ, ᱱᱟᱱᱟᱦᱩᱱᱟᱹᱨ ᱫᱟᱞᱟᱱ ᱚᱲᱟᱜ ᱟᱨ ᱯᱷᱟᱭᱞᱟᱣ ᱡᱟᱜᱟ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱟᱞᱟᱱ ᱫᱚ ᱦᱩᱭᱩᱜ ᱠᱟᱱᱟ ᱥᱮᱱᱴ ᱯᱤᱴᱟᱨ ᱨᱮᱱᱟᱜ ᱵᱮᱥᱤᱞᱤᱠᱟ, ᱚᱠᱟ ᱫᱚ ᱨᱳᱢᱟᱱ ᱠᱮᱛᱷᱚᱞᱤᱠ ᱠᱚᱣᱟᱜ ᱢᱟᱨᱟᱝ ᱜᱤᱨᱡᱟᱹ ᱠᱟᱱᱟ᱾ ᱵᱷᱮᱴᱤᱠᱟᱱ ᱥᱤᱴᱤ ᱨᱮ ᱢᱮᱱᱟᱜᱼᱟ ᱢᱤᱫ ᱢᱚᱦᱟᱠᱟᱥ ᱚᱵᱽᱡᱟᱨᱵᱷᱮᱴᱚᱨᱤ , ᱞᱟᱭᱵᱨᱮᱨᱤ ᱵᱷᱮᱴᱤᱠᱟᱱᱟ᱾
ᱵᱷᱮᱴᱤᱠᱟᱱ ᱥᱤᱴᱤ ᱨᱮᱱᱟᱜ ᱱᱤᱡᱮᱨ ᱥᱚᱝᱵᱤᱫᱷᱟᱱ, ᱰᱟᱠᱵᱮᱵᱚᱥᱛᱷᱟ, ᱥᱤᱞᱢᱳᱦᱚᱨ, ᱡᱷᱟᱱᱰᱤ ᱟᱨ ᱮᱴᱟᱜ ᱨᱟᱥᱴᱨᱤᱭᱚ ᱪᱤᱠᱷᱱᱟᱹ ᱠᱚ ᱢᱮᱱᱟᱜᱼᱟ᱾ ᱵᱷᱮᱴᱠᱟᱱ ᱨᱮᱱ ᱫᱚ ᱟᱠᱚᱨᱮᱱ ᱜᱮ ᱥᱮᱱᱟᱵᱟᱦᱤᱱᱤ ᱦᱚᱸ ᱢᱮᱱᱟᱜ ᱠᱚᱣᱟ, ᱩᱱᱠᱩᱣᱟᱜ ᱧᱤᱛᱩᱢ ᱫᱚ ᱥᱩᱭᱤᱥ ᱜᱟᱨᱰ; ᱱᱤᱭᱟᱹ ᱨᱮ ᱢᱮᱢᱵᱟᱨ ᱫᱚ ᱑᱐᱐ ᱜᱟᱱ᱾ ᱵᱷᱮᱴᱤᱠᱟᱱ ᱨᱮᱰᱤᱭᱳ ᱧᱤᱛᱩᱢᱟᱱ ᱥᱚᱨᱠᱟᱨᱤ ᱨᱮᱰᱤᱭᱳ ᱤᱥᱴᱮᱥᱚᱱ ᱠᱷᱚᱱ ᱜᱚᱴᱟ ᱫᱷᱟᱹᱨᱛᱤ ᱯᱳᱯ ᱣᱟᱜ ᱟᱲᱟᱝ ᱟᱧᱡᱚᱢᱚᱜᱼᱟ᱾ ᱒᱐᱐᱑ ᱥᱮᱨᱢᱟ ᱨᱮ ᱵᱷᱮᱴᱤᱠᱟᱱ ᱨᱮᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱑᱐᱐᱐ ᱜᱟᱱ᱾ ᱱᱚᱱᱰᱮ ᱛᱟᱦᱮ ᱠᱟᱛᱮᱜ ᱯᱳᱯᱟᱜ ᱮᱢ ᱠᱟᱹᱢᱤ ᱯᱩᱨᱟᱹᱣ ᱠᱟᱛᱮᱜ ᱱᱟᱜᱚᱨᱤᱠᱚᱛᱛᱚ ᱧᱟᱢᱚᱜᱼᱟ᱾
ᱵᱷᱮᱴᱤᱠᱟᱱ ᱥᱤᱴᱤ ᱜᱮ ᱢᱩᱪᱟᱹᱫ ᱯᱳᱯ ᱨᱟᱥᱴᱨᱚ ᱫᱚ᱾ ᱠᱮᱛᱷᱚᱞᱤᱠ ᱜᱤᱨᱡᱟ ᱟᱭᱢᱟ ᱥᱮᱨᱢᱟ ᱞᱟᱦᱟᱨᱮ ᱛᱟᱞᱟ ᱤᱛᱟᱞᱤ ᱨᱮᱱᱟᱜ ᱟᱭᱢᱟ ᱡᱟᱜᱟ ᱨᱤᱜᱤ ᱱᱤᱭᱟ ᱨᱟᱥᱴᱨᱚ ᱠᱚ ᱵᱮᱱᱟᱣ ᱞᱮᱫᱟ᱾ ᱚᱠᱟ ᱨᱮᱱ ᱢᱩᱠᱷᱤᱭᱟᱹ ᱫᱚ ᱯᱳᱯ ᱠᱟᱱᱟᱭ᱾ ᱤᱛᱟᱞᱤ ᱥᱚᱨᱠᱟᱨ ᱟᱨ ᱯᱳᱯ ᱛᱟᱞᱟ ᱨᱮ ᱟᱭᱢᱟ ᱨᱚᱯᱚᱲ ᱛᱟᱭᱚᱢ ᱑᱙᱒᱙ ᱥᱮᱨᱢᱟ ᱨᱮ ᱞᱟᱛᱮᱨᱟᱱ ᱪᱩᱠᱛᱤ ᱛᱟᱞᱟ ᱛᱮ ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱛᱤᱝᱜᱩ ᱟᱠᱟᱱᱟ᱾ ᱱᱤᱭᱟᱹ ᱪᱩᱠᱛᱤ ᱛᱟᱞᱟ ᱨᱮ ᱠᱮᱛᱷᱚᱞᱤᱠ ᱜᱤᱨᱡᱟ ᱠᱷᱚᱛᱤᱯᱩᱨᱩᱱ ᱮᱢ ᱛᱟᱞᱟ ᱛᱮ ᱡᱚᱛᱚ ᱯᱳᱯ ᱨᱟᱥᱴᱨᱚ ᱠᱷᱚᱱ ᱫᱟᱵᱤ ᱠᱚ ᱚᱪᱚᱜ ᱠᱮᱫᱟ᱾ ᱟᱨ ᱯᱷᱩᱨᱜᱟᱹᱞ ᱵᱷᱮᱴᱤᱠᱟᱱ ᱥᱤᱴᱤ ᱠᱚ ᱧᱟᱢ ᱠᱮᱫᱟ᱾ ᱱᱤᱭᱟᱹ ᱨᱮᱱ ᱧᱮᱛᱚᱜ ᱤᱡ ᱢᱩᱠᱷᱤᱭᱟᱹ ᱫᱚ ᱯᱳᱯ ᱯᱷᱨᱟᱱᱥᱤᱥ᱾ ᱩᱱᱤ ᱫᱚ ᱒᱐᱑᱓ ᱥᱮᱨᱢᱟ ᱨᱮᱱᱟᱜ ᱑᱓ ᱢᱟᱨᱪ ᱫᱟᱭᱤᱫᱫᱚᱭ ᱦᱟᱛᱟᱣ ᱟᱠᱟᱫᱟ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ ᱞᱟᱦᱟ ᱠᱷᱟᱭᱮᱜᱚᱱ ᱜᱮ ᱱᱤᱭᱟᱹ ᱡᱟᱜᱟ ᱫᱚ ᱥᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟᱭᱮᱜ ᱠᱟᱱᱟ ᱛᱟᱦᱮᱱᱟ᱾ ᱨᱳᱢ ᱨᱮᱱᱟᱜ ᱱᱤᱭᱟᱹ ᱥᱮᱡ ᱫᱚ ᱚᱠᱚᱭ ᱦᱚᱸ ᱵᱟᱠᱚ ᱚᱲᱟᱜ ᱮᱜ ᱠᱟᱱ ᱛᱟᱦᱮᱱᱟ᱾ ᱥᱮ ᱚᱲᱟᱜ ᱵᱮᱱᱟᱣ ᱦᱚᱸ ᱵᱟᱠᱚ ᱨᱮᱵᱮᱱ ᱠᱟᱱ ᱛᱟᱦᱮᱱᱟ᱾ᱨᱳᱢᱟᱱ ᱨᱟᱡᱽ ᱚᱠᱛᱮ ᱱᱤᱭᱟᱹ ᱡᱟᱜᱟᱨᱮ ᱯᱷᱨᱤᱡᱤᱭᱟᱱ ᱫᱮᱵᱤ ᱥᱤᱵᱮᱞ ᱟᱨ ᱩᱱᱤ ᱨᱮᱱ ᱡᱟᱣᱟᱭ ᱟᱨᱴᱤᱥ ᱣᱟᱜ ᱫᱮᱣᱟ ᱥᱮᱣᱟ ᱦᱩᱭᱩᱜ ᱠᱟᱱ ᱛᱟᱦᱮᱱᱟ᱾ ᱡᱤᱥᱩ ᱡᱟᱱᱟᱢ ᱢᱤᱫ ᱥᱟᱭ ᱞᱟᱦᱟ ᱥᱮᱡ ᱟᱜᱨᱤᱯᱤᱱᱟ ᱫᱟ ᱮᱞᱰᱟᱨ(ᱡᱤᱥᱩ ᱞᱟᱦᱟ ᱑᱔ – ᱓᱓) ᱱᱤᱭᱟᱹ ᱚᱧᱪᱚᱞ ᱥᱮᱡ ᱯᱟᱦᱟᱲ ᱠᱚ ᱢᱟᱜ ᱥᱟᱯᱟ ᱠᱟᱛᱮᱜ ᱟᱹᱰᱤ ᱢᱟᱨᱟᱝ ᱵᱟᱜᱣᱟᱱ ᱮ ᱵᱮᱱᱟᱣ ᱞᱮᱫᱟ᱾ ᱛᱟᱭᱚᱢ ᱫᱟᱨᱟᱢ ᱥᱚᱢᱨᱟᱴ ᱠᱮᱞᱤᱜᱩᱞᱟ ᱱᱚᱱᱰᱮ ᱢᱤᱫ ᱴᱮᱱ ᱥᱟᱨᱠᱟᱥ ᱵᱮᱱᱟᱣ ᱨᱮᱱᱟᱜ ᱮ ᱠᱩᱨᱩᱢᱩᱴᱩ ᱞᱮᱫᱟ᱾ ᱢᱮᱱᱠᱷᱟᱱ ᱵᱟᱭ ᱯᱩᱨᱟᱹᱣ ᱫᱟᱨᱮ ᱞᱮᱫᱟ᱾ ᱛᱟᱭᱚᱢ ᱛᱮ ᱥᱚᱢᱨᱟᱴ ᱱᱤᱨᱳ ᱚᱱᱟ ᱥᱟᱨᱠᱟᱥ ᱮ ᱯᱩᱨᱟᱹᱣ ᱠᱮᱫᱟ᱾ ᱚᱱᱟᱛᱮ ᱱᱤᱭᱟᱹ ᱥᱟᱨᱠᱟᱥ ᱫᱚ "ᱱᱤᱨᱳᱣᱟᱜ ᱥᱟᱨᱠᱟᱥ" ᱠᱚ ᱢᱮᱛᱟᱜᱼᱟ᱾ ᱱᱟᱦᱟᱜ ᱫᱚ ᱚᱱᱟ ᱵᱷᱮᱴᱤᱠᱟᱱ ᱨᱮᱱᱟᱜ ᱨᱟᱹᱯᱩᱫ ᱥᱟᱨᱮᱡ ᱫᱚ ᱦᱩᱭᱩᱜ ᱠᱟᱱᱟ ᱵᱷᱮᱴᱤᱠᱟᱱ ᱳᱵᱮᱞᱤᱥᱠ᱾ ᱱᱤᱭᱟᱹ ᱳᱵᱮᱞᱤᱥᱠ ᱫᱚ ᱥᱚᱢᱨᱟᱴ ᱠᱮᱞᱤᱜᱩᱞᱟ ᱦᱮᱞᱤᱣᱯᱚᱞᱤᱥ ᱠᱷᱚᱱ ᱵᱷᱮᱴᱤᱠᱟᱱ ᱛᱮᱭ ᱟᱹᱜᱩ ᱞᱮᱫᱟ ᱥᱟᱨᱠᱟᱥ ᱨᱮᱱᱟᱜ ᱤᱥᱯᱤᱱᱟ ᱥᱟᱡᱟᱣ ᱞᱟᱹᱜᱤᱫ᱾ ᱖᱔ ᱥᱮᱨᱢᱟ ᱨᱮ ᱨᱳᱢ ᱨᱮ ᱢᱟᱨᱟᱝ ᱥᱮᱝᱜᱮᱞ ᱞᱚ ᱨᱮ ᱜᱚᱡ ᱟᱠᱟᱱ ᱦᱚᱲ ᱠᱚᱣᱟᱜ ᱛᱚᱯᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱡᱟᱜᱟ ᱵᱮᱵᱚᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾ ᱥᱮᱫᱟᱭ ᱯᱟᱹᱛᱤᱭᱟᱣ ᱞᱮᱠᱟᱛᱮ ᱠᱚ ᱢᱮᱱᱟ ᱱᱤᱭᱟᱹ ᱥᱟᱨᱠᱟᱥ ᱨᱮᱱᱟᱜ ᱢᱩᱪᱟᱹᱫ ᱨᱮᱜᱤ ᱥᱮᱱᱴ ᱯᱤᱴᱟᱨ ᱫᱚ ᱠᱟᱛᱷᱟᱭ ᱵᱚᱦᱚᱜ ᱞᱟᱛᱟᱨ ᱟᱨ ᱡᱟᱝᱜᱟ ᱪᱮᱛᱟᱱ ᱥᱮᱡ ᱠᱟᱛᱮᱜ ᱠᱚ ᱠᱨᱩᱥ ᱞᱤᱫᱤᱭᱟ᱾ ᱥᱟᱨᱠᱟᱥ ᱨᱮᱱᱟᱜ ᱩᱞᱴᱟᱹᱣ ᱥᱮᱡ ᱨᱮ ᱢᱤᱫ ᱴᱮᱱ ᱛᱚᱯᱟ ᱢᱮᱱᱟᱜᱼᱟ, ᱚᱠᱟ ᱫᱚ ᱵᱷᱤᱭᱟ ᱠᱚᱨᱱᱮᱞᱤᱭᱟ ᱛᱮ ᱥᱟᱨᱠᱟᱥ ᱠᱷᱚᱱ ᱵᱮᱜᱟᱨ ᱟᱠᱟᱱᱟ᱾ ᱱᱤᱭᱟᱹ ᱵᱷᱮᱴᱤᱠᱟᱱ ᱨᱮᱜᱤ ᱥᱮᱫᱟᱭ ᱯᱮᱜᱟᱱ ᱫᱷᱚᱨᱚᱢ ᱠᱚ ᱨᱮᱱᱟᱜ ᱫᱮᱣᱟᱥᱮᱣᱟ ᱡᱟᱜᱟ ᱟᱨ ᱮᱴᱟᱜ ᱵᱮᱱᱟᱣᱟᱜ ᱠᱚ ᱵᱮᱱᱟᱣ ᱛᱟᱦᱮ ᱠᱟᱱᱟ᱾ ᱱᱤᱭᱟᱹ ᱡᱚᱛᱚ ᱜᱮ ᱵᱮᱱᱟᱣ ᱟᱠᱟᱱ ᱛᱟᱦᱮᱱᱟ ᱔ ᱠᱷᱨᱤᱥᱴᱟᱵᱽᱫᱚ ᱞᱟᱦᱟ ᱨᱮ᱾ ᱔ ᱠᱷᱨᱤᱥᱴᱟᱵᱽᱫᱚ ᱨᱮᱱᱟᱜ ᱮᱦᱚᱵᱽ ᱥᱮᱡ ᱥᱚᱢᱨᱟᱴ ᱠᱚᱱᱥᱴᱟᱱᱴᱟᱭᱤᱱ ᱤᱥᱟᱹᱭ ᱫᱷᱚᱨᱚᱢᱮ ᱦᱟᱛᱟᱣ ᱠᱮᱫᱟ᱾ ᱟᱨ ᱩᱱᱤ ᱜᱤ ᱵᱷᱮᱴᱤᱠᱟᱱ ᱨᱟᱱᱟᱜ ᱛᱟᱞᱟ ᱦᱟᱥᱟ ᱨᱮ ᱥᱮᱱᱴ ᱯᱤᱴᱟᱨᱟᱜ ᱵᱮᱥᱤᱞᱤᱠᱟ ᱭᱮ ᱵᱮᱱᱟᱣ ᱠᱮᱫᱟ᱾ ᱚᱱᱟ ᱡᱚᱠᱷᱚᱱ ᱯᱮᱜᱟᱱ ᱫᱷᱚᱨᱚᱢ ᱨᱮᱱᱟᱜ ᱵᱮᱱᱟᱣᱟᱜ ᱠᱚᱫᱚ ᱠᱚ ᱨᱟᱹᱯᱩᱫ ᱠᱮᱫᱟ᱾ ᱱᱤᱭᱟ ᱵᱮᱥᱤᱞᱤᱠᱟ ᱫᱚ ᱨᱟᱹᱯᱩᱫ ᱪᱟᱵᱟ ᱞᱮᱱᱟ᱾ ᱛᱟᱭᱚᱢ ᱫᱟᱨᱟᱢ ᱯᱳᱯ ᱠᱚᱣᱟᱜ ᱛᱚᱞᱟᱥ ᱛᱮ ᱨᱮᱦᱮᱫ ᱛᱮᱫ ᱫᱚ ᱨᱚᱯᱷᱟ ᱫᱚᱦᱚᱭ ᱨᱮᱱᱟᱜ ᱵᱮᱵᱚᱥᱛᱷᱟ ᱦᱩᱭᱮᱱᱟ᱾ ᱨᱮᱱᱮᱥᱟᱸ ᱚᱠᱛᱮ ᱱᱤᱭᱟᱹ ᱨᱮᱱᱟᱜ ᱞᱟ ᱠᱟᱹᱢᱤ ᱫᱚ ᱩᱥᱟᱹᱨᱟ ᱛᱟᱦᱮ ᱠᱟᱱᱟ᱾ ᱑᱙᱓᱙ ᱠᱷᱚᱱ ᱑᱙᱔᱑ ᱥᱮᱨᱢᱟ ᱛᱟᱞᱟ ᱨᱮ ᱯᱳᱯ ᱜᱮᱞᱵᱟᱨ ᱯᱤᱣᱩᱥ ᱣᱟᱜ ᱩᱫᱩᱜ ᱛᱮ ᱡᱚᱛᱚ ᱵᱮᱱᱟᱣᱟᱜ ᱦᱟᱥᱟ ᱠᱷᱚᱱ ᱚᱪᱚᱜ ᱦᱩᱭᱮᱱᱟ᱾
ᱨᱟᱡᱽᱱᱤᱛᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱳᱢᱟᱱ ᱨᱮᱫᱚ ᱨᱟᱡᱽᱛᱚᱱᱛᱨᱚ ᱪᱟᱞᱟᱜ ᱠᱟᱱᱟ᱾ ᱯᱳᱯ ᱜᱤ ᱱᱚᱱᱰᱮᱱᱤᱡ ᱫᱚ ᱢᱟᱨᱟᱜ ᱢᱩᱠᱷᱤᱭᱟᱹ᱾ ᱱᱚᱱᱰᱮᱱᱟᱜ ᱡᱚᱛᱚ ᱱᱤᱭᱚᱢ ᱠᱟᱹᱱᱩᱱ ᱯᱳᱯ ᱣᱟᱜ ᱟᱭᱩᱨ ᱛᱮ ᱪᱟᱞᱟᱜᱼᱟ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱮᱴᱤᱠᱟᱱ ᱨᱮᱱᱟᱜ volume ᱫᱚ ᱐ᱹ᱔᱔ squre km᱾ ᱱᱤᱭᱟᱹ ᱫᱚ ᱤᱛᱟᱞᱤ ᱨᱮᱱᱟᱜ ᱨᱳᱢ ᱥᱚᱦᱚᱨ ᱛᱟᱞᱟᱨᱮ ᱯᱟᱹᱪᱨᱤ ᱛᱮ ᱮᱥᱮᱫ ᱡᱟᱜᱟ ᱠᱟᱱᱟ᱾ ᱵᱷᱮᱴᱤᱠᱟᱱ ᱛᱟᱞᱟ ᱨᱮ ᱫᱚ ᱡᱚᱞᱟ ᱫᱟᱜ ᱵᱟᱹᱱᱩᱜᱼᱟ᱾ ᱱᱤᱭᱟ ᱥᱚᱦᱚᱨ ᱫᱚ ᱢᱤᱫ ᱴᱮᱱ ᱠᱟᱹᱴᱤᱡ ᱯᱟᱦᱟᱲ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱚᱠᱟᱴᱟᱜ ᱨᱮᱱᱟᱜ ᱧᱤᱛᱩᱢ ᱫᱚ ᱵᱷᱮᱴᱤᱠᱟᱱ ᱵᱩᱨᱩ᱾
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱹᱰᱤ ᱡᱩᱫᱟᱹ ᱞᱮᱠᱟᱛᱮ ᱪᱟᱞᱟᱜᱼᱟ᱾ ᱫᱷᱟᱹᱨᱛᱤ ᱨᱮᱱ ᱨᱳᱢᱟᱱ ᱠᱮᱛᱷᱚᱞᱤᱠ ᱫᱷᱚᱨᱚᱢ ᱦᱟᱛᱟᱣ ᱠᱚᱣᱟᱜ ᱫᱟᱱ ᱛᱮ ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱨᱤ ᱫᱚ ᱵᱟᱧᱪᱟᱣ ᱢᱮᱱᱟᱜᱼᱟ᱾ ᱚᱱᱟ ᱵᱟᱹᱜᱤ ᱠᱟᱛᱮᱜ ᱦᱚᱸ ᱮᱥᱴᱟᱢᱯ ᱟᱨ ᱫᱟᱲᱟᱱ ᱦᱚᱲ ᱠᱚ ᱞᱟᱹᱜᱤᱫ Memorandum ᱟᱹᱠᱷᱨᱤᱧ ᱠᱟᱹᱣᱰᱤ, ᱢᱤᱣᱡᱤᱭᱟᱢ ᱵᱚᱞᱚᱜ ᱯᱷᱤ ᱟᱨ ᱟᱭᱢᱟ ᱞᱮᱠᱟᱱ ᱚᱞ ᱚᱱᱚᱞ ᱠᱚ ᱟᱹᱠᱷᱨᱤᱧ ᱨᱮᱱᱟᱜ ᱠᱟᱹᱣᱰᱤ ᱛᱮᱜᱤ ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱨᱤ ᱫᱚ ᱪᱟᱞᱟᱜ ᱠᱟᱱᱟ᱾
ᱯᱟᱹᱨᱥᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱮᱴᱤᱠᱟᱱ ᱥᱤᱴᱤ ᱨᱮ ᱫᱚ ᱡᱟᱦᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱵᱟᱹᱱᱩᱜᱼᱟ᱾ ᱨᱳᱢᱟᱱ ᱠᱮᱛᱷᱚᱞᱤᱠ ᱫᱚ ᱜᱤᱨᱡᱟᱹ ᱨᱮᱱᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱴᱤᱱ ᱯᱟᱹᱨᱥᱤ ᱠᱚ ᱢᱟᱱᱟᱣᱟ᱾
ᱞᱟᱠᱪᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱤᱥᱟᱹᱭ ᱫᱷᱚᱨᱚᱢ ᱨᱮᱱᱟᱜ ᱞᱟᱭ ᱞᱟᱠᱪᱟᱨ ᱜᱮ ᱱᱚᱱᱰᱮ ᱫᱚ ᱠᱚ ᱢᱟᱱᱟᱣᱟ᱾


text:
ᱢᱟᱨᱠᱥᱵᱟᱫᱽ
ᱢᱟᱨᱠᱥᱵᱟᱫᱽ (ᱤᱝᱨᱟᱹᱡᱤᱛᱮ–Marxism) ᱜᱮᱞ ᱟᱨᱮ ᱥᱟᱭ ᱨᱮᱱ ᱥᱟᱱᱟᱥᱤ, ᱠᱟᱹᱣᱰᱤ ᱥᱟᱱᱟᱥᱤ, ᱜᱚᱰᱤᱛ ᱟᱨ ᱞᱟᱲᱟᱣᱤᱭᱟᱹ ᱠᱟᱨᱞ ᱢᱟᱨᱠᱥ ᱟᱨ ᱯᱷᱨᱮᱰᱨᱤᱠᱷ ᱮᱝᱜᱮᱞᱥ ᱛᱟᱹᱠᱤᱱᱟᱜ ᱛᱷᱤᱣᱨᱤ ᱪᱮᱛᱟᱱ ᱛᱤᱝᱜᱩ ᱟᱠᱟᱱ ᱨᱟᱡᱽᱱᱤᱛᱤ ᱟᱨ ᱠᱟᱹᱣᱰᱤᱼᱟᱹᱨᱤ ᱨᱮᱱᱟᱜ ᱢᱚᱛᱚᱵᱟᱫᱽ ᱠᱟᱱᱟ᱾ ᱱᱤᱭᱟᱹ ᱢᱚᱛᱚᱵᱟᱫᱽ ᱨᱮ ᱥᱟᱶᱛᱟ ᱨᱮᱱᱟᱜ ᱵᱚᱫᱚᱞ Dialectic ᱟᱨ Historical Materialist ᱞᱮᱠᱟᱛᱮ ᱥᱟᱶᱛᱟ ᱨᱮᱱᱟᱜ ᱵᱟᱹᱭᱨᱤ ᱟᱨ ᱦᱟᱹᱴᱤᱧ ᱪᱮᱛᱟᱱ ᱛᱮ ᱥᱟᱶᱛᱟ ᱯᱷᱟᱱᱰᱟᱣ ᱨᱮᱱᱟᱜ ᱦᱚᱨ ᱩᱫᱩᱜ ᱟᱠᱟᱱᱟ᱾ ᱢᱟᱨᱠᱥᱵᱟᱫᱽ ᱨᱮᱱᱱᱟᱜ ᱠᱟᱹᱢᱤ ᱦᱚᱨᱟ ᱫᱚ ᱠᱟᱹᱣᱰᱤ ᱟᱹᱨᱤ ᱵᱚᱫᱚᱞ ᱨᱮ ᱥᱟᱶᱛᱟ ᱨᱮᱱ ᱦᱚᱲ ᱦᱟᱹᱴᱤᱧ ᱨᱮᱱᱟᱜ ᱮᱱᱮᱢ ᱟᱨ ᱯᱩᱡᱤᱵᱟᱫᱽ ᱦᱟᱨᱟᱜ ᱨᱮᱱᱟᱜ criticise ᱟᱨ ᱯᱷᱟᱱᱰᱟᱣ ᱨᱮ ᱵᱮᱵᱚᱦᱟᱨ ᱟᱠᱟᱱᱟ᱾
ᱠᱟᱹᱢᱤᱨᱮ ᱞᱟᱜᱟᱣ ᱥᱮᱡ ᱞᱮᱠᱟ ᱛᱮ ᱫᱚ ᱢᱟᱨᱠᱥᱵᱟᱫᱽ ᱦᱩᱭᱩᱜ ᱠᱟᱱᱟ ᱢᱟᱹᱞᱤᱠ ᱠᱚᱣᱟᱜ ᱥᱮ ᱵᱩᱨᱡᱩᱣᱟ ᱠᱚᱣᱟᱜ ᱥᱚᱥᱱᱚᱜ ᱠᱷᱚᱱ ᱠᱟᱹᱢᱤ ᱠᱚ ᱥᱮ ᱞᱮᱵᱟᱨ ᱠᱚ ᱵᱟᱧᱪᱟᱣ ᱠᱚ ᱨᱮᱱᱟᱜ ᱢᱚᱛᱚᱵᱟᱫᱽ᱾ ᱱᱤᱭᱟᱹ ᱫᱚ ᱥᱟᱭᱤᱱᱴᱤᱯᱷᱤᱠ(scientfic theory) ᱟᱨ revolutionary process ᱠᱟᱱᱟ᱾ ᱜᱮᱞ ᱟᱨᱮ ᱥᱟᱭ ᱨᱮᱱᱟᱜ ᱡᱟᱨᱢᱟᱱ ᱥᱟᱱᱟᱥ, ᱤᱝᱨᱟᱹᱡᱤ ᱠᱟᱹᱣᱰᱤ ᱯᱚᱛᱚᱵ ᱟᱨ ᱯᱷᱚᱨᱟᱥᱤ ᱥᱚᱢᱟᱡᱽᱛᱚᱱᱛᱨᱚ ᱨᱮᱱᱟᱜ ᱦᱚᱯᱚᱱ ᱠᱟᱱ ᱜᱮᱭᱟᱜ ᱢᱟᱨᱠᱥᱵᱟᱫᱽ᱾ ᱦᱮᱜᱮᱞ ᱣᱟᱜ ᱥᱟᱱᱟᱥ, ᱮᱰᱟᱢ ᱤᱥᱢᱤᱛᱷ, ᱰᱮᱵᱷᱤᱰ ᱨᱤᱠᱟᱨᱰᱳ ᱣᱟᱜ ᱠᱟᱹᱣᱰᱤ ᱟᱹᱨᱤ ᱟᱨ ᱜᱮᱞ ᱟᱨᱮ ᱥᱟᱭ ᱨᱮᱱᱟᱜ ᱯᱷᱚᱨᱟᱥᱤ ᱥᱚᱢᱟᱡᱽᱛᱚᱱᱛᱨᱚ ᱢᱮᱥᱟ ᱨᱮ ᱡᱟᱭ ᱨᱚᱲ ᱟᱠᱟᱫᱟ ᱚᱱᱟ ᱜᱤ scientific ᱟᱨ revolutionary ᱭᱮ ᱢᱮᱛᱟ ᱟᱠᱟᱫᱟ᱾ Capital: A Critique of Political Economy (ᱰᱟᱥ ᱠᱮᱯᱤᱴᱟᱞ) ᱯᱚᱛᱚᱵ ᱨᱮ ᱩᱱᱤᱭᱟᱜ ᱪᱤᱱᱛᱟᱹ ᱱᱟᱯᱟᱭᱛᱮ ᱵᱩᱡᱽᱦᱟᱣᱚᱜᱼᱟ᱾
ᱢᱟᱨᱠᱥᱵᱟᱫᱽ ᱨᱮᱱᱟᱜ ᱨᱮᱦᱮᱫ ᱠᱟᱛᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱢᱤᱞ ᱵᱟᱨᱱᱥ ᱞᱮᱠᱟᱛᱮ ᱢᱟᱨᱠᱥᱵᱟᱫᱽ ᱫᱚ ᱱᱤᱭᱟ ᱡᱮᱜᱮᱛ, ᱡᱤᱭᱳᱱ ᱟᱨ ᱚᱱᱟᱨᱮᱱ ᱦᱟᱹᱴᱤᱧ ᱢᱟᱱᱣᱟ ᱥᱟᱶᱛᱟ ᱨᱮᱱᱟᱜ ᱠᱟᱛᱷᱟ ᱠᱟᱱ ᱜᱮᱭᱟ ᱾ ᱱᱤᱭᱟᱹ ᱠᱟᱛᱷᱟ ᱫᱚ ᱢᱟᱱᱣᱟ ᱠᱚᱣᱟᱜ ᱥᱟᱹᱨᱤᱱ ᱧᱮᱞ ᱪᱤᱫ ᱠᱷᱚᱱ ᱜᱤ ᱛᱤᱝᱜᱩ ᱟᱠᱟᱱᱟ ᱾ ᱚᱠᱟ ᱠᱚ ᱟᱵᱪᱷᱟ ᱜᱮ ᱵᱟᱰᱟᱭ ᱢᱮᱱᱟᱜᱼᱟ ᱟᱨ ᱛᱟᱦᱮ ᱠᱟᱱᱟ ᱢᱟᱨᱠᱥᱵᱟᱫᱽ ᱫᱚ ᱚᱱᱟ ᱠᱚ ᱨᱮᱭ ᱵᱤᱨᱳᱫᱷ ᱜᱮᱭᱟ ᱾ ᱢᱟᱨᱠᱥ ᱣᱟᱜ ᱛᱷᱤᱣᱨᱤ ᱫᱚ ᱱᱟᱦᱟᱜ ᱯᱩᱡᱤᱵᱟᱫᱽ ᱥᱟᱶᱛᱟ ᱪᱮᱛᱟᱱ ᱨᱮ ᱞᱟᱹᱜᱤᱫ ᱾ ᱢᱟᱨᱠᱥ ᱣᱟᱜ ᱨᱟᱡᱽᱱᱤᱛᱤ ᱛᱷᱤᱣᱨᱤ ᱫᱚ ᱠᱟᱹᱣᱰᱤ ᱟᱹᱨᱤ, ᱱᱟᱜᱟᱢ ᱟᱨ ᱥᱟᱶᱛᱟ ᱛᱷᱤᱣᱨᱤ ᱞᱟᱛᱟᱨ ᱞᱮᱠᱟᱛᱮ ᱜᱤ ᱞᱮᱠᱷᱟᱜᱼᱟ ᱾ ᱛᱷᱤᱣᱨᱤ ᱞᱮᱠᱟᱛᱮ ᱫᱚ ᱢᱟᱨᱠᱥᱵᱟᱫᱽ ᱨᱮᱱᱟᱜ ᱢᱩᱪᱟᱹᱫ ᱫᱚ ᱵᱟᱹᱱᱩᱜᱼᱟ ᱾ ᱱᱟᱜᱟᱢ ᱛᱤᱱᱟᱹᱜ ᱞᱟᱦᱟ ᱪᱟᱞᱟᱜᱼᱟ ᱟᱨ ᱢᱟᱱᱣᱟ ᱛᱤᱱᱟᱜ ᱠᱚ ᱧᱮᱞ ᱪᱤᱫ ᱤᱫᱤᱭᱟ ᱢᱟᱨᱠᱥᱵᱟᱫᱽ ᱫᱚ ᱤᱱᱟᱹᱜᱼᱜᱤ ᱯᱮᱨᱮᱡ ᱤᱫᱤᱜᱼᱟ ᱾ ᱢᱟᱨᱠᱥᱵᱟᱫᱽ ᱫᱚ ᱠᱮᱴᱮᱡ ᱛᱮ ᱨᱚᱲᱟᱠᱟᱱ ᱡᱟᱦᱟᱱ ᱥᱟᱱᱟᱥ ᱨᱮᱱᱟᱜ ᱦᱟᱹᱴᱤᱧ ᱫᱚ ᱵᱟᱝ ᱠᱟᱱᱟ ᱾ ᱪᱮᱫᱟᱜ ᱥᱮ ᱱᱤᱭᱟ ᱥᱟᱱᱟᱥ ᱨᱮ ᱫᱚ ᱱᱟᱱᱟ ᱦᱩᱱᱟᱹᱨ ᱰᱟᱦᱟᱨ ᱢᱮᱱᱟᱜᱼᱟ, ᱡᱮᱞᱮᱠᱟ Aesthetics, Ethics, Theology, Theoretical psychology ᱟᱨ ᱥᱟᱬᱮᱥ ᱨᱮᱱᱟᱜ ᱥᱟᱱᱟᱥ ᱨᱮ ᱦᱚᱸ ᱯᱨᱚᱵᱷᱟᱵᱽ ᱢᱮᱱᱟᱜᱼᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮᱜ ᱦᱚ ᱢᱟᱨᱠᱥᱵᱟᱫᱽ ᱥᱟᱱᱟᱥ ᱠᱫᱚ ᱫᱤᱥᱟᱹᱢ ᱥᱟᱱᱟᱥ ᱟᱨ ᱱᱟᱜᱟᱢ ᱥᱟᱱᱟᱥ ᱨᱮ ᱯᱩᱥᱴᱟᱹᱣ ᱛᱮ ᱯᱨᱚᱵᱷᱟᱵᱽ ᱢᱮᱱᱟᱜᱼᱟ ᱾ ᱨᱟᱡᱽᱱᱤᱛᱤ ᱪᱟᱨᱪᱟ ᱨᱮᱱᱟᱜ ᱫᱟᱭ ᱠᱷᱚᱱ ᱜᱮ ᱢᱟᱨᱠᱥᱵᱟᱫᱽ ᱨᱮᱱᱟᱜ Dialectical materialism ᱫᱚ ᱯᱷᱩᱴᱮᱞ ᱟᱠᱟᱱᱟ ᱾
ᱯᱷᱮᱰᱮᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- https://bn.wikipedia.org/wiki/%E0%A6%AE%E0%A6%BE%E0%A6%B0%E0%A7%8D%E0%A6%95%E0%A6%B8%E0%A6%AC%E0%A6%BE%E0%A6%A6


text:
ᱜᱤᱫᱨᱟᱹᱣᱟᱜ ᱦᱚᱠ ᱠᱚ
ᱥᱮᱪᱮᱫ ᱐ᱮ ᱞᱟᱦᱟᱠᱟᱱ ᱠᱟᱹᱦᱟᱹᱱᱤ(Success stories-Education)
ᱠᱮᱨᱤᱭᱟᱨ ᱢᱟᱨᱫᱚᱨᱥᱚᱱ ᱐ᱮ ᱟᱜᱟᱢᱟᱜ ᱵᱷᱚᱵᱤᱥᱚ᱐ ᱱᱟᱯᱟᱭ ᱵᱮᱱᱟᱣ ᱞᱟᱹᱜᱤ᱐ ᱮ ᱜᱚᱰᱚ ᱮᱢᱚᱜᱼᱟ ᱾ ᱱᱚᱣᱟ ᱚᱱᱚᱞ ᱪᱟᱸᱜᱚ ᱨᱮ ᱯᱟᱹᱴᱷᱩᱣᱟ ᱠᱚ ᱞᱟᱹᱜᱤ᱐ ᱵᱷᱮᱜᱟᱨ - ᱵᱷᱮᱜᱟᱨᱮ ᱟᱫᱷᱚᱭᱟᱱ ᱟᱨ ᱜᱮᱞ ᱠᱮᱞᱟᱥ , ᱵᱤᱹᱮᱹ ᱯᱟᱥ ᱠᱟ᱐ᱮ ᱧᱟᱢᱚᱜ ᱨᱚᱡᱜᱟᱨᱮ ᱨᱮᱭᱟᱜ ᱚᱵᱥᱚᱨᱮ ᱠᱚ ᱵᱟᱰᱟᱣ ᱚᱪᱚ ᱥᱟᱣ᱐ᱮ ᱟᱨᱦᱚᱸ ᱱᱚᱣᱟ ᱥᱟᱞᱟᱜ ᱡᱚᱰᱟᱣ ᱢᱮᱱᱟᱜ ᱮᱴᱟᱜ ᱠᱟ᱐ᱷᱟ ᱠᱚᱨᱮᱱᱟᱜ ᱡᱟᱱᱠᱟᱨᱮᱤ ᱞᱟᱹᱱᱟᱹᱭ ᱢᱮᱱᱟᱜᱼᱟ ᱾
ᱱᱮᱣᱟ ᱪᱟᱸᱜᱟ ᱨᱮ ᱠᱮᱱᱫᱚᱨᱚ ᱟᱨ ᱯᱚᱱᱚ᱐ ᱥᱚᱨᱠᱟᱨᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱐ᱷᱟᱨ ᱐ᱮ ᱥᱮᱪᱮᱫ ᱥᱟᱞᱟᱜ ᱐ᱮ ᱡᱚᱲᱟᱣ ᱢᱮᱱᱟᱜ ᱱᱤ᱐ᱤ ᱟᱨ ᱡᱚᱡᱚᱱᱟ ᱠᱚ ᱢᱮᱥᱟ ᱟᱠᱟᱱᱟ ᱾
ᱢᱟᱞᱴᱤᱢᱤᱰᱤᱭᱟ ᱨᱮᱭᱟᱜ ᱵᱷᱮᱜᱟᱨ- ᱵᱷᱮᱜᱟᱨ ᱪᱟᱸᱜᱟ , ᱵᱤᱜᱮᱭᱟᱱ ᱠᱷᱚᱸᱰ ᱨᱚᱪᱚᱱᱟ ᱨᱮᱭᱟᱜ ᱫᱤᱥᱟᱹ ᱟᱨ ᱪᱮᱪᱮᱫᱚ ᱨᱮᱭᱟᱜ ᱯᱨᱚᱠᱤᱨᱤᱭᱟ ᱨᱮ ᱜᱤᱫᱨᱟᱹ ᱠᱚᱣᱟ ᱵᱷᱟᱜᱤᱫᱟᱨᱤ ᱚᱪᱚ ᱞᱟᱹᱜᱤ᱐ᱮ ᱟᱥ ᱚᱪᱚᱠᱚᱣᱟ ᱾ ᱱᱚᱸᱠᱟ ᱜᱮ ᱟᱨᱦᱚᱸ ᱮᱴᱟᱜ ᱥᱟ᱐ᱟᱢ ᱠᱚ ᱵᱟᱵᱚ᱐ᱮ ᱱᱚᱣᱟ ᱪᱟᱸᱜᱟ ᱨᱮ ᱚᱱᱚᱞ ᱟᱠᱟᱱᱟ


text:
ᱢᱟᱱᱟᱞᱤ, ᱦᱤᱢᱟᱪᱚᱞ ᱯᱨᱚᱫᱮᱥ
ᱢᱟᱱᱟᱞᱤ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱦᱤᱢᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱠᱩᱞᱞᱩ ᱵᱮᱰᱟ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾ ᱠᱩᱞᱞᱩ ᱦᱚᱱᱚᱛ ᱨᱮ ᱢᱮᱱᱟᱜ ᱱᱚᱣᱟ ᱥᱚᱦᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱤᱢᱞᱟ ᱠᱷᱚᱱ ᱒᱗᱐ ᱠᱤᱞᱳᱢᱤᱴᱟᱨ (᱑᱖᱘ ᱢᱟᱭᱤᱞ) ᱮᱛᱚᱢ ᱥᱮᱫ, ᱪᱚᱱᱰᱤᱜᱚᱰ ᱠᱷᱚᱱ ᱓᱐᱙ ᱠᱤᱞᱳᱢᱤᱴᱟᱨ (᱑᱙᱒ ᱢᱟᱭᱤᱞ) ᱮᱛᱚᱢᱼᱥᱟᱢᱟᱝ ᱟᱨ ᱫᱤᱥᱚᱢ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱕᱔᱔ ᱠᱤᱞᱳᱢᱤᱴᱟᱨ (᱓᱓᱘ ᱢᱟᱭᱤᱞ) ᱮᱛᱚᱢᱼᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱦᱩᱰᱤᱝ ᱥᱚᱦᱚᱨ ᱢᱟᱱᱟᱞᱤ ᱨᱮ ᱘,᱐᱙᱖ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱦᱩᱰᱤᱝ ᱥᱚᱦᱚᱨ ᱞᱟᱫᱟᱠᱷ ᱟᱨ ᱚᱱᱰᱮ ᱠᱷᱚᱱ ᱠᱟᱨᱟᱠᱳᱨᱟᱢ ᱯᱟᱥ ᱯᱟᱨᱚᱢ ᱛᱟᱢᱤᱨ ᱵᱮᱥᱤᱱ ᱨᱮᱱᱟᱜ ᱭᱟᱨᱠᱟᱱᱫᱽ ᱟᱨ ᱠᱷᱳᱛᱟᱱ ᱦᱟᱹᱵᱤᱫ ᱢᱟᱬᱮ ᱵᱮᱯᱟᱨ ᱦᱚᱨ ᱨᱮᱱᱟᱜ ᱮᱛᱚᱦᱚᱵ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱧᱩᱛᱩᱢᱟᱱ ᱧᱮᱧᱮᱞ ᱡᱟᱜᱟ ᱠᱟᱱᱟ ᱟᱨ ᱚᱱᱟ ᱥᱟᱶ ᱞᱟᱦᱟᱩᱞ ᱟᱨ ᱥᱯᱤᱛᱤ ᱦᱚᱱᱚᱛ ᱟᱨ ᱞᱮᱦ ᱨᱮᱱᱟᱜ ᱵᱚᱜᱚᱞ ᱫᱩᱣᱟᱹᱨ ᱞᱮᱠᱟᱛᱮ ᱵᱟᱲᱟᱭᱚᱜᱼᱟ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱱᱟᱛᱚᱱ ᱦᱤᱱᱫᱩ ᱟᱹᱱᱟᱹᱨᱤᱭᱟᱹ ᱢᱚᱱᱩᱣᱟᱜ ᱧᱩᱛᱩᱢ ᱛᱮ ᱢᱟᱱᱟᱞᱤ ᱨᱮᱱᱟᱜ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱢᱟᱱᱟᱞᱤ ᱠᱩᱞᱞᱩ ᱵᱮᱰᱟ ᱨᱮᱱᱟᱜ ᱮᱛᱚᱢ ᱥᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱵᱮᱰᱟ ᱟᱭᱢᱟ ᱚᱠᱛᱚ ᱵᱚᱸᱜᱟᱼᱵᱩᱨᱩ ᱣᱟᱜ ᱵᱮᱰᱟ ᱢᱮᱱᱛᱮ ᱵᱟᱲᱟᱭᱚᱜᱼᱟ᱾ ᱢᱟᱬᱮ ᱢᱟᱱᱟᱞᱤ ᱟᱹᱛᱩ ᱨᱮ ᱢᱤᱫ ᱢᱟᱬᱮ ᱢᱚᱱᱫᱤᱨ ᱢᱮᱱᱟᱜᱼᱟ ᱡᱟᱦᱟ ᱫᱚ ᱥᱟᱜᱮ ᱢᱟᱱᱩ ᱣᱟᱜ ᱧᱩᱛᱩᱢ ᱨᱮ ᱫᱚᱦᱚᱣᱟᱠᱟᱱᱟ᱾
ᱵᱨᱤᱴᱤᱥ ᱯᱩᱭᱞᱩ ᱫᱷᱟᱣ ᱱᱚᱰᱮ ᱟᱯᱮᱞ ᱫᱟᱨᱮ ᱠᱚ ᱨᱚᱦᱚᱭ ᱞᱮᱫᱟ᱾ ᱯᱟᱴᱞᱤᱠᱩᱦᱟᱞ ᱴᱷᱮᱱ ᱯᱩᱭᱞᱩ ᱟᱯᱮᱞ ᱵᱟᱨᱜᱮ ᱠᱚ ᱵᱮᱱᱟᱣ ᱞᱮᱫᱟ, ᱱᱚᱣᱟ ᱞᱟᱦᱟ ᱱᱚᱣᱟ ᱴᱚᱴᱷᱟ ᱨᱮ ᱟᱯᱮᱞ ᱫᱟᱨᱮ ᱵᱟᱝ ᱛᱟᱦᱮ ᱠᱟᱱᱟ᱾ ᱱᱮᱛᱟᱨ ᱦᱚᱸ ᱱᱚᱰᱮᱱ ᱦᱚᱲᱟᱜ ᱟᱨᱡᱟᱣ ᱨᱮᱱᱟᱜ ᱢᱩᱬᱩᱛ ᱦᱟᱹᱴᱤᱝ ᱜᱮ ᱟᱯᱮᱞ, ᱯᱞᱟᱢ (plum) ᱟᱨ ᱱᱟᱥᱯᱟᱛᱤ (pear) ᱠᱷᱚᱱ ᱦᱤᱡᱩᱜᱼᱟ᱾
᱑᱙᱘᱐ ᱛᱟᱭᱚᱢ ᱠᱟᱥᱢᱤᱨ ᱨᱮ ᱞᱚᱞᱚᱦᱟᱛᱟᱝ (Militant) ᱠᱚᱣᱟᱜ ᱦᱟᱞᱪᱟᱞ ᱰᱷᱤᱨᱮᱱ ᱠᱷᱟᱹᱛᱤᱨ ᱢᱟᱱᱟᱞᱤ ᱨᱮ ᱧᱮᱧᱮᱞᱤᱭᱟᱹ (tourist) ᱠᱚᱣᱟᱜ ᱵᱷᱤᱨ ᱞᱟᱜᱟᱣ ᱮᱱᱟ᱾ ᱢᱤᱫ ᱚᱠᱛᱚ ᱨᱮᱱᱟᱜ ᱱᱚᱣᱟ ᱦᱩᱰᱤᱝ ᱟᱹᱛᱩ ᱩᱥᱟᱹᱨᱟ ᱜᱮ ᱢᱤᱫ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱛᱟᱞᱢᱟ ᱞᱮᱠᱟᱛᱮ ᱦᱟᱨᱟ ᱨᱟᱠᱟᱯ ᱮᱱᱟ᱾ ᱰᱟᱦᱟᱨ ᱟᱨᱮ ᱟᱨᱮ ᱛᱮ ᱟᱭᱢᱟ ᱦᱳᱴᱮᱞ, ᱫᱩᱠᱟᱱ ᱮᱢᱟᱱ ᱠᱚ ᱵᱟᱹᱥᱟᱣ ᱮᱱᱟ᱾ ᱥᱤᱛᱩᱝ ᱪᱟᱸᱫᱚ ᱚᱠᱛᱚ ᱨᱮ ᱱᱚᱰᱮᱱᱟᱜ ᱦᱳᱴᱮᱞ, ᱨᱮᱥᱛᱳᱨᱟ ᱠᱚᱨᱮ ᱟᱹᱰᱤ ᱟᱭᱢᱟ ᱵᱮᱯᱟᱨ ᱧᱮᱞᱟᱜᱼᱟ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱱᱟᱞᱤ ᱨᱮᱱᱟᱜ ᱴᱷᱟᱹᱶᱠᱟᱹ ᱓᱒.᱒᱓᱙᱖ ᱮᱛᱚᱢ, ᱗᱗.᱑᱘᱘᱗ ᱥᱟᱢᱟᱝ᱾ ᱱᱚᱣᱟ ᱥᱚᱦᱚᱨ ᱫᱤᱥᱚᱢ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱕᱔᱗ ᱠᱤᱞᱳᱢᱤᱴᱟᱨ (᱓᱔᱐ ᱢᱟᱭᱤᱞ) ᱮᱛᱚᱢ ᱥᱮᱫ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱱᱟᱞᱤ ᱦᱩᱰᱤᱝ ᱟᱹᱛᱩ ᱠᱷᱚᱱ ᱦᱩᱰᱤᱝ ᱥᱚᱦᱚᱨ ᱛᱮ ᱦᱟᱨᱟ ᱨᱟᱠᱟᱯ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱰᱮ ᱘,᱐᱙᱖ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾[᱑] ᱒᱐᱐᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮᱱᱚᱰᱮ ᱖.᱒᱖᱕ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱦᱚᱲᱮᱞ ᱨᱮᱱᱟᱜ ᱖᱔% ᱠᱚᱲᱟ ᱟᱨ ᱓᱖% ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱢᱟᱱᱟᱞᱤ ᱨᱮᱱᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱗᱔%᱾ ᱙.᱕% ᱦᱚᱲ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱟᱱᱟ ᱠᱚ᱾[᱒]
ᱦᱮᱡᱽᱥᱮᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱨᱦᱚ ᱧᱮᱞ ᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Himachal Tourism Official Govt Website https://himachaltourism.gov.in/destination/manali/
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱑.᱐ ᱑.᱑ "Manali (Kullu, Himachal Pradesh, India) - population statistics, map, and location". Retrieved 1 ᱚᱜᱚᱥᱴ 2014.
- ↑ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 16 ᱡᱩᱱ 2004. Retrieved 1 ᱱᱚᱵᱷᱮᱢᱵᱚᱨ 2008.


text:
ᱵᱚᱭᱤᱥᱟᱞᱤ ᱦᱚᱱᱚᱛ
ᱵᱚᱭᱤᱥᱟᱞᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱛᱤᱨᱦᱩᱛ ᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾[᱑]
ᱢᱩᱡᱽᱯᱷᱚᱨᱯᱩᱨ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱑᱒ ᱚᱠᱴᱚᱵᱚᱨ ᱑᱙᱖᱒ ᱨᱮ ᱵᱚᱭᱤᱥᱟᱞᱤ ᱫᱚ ᱢᱤᱫ ᱵᱷᱮᱜᱟᱨ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱦᱟᱡᱤᱯᱤᱨ ᱨᱮ ᱢᱮᱱᱟᱜ-ᱟ ᱾ ᱵᱚᱡᱡᱤᱠᱟ ᱟᱨ ᱦᱤᱱᱫᱤ ᱱᱚᱰᱮᱱᱟᱜ ᱫᱚ ᱢᱩᱠᱷᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱾ ᱱᱟᱜᱟᱢᱮᱛ ᱯᱚᱨᱢᱟᱬ ᱞᱮᱠᱟᱛᱮ ᱵᱚᱭᱤᱥᱟᱞᱤ ᱨᱮᱜᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱨᱤᱯᱚᱵᱽᱞᱤᱠ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱵᱷᱚᱜᱚᱣᱚᱱ ᱢᱚᱦᱟᱵᱤᱨ ᱟᱜ ᱡᱟᱱᱟᱢ ᱴᱚᱴᱷᱟ ᱠᱟᱱ ᱠᱷᱟᱹᱛᱤᱨ ᱡᱮᱭᱱ ᱫᱷᱚᱨᱚᱢ ᱢᱚᱱᱚᱠᱛᱟᱱ ᱦᱚᱲ ᱠᱚ ᱞᱟᱹᱜᱤᱫ ᱫᱚ ᱢᱤᱫ ᱟᱹᱰᱤ ᱥᱚᱱᱚᱛ ᱴᱚᱴᱷᱟ ᱠᱟᱱᱟ ᱾ ᱵᱩᱫᱷᱚ ᱫᱮᱵᱽ ᱫᱚ ᱱᱚᱣᱟ ᱫᱷᱟᱹᱨᱛᱤ ᱛᱮ ᱯᱮ ᱫᱷᱟᱣ ᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱭᱤᱥᱟᱞᱤ ᱨᱮᱱᱟᱜ ᱪᱷᱟᱹᱴᱭᱟᱹᱨ ᱫᱚ ᱨᱟᱢᱟᱭᱚᱬ ᱱᱟᱝ ᱨᱤᱱᱤᱡ ᱢᱤᱫ ᱨᱟᱡᱟ ᱵᱤᱥᱟᱞ ᱟᱜ ᱧᱩᱛᱩᱢ ᱞᱮᱠᱟᱛᱮ ᱦᱩᱭ ᱟᱠᱟᱱᱟ ᱾ ᱵᱤᱥᱱᱩ ᱯᱩᱨᱟᱬ ᱨᱮ ᱱᱚᱣᱟ ᱴᱚᱴᱷᱟ ᱨᱮᱠᱚ ᱨᱟᱡᱽ ᱟᱠᱟᱫ ᱓᱔ ᱜᱚᱴᱟᱝ ᱨᱟᱡᱟ ᱠᱚᱣᱟᱜ ᱚᱞᱮᱛ ᱢᱮᱱᱟᱜ-ᱟ, ᱡᱟᱦᱟᱸ ᱨᱮᱫᱚ ᱯᱩᱭᱞᱩ ᱱᱚᱵᱷᱚᱜᱽ ᱟᱨ ᱢᱩᱪᱟᱹᱫ ᱫᱚ ᱥᱩᱢᱚᱛᱤ ᱛᱟᱦᱮᱸ ᱠᱟᱱᱟᱭ ᱾ ᱨᱟᱡᱟ ᱥᱩᱢᱚᱛᱤ ᱫᱚ ᱨᱟᱢ ᱟᱡ ᱵᱟᱵᱟ ᱨᱟᱡᱟ ᱫᱚᱥᱨᱚᱛᱷ ᱚᱠᱛᱚ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱡᱮᱜᱮᱛ ᱨᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱨᱤᱯᱚᱵᱽᱞᱤᱠ ᱨᱮᱭᱟᱜ ᱜᱮᱭᱟᱱ ᱮᱢᱚᱜᱤᱡ ᱫᱚ ᱵᱚᱭᱤᱥᱟᱞᱤ ᱠᱟᱱᱟᱭ ᱾
ᱢᱚᱣᱨᱭᱚ ᱟᱨ ᱜᱩᱯᱛ ᱨᱟᱡᱽᱵᱚᱝᱥᱚ ᱨᱮ ᱛᱤᱱ ᱡᱚᱦᱚᱜ ᱯᱟᱴᱚᱞᱤ ᱯᱩᱛᱨᱚ (ᱱᱤᱛᱚᱜᱟᱜ ᱯᱟᱴᱱᱟ) ᱨᱟᱡᱽᱜᱟᱲ ᱞᱮᱠᱟᱛᱮ ᱵᱮᱱᱟᱣ ᱮᱱᱟ, ᱩᱱ ᱡᱚᱦᱚᱜ ᱵᱚᱭᱤᱥᱟᱞᱤ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱦᱩᱭᱩᱜ ᱠᱟᱱ ᱵᱮᱯᱟᱨ ᱟᱨ ᱵᱟᱹᱱᱤᱡ ᱨᱮᱭᱟᱜ ᱢᱩᱬᱩᱛ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱜᱮᱭᱟᱱ ᱟᱢᱮᱴ ᱨᱮᱱᱟᱜ ᱢᱚᱬᱮ ᱥᱮᱨᱢᱟ ᱛᱟᱭᱚᱢ ᱵᱩᱫᱷᱚ ᱫᱚ ᱵᱚᱭᱤᱥᱟᱞᱤ ᱦᱮᱡ ᱮᱱᱟᱭ ᱡᱟᱦᱟᱸ ᱨᱮᱫᱚ ᱵᱚᱭᱤᱥᱟᱞᱤ ᱨᱮᱱᱟᱜ ᱧᱩᱛᱩᱢᱟᱱ ᱱᱚᱜᱚᱨᱵᱚᱫᱷᱩ ᱚᱢᱨᱚᱯᱚᱞᱤ ᱥᱟᱶ ᱤᱜᱮᱯᱩᱱ ᱜᱮᱥᱟᱭ ᱱᱟᱜᱟᱨᱤᱭᱟᱹ ᱜᱩᱴ ᱨᱮᱭ ᱥᱮᱞᱮᱫ ᱮᱱᱟ ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱒᱐᱓᱖ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱮᱵᱷᱚᱨᱮᱡᱽ ᱩᱥᱩᱞ ᱕᱒ ᱢᱤᱴᱚᱨ ᱢᱮᱱᱟᱜᱼᱟ ᱾ ᱜᱟᱝ, ᱵᱚᱸᱫᱚᱠ, ᱵᱚᱭᱟ, ᱱᱩᱱ ᱱᱚᱰᱮᱱᱟᱜ ᱱᱟᱹᱭ ᱠᱚ ᱠᱟᱱᱟ ᱾ ᱜᱟᱝ ᱟᱨ ᱜᱚᱸᱫᱚᱠ ᱫᱚ ᱦᱚᱱᱚᱛ ᱨᱮᱭᱟᱜ ᱫᱩᱠᱷᱤᱱ ᱟᱨ ᱯᱩᱪᱷᱤᱢ ᱥᱤᱢᱟᱹᱭ ᱵᱮᱱᱟᱣᱟ ᱾ ᱵᱚᱭᱤᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱱᱟᱠᱷᱟ ᱨᱮ ᱢᱩᱡᱚᱯᱷᱚᱨᱯᱩᱨ, ᱮᱛᱚᱢ ᱨᱮ ᱯᱟᱴᱱᱟ, ᱥᱟᱢᱟᱝ ᱨᱮ ᱥᱚᱢᱚᱥᱛᱤᱯᱩᱨ ᱟᱨ ᱯᱟᱪᱮ ᱨᱮ ᱥᱟᱨᱚᱱ ᱦᱚᱱᱚᱛ ᱢᱮᱱᱟᱜᱼᱟ ᱾
ᱪᱟᱥᱵᱟᱥ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱭᱤᱥᱟᱞᱤ ᱨᱮᱱᱟᱜ ᱢᱩᱠᱷᱤᱭᱟᱹ ᱪᱟᱥᱵᱟᱥ ᱫᱚ ᱦᱩᱭᱩᱜ ᱠᱟᱱᱟ, ᱜᱩᱦᱩᱢ, ᱦᱳᱲᱳ ᱟᱨ ᱡᱚᱱᱚᱲᱟ ᱮᱢᱟᱱ ᱠᱚ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ http://tirhut-muzaffarpur.bih.nic.in Archived ᱒᱐᱑᱕-᱐᱓-᱑᱖ at the Wayback Machine.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Vaishali district, Official website
- Vaishali district at Govt. of Bihar, website.
- Official Website of Tirhut Division


text:
ᱵᱩᱱᱫᱤ ᱦᱚᱱᱚᱛ
ᱵᱩᱱᱫᱤ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱵᱩᱱᱫᱤ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱵᱩᱱᱫᱤ ᱦᱚᱱᱚᱛ ᱫᱚ ᱠᱚᱴᱟ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱕,᱕᱕᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱑᱑᱐,᱙᱐᱖ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱑. ᱵᱩᱱᱫᱤ ᱛᱟᱦᱫᱤᱞ, ᱒. ᱦᱤᱱᱫᱚᱞᱤ ᱛᱟᱦᱥᱤᱞ ᱓. ᱱᱟᱭᱱᱣᱟ ᱛᱟᱦᱥᱤᱞ ᱔. ᱠᱮᱥᱚ ᱨᱟᱭ ᱯᱟᱛᱟᱱ ᱛᱟᱦᱥᱤᱞ ᱟᱨ ᱕. ᱤᱱᱫᱟᱨ ᱜᱟᱲ ᱛᱟᱦᱥᱤᱞ ᱾
ᱱᱟᱜᱟᱢᱥᱟᱯᱲᱟᱣ
ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱵᱩᱱᱫᱤ ᱦᱚᱱᱚᱛ ᱟᱨ ᱵᱷᱤᱞᱣᱟᱲᱟ ᱦᱚᱱᱚᱛ ᱨᱮ ᱕,000 ᱥᱮᱨᱢᱟ ᱠᱷᱚᱱ ᱒,00,000 ᱥᱮᱨᱢᱟ ᱦᱟ.ᱵᱤᱡ ᱨᱮᱭᱟᱜ ᱯᱟᱥᱟᱱ ᱡᱩᱜᱽ ᱨᱮᱭᱟᱜ ᱥᱟᱯᱟᱵ ᱠᱚ ᱧᱟᱢ ᱟᱠᱟᱱᱟ।
ᱠᱟ.ᱣᱰᱤ ᱟ.ᱨᱤᱥᱟᱯᱲᱟᱣ
ᱯᱟ.ᱨᱥᱤᱥᱟᱯᱲᱟᱣ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱣᱟ ᱵᱩᱱᱫᱤ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱘.᱑᱗% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱑.᱐᱒% ᱦᱤᱥ ᱦᱚᱲ ᱫᱚ ᱯᱟᱧᱡᱟᱵᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟ.ᱦᱤᱞ ᱜᱚᱜᱚ ᱯᱟ.ᱨᱥᱤ ᱢᱮᱱᱛᱮ᱾
ᱫᱷᱚᱨᱚᱢᱥᱟᱯᱲᱟᱣ
ᱱᱤᱭᱟ. ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱙᱑.᱖᱑% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱐᱖.00 % ᱦᱤᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟᱥᱟᱯᱲᱟᱣ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱵᱩᱱᱫᱤ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱑᱑᱓,᱗᱒᱕ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱥᱤᱯᱨᱟᱥ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱷᱩᱰᱮ ᱴᱟ.ᱯᱩ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱑᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱙᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱕.᱗%᱾ ᱵᱩᱱᱫᱤ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱒᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱒.᱓᱑%᱾


text:
ᱡᱟᱹᱯᱩᱫ
ᱡᱟᱹᱯᱩᱫ (Rainfall) ᱢᱤᱫ ᱞᱮᱠᱟᱱ ᱥᱟᱸᱜᱷᱱᱟᱱ ᱠᱟᱱᱟ ᱚᱛ ᱨᱮᱱᱟᱜ ᱥᱟᱛᱟᱦ ᱠᱷᱚᱱ ᱫᱟᱜ ᱞᱚᱞᱚ ᱠᱟᱛᱮ ᱪᱮᱛᱟᱱ ᱨᱟᱠᱟᱵᱚᱜ ᱠᱟᱱᱟ ᱟᱨ ᱨᱮᱭᱟᱲ ᱠᱟᱛᱮ ᱫᱟᱜ ᱨᱮᱱᱟᱜ ᱜᱩᱴ ᱫᱷᱟᱹᱨᱤ ᱛᱮ ᱴᱤᱯᱤᱜ ᱧᱩᱨᱩᱜ ᱠᱟᱱᱟ ᱱᱚᱶᱟ ᱜᱮ ᱡᱟᱹᱯᱩᱫ ᱵᱚ ᱢᱮᱛᱟᱜᱼᱟ᱾
ᱵᱟᱰᱟᱭᱥᱟᱯᱲᱟᱣ
ᱦᱚᱭ ᱨᱮ ᱫᱟᱜᱵᱷᱟᱯ ᱨᱮᱭᱟᱲ ᱡᱤᱱᱤᱥ ᱟᱜ ᱥᱩᱯᱩᱨ ᱦᱮᱡ ᱠᱟᱛᱮᱜ ᱥᱟᱸᱜᱷᱱᱟᱱ (condensation) ᱠᱷᱟᱹᱛᱤᱨ ᱛᱮ ᱚᱥᱟᱸᱠ ᱫᱷᱟᱹᱵᱤᱡ ᱥᱮᱴᱮᱨᱚᱜ ᱠᱟᱱᱟ᱾ ᱡᱚᱠᱷᱚᱱ ᱦᱚᱭ ᱨᱮᱱᱟᱜ ᱞᱚᱞᱚ ᱚᱥᱟᱸᱠ ᱠᱷᱚᱱ ᱞᱟᱛᱟᱨ ᱧᱩᱨᱩᱜ ᱠᱟᱱᱟ, ᱛᱚᱠᱷᱚᱱ ᱨᱮᱭᱟᱲ ᱫᱟᱜ ᱨᱮᱱᱟᱜ ᱜᱩᱴ ᱥᱮ ᱟᱨᱮᱞ ᱨᱩᱯ ᱛᱮ ᱚᱛ ᱨᱮ ᱧᱩᱨᱩᱜ ᱠᱟᱱᱟ᱾ ᱱᱚᱶᱟ ᱜᱮ ᱡᱟᱹᱯᱩᱫ (ᱡᱟᱹᱲᱤ) ᱵᱚ ᱢᱮᱛᱟᱜᱼᱟ᱾ ᱡᱟᱦᱟᱱ ᱡᱟᱭᱜᱟ ᱨᱮ ᱜᱮ ᱠᱷᱟᱥ ᱚᱠᱛᱚ ᱨᱮ ᱫᱟᱜ ᱮ ᱡᱟᱹᱲᱤ ᱟᱠᱟᱫ ᱫᱟᱜ ᱨᱮᱱᱟᱜ ᱠᱟᱹᱴᱤᱡ-ᱠᱟᱹᱴᱤᱡ ᱠᱟᱬ ᱢᱚᱛᱨᱚ ᱦᱤᱢᱠᱟᱬ ᱠᱷᱚᱱ ᱧᱟᱢᱚᱜ ᱫᱟᱜ ᱨᱮᱱᱟᱜ ᱟᱸᱥ ᱫᱚ ᱚᱸᱰᱮ ᱨᱮᱱᱟᱜ ᱡᱟᱹᱯᱩᱫ ᱨᱮᱱᱟᱜ ᱱᱟᱯᱤ ᱵᱚ ᱢᱮᱛᱟᱜᱼᱟ᱾
ᱥᱤᱛᱩᱝ ᱠᱷᱟᱹᱛᱤᱨ ᱛᱮ ᱨᱟᱠᱟᱵᱚᱜ ᱫᱟᱵᱷᱟᱯ ᱪᱮᱛᱟᱱ ᱛᱮ ᱨᱟᱠᱟᱵᱚᱜ ᱥᱮᱨᱢᱟ ᱨᱮ ᱪᱟᱞᱟᱣ ᱠᱟᱛᱮᱜ ᱪᱷᱟᱹᱨᱭᱟᱹᱣᱜ ᱠᱟᱱᱟ ᱟᱨ ᱨᱮᱭᱟᱲᱚᱜ ᱠᱟᱱᱟ᱾ ᱚᱱᱟᱛᱮ ᱡᱮᱞᱮᱠᱟ ᱡᱮᱞᱮᱠᱟ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ, ᱩᱱᱨᱮ ᱫᱟᱜᱵᱷᱟᱯ ᱫᱷᱟᱨᱟᱱ ᱨᱮᱱᱟᱜ ᱫᱟᱲᱮ ᱠᱚᱢ ᱤᱫᱤᱜ ᱠᱟᱱᱟ᱾ ᱱᱚᱸᱰᱮ ᱦᱟᱹᱵᱤᱡ ᱵᱟᱬᱛᱤ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱠᱷᱟᱱ ᱦᱚᱭ ᱨᱮᱱᱟᱜ ᱞᱚᱞᱚ ᱚᱱᱟ ᱟᱸᱥ ᱦᱟᱹᱵᱤᱡ ᱥᱮᱴᱮᱨ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱦᱚᱭ ᱫᱟᱜᱵᱷᱟᱯ ᱮ ᱫᱷᱟᱨᱟᱱ ᱫᱟᱲᱮᱭᱟᱜᱼᱟ᱾ ᱱᱚᱶᱟ ᱠᱷᱚᱱ ᱦᱚᱸ ᱠᱚᱢ ᱫᱷᱤᱯᱟᱣ ᱨᱮ ᱦᱩᱭ ᱞᱮᱱ ᱠᱷᱟᱱ, ᱫᱟᱜᱵᱷᱟᱯ ᱫᱟᱜ ᱠᱟᱹᱴᱤᱡ-ᱠᱟᱹᱴᱤᱡ ᱦᱟᱹᱴᱤᱧ ᱨᱮ ᱵᱚᱫᱚᱞᱚᱜ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱜᱮ ᱨᱤᱢᱤᱞ ᱫᱚ ᱵᱟᱱᱟᱜ ᱠᱟᱱᱟ᱾ ᱟᱨᱦᱚᱸ ᱨᱤᱢᱤᱞ ᱫᱟᱜ ᱠᱷᱟᱹᱛᱤᱨ ᱛᱮ ᱫᱷᱚᱨᱚᱛᱟᱞ ᱨᱮ ᱡᱟᱹᱲᱤ ᱮᱫᱼᱟ᱾ ᱴᱤᱯᱤᱜ ᱫᱟᱜ ᱵᱟᱱᱟᱣ ᱛᱟᱭᱚᱢ ᱦᱚᱸ ᱡᱩᱫᱤ ᱦᱚᱭ ᱨᱮᱱᱟᱜ ᱫᱷᱤᱯᱟᱣ ᱠᱚᱢ ᱤᱫᱤᱜ-ᱤᱫᱤᱜ ᱛᱮ ᱦᱤᱢᱟᱸᱠ ᱠᱷᱚᱱ ᱦᱚᱸ ᱠᱚᱢ ᱦᱩᱭ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱦᱤᱢᱡᱟᱹᱲᱤ ᱫᱟᱜ, ᱡᱟᱹᱯᱩᱫ ᱞᱟᱹᱜᱤᱫ ᱵᱟᱨᱭᱟ ᱠᱟᱛᱷᱟ ᱦᱩᱫᱤᱥ ᱵᱚᱱ ᱫᱚᱦᱚᱭ ᱢᱟ᱾
- (᱑) ᱦᱚᱭ ᱨᱮ ᱥᱟᱨᱮᱡ ᱟᱸᱥ ᱨᱮ ᱫᱟᱜ ᱵᱷᱟᱯ ᱛᱟᱦᱮᱱᱟ ᱟᱨ
- (᱒) ᱵᱷᱟᱯ ᱛᱮ ᱯᱮᱨᱮᱡ ᱦᱚᱭ ᱨᱮᱱᱟᱜ ᱨᱮᱭᱟᱲ ᱡᱤᱱᱤᱥ ᱥᱩᱨ ᱨᱮ ᱦᱮᱡᱩᱜ ᱨᱮ ᱨᱮᱭᱟᱲᱚᱜᱼᱟ ᱟᱨ ᱚᱥᱟᱸᱠ ᱦᱟᱹᱵᱤᱡ ᱥᱮᱴᱮᱨᱚᱜᱟ᱾
ᱡᱟᱹᱯᱩᱫ ᱨᱮᱱᱟᱜ ᱦᱟᱹᱴᱤᱧᱥᱟᱯᱲᱟᱣ
ᱡᱟᱹᱯᱩᱫ ᱯᱮ ᱞᱮᱠᱟᱱᱟᱜ :
ᱥᱟᱶᱦᱱᱤᱭ ᱡᱟᱹᱯᱩᱫ (Convectional rain)ᱥᱟᱯᱲᱟᱣ
ᱥᱟᱶᱦᱟᱱᱤᱭ ᱨᱮᱱᱟᱜ ᱫᱟᱜ ᱵᱟᱬᱛᱤ ᱛᱮ ᱵᱷᱩᱢᱟᱫᱷᱭᱚ ᱨᱮᱠᱷᱤᱭ ᱫᱤᱥᱚᱢ ᱨᱮ ᱫᱤᱱᱟᱢ ᱜᱮ ᱦᱩᱭᱩᱜ ᱠᱟᱱᱟ᱾ ᱵᱷᱩᱢᱟᱫᱷᱭᱚ ᱨᱮᱠᱷᱟ ᱨᱮ ᱵᱟᱬᱛᱤ ᱩᱫᱜᱟᱹᱨ ᱯᱟᱲᱟᱣ ᱛᱮ ᱥᱟᱢᱩᱫᱨᱚ ᱠᱷᱚᱱ ᱫᱟᱜᱵᱷᱟᱯ ᱨᱮ ᱢᱮᱥᱟ ᱠᱟᱛᱮᱜ, ᱩᱫᱜᱟᱹᱨ ᱟᱨ ᱥᱤᱛᱩᱝ ᱠᱷᱟᱹᱛᱤᱨ ᱛᱮ ᱞᱚᱞᱚ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜ ᱠᱟᱱᱟ ᱟᱨ ᱟᱡᱟᱜ ᱡᱟᱭᱜᱟ ᱵᱟᱱᱟᱣ ᱞᱟᱹᱜᱤᱫ ᱟᱨᱚ ᱦᱚᱭ ᱦᱤᱡᱩᱜ ᱛᱮᱜᱮ ᱛᱟᱦᱮᱱᱟ᱾ ᱦᱚᱭ ᱪᱮᱛᱟᱱ ᱪᱟᱞᱟᱣ ᱠᱟᱛᱮᱜ ᱨᱮᱭᱟᱲᱚᱜ ᱠᱟᱱᱟ ᱟᱨ ᱪᱷᱟᱹᱨᱭᱟᱹᱣᱜ ᱠᱟᱱᱟ᱾ ᱵᱷᱟᱯ ᱨᱮᱱᱟᱜ ᱢᱚᱛᱨᱚ ᱵᱟᱬᱛᱤ ᱞᱮᱱᱠᱷᱟᱱ ᱚᱥᱟᱸᱠ ᱦᱟᱹᱵᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱟᱯ ᱫᱚ ᱠᱚᱢ ᱜᱮ ᱧᱩᱨᱩᱜᱼᱟ᱾ ᱚᱱᱟᱛᱮ ᱵᱷᱟᱯ ᱩᱥᱟᱹᱨᱟ ᱜᱮ ᱫᱟᱜ ᱨᱮᱱᱟᱜ ᱨᱩᱯ ᱮ ᱦᱟᱛᱟᱣᱟ ᱟᱨ ᱫᱤᱱᱟᱢ ᱜᱮ ᱵᱟᱨ ᱴᱟᱲᱟᱝ ᱚᱠᱛᱚ ᱛᱟᱭᱚᱢ ᱟᱹᱰᱤ ᱟᱸᱴ ᱮ ᱡᱟᱹᱯᱩᱫᱟ᱾ ᱱᱚᱶᱟ ᱡᱟᱹᱯᱩᱫ ᱫᱚ ᱥᱟᱶᱦᱟᱱᱤᱭ ᱡᱟᱹᱯᱩᱫ ᱠᱚ ᱢᱮᱛᱟᱜᱼᱟ᱾
ᱯᱟᱨᱣᱟᱛᱠᱨᱤᱛ ᱡᱟᱹᱯᱩᱫ (Orographical rain)ᱥᱟᱯᱲᱟᱣ
ᱵᱷᱟᱯ ᱛᱮ ᱯᱮᱨᱮᱡ ᱦᱚᱭ ᱨᱮᱱᱟᱜ ᱰᱟᱦᱟᱨ ᱨᱮ ᱵᱩᱨᱩ ᱰᱩᱸᱜᱨᱤ ᱨᱮᱱᱟᱜ ᱟᱣᱨᱚᱫᱷ ᱥᱮᱴᱮᱨᱚᱜ ᱨᱮ ᱱᱚᱶᱟ ᱦᱚᱭ ᱠᱚ ᱪᱮᱛᱟᱱᱛᱮ ᱨᱟᱠᱟᱵᱚᱜ ᱠᱟᱱᱟ᱾ ᱡᱟᱦᱟᱸ ᱫᱚ ᱰᱩᱸᱜᱨᱤ ᱠᱷᱚᱱ ᱪᱮᱛᱟᱱᱛᱮ ᱥᱮᱞᱮᱫ ᱟᱠᱟᱱ ᱦᱤᱢ ᱨᱮᱱᱟᱜ ᱯᱨᱚᱵᱷᱟᱣ ᱛᱮ ᱟᱨ ᱦᱚᱭ ᱪᱷᱟᱹᱨᱭᱟᱹᱣᱜ ᱠᱟᱛᱮ ᱨᱮᱭᱟᱲ ᱠᱷᱟᱹᱛᱤᱨ ᱛᱮ ᱦᱚᱭ ᱨᱮᱱᱟᱜ ᱵᱷᱟᱯ ᱠᱟᱹᱴᱤᱡ-ᱠᱟᱹᱴᱤᱡ ᱫᱟᱜ ᱨᱩᱯ ᱛᱮ ᱫᱷᱟᱨᱟᱛᱟᱞ ᱨᱮ ᱫᱟᱜ ᱯᱟᱲᱟᱣᱜ ᱠᱟᱱᱟ᱾ ᱱᱚᱶᱟ ᱦᱚᱭ ᱵᱩᱨᱩ ᱠᱷᱚᱱ ᱪᱮᱛᱟᱱ ᱫᱚᱥᱟᱨ ᱟᱨ ᱴᱟᱸᱰᱤ ᱨᱮ ᱟᱬᱜᱚ ᱥᱟᱶᱛᱮ ᱞᱚᱞᱚ ᱜᱚᱫᱚᱜ ᱠᱟᱱᱟ ᱟᱨ ᱟᱨ ᱟᱲᱮ-ᱯᱟᱥᱮᱡ ᱠᱚ ᱣᱟᱛᱟᱣᱟᱨᱟᱱ ᱠᱚᱭ ᱞᱚᱞᱚ ᱮᱫᱼᱟ᱾ ᱫᱩᱱᱤᱭᱟᱹ ᱨᱮ ᱱᱚᱸᱠᱟ ᱜᱮ ᱟᱭᱢᱟ ᱡᱟᱭᱜᱟ ᱨᱮ ᱱᱚᱸᱠᱟ ᱜᱮ ᱡᱟᱹᱯᱩᱫ ᱮᱫᱼᱟᱭ ᱢᱟᱱᱥᱩᱱᱤ ᱫᱤᱥᱚᱢ (ᱥᱤᱧᱚᱛ) ᱨᱮ ᱦᱚᱸ ᱱᱚᱸᱠᱟ ᱜᱮ ᱡᱟᱹᱯᱩᱫ ᱮᱫᱼᱟᱭ᱾ ᱱᱚᱶᱟ ᱡᱟᱹᱯᱩᱫ ᱜᱮ ᱯᱟᱨᱣᱟᱛᱠᱨᱤᱛ ᱡᱟᱹᱯᱩᱫ ᱵᱚ ᱢᱮᱛᱟᱜᱼᱟ᱾
ᱪᱟᱠᱨᱟᱣᱟᱛᱤᱭ (Cyclonic rain)ᱥᱟᱯᱲᱟᱣ
ᱱᱚᱸᱠᱟᱱ ᱡᱟᱹᱯᱩᱫ ᱞᱚᱞᱚ ᱟᱨ ᱨᱮᱭᱟᱲ ᱫᱟᱜ ᱨᱟᱹᱥ ᱛᱚᱯᱚᱞ ᱛᱮ ᱦᱩᱭᱩᱜ ᱠᱟᱱᱟ᱾ ᱪᱮᱫᱟᱜ ᱥᱮ ᱱᱟᱥᱮ ᱞᱚᱞᱚ ᱦᱚᱭ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱟᱨ ᱦᱟᱢᱟᱞ ᱨᱮᱭᱟᱲ ᱦᱚᱭ ᱞᱟᱛᱟᱨ ᱛᱮ ᱟᱬᱜᱚᱱᱟ᱾ ᱚᱱᱟᱛᱮ ᱪᱮᱛᱟᱱᱛᱮ ᱨᱟᱠᱟᱵᱚᱜᱼᱟ ᱟᱱ ᱦᱚᱭ ᱨᱮᱭᱟᱲ ᱠᱟᱛᱮᱜ ᱡᱟᱹᱯᱩᱫ ᱛᱮᱜᱮ ᱛᱟᱦᱮᱱᱟ᱾ ᱱᱚᱸᱠᱟ ᱜᱮ ᱡᱟᱹᱯᱩᱫ ᱥᱷᱤᱛᱚᱥᱬ ᱠᱟᱴᱤᱵᱟᱸᱫᱷ ᱨᱮ ᱦᱩᱭᱩᱜ ᱛᱮᱜᱮ ᱛᱟᱦᱮᱱᱟ।
ᱫᱟᱜ ᱡᱟᱹᱲᱤ ᱱᱟᱯᱤᱥᱟᱯᱲᱟᱣ
ᱚᱠᱟ ᱡᱟᱭᱜᱟ ᱨᱮ ᱛᱤᱱᱟᱹᱜ ᱟᱨ ᱮ ᱫᱟᱜ ᱠᱮᱫᱟ, ᱱᱚᱶᱟ ᱱᱟᱯᱤ ᱞᱟᱹᱜᱤᱫ ᱢᱤᱫ ᱢᱚᱥᱤᱱ ᱠᱟᱹᱢᱤᱨᱮ ᱞᱟᱜᱟᱜ ᱠᱟᱱᱟ, ᱡᱟᱦᱟᱸ ᱡᱟᱹᱯᱩᱫ ᱱᱟᱯᱤ (Rain gauge) ᱵᱚ ᱢᱮᱱᱟ᱾ ᱱᱚᱶᱟ ᱫᱚ ᱠᱷᱟᱥ ᱚᱠᱛᱚ ᱨᱮ ᱠᱷᱟᱥ ᱡᱟᱭᱜᱟ ᱨᱮ ᱫᱟᱜ ᱨᱮ ᱫᱟᱜ ᱮ ᱡᱟᱹᱲᱤ ᱨᱮᱱᱟᱜ ᱢᱟᱛᱨᱚ ᱠᱚ ᱱᱟᱯᱤ ᱮᱫᱼᱟ᱾
ᱡᱟᱹᱯᱩᱫ ᱟᱭᱢᱟ ᱞᱮᱠᱟᱛᱮ ᱦᱭᱩᱭᱜ ᱠᱟᱱᱟ᱾ ᱫᱟᱜ ᱫᱚ ᱵᱟᱬᱛᱤ ᱛᱮ ᱤᱸᱪ ᱥᱮ ᱟᱮᱸᱴᱤᱢᱤᱴᱚᱨ ᱨᱮ ᱠᱚ ᱱᱟᱯᱤ ᱮᱫᱼᱟ, ᱫᱟᱜ ᱱᱟᱯᱤ ᱢᱤᱫ ᱠᱷᱚᱭᱚ ᱵᱮᱞᱱᱟ ᱞᱮᱠᱟ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱚᱱᱟ ᱵᱷᱤᱛᱨᱤᱨᱮ ᱢᱤᱫ ᱵᱚᱛᱚᱞ ᱫᱚᱦᱚ ᱛᱟᱦᱮᱱ ᱠᱟᱱᱟ ᱟᱨ ᱚᱱᱟ ᱪᱮᱛᱟᱱ ᱨᱮ ᱢᱤᱫ ᱠᱤᱯ ᱞᱟᱜᱟᱣ ᱛᱟᱦᱮᱱ ᱠᱟᱱᱟ᱾ ᱡᱟᱹᱲᱤ ᱫᱟᱜ ᱠᱤᱯ ᱛᱮ ᱵᱚᱛᱚᱞ ᱨᱮ ᱯᱮᱨᱮᱡ ᱦᱩᱭᱩᱜ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱫᱟᱜ ᱫᱚ ᱢᱟᱯᱟᱠ ᱛᱮ ᱱᱟᱯᱤ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱢᱚᱥᱤᱱ ᱫᱚ ᱵᱟᱦᱨᱮ ᱡᱟᱜᱟ ᱨᱮ ᱠᱚ ᱫᱚᱦᱚᱭᱟ, ᱪᱮᱫᱟᱜ ᱥᱮ ᱡᱟᱹᱯᱩᱫ ᱫᱟᱜ ᱨᱮᱱᱟᱜ ᱠᱤᱯ ᱨᱮ ᱧᱩᱨᱩᱜ ᱨᱮ ᱪᱮᱫ ᱞᱮᱠᱟᱛᱮ ᱦᱚᱸ ᱵᱟᱝ ᱮᱥᱮᱫᱚᱜᱼᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮᱥᱟᱯᱲᱟᱣ
- ᱫᱟᱜᱪᱟᱠᱨᱚ
- ᱡᱟᱹᱯᱩᱫ ᱫᱤᱱ
- ᱵᱩᱨᱩ ᱫᱟᱜ
- ᱢᱟᱱᱥᱩᱱ
-
- ᱤᱸᱫᱨᱚ ᱥᱟᱨ


text:
ᱥᱩᱯᱩ
ᱢᱟᱹᱱᱢᱤ ᱮᱱᱴᱳᱢᱤ ᱨᱮ, ᱥᱩᱯᱩ ᱫᱚ ᱪᱮᱛᱟᱱ ᱦᱟᱹᱴᱤᱧ ᱨᱮᱱᱟᱜ ᱜᱽᱞᱮᱱᱳᱦᱚᱢᱮᱨᱟᱞ ᱡᱳᱭᱱᱴ (shoulder joint) ᱟᱨ ᱤᱞᱵᱳᱣ ᱡᱳᱭᱱᱴ ᱠᱤᱱ ᱛᱟᱞᱟ ᱨᱮ ᱢᱮᱱᱟᱜ-ᱟ᱾ ᱱᱚᱶᱟ ᱫᱚ ᱚᱯᱚᱨ ᱟᱨᱢ ᱢᱮᱱᱛᱮ ᱦᱟᱹᱴᱤᱧ ᱦᱩᱭ ᱫᱟᱲᱮᱭᱟᱜ-ᱟ, ᱡᱟᱦᱟᱸ ᱫᱚ ᱛᱟᱨᱮᱱ ᱠᱷᱚᱱ ᱤᱞᱵᱳᱣ ᱦᱟᱹᱵᱤᱡ ᱛᱤᱝᱜᱩ ᱛᱟᱦᱮᱱ ᱠᱟᱱᱟ, ᱯᱷᱳᱨᱟᱨᱢ ᱡᱟᱦᱟᱸ ᱫᱚ ᱮᱠᱥᱴᱮᱭᱱᱰ ᱠᱷᱚᱱ ᱮ ᱞᱟᱹᱭ ᱤᱞᱵᱳᱣ ᱠᱷᱚᱱ ᱛᱤ, ᱟᱨ ᱛᱤ᱾ ᱮᱱᱴᱳᱢᱤ ᱞᱮᱠᱟᱛᱮ ᱫᱚ ᱛᱟᱨᱮᱱ ᱡᱟᱝ ᱜᱤᱨᱰᱟᱞ ᱥᱟᱶ ᱟᱨ ᱠᱚᱨᱮᱥᱯᱳᱱᱰᱤᱝ ᱢᱟᱥᱟᱞᱥ ᱫᱚ ᱵᱤᱥᱲᱤ ᱢᱤᱫ ᱦᱟᱹᱴᱤᱧ ᱥᱩᱯᱩ ᱨᱮᱱᱟᱜ ᱵᱤᱥᱲᱤ ᱠᱟᱱᱟ᱾ ᱞᱮᱴᱤᱱ ᱟᱹᱲᱟᱹ ᱵᱽᱨᱟᱪᱤᱭᱚᱢ ᱥᱮ ᱛᱤ ᱫᱚ ᱯᱩᱨᱟ ᱥᱮ ᱪᱮᱛᱟᱱ ᱛᱤ ᱨᱮᱱᱟᱜ ᱨᱩᱯ ᱨᱮ ᱥᱟᱹᱠᱷᱭᱟᱹᱛ ᱦᱩᱭ ᱫᱟᱲᱮᱭᱟᱜ-ᱟ᱾[᱑][᱒][᱓]
ᱮᱱᱟᱴᱳᱢᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱢᱮᱨᱚᱥ ᱫᱚ ᱯᱮᱭᱟ ᱨᱮᱱᱟᱜ ᱥᱩᱯᱩ ᱨᱮᱱᱟᱜ ᱡᱟᱝ ᱠᱟᱱᱟ᱾ ᱱᱚᱶᱟ ᱫᱚ ᱛᱟᱨᱮᱱ ᱨᱮ ᱥᱠᱮᱯᱩᱞᱟ ᱥᱟᱶ ᱡᱚᱯᱚᱲᱟᱣ ᱟᱨ ᱮᱴᱟᱜ ᱥᱟᱶᱛᱮ ᱥᱩᱯᱩ ᱨᱮᱱᱟᱜ ᱡᱮᱞᱮᱝ ᱡᱟᱝ ᱢᱮᱱᱟᱜ-ᱟ, ᱩᱞᱱᱟ (ulna) ᱟᱨ ᱨᱮᱰᱤᱭᱚᱥ (radius) ᱫᱚ ᱤᱞᱵᱳᱣ ᱨᱮᱱᱟᱜ ᱡᱳᱭᱱᱴ ᱠᱟᱱᱟ᱾ ᱤᱞᱵᱳᱣ ᱫᱚ ᱫᱚ ᱠᱟᱢᱯᱞᱮᱠᱥ ᱦᱤᱝ ᱥᱟᱶ ᱡᱳᱭᱱᱴ ᱢᱮᱱᱟᱜ-ᱟ ᱦᱚᱢᱚᱨᱚᱥ ᱨᱮᱱᱟᱜ ᱢᱩᱪᱟᱹᱫ ᱟᱨ ᱨᱮᱰᱤᱭᱚᱥ ᱟᱨ ᱩᱞᱱᱟ ᱨᱮᱱᱟᱜ ᱢᱩᱪᱟᱹᱫ ᱛᱟᱞᱟ ᱨᱮ ᱢᱮᱱᱟᱜ-ᱟ᱾
ᱢᱚᱥᱚᱞᱥ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱩᱯᱩ ᱫᱚ ᱢᱤᱫ ᱯᱷᱮᱥᱤᱭᱥᱞ ᱞᱚᱭᱚᱨ fascial layer ᱛᱮ ᱦᱟᱹᱴᱤᱧ ᱟᱠᱟᱱᱟ (ᱵᱟᱰᱟᱭᱚᱜ ᱠᱟᱱᱟ ᱞᱮᱴᱮᱚᱞ ᱟᱨ ᱢᱮᱰᱤᱭᱚᱞ ᱤᱱᱴᱚᱨᱢᱚᱥᱠᱩᱞᱚᱨ ᱥᱮᱯᱴᱟ) ᱢᱚᱥᱚᱥ ᱨᱮᱱᱟᱜ ᱥᱮᱯᱨᱮᱴᱤᱝ ᱫᱚ ᱵᱟᱨᱭᱟ ᱳᱥᱴᱮ-ᱳᱯᱷᱟᱥᱤᱭᱚᱞ ᱠᱚᱢᱯᱚᱨᱴᱢᱮᱱᱴᱥ ᱨᱮ ᱢᱮᱱᱟᱜ-ᱟ: ᱮᱱᱴᱳᱨᱳᱭᱚᱨ ᱟᱨ ᱯᱳᱥᱴᱮᱨᱤᱭᱚᱨ ᱫᱚ ᱥᱩᱯᱩ ᱨᱮᱱᱟᱜ ᱠᱚᱢᱯᱚᱨᱴᱢᱮᱱᱴᱥ ᱠᱟᱱᱟ᱾ ᱯᱷᱟᱥᱤᱭᱟ ᱫᱚ ᱦᱚᱢᱚᱨᱚᱥ ᱨᱮᱱᱟᱜ ᱢᱟᱨᱡᱽ ᱥᱟᱶ periosteum (outer bone layer) ᱢᱮᱱᱟᱜ-ᱟ᱾
ᱮᱱᱴᱤᱨᱤᱭᱚᱨ ᱠᱚᱢᱯᱚᱨᱴᱢᱮᱱᱴ ᱫᱚ ᱯᱮᱭᱟ ᱢᱚᱥᱚᱞᱥ ᱮ ᱥᱟᱯᱲᱟᱣ ᱮᱫ-ᱟᱭ: ᱵᱤᱥᱮᱯᱥ ᱵᱤᱨᱟᱪᱤ, ᱵᱽᱨᱟᱪᱤᱭᱳᱨᱮᱰᱤᱭᱟᱞᱤᱥ ᱟᱨ ᱠᱳᱨᱟᱠᱳᱵᱽᱨᱟᱪᱤᱭᱟᱞᱤᱥ ᱢᱚᱥᱚᱞᱥ᱾ ᱚᱱᱟ ᱠᱚ ᱥᱟᱱᱟᱢ musculocutaneous ᱱᱚᱨᱵᱷ ᱛᱮ ᱤᱱᱟᱨᱵᱷᱮᱴᱮᱰ ᱢᱮᱱᱟᱜ-ᱟ ᱨᱮᱰᱤᱭᱚᱞ ᱱᱚᱨᱵᱷ ᱛᱮ ᱥᱚᱯᱞᱟᱚᱜ ᱠᱟᱱᱟ᱾
ᱱᱚᱨᱵᱷ ᱥᱚᱯᱞᱚᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱚᱥᱩᱞᱳᱴᱟᱱᱚᱥ ᱱᱚᱨᱵᱷ C5, C6,C7 ᱫᱚ ᱢᱮᱭᱱ ᱮᱱᱴᱤᱨᱤᱭᱚᱨ ᱠᱚᱢᱯᱚᱨᱴᱢᱮᱱᱴ ᱢᱚᱥᱚᱞᱥ ᱨᱮᱱᱟᱜ ᱥᱟᱯᱞᱤᱭᱚᱨ ᱠᱟᱱᱟ᱾ ᱱᱚᱶᱟ ᱱᱟᱨᱵᱷ ᱨᱮᱱᱟᱜ ᱯᱞᱤᱠᱥᱮᱞ ᱨᱮᱱᱟᱜ ᱞᱮᱴᱮᱟᱞ ᱠᱳᱰ ᱠᱷᱚᱱ ᱳᱨᱤᱡᱤᱱᱮᱴ ᱢᱮᱱᱟᱜ-ᱲ᱾ ᱱᱚᱶᱟ ᱯᱨᱤᱥᱮᱡᱽ ᱠᱳᱨᱟᱠᱳᱵᱽᱨᱟᱪᱤᱭᱟᱞᱤᱥ ᱢᱚᱥᱚᱞᱥ ᱟᱨ ᱮᱢ ᱟᱠᱟᱱ ᱢᱚᱥᱚᱞᱥ ᱨᱮᱱᱟᱜ ᱦᱟᱹᱴᱤᱧ ᱡᱮᱞᱮᱠᱟ ᱵᱽᱨᱟᱪᱤᱭᱳᱨᱮᱰᱤᱭᱟᱞᱤᱥ ᱟᱨ ᱵᱤᱥᱮᱯᱥ ᱵᱤᱨᱟᱪᱤ ᱾ ᱱᱚᱶᱟ ᱨᱮᱱᱟᱜ ᱴᱟᱨᱢᱤᱱᱮᱴ ᱯᱷᱳᱨᱟᱨᱢ ᱨᱮᱱᱟᱜ ᱮᱱᱴᱤᱨᱤᱭᱚᱨ ᱠᱚᱴᱟᱱᱤᱭᱚᱥ ᱱᱚᱨᱵᱷ ᱢᱮᱱᱟᱜ-ᱟ᱾
ᱨᱮᱰᱤᱭᱚᱞ ᱱᱚᱨᱵᱷ, ᱡᱟᱦᱟᱸ ᱫᱚ ᱯᱷᱤᱯᱛᱷ ᱥᱚᱨᱵᱷᱤᱠᱚᱞ ᱥᱯᱤᱱᱚᱞ ᱱᱚᱨᱵᱷ ᱠᱷᱚᱱ ᱯᱷᱟᱨᱥᱴ ᱛᱷᱳᱨᱮᱥᱤᱥ ᱥᱯᱤᱱᱚᱞ ᱱᱚᱨᱵᱷ, ᱳᱨᱤᱡᱤᱱᱮᱴ ᱡᱮᱞᱮᱠ ᱠᱚᱱᱴᱤᱱᱩᱣᱮᱥᱚᱱ ᱵᱽᱨᱟᱪᱤᱭᱚᱞ ᱯᱞᱮᱠᱥᱚᱥ ᱨᱮᱱᱟᱜ ᱯᱳᱥᱤᱠᱳᱨᱰ ᱢᱮᱱᱟᱜ-ᱟ᱾
ᱢᱟᱭᱟᱢ ᱥᱚᱯᱞᱚᱭ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱩᱬᱩᱛ ᱚᱨᱴᱮᱨᱤ ᱥᱩᱯᱩ ᱨᱮ ᱫᱚ ᱵᱽᱨᱟᱪᱤᱭᱚᱞ ᱚᱨᱴᱮᱨᱤ ᱢᱮᱱᱟᱜ-ᱟ᱾ ᱱᱚᱶᱟ ᱚᱨᱴᱮᱨᱤ ᱫᱚ ᱢᱤᱫ ᱮᱜᱽᱡᱤᱭᱚᱞᱟᱨᱤ ᱚᱨᱴᱮᱨᱤ ᱨᱮᱱᱟᱜ ᱠᱚᱱᱴᱤᱱᱩᱣᱮᱥᱚᱱ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱮᱜᱽᱡᱤᱭᱚᱞᱟᱨᱤ ᱫᱚ ᱵᱽᱨᱟᱪᱤᱭᱚᱞ ᱴᱮᱨᱮᱥ ᱢᱮᱡᱚᱨ ᱞᱟᱛᱟᱨ ᱵᱳᱨᱰᱚᱨ ᱨᱮᱱᱟᱜ ᱰᱤᱥᱴᱚᱞ ᱢᱮᱱᱟᱜ-ᱟ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "brachium – free dictionary". Retrieved ᱰᱤᱥᱮᱢᱵᱚᱨ 2, 2013.
- ↑ "Dictionary.com". Retrieved ᱰᱤᱥᱮᱢᱵᱚᱨ 2, 2013.
- ↑ Encyclopaedia britannica 2013.


text:
ᱢᱟᱫᱩᱨᱟᱭ ᱦᱚᱱᱚᱛ
ᱢᱟᱫᱩᱨᱟᱭ ᱦᱚᱱᱚᱛ (ᱤᱝᱨᱟᱹᱡᱤᱺ Madurai district) ᱫᱚ ᱮᱛᱚᱢ ᱥᱤᱧᱚᱛ ᱛᱟᱢᱤᱞ ᱱᱟᱰᱩ ᱯᱚᱱᱚᱛ ᱨᱮᱭᱟᱜ ᱓᱗ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱦᱚᱱᱚᱛ ᱠᱟᱱᱟ ᱾ ᱢᱟᱫᱩᱨᱟᱭ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚ ᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮ ᱜᱮ ᱡᱮᱜᱮᱫ ᱱᱟᱢ ᱰᱟᱠ ᱢᱤᱱᱟᱠᱥᱷᱤ ᱥᱩᱰᱟᱨᱮᱥᱚᱨ ᱢᱩᱱᱫᱤᱞ ᱫᱚ ᱛᱷᱟᱢ ᱜᱟᱹᱫᱤ ᱢᱮᱱᱟᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱵᱟᱹᱭᱜᱟᱛᱤ ᱜᱟᱰᱟ ᱨᱮᱭᱟᱜ ᱵᱮᱰᱟ ᱨᱮ ᱛᱷᱟᱢ ᱜᱟ>ᱫᱤ ᱟᱠᱟᱱ ᱢᱮᱱᱟᱜᱼᱟ ᱟᱨ ᱟᱹᱰᱤ ᱢᱟᱨᱮ ᱤᱥᱞᱟᱢ ᱢᱩᱥᱡᱤᱛ ᱠᱟᱡᱤᱢᱟᱨ ᱢᱟᱨᱟᱝ ᱢᱩᱥᱡᱤᱛ ᱦᱚᱸ ᱱᱤᱭᱟᱹ ᱢᱟᱫᱩᱨᱟᱭ ᱦᱚᱱᱚᱛ ᱨᱮᱭᱟᱜ ᱠᱤᱨᱩᱛᱷᱟᱢᱩᱞ ᱵᱮᱰᱟ ᱨᱮ ᱛᱦᱟᱢ ᱜᱟᱹᱫᱤ ᱟᱠᱟᱱ ᱢᱮᱱᱟᱜᱼᱟ ᱾ ᱛᱷᱤᱨᱩ ᱯᱟᱨᱟᱢ ᱠᱩᱱᱫᱽᱨᱟᱢ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱓,᱐᱓᱘,᱒᱕᱒ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ, ᱢᱤᱫ ᱜᱮᱼᱥᱟᱭ ᱦᱮᱨᱮᱞ ᱦᱚᱯᱚᱱ ᱵᱳᱫᱚᱞ ᱛᱮ ᱢᱟᱭᱡᱤᱣ ᱠᱚᱣᱟᱜ ᱞᱮᱠᱦᱟ ᱫᱚ ᱙᱙᱐ ᱡᱚᱱᱟ ᱛᱟᱦᱮᱸ ᱠᱟᱱᱟ ᱾ ᱢᱟᱫᱩᱨᱟᱭ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱᱢᱟᱨᱟᱝ ᱱᱟᱝᱜᱽᱨᱟᱦᱟ ᱫᱚ ᱠᱟᱱᱟ, ᱱᱤᱭᱟᱹ ᱵᱮᱜᱚᱨ ᱦᱚᱸ ᱢᱮᱞᱩᱨ, ᱣᱟᱫᱤᱯᱟᱴᱴᱤ, ᱯᱮᱨᱟᱭᱭᱩᱨ, ᱠᱩᱨᱩᱣᱤᱛᱷᱟᱨᱟᱭ ᱟᱨ ᱩᱥᱤᱞᱟᱢ ᱯᱟᱴᱴᱤ ᱮᱢᱟᱱ ᱾ ᱱᱚᱱᱰᱮ ᱫᱚ ᱟᱹᱰᱤ ᱟᱭᱢᱟ ᱯᱷᱤᱞᱢ ᱥᱩᱴᱤᱝ ᱡᱟᱭᱜᱟ ᱠᱚ ᱢᱮᱱᱟᱜ ᱟᱠᱟᱫᱟ ᱾ ᱟᱞᱟᱱᱜᱟᱞᱟᱱᱩᱨ ᱫᱚ ᱢᱟᱫᱩᱨᱟᱭ ᱨᱮᱭᱟᱜ ᱥᱮᱬᱟ ᱴᱷᱟᱺᱭ ᱠᱟᱱᱟ ᱾
ᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱫᱩᱨᱟᱭ ᱫᱚ ᱹᱰᱤ ᱟᱭᱢᱟ ᱵᱟᱦᱱᱟ ᱧᱩᱛᱩᱢ ᱠᱚ ᱛᱮ ᱠᱚ ᱧᱩᱢᱟ, ᱡᱮᱞᱮᱠᱟ- ᱥᱟᱢᱟᱝ ᱨᱮᱭᱟᱜ ᱮᱛᱷᱮᱱᱥ, ᱛᱷᱚᱝᱜᱟ ᱱᱟᱜᱟᱨᱟᱢ (ᱵᱤᱱ ᱡᱟᱹᱯᱤᱵ ᱱᱟᱝᱜᱽᱨᱟᱦᱟ) ᱱᱟᱟᱱ ᱢᱟᱟᱫᱟ ᱠᱚᱰᱟᱞ, ᱢᱤᱞᱞᱤ ᱜᱟᱭ ᱢᱟᱱᱟᱜᱟᱨ, ᱠᱟᱰᱟᱞ ᱢᱱᱟᱜᱟᱨ, ᱠᱚᱭᱞ ᱱᱜᱟᱨ ᱮᱢᱟᱱ ᱮᱢᱟᱱ ᱵᱟᱦᱱᱟ ᱧᱩᱛᱩᱢ ᱛᱮ ᱠᱚ ᱧᱩᱢ ᱜᱮᱭᱟ|ᱢᱩᱫᱩᱨᱟᱭ ᱫᱚ ᱯᱟᱱᱰᱭᱟ ᱟᱨ ᱱᱟᱭᱠᱟ ᱨᱟᱡᱽ ᱜᱩᱥᱴᱤ ᱟᱭᱢᱟ ᱫᱷᱟᱣ ᱠᱚ ᱥᱟᱥᱚᱱ ᱞᱮᱫᱟ|
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱢᱟᱫᱩᱨᱟᱭ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓,᱐᱓᱘,᱒᱘᱒ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹ ᱵᱟᱥ ᱟᱠᱟᱱᱟ,᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱫᱚ ᱒,᱕᱗᱘,᱒᱐᱑ ᱡᱚᱱᱟ ᱛᱟᱸᱦᱮᱸ ᱠᱟᱱᱟ, ᱱᱤᱭᱟᱹ ᱨᱮᱭᱟᱜ ᱵᱟᱹᱰᱚᱜ ᱫᱚᱨ ᱑᱗ᱹ᱙᱕% ᱦᱤᱥ ᱠᱟᱱᱟ|ᱱᱤᱭᱟᱹ ᱦᱚᱱᱚᱛ ᱨᱮ ᱢᱤᱫ ᱜᱮ-ᱥᱟᱭ ᱦᱮᱨᱮᱞ ᱦᱚᱯᱚᱱ ᱠᱚ ᱵᱚᱫᱚᱞ ᱴᱮ ᱢᱟᱭᱡᱤᱣ ᱦᱚᱯᱚᱱ ᱠᱚᱣᱟᱜ ᱞᱮᱠᱷᱟ ᱫᱚ ᱛᱟᱸᱦᱮᱸ ᱠᱟᱱᱟ ᱙᱙᱐, ᱒᱐᱐᱑ ᱥᱮᱨᱢᱟ ᱨᱮ ᱫᱚ ᱙᱗᱘ ᱛᱟᱸᱦᱮᱸ ᱠᱟᱱᱟ|ᱞᱮᱠᱷᱟ ᱜᱩᱴ ᱓᱑᱓᱑,᱙᱗᱘ ᱡᱚᱱᱟ ᱫᱚ ᱛᱩᱨᱩᱭ ᱥᱮᱨᱢᱟ ᱩᱢᱟᱨ ᱠᱷᱚᱱ ᱞᱟᱛᱟᱨ ᱨᱮ ᱛᱟᱸᱦᱮᱸ ᱠᱟᱱᱟ, ᱩᱱᱠᱩ ᱢᱩᱫᱽ ᱨᱮ ᱑᱖᱒,᱕᱑᱗ ᱡᱚᱱᱟ ᱫᱚ ᱠᱚᱲᱟ ᱜᱤᱫᱽᱨᱟᱹ ᱟᱨ ᱑᱕᱑,᱔᱖᱑ ᱡᱚᱱᱟ ᱫᱚ ᱠᱩᱲᱤ ᱜᱤᱫᱽᱨᱟᱹ ᱠᱚ ᱛᱟᱸᱦᱮᱸ ᱠᱟᱱᱟ|ᱧᱩᱢ ᱵᱮᱜᱟᱨ ᱡᱟᱹᱛ ᱟᱨ ᱧᱩᱢ ᱵᱮᱨ ᱡᱚᱱᱚ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱫᱚ ᱱᱚᱝᱠᱟ ᱞᱮᱠᱟ ᱛᱟᱸᱦᱮᱸ ᱠᱟᱱᱟ ᱑᱓ᱹ᱔᱖% ᱟᱨ ᱹ᱓᱗% ᱦᱤᱸᱥ|ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱛᱟᱸᱦᱮᱸ ᱠᱟᱱᱟ ᱗᱔ᱹ᱔᱘᱖%, ᱚᱠᱟ ᱫᱚ ᱡᱟᱹᱡᱟᱹᱛᱨᱤ ᱫᱷᱟᱯ ᱨᱮᱭᱟᱜ ᱵᱟᱨᱟ ᱵᱟᱹᱨᱤ ᱜᱮ ᱗᱒ᱹ᱙᱙% ᱦᱤᱸᱥ|


text:
ᱡᱤᱱᱟ ᱥᱤᱨᱯᱷ ᱢᱮᱨᱮ ᱞᱤᱭᱮ
ᱡᱤᱱᱟ ᱥᱤᱨᱯᱷ ᱢᱮᱨᱮ ᱞᱤᱭᱮ ᱒᱐᱐᱒ ᱨᱮᱱᱟᱜ ᱥᱤᱧᱚᱛᱭᱟ ᱦᱤᱱᱫᱤ Romance Film ᱠᱟᱱᱟ ᱡᱟᱦᱟᱸᱭ ᱫᱚ ᱛᱩᱥᱟᱨ ᱠᱟᱯᱩᱨ ᱟᱨ ᱠᱟᱨᱤᱱᱟ ᱠᱟᱯᱩᱨ ᱛᱤᱠᱤᱱᱟᱜ ᱢᱩᱬᱩᱛ ᱠᱟ.ᱢᱤ ᱠᱤᱱ ᱠᱚᱨᱟᱣ ᱟᱠᱟᱫᱟ ᱾ ᱱᱚᱣᱟ ᱛᱟᱞᱟᱛ ᱡᱟᱱᱤ ᱦᱚᱛᱮᱛᱮ ᱫᱤᱥᱟ. ᱩᱫᱩᱜ ᱨᱮ ᱟᱨ ᱣᱟᱥᱩ ᱵᱷᱟᱜᱱᱟᱱᱤ ᱦᱚᱛᱮᱛᱮ ᱵᱮᱱᱟᱣ ᱥᱟ.ᱛ ᱟᱠᱟᱱᱟ᱾ ᱯᱷᱤᱞᱤᱢ ᱒᱐᱐᱑ ᱨᱮᱱᱟᱜ ᱛᱮᱞᱩᱜᱩ ᱦᱤᱴ ᱢᱟᱸᱥᱟᱸᱛᱷᱟ ᱱᱩᱣᱣᱮ ᱨᱮᱭᱟᱜ ᱢᱤᱫ official ᱦᱤᱱᱫᱤ ᱨᱤᱢᱮᱠ ᱠᱟᱱᱟ ᱡᱟᱦᱟᱸᱭ ᱫᱚ ᱱᱤᱡᱟᱨᱟᱜ Precious cash (᱑᱙᱔᱖) ᱨᱮᱱᱟᱜ ᱨᱤᱢᱮᱠ ᱛᱟᱦᱮᱸ ᱠᱟᱱᱟ᱾
ᱠᱟ.ᱦᱱᱤ ᱯᱷᱮᱵᱟᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱤᱱᱟ ᱥᱤᱨᱯᱷ ᱢᱮᱨᱮ ᱞᱤᱭᱮ ᱜᱤᱫᱽᱨᱟ ᱵᱮᱲᱟ ᱨᱮᱱ ᱜᱟᱛᱮ ᱠᱟᱨᱟᱱ (ᱛᱩᱥᱟᱨ ᱠᱟᱯᱩᱨ) ᱟᱨ ᱯᱤᱸᱠᱤ (ᱯᱩᱡᱟ) (ᱠᱟᱨᱤᱱᱟ ᱠᱟᱯᱩᱨ) ᱛᱤᱠᱤᱱᱟᱹᱜ ᱵᱟᱵᱚᱛ ᱛᱮ ᱥᱟᱯᱲᱟᱣ ᱟᱠᱟᱱᱟ᱾ ᱯᱤᱸᱠᱤ ᱟᱜ ᱟᱥᱲᱟ brake ᱮᱱ ᱚᱠᱛᱮ ᱠᱷᱚᱱ ᱡᱟᱣ ᱥᱮᱨᱢᱟ ᱜᱮ ᱯᱤᱸᱠᱤ ᱟᱨ ᱟᱡ ᱨᱮᱱ ᱵᱟᱵᱟ ᱛᱤᱠᱤᱱ ᱢᱤᱫ ᱴᱟᱝ ᱦᱤᱞ ᱥᱴᱮᱥᱟᱱ ᱨᱮᱠᱤᱱ ᱦᱤᱡᱩᱜ ᱠᱟᱱᱟ ᱾ ᱯᱤᱸᱠᱤ ᱱᱤᱭᱟ. ᱚᱠᱛᱮ ᱠᱟᱨᱟᱱ ᱟᱜ ᱦᱤᱡᱩᱜ ᱨᱮᱭᱟᱜ Expectancy ᱮ ᱫᱚᱦᱚᱭ ᱮᱫᱟ : ᱠᱟᱨᱟᱱ᱾ ᱯᱩᱡᱟ ᱨᱮᱱ ᱟᱡ ᱵᱟᱵᱟ (ᱵᱤᱡᱟᱭᱮᱸᱫᱽᱨᱟ ᱜᱷᱟᱴᱠᱮ) ᱠᱤᱪᱷᱩ ᱜᱟᱱ ᱯᱚᱨᱮ ᱛᱤᱠᱤᱱ ᱪᱷᱤᱱᱜᱟᱣᱚᱜ ᱠᱟᱱᱟ, ᱢᱤᱫ ᱴᱟ.ᱭᱠᱩᱱ, ᱥᱟᱦᱟᱨ ᱮ ᱨᱩᱣᱟᱹᱲ ᱪᱟᱞᱟᱜ ᱠᱟᱱᱟ᱾ ᱠᱟᱨᱟᱱ ᱦᱚᱸ ᱥᱟᱦᱟᱨ ᱨᱤᱱᱤᱡ ᱢᱤᱫ individual ᱦᱚᱲ ᱮ ᱦᱚᱵᱚᱨ ᱦᱟᱞᱟᱝ ᱠᱮᱫᱮᱭᱟ᱾ ᱯᱩᱡᱟ ᱨᱮᱱ ᱟᱡ ᱵᱟᱵᱟ ᱩᱱᱤ ᱫᱤᱥ ᱠᱷᱚᱱ ᱵᱟᱦᱟᱨᱮ ᱟᱡ ᱨᱮᱱ ᱵᱚᱭᱦᱟ ᱚᱲᱟᱜ ᱵᱷᱮᱡᱟ ᱠᱟᱭ ᱠᱟᱱᱟᱭ᱾ ᱚᱠᱛᱮ ᱠᱚ ᱠᱷᱮᱢᱟᱣ ᱮᱱᱟ ᱫᱤᱱ ᱢᱟᱦᱟ ᱯᱟᱨᱚᱢ ᱮᱱ ᱵᱟᱱᱟᱨ ᱦᱚᱲ ᱜᱮ ᱟᱯᱟᱱ ᱟᱯᱤᱱ ᱟᱜ ᱩᱭᱦᱟᱨ ᱨᱮ ᱯᱟᱱᱛᱮ ᱞᱟ.ᱜᱤᱫ ᱠᱤᱱ ᱨᱤᱠᱟ.ᱭᱮᱫ ᱠᱟᱱᱟ ᱢᱮᱱᱠᱷᱟᱱ ᱯᱟᱱᱛᱮ ᱧᱟᱢ ᱢᱟ ᱟ.ᱰᱤ ᱛᱮᱫ ᱜᱮ ᱠᱤᱱ ᱟᱱᱟᱴ ᱮᱱᱟ ᱵᱟᱝᱠᱤᱱ ᱧᱟᱯᱟᱢ ᱫᱟᱲᱮ ᱞᱮᱱᱟ᱾[᱑] ᱩᱱᱤ ᱫᱚ ᱜᱤᱫᱽᱨᱟ. ᱵᱮᱲᱟ ᱨᱮᱱ ᱫᱩᱞᱟᱹᱲ ᱜᱟᱛᱮ ᱯᱟᱱᱛᱮ ᱧᱟᱢ ᱠᱷᱟᱹᱛᱤᱨ ᱛᱮ ᱠᱟᱹᱦᱱᱤ ᱮ ᱚᱞ ᱮᱫᱟ ᱟᱨ ᱥᱤᱢᱟ (ᱢᱟᱞᱞᱤᱠᱟ ᱥᱮᱨᱟᱣᱟᱛ) ᱟᱜ ᱥᱩᱨ ᱮ ᱦᱮᱡ ᱮᱱᱟ᱾ ᱥᱤᱢᱟ ᱠᱟᱨᱟᱱ ᱟᱜ ᱥᱩᱨ ᱥᱟᱢᱟᱝ ᱨᱮᱭ ᱦᱤᱡᱩᱜ ᱠᱟᱱᱟᱭ ᱟᱨ ᱩᱱᱤᱫᱚ ᱟᱡ ᱱᱤᱡᱚᱨ ᱨᱤᱱᱤᱡ ᱫᱩᱞᱟ.ᱲᱤᱡ ᱮ ᱢᱟᱱᱟᱣᱮᱫ ᱮ ᱠᱟᱱᱟᱭ᱾ ᱩᱱᱤᱫᱚ ᱠᱟᱨᱟᱱ ᱢᱤᱫ ᱯᱟᱨᱴᱤ ᱨᱮ ᱦᱤᱡᱩᱜ ᱞᱟ.ᱜᱤᱫ ᱮ ᱱᱮᱣᱛᱟ ᱮᱫ ᱮ ᱠᱟᱱᱟᱭ ᱾ ᱯᱩᱡᱟ ᱟᱨ ᱠᱟᱨᱟᱱ ᱫᱚ ᱩᱱ ᱚᱠᱛᱚ ᱜᱮ ᱠᱤᱱ ᱧᱟᱯᱟᱢ ᱚᱪᱚᱭᱱᱟ ᱾ ᱛᱟᱭᱚᱢ ᱛᱮ ᱥᱤᱢᱟ ᱫᱚ ᱠᱟᱨᱟᱱ ᱢᱟᱸᱪ (stage) ᱨᱮ ᱥᱮᱨᱮᱧ ᱠᱷᱟᱹᱛᱤᱨ ᱞᱟ.ᱜᱤᱫ ᱮ ᱢᱮᱛᱟ ᱫᱮᱭᱟ ᱠᱟᱨᱟᱱ ᱫᱚ ᱡᱤᱱᱟ ᱥᱤᱨᱯᱷ ᱢᱮᱨᱮ ᱞᱤᱭᱮ ᱥᱮᱨᱮᱧ ᱮ ᱥᱮᱨᱮᱧ ᱠᱮᱫᱟ , ᱡᱚᱠᱦᱚᱱ ᱯᱩᱡᱟ ᱱᱚᱣᱟ ᱮ ᱵᱟᱲᱟᱭ ᱧᱟᱢ ᱮᱫᱟᱭ ᱡᱮ ᱩᱱᱤ ᱜᱮ ᱟᱡ ᱨᱮᱱ ᱜᱤᱫᱽᱨᱟ ᱵᱮᱲᱟ ᱨᱤᱱᱤᱡ ᱫᱩᱞᱟᱹᱲ ᱜᱟᱛᱮ ᱛᱟᱭ ᱫᱚ᱾ ᱱᱚᱣᱟ ᱛᱟᱞᱟ ᱛᱮ, ᱯᱩᱡᱟ ᱡᱟᱦᱟᱸ ᱟᱡᱟᱜ ᱠᱟ.ᱦᱱᱤ ᱮ ᱚᱞ ᱟᱠᱟᱫᱟ ᱚᱱᱟ ᱠᱟ.ᱦᱱᱤ ᱫᱚ ᱟ.ᱰᱤ ᱥᱚᱨᱮᱥ (popular) ᱮᱱ ᱛᱟᱭᱟ ᱡᱮ ᱥᱤᱢᱟ ᱨᱮᱱ ᱵᱚᱥ ᱛᱮᱡ ᱫᱚ ᱯᱷᱤᱞᱤᱢ ᱵᱮᱱᱟᱣ ᱞᱟ.ᱜᱤᱫ ᱛᱮ ᱮ ᱢᱚᱱᱮ ᱢᱩᱠᱨᱩᱲ ᱟᱠᱟᱫ ᱛᱟᱦᱮᱱᱟ᱾ ᱥᱤᱢᱟ ᱫᱚ ᱡᱚᱠᱷᱚᱱ ᱠᱟ.ᱦᱱᱤ ᱮ ᱯᱟᱲᱦᱟᱣ ᱮᱱᱟ ᱟᱨ ᱮ (highly strung) ᱟ.ᱭᱠᱟ.ᱣ ᱠᱮᱫᱟ ᱡᱮ ᱯᱤᱸᱠᱤ ᱟᱨ ᱠᱟᱨᱟᱱ ᱟ.ᱠᱤᱱ ᱵᱟᱱᱟᱨ ᱦᱚᱲ ᱧᱟᱯᱟᱢ ᱠᱷᱟᱹᱛᱤᱨ ᱛᱮ ᱠᱤᱱ ᱯᱟᱱᱛᱮᱜ ᱠᱟᱱᱟ᱾ ᱥᱤᱢᱟ ᱠᱟᱨᱟᱱ ᱞᱟ.ᱞᱟ.ᱭ ᱢᱮᱱᱛᱮ ᱮ ᱥᱮᱱᱚᱜ ᱠᱟᱱᱟ ᱾ ᱚᱱᱠᱟ ᱡᱮᱢᱚᱱ ᱩᱱᱤ ᱫᱚ ᱯᱩᱡᱟ ᱥᱟᱶ ᱮ ᱧᱟᱯᱟᱢ ᱮ ᱥᱮᱱᱚᱜ ᱠᱟᱱᱟ ᱟᱡ ᱵᱟᱵᱟ ᱟᱜ ᱦᱤᱡᱩᱜ ᱠᱟᱱᱟ ᱡᱮ ᱟᱡ ᱨᱤᱱ ᱵᱚᱠᱚᱛ ᱠᱩᱲᱤ ᱟᱜ ᱵᱟᱯᱞᱟ ᱛᱟᱭ ᱵᱟᱝ (Cancel) ᱦᱩᱭ ᱞᱮᱱᱟ᱾
Cast[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱠᱟᱨᱤᱱᱟ ᱠᱟᱯᱩᱨ ᱜᱮ ᱯᱩᱡᱟ ᱮ ᱛᱟᱦᱮᱸ ᱠᱟᱱᱟ (ᱯᱤᱸᱠᱤ)
- ᱛᱩᱥᱟᱨ ᱠᱟᱯᱩᱨ ᱫᱚ ᱠᱟᱨᱟᱱ ᱢᱟᱞᱦᱚᱛᱨᱟ ᱮ ᱛᱟᱦᱮᱸ ᱠᱟᱱᱟ
- ᱢᱟᱞᱞᱤᱠᱟ ᱥᱮᱨᱟᱣᱟᱛ ᱫᱚ ᱥᱤᱢᱟᱮ ᱛᱟᱦᱮᱸ ᱠᱟᱱᱟ
- ᱠᱟᱫᱮᱨ ᱠᱷᱟᱱ ᱫᱚ ᱢᱟᱦᱮᱸᱫᱽᱨᱟ ᱢᱟᱞᱦᱚᱛᱨᱟ
- ᱵᱤᱡᱟᱭᱮᱸᱫᱽᱨᱟ ᱜᱷᱟᱴᱠᱮ ᱯᱩᱡᱟ ᱟᱢ ᱞᱮᱠᱟᱛᱮ ᱛᱟᱦᱮ ᱠᱟᱱᱟᱭ
- ᱦᱤᱢᱟᱱᱤ ᱥᱤᱣᱯᱩᱨᱤ ᱫᱚ ᱢᱟᱱᱚᱛᱤᱭᱟ. ᱢᱟᱞᱦᱚᱛᱨᱟ ᱟᱜ ᱢᱩᱴᱷᱟᱹᱱ ᱞᱮᱠᱟᱛᱮ
- ᱟᱞᱚᱠ ᱱᱟᱛᱷ ᱫᱚ ᱢᱤᱥᱴᱟᱨ ᱠᱷᱟᱱᱱᱟ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ᱾
Soundtrack[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱷᱤᱞᱤᱢ ᱨᱮᱱᱟᱜ ᱥᱮᱨᱮᱧ ᱟᱨ ᱥᱮᱨᱮᱧ ᱰᱟᱭᱨᱮᱠᱴᱟᱨ (Director) ᱡᱚᱲᱤ ᱱᱟᱫᱤᱢ-ᱥᱨᱟᱣᱟᱱ ᱦᱚᱛᱮᱛᱮ ᱵᱮᱱᱟᱣ ᱥᱟᱹᱛ ᱟᱠᱟᱱᱟ᱾ ᱮᱞᱵᱚᱢ ᱨᱮᱱᱟᱜ ᱡᱚᱛᱚ ᱥᱮᱨᱮᱧ ᱜᱮ ᱢᱤᱫ ᱢᱟᱨᱟᱝ ᱵᱟᱢᱯᱟᱨ ᱦᱤᱴ ᱞᱮᱠᱟᱛᱮ ᱞᱮᱠᱷᱟ ᱨᱮ ᱥᱮᱞᱮᱫ ᱮᱱᱟ, ᱡᱟᱦᱟᱸ ᱫᱚ ᱡᱤᱱᱟ ᱥᱤᱨᱯᱷ ᱢᱮᱨᱮ ᱞᱤᱭᱮ, ᱟᱞᱞᱟᱦ ᱟᱞᱞᱟᱦ ᱟᱨ ᱢᱤᱫ ᱫᱷᱟᱣ ᱛᱚᱨ ᱵᱷᱟᱨᱟᱛ ᱞᱮᱠᱟᱱᱟᱜ (Track special popularity) ᱠᱚ ᱧᱟᱢ ᱥᱟᱞᱟᱜ ᱟᱠᱟᱫᱟ᱾
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Jeena Sirf Merre Liye ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ
- Jeena Sirf Merre Liye at Indiafm.com
- Use dmy dates from November 2015
- Articles with invalid date parameter in template
- Use Indian English from November 2015
- All Wikipedia articles written in Indian English
- ᱨᱟᱹᱯᱩᱫ ᱨᱮᱫ ᱡᱚᱱᱚᱲᱠᱩ ᱥᱟᱞᱟᱫ ᱥᱟᱦᱴᱟᱠᱚ
- 2002 films
- 2000s Hindi-language films
- Indian films
- Films scored by Nadeem–Shravan
- Hindi remakes of Telugu films
- Indian romantic drama films
- 2000s romantic drama films
- 2002 drama films


text:
ᱠᱟᱡᱚᱞ ᱟᱜᱽᱨᱚᱣᱟᱞ
ᱠᱟᱡᱚᱞ ᱟᱜᱽᱨᱣᱟᱞ (ᱡᱟᱱᱟᱢᱺ ᱑᱙ ᱡᱩᱱ, ᱑᱙᱘᱕) ᱢᱤᱫ ᱯᱟᱯᱟᱴᱤᱭᱟ ᱠᱟᱱᱟᱭ, ᱡᱟᱦᱟᱸᱭ ᱵᱟᱹᱲᱛᱤ ᱫᱚ ᱛᱮᱞᱩᱜᱩ ᱯᱷᱤᱞᱢ ᱨᱮ ᱟᱹᱰᱤ ᱵᱟᱹᱲᱛᱤᱭ ᱯᱟᱴ ᱟᱠᱟᱫᱟᱭ| ᱱᱩᱭ ᱫᱚ ᱛᱟᱢᱤᱞ ᱟᱨ ᱦᱤᱸᱫᱤ ᱯᱷᱤᱞᱢ ᱨᱮ ᱦᱚᱸ ᱟᱹᱰᱤ ᱜᱮ ᱵᱟᱹᱲᱛᱤᱭ ᱮ ᱯᱟᱴ ᱟᱠᱟᱫᱟ| ᱱᱩᱭ ᱫᱚ ᱟᱡᱟᱜ ᱯᱟᱴ ᱠᱟᱹᱢᱤ ᱢᱤᱫ ᱦᱤᱸᱫᱤ ᱯᱷᱤᱞᱢ ᱠᱭᱩᱸ ᱠᱷᱚᱱ ᱦᱚ ᱜᱟᱭᱟ ᱱᱟᱹᱹᱹᱹ ᱯᱷᱤᱞᱢ ᱠᱷᱚᱱ ᱮ ᱮᱦᱚᱵ ᱞᱮᱫ-ᱟ| ᱡᱟᱦᱟᱸ ᱫᱚ ᱩᱱᱤ ᱚᱢᱤᱛᱟᱵᱷ ᱵᱚᱪᱪᱚᱱ, ᱮᱭᱥᱣᱚᱨᱭᱟ ᱨᱟᱭ ᱟᱨ ᱵᱤᱵᱮᱠ ᱚᱵᱮᱨᱟᱭ ᱛᱮᱠᱚ ᱥᱟᱶᱛᱮ ᱯᱟᱴ ᱞᱮᱫ ᱟᱭ ᱱᱚᱶᱟ ᱯᱷᱤᱞᱢ ᱑᱑ ᱚᱜᱚᱥᱴ ᱒᱐᱐᱔ ᱦᱤᱞᱚᱜ ᱠᱚ ᱩᱫᱩᱜ ᱥᱚᱫᱚᱨ ᱞᱮᱫ-ᱟ| ᱚᱱᱟ ᱛᱟᱭᱚᱢ ᱜᱮ ᱩᱱᱤ ᱛᱮᱞᱩᱜᱩ ᱯᱷᱤᱞᱢ ᱨᱮᱦᱚᱸ ᱯᱟᱴ ᱮ ᱮᱦᱚᱵ ᱠᱮᱫ-ᱟᱭ|
ᱠᱟᱹᱢᱤ ᱦᱚᱨᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱟᱡᱚᱞ ᱟᱜᱽᱨᱚᱣᱟᱞ ᱫᱚ ᱯᱩᱭᱞᱩ ᱫᱷᱟᱣ ᱯᱟᱴ ᱥᱮᱨᱢᱟ ᱒᱐᱐᱔ ᱨᱮ ᱠᱭᱩᱸ! ᱦᱚ ᱜᱟᱭᱟ ᱱᱟᱹᱹᱹᱹᱹ ᱨᱮ ᱢᱤᱫ ᱦᱤᱸᱫᱤ ᱯᱷᱤᱞᱢ ᱨᱮ ᱫᱤᱭᱟ ᱨᱮᱱ ᱢᱤᱥᱨᱟ ᱞᱮᱠᱟᱛᱮ ᱢᱤᱫ ᱦᱩᱰᱤᱝ ᱠᱤᱨᱫᱟᱨ ᱞᱮᱠᱟᱭ ᱠᱟᱹᱢᱤ ᱞᱮᱫ-ᱟ᱾ ᱱᱚᱶᱟ ᱯᱷᱤᱞᱢ ᱨᱮ ᱱᱩᱭ ᱥᱟᱶ ᱚᱢᱤᱛᱟᱵᱷ ᱵᱚᱪᱚᱱ, ᱮᱭᱥᱚᱨᱭᱟ ᱨᱟᱭ ᱵᱚᱪᱪᱚᱱ, ᱟᱨ ᱵᱤᱵᱮᱠ ᱚᱵᱽᱨᱚᱭ ᱛᱮᱠᱚ ᱥᱟᱶᱛᱮ ᱥᱮᱞᱮᱫ ᱮ ᱛᱟᱦᱮᱸᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱚᱜᱽᱨᱚᱣᱟᱞ ᱫᱚ ᱥᱚᱫᱚᱨᱮᱱ ᱛᱮᱡᱟ ᱦᱟᱜ ᱯᱷᱤᱞᱢ ᱞᱚᱪᱷᱢᱤ ᱠᱚᱞᱭᱟᱬᱚᱢ ᱛᱮ ᱠᱚᱞᱭᱟᱬ ᱨᱟᱢᱟᱜ ᱚᱯᱚᱡᱤᱴ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱰᱮᱵᱽᱭᱩ ᱞᱮᱫ ᱟᱭ᱾ ᱚᱱᱟ ᱛᱟᱭᱚᱢ ᱛᱟᱢᱤᱞ ᱯᱷᱤᱞᱢ ᱨᱮ ᱥᱚᱫᱚᱨᱤᱡ ᱵᱷᱚᱨᱚᱛ ᱨᱟᱡᱟ ᱦᱟᱜ ᱵᱚᱢᱢᱞᱚᱛᱛᱚᱢ ᱨᱮ ᱚᱨᱡᱩᱱ ᱥᱚᱨᱡᱟ ᱥᱟᱶᱛᱮ ᱯᱟᱴ ᱞᱮᱫ ᱟᱭ᱾ ᱱᱚᱶᱟ ᱯᱷᱤᱞᱢ ᱪᱟᱠᱟᱣᱮᱱ ᱚᱠᱛᱮ ᱠᱷᱚᱱ ᱟᱹᱰᱤ ᱜᱷᱟᱹᱲᱤᱡ ᱨᱮ ᱒᱐᱐᱘ ᱨᱮ ᱥᱤᱱᱮᱢᱟ ᱚᱲᱟᱜ ᱨᱮ ᱥᱚᱫᱚᱨ ᱦᱩᱭ ᱞᱮᱱᱟ᱾
ᱠᱟᱡᱚᱞ ᱫᱚ ᱮᱦᱚᱵ ᱫᱷᱟᱣ ᱛᱮᱞᱩᱜᱩ ᱯᱷᱤᱞᱢ ᱨᱮ ᱯᱟᱴ ᱞᱮᱫ ᱟᱭ᱾ ᱛᱮᱞᱩᱜᱩ ᱯᱷᱤᱞᱢ ᱨᱮ ᱯᱟᱴ ᱠᱟᱹᱢᱤ ᱒᱐᱐᱗ ᱨᱮ ᱛᱮᱡᱟ ᱦᱟᱜ ᱯᱷᱤᱞᱢ ᱞᱚᱪᱷᱢᱤ ᱠᱚᱞᱭᱟᱬᱚᱢ ᱨᱮ ᱠᱚᱞᱭᱟᱬ ᱨᱟᱢ ᱥᱟᱶ ᱢᱟᱨᱟᱝ ᱠᱤᱨᱫᱟᱨ ᱞᱮᱠᱟᱛᱮ ᱠᱟᱹᱢᱤ ᱞᱮᱫ ᱟᱭ᱾ ᱢᱮᱱᱠᱟᱷᱟᱱ ᱱᱚᱶᱟ ᱯᱷᱤᱞᱢ ᱨᱮ ᱠᱟᱹᱢᱟᱹᱭ ᱫᱚ ᱠᱚᱢ ᱦᱮᱡ ᱞᱮᱱᱟ᱾ ᱱᱚᱶᱟ ᱠᱷᱚᱱ ᱫᱚᱥᱟᱨ ᱥᱮᱨᱢᱟ ᱨᱮ ᱠᱨᱤᱥᱱᱟ ᱣᱟᱢᱥᱤ ᱦᱚᱛᱮᱛᱮ ᱥᱚᱫᱚᱨ ᱯᱷᱤᱞᱢ ᱪᱟᱱᱫᱟ ᱴᱟᱢᱟ ᱨᱮ ᱧᱮᱞ ᱞᱮᱱᱟᱭ᱾ ᱱᱚᱶᱟ ᱯᱷᱤᱞᱢ ᱥᱚᱨᱮᱥ ᱥᱚᱢᱤᱪᱷᱟ ᱥᱟᱶ ᱛᱮ ᱜᱮ ᱱᱤᱭᱟᱹᱜ ᱮᱦᱚᱵ ᱯᱷᱤᱞᱢ ᱵᱟᱱᱟᱣ ᱞᱮᱱᱟ᱾ ᱥᱮᱨᱢᱟ ᱒᱐᱐᱘ ᱨᱮ ᱱᱤᱭᱟᱹᱜ ᱜᱚᱜᱲᱚ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱵᱷᱚᱨᱚᱛ ᱥᱟᱶ ᱧᱮᱞ ᱞᱮᱱᱟᱭ᱾ ᱱᱤᱭᱟᱹ ᱥᱮᱨᱢᱟ ᱱᱤᱭᱟᱹᱜ ᱵᱟᱨᱭᱟ ᱯᱷᱤᱞᱢ ᱟᱨ ᱛᱟᱢᱤᱞ ᱯᱷᱤᱞᱢ ᱦᱚᱸ ᱥᱚᱫᱚᱨ ᱞᱮᱱ ᱛᱟᱭᱟ᱾ ᱱᱚᱶᱟ ᱯᱷᱤᱞᱢ ᱣᱮᱝᱠᱚᱴ ᱯᱨᱚᱵᱷᱩ ᱦᱟᱜ ᱦᱟᱥᱭᱚ ᱟᱨ ᱨᱚᱢᱟᱱᱪ ᱟᱱ ᱛᱟᱦᱮᱸ ᱞᱮᱱ ᱛᱟᱭᱟ, ᱡᱟᱦᱟᱸ ᱫᱚ ᱠᱟᱡᱚᱞᱟᱜ ᱯᱟᱴ ᱠᱟᱹᱢᱤ ᱟᱨ ᱞᱟᱦᱟ ᱥᱮᱫ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱵᱟᱭ ᱫᱟᱲᱮ ᱞᱮᱱᱟ, ᱪᱮᱫᱟᱜ ᱥᱮ ᱵᱟᱱᱟᱨ ᱜᱮ ᱯᱷᱤᱞᱢ ᱨᱮ ᱩᱱᱤᱭᱟᱜ ᱠᱤᱨᱫᱟᱨ ᱟᱹᱰᱤ ᱜᱮ ᱠᱚᱢ ᱚᱠᱛᱮ ᱨᱮᱱᱟᱜ ᱛᱟᱦᱮᱸᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱥᱚᱫᱚᱨ ᱮᱱ ᱛᱟᱭ ᱛᱮᱞᱩᱜᱩ ᱯᱷᱤᱞᱢ ᱨᱮ ᱟᱹᱰᱤ ᱠᱟᱢᱟᱣ ᱠᱮᱫᱟ ᱟᱭ ᱢᱮᱱᱠᱟᱷᱟᱱ ᱥᱚᱢᱤᱪᱷᱟ ᱨᱮ ᱞᱟᱦᱟ ᱥᱮᱫ ᱩᱭᱦᱟᱹᱨ ᱥᱚᱠᱟᱨᱟᱛᱢᱚᱠ ᱯᱨᱚᱛᱤᱠᱨᱤᱭᱟ ᱵᱟᱝ ᱮ ᱧᱟᱢ ᱞᱮᱫ-ᱟᱭ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Kajal Agarwal takes a break on her birthday". The Times of India. 19 ᱡᱩᱱ 2012. Archived from the original on 25 ᱢᱟᱨᱪ 2016. Retrieved 29 ᱡᱩᱱ 2019.
- ↑ ᱛᱩᱢᱟᱹᱞ ᱦᱩᱲᱟᱹᱜ:Invalid
tag; no text was provided for refs named
kajalbirth
- ↑ "In Conversation with Kajal". Yo Vizag. ᱮᱯᱨᱤᱞ 2009. p. 17.


text:
ᱵᱤᱠᱚᱞᱚᱸᱜᱚ ᱠᱚᱣᱟᱜ ᱟᱭᱫᱟᱹᱨᱤ
ᱱᱚᱣᱟ ᱡᱚᱡᱚᱱᱟ ᱨᱮᱭᱟᱜ ᱩᱫᱤᱥᱟᱹ ᱫᱚ ᱵᱤᱠᱚᱞᱚᱸᱜᱚ ᱦᱚᱲ ᱠᱚᱦᱚᱸ ᱮᱴᱟᱜ ᱦᱚᱲ ᱞᱮᱠᱟᱜᱮ ᱥᱟᱣ᱐ᱟ ᱨᱮ ᱩᱱᱠᱩ ᱦᱚᱸ ᱥᱚᱢᱟᱱ ᱐ᱟᱠ ᱟᱨ ᱟᱵᱥᱚᱨ ᱧᱟᱢ ᱚᱪᱚ ᱨᱮᱭᱟᱜ ᱠᱟᱱᱟ ᱟᱨ ᱥᱟᱣ᱐ᱟ ᱨᱮ ᱡᱤᱣᱤ᱐ ᱐ᱟᱦᱮᱱ ᱞᱟᱹᱜᱤᱫ ᱐ᱮ ᱡᱮ᱐ᱮ ᱞᱮᱠᱟᱱᱟᱜ ᱐ᱮ ᱠᱮᱴᱮᱡ ᱟᱨ ᱟ᱐ᱢᱚᱱᱤᱨᱵᱷᱚᱨ᱐ᱟ ᱵᱮᱱᱟᱣ ᱾ ᱵᱤᱠᱚᱞᱚᱸᱜᱚᱡᱚᱱ ᱟᱫᱷᱮᱱᱤᱭᱚᱢ- 1995 ᱨᱮᱭᱟᱜ ᱫᱷᱟᱨᱟ-44 ᱟᱨ 45 ᱨᱮᱭᱟᱜ ᱦᱚ᱐ᱮ᱐ᱮ ᱯᱚᱨᱤᱵᱟᱦᱚᱱ ᱟᱨ ᱥᱚᱲᱚᱠ ᱟᱨ ᱡᱮᱜᱮ᱐ ᱨᱮᱭᱟᱜ ᱦᱚᱭ-ᱦᱤᱥᱤᱫ ᱨᱮ ᱵᱟᱢ ᱵᱷᱮᱫᱵᱷᱟᱣ ᱨᱮᱭᱟᱜ ᱯᱨᱚᱵᱟᱫᱷᱟᱱ ᱢᱮᱱᱟᱜᱼᱟ ᱾ ᱱᱩᱠᱩ ᱦᱚᱲ ᱠᱚ ᱟᱭᱫᱷᱟᱹᱨᱤ ᱞᱟᱹᱜᱤᱫ ᱤᱭᱩ.ᱮᱱ. ᱠᱚᱱᱵᱷᱮᱱᱥᱚᱱ ᱨᱮᱭᱟᱜ ᱟᱱᱞᱮᱠᱷᱟ - 9 ᱨᱮ ᱵᱷᱟᱨᱚ᱐ ᱥᱚᱨᱠᱟᱨ ᱥᱩᱦᱤ ᱟᱠᱟᱫᱟᱭ ᱾ ᱡᱟᱦᱟᱫᱚ -
- ᱥᱩᱪᱚᱱᱟ
- ᱯᱚᱨᱤᱵᱟᱦᱚᱱ
- ᱡᱮᱜᱮ᱐ ᱨᱮᱭᱟᱜ ᱦᱚᱭ-ᱦᱤᱥᱤᱫ ,
- ᱥᱚᱸᱪᱟᱨ ᱟᱨ ᱴᱮᱠᱱᱚᱞᱚᱜᱤ ᱟᱨ
- ᱥᱮᱵᱟ ᱟᱨ ᱟᱯᱟ᱐ᱠᱟᱞᱤᱱ ᱥᱮᱵᱟᱠᱚ ᱵᱤᱠᱚᱞᱚᱸᱜᱚ ᱦᱚᱲ ᱫᱷᱟᱹᱵᱤᱡ ᱥᱮᱴᱮᱨᱚᱜ ᱨᱮᱭᱟᱜ ᱫᱟᱭᱠᱟᱹ ᱫᱚ ᱥᱚᱨᱠᱟᱨᱟᱜ ᱠᱟᱱᱟ ᱾
- ᱥᱚᱨᱠᱟᱨᱟᱜ ᱱᱚᱣᱟ ᱦᱚᱸ ᱫᱟᱹᱭᱠᱟᱹ ᱠᱟᱱᱟ ᱩᱱᱤ ᱞᱟᱹᱜᱤᱫ ᱐ᱮ ᱢᱤᱫ ᱱᱟᱯᱟᱭ ᱥᱩᱥᱟᱹᱨ ᱥᱟᱣ᱐ᱟ ᱐ᱷᱟᱯᱱᱟ ᱨᱮᱭᱟᱜ ᱟᱨ ᱮᱴᱟᱜ ᱦᱚᱲ ᱠᱚ ᱞᱮᱠᱟᱜᱮ ᱥᱚᱢᱟᱱ ᱐ᱟᱠ , ᱟᱵᱥᱚᱨ ᱧᱟᱢ ᱚᱪᱚ ᱠᱚᱣᱟᱭ ᱾
ᱱᱚᱣᱟ ᱨᱮᱭᱟᱜ ᱡᱚᱥᱠᱚ ᱟᱨ ᱵᱤᱪᱟᱹᱨ
ᱱᱚᱣᱟ ᱡᱚᱡᱚᱱᱟ ᱨᱮᱭᱟᱜ ᱩᱫᱤᱥᱟᱹ ᱫᱚ ᱵᱤᱠᱚᱞᱚᱸᱜᱚ ᱦᱚᱲ ᱠᱚᱦᱚᱸ ᱮᱴᱟᱜ ᱦᱚᱲ ᱞᱮᱠᱟᱜᱮ ᱥᱟᱣ᱐ᱟ ᱨᱮ ᱩᱱᱠᱩ ᱦᱚᱸ ᱥᱚᱢᱟᱱ ᱐ᱟᱠ ᱟᱨ ᱟᱵᱥᱚᱨ ᱧᱟᱢ ᱚᱪᱚ ᱨᱮᱭᱟᱜ ᱠᱟᱱᱟ ᱟᱨ ᱥᱟᱣ᱐ᱟ ᱨᱮ ᱡᱤᱣᱤ᱐ ᱐ᱟᱦᱮᱱ ᱞᱟᱹᱜᱤᱫ ᱐ᱮ ᱡᱮ᱐ᱮ ᱞᱮᱠᱟᱱᱟᱜ ᱐ᱮ ᱠᱮᱴᱮᱡ ᱟᱨ ᱟ᱐ᱢᱚᱱᱤᱨᱵᱷᱚᱨ᱐ᱟ ᱵᱮᱱᱟᱣ ᱨᱮᱭᱟᱜ ᱥᱚᱨᱠᱟᱨᱮ ᱜᱚᱴᱟᱭᱟ ᱾ ᱱᱚᱣᱟ ᱠᱚ ᱞᱟᱹᱜᱤᱫ ᱐ᱮ ᱵᱤᱠᱚᱞᱚᱸᱜᱚᱡᱚᱱ ᱥᱚᱥᱚᱠ᱐ᱤᱠᱚᱨᱚᱱ ᱵᱤᱵᱷᱟᱜ ᱦᱚ᱐ᱮ᱐ᱮ ᱫᱤᱱᱚᱢ ᱡᱟᱠᱟ᱐ ᱨᱮ ᱢᱤᱫ ᱦᱩᱞᱥᱟᱹᱭ - ᱥᱩᱜᱚᱢᱭ ᱵᱷᱟᱨᱚ᱐ ᱟᱵᱷᱤᱭᱟᱱ ᱠᱚ ᱮ᱐ᱚᱯᱚᱵ ᱟᱠᱟᱫᱟ ᱾
ᱱᱚᱣᱟ ᱠᱚ ᱵᱟᱵᱚ᱐ ᱐ᱮ ᱠᱟᱹᱢᱤ ᱟᱠᱟᱱ ᱞᱮᱠᱷᱟ ᱠᱚ
- ᱱᱩᱠᱤᱟᱜ ᱵᱷᱟᱹᱞᱟᱹᱭ ᱟᱨ ᱵᱮᱥ ᱞᱟᱹᱜᱤᱫ ᱐ᱮ ᱟᱥᱟᱲᱟ ᱠᱚ ᱥᱟᱣ᱐ᱮ ᱡᱚᱱᱚᱲᱟᱣ, ᱵᱤᱠᱚᱞᱚᱸᱜᱚ ᱦᱚᱲᱟᱜ ᱟᱫᱷᱤᱱᱤᱭᱚᱢ ᱠᱚ ᱵᱟᱵᱚ᱐ᱮ ᱦᱚᱲ ᱠᱚ ᱪᱮᱴᱟᱨ ᱚᱪᱚ ᱾ ᱱᱚᱞᱟ ᱜᱟᱹᱠᱷᱩᱲᱟᱹᱱ ᱠᱚ ᱥᱟᱞᱟᱜ ᱐ᱮ ᱥᱚᱨᱠᱟᱨᱤ ᱦᱚᱲ ᱠᱚᱣᱟᱜ ᱢᱤᱫᱩᱱ, ᱟᱨ ᱢᱤᱫ ᱥᱚᱸᱪᱟᱞᱚᱱ ᱥᱩᱢᱤ᱐ᱤ ᱟᱨ ᱠᱟᱨᱭᱚᱠᱚᱨᱚᱢ ᱱᱤᱜᱨᱟᱱᱤ ᱩᱱᱤᱴ ᱨᱮᱭᱟᱜ ᱐ᱷᱟᱯᱱᱟ ᱟᱠᱟᱱᱟ ᱾
- ᱫᱤᱥᱚᱢ ᱡᱟᱠᱟ᱐ ᱨᱮ 48 ᱵᱟᱡᱟᱨ ᱠᱚ ᱵᱟᱪᱷᱱᱟᱣ ᱠᱟ᱐ᱮ ᱡᱩᱞᱟᱹᱭ 2016 ᱩᱱᱠᱩ ᱞᱟᱹᱜᱤᱫ ᱐ᱮ ᱐ᱟᱦᱮᱱ ᱞᱟᱹᱜᱤᱫᱮ ᱐ᱮ ᱥᱚᱨᱠᱟᱨᱤ ᱚᱲᱟᱜ ᱟᱨ ᱥᱟᱨᱵᱚᱡᱚᱱᱤᱠ ᱥᱩᱵᱤᱫᱷᱟ ᱠᱚ ᱮᱢᱚᱜ ᱨᱮᱭᱟᱜ ᱢᱮᱱᱟᱜ ᱼᱟ ᱾
- ᱱᱚᱣᱟ ᱠᱚ ᱵᱟᱵᱚ᱐ ᱐ᱮ ᱪᱮᱴᱠᱟᱨᱚᱜ ᱞᱟᱹᱜᱤᱫ ᱐ᱮ ᱣᱮᱵᱥᱟᱤᱴ ᱵᱮᱱᱟᱜ ᱠᱟ᱐ᱮ ᱫᱤᱥᱚᱢ ᱦᱚᱲ ᱴᱷᱮᱱ ᱯᱟᱨᱥᱟᱞ ᱾
ᱥᱩᱜᱚᱢᱭ ᱵᱷᱟᱨᱚ᱐ ᱟᱵᱷᱤᱭᱟᱱ - ᱢᱮᱫ ᱮ᱐ᱚᱦᱚᱵ
ᱱᱤᱥᱚᱠ᱐ᱚ ᱦᱚᱲ ᱠᱚ ᱞᱟᱹᱜᱤᱫ ᱐ᱮ ᱫᱤᱥᱚᱢ ᱡᱟᱠᱟ᱐ ᱨᱮ ᱥᱩᱜᱚᱢᱭ ᱵᱷᱟᱨᱚ᱐ ᱟᱵᱷᱤᱭᱟᱱ ᱮ᱐ᱚᱯᱚᱵ ᱟᱠᱟᱱᱟ ᱾ ᱫᱤᱥᱚᱢ ᱡᱟᱠᱟ᱐ ᱨᱮ ᱱᱤᱥᱚᱠ᱐ᱚ ᱦᱚᱲ ᱠᱚ ᱡᱮ᱐ᱮᱭᱟᱜ ᱠᱚ ᱧᱟᱢᱟ , ᱟᱠᱚᱣᱟᱜ ᱵᱤᱠᱟᱥ ᱞᱟᱹᱜᱤᱫ ᱥᱚᱢᱟᱱ ᱚᱵᱥᱚᱨ ᱮᱢᱚᱜ ᱟᱨ ᱱᱤᱯᱷᱩᱴ ᱱᱤᱡᱮ᱐ᱮ ᱟᱹᱥᱩᱞᱚᱜ ᱟᱨ ᱥᱟᱣ᱐ᱟ ᱨᱮ ᱟᱠᱚᱟᱜ ᱡᱮ᱐ᱮ ᱯᱟᱦᱟᱴᱟ ᱠᱷᱚᱱ ᱜᱚᱰᱚ-ᱜᱚᱯᱚᱰᱚ ᱨᱮᱴᱟᱜ ᱜᱚᱴᱟᱭᱟᱭ ᱾
ᱠᱟᱹᱢᱤᱦᱚᱨᱟ
- ᱡᱮ᱐ᱮ ᱤᱥ᱐ᱷᱟᱱᱤᱭᱚ ᱡᱤᱱᱯᱨᱚ᱐ᱤᱱᱤᱫᱷᱤᱠᱚ , ᱯᱚᱱᱚ᱐ ᱥᱚᱨᱠᱟᱨ ᱨᱤᱱ ᱚᱫᱷᱤᱠᱟᱨᱤ , ᱥᱚᱦᱚᱨᱤ ᱵᱤᱠᱟᱥ ᱵᱤᱵᱷᱟᱜ , ᱜᱨᱟᱢᱤᱱ ᱵᱤᱠᱟᱥ ᱵᱤᱵᱷᱟᱜ, ᱯᱤ.ᱰᱮᱵᱞᱩ.ᱰᱤ. , ᱯᱩᱞᱤᱥ , ᱥᱚᱲᱚᱠ, ᱨᱮᱞᱣᱮ, ᱮᱟᱨᱯᱚᱨᱴ ᱨᱤᱱ ᱯᱨᱚ᱐ᱤᱱᱤᱫᱷᱤ, ᱟᱨ ᱤᱱᱜᱤᱱᱤᱟᱨ, ᱰᱟᱠ᱐ᱟᱨ ᱩᱠᱤᱞ, ᱯᱟᱹᱴᱷᱩᱣᱟᱹ ᱜᱤᱫᱨᱟᱹ ᱮᱱ.ᱜᱤ.ᱚ. ᱯᱨᱚ᱐ᱤᱱᱤᱫᱷᱤ ᱠᱚ ᱢᱮᱥᱟᱠᱟ᱐ᱮ ᱴᱚᱴᱷᱟ ᱴᱚᱴᱷᱟ ᱨᱮ ᱪᱮᱴᱠᱟᱨᱚᱜ ᱞᱟᱹᱵᱤᱫ ᱐ᱮ ᱢᱤᱫᱩᱱ ᱟᱨ ᱥᱮᱢᱞᱮᱫ ᱠᱚ ᱦᱩᱭ ᱚᱪᱚ ᱾
- ᱱᱚᱣᱟ ᱠᱚ ᱞᱟᱹᱱᱟᱹᱭ ᱞᱟᱹᱜᱤᱫ ᱐ᱮ ᱡᱚ᱐ᱮ ᱜᱟᱹᱫᱮᱞ ᱨᱤᱱ ᱦᱚᱲ ᱢᱤᱫᱴᱮᱱ ᱡᱟᱨᱣᱟ ᱠᱟ᱐ᱮ ᱢᱤᱫ ᱟᱠᱷᱟᱲᱟ ᱨᱮᱭᱟᱜ ᱥᱤᱨᱡᱟᱣ ᱾ ᱢᱚᱵᱟᱤᱥ ᱮᱯᱯ ᱟᱨ ᱯᱚᱨᱴᱟᱞ ᱨᱮᱭᱟᱜ ᱥᱤᱨᱡᱟᱣ ᱾
- ᱫᱤᱥᱚᱢ ᱡᱟᱠᱟ᱐ ᱤᱧᱜᱞᱤᱥ, ᱦᱤᱱᱫᱤ, ᱟᱨ ᱡᱮ᱐ᱮ ᱴᱚᱴᱷᱟ ᱨᱮᱭᱟᱜ ᱯᱟᱹᱨᱥᱤ ᱐ᱮ ᱢᱤᱫ ᱢᱚᱵᱟᱤᱞ ᱮᱯᱞᱤᱠᱮᱥᱚᱱ ᱵᱮᱱᱟᱜ ᱾
ᱜᱚᱴᱟ ᱟᱠᱟᱱ ᱡᱚᱥᱠᱚ
- ᱱᱚᱣᱟ ᱟᱵᱷᱤᱭᱟᱱ ᱦᱚ᱐ᱮ᱐ᱮ ᱨᱟᱥᱴᱤᱨᱤᱭᱚ ᱨᱟᱡᱵᱷᱟᱱᱤ ᱟᱨ ᱯᱚᱱᱚ᱐ ᱨᱮᱭᱟᱜ ᱨᱟᱡᱵᱷᱟᱱᱤ ᱨᱮᱭᱟᱜ ᱡᱮ᱐ᱮ ᱥᱚᱨᱠᱟᱨᱤ ᱚᱯᱷᱤᱥ ᱨᱮ ᱡᱩᱞᱟᱭ 2018 ᱐ᱮ 50% ᱱᱤᱥᱚᱠ᱐ᱚ ᱞᱟᱹᱜᱤᱫ ᱐ᱮ ᱟᱞᱜᱟ ᱾ ᱥᱩᱜᱚᱢ ᱵᱮᱱᱟᱣᱼᱟ ᱾
- ᱫᱤᱥᱚᱢ ᱨᱮᱭᱟᱜ ᱡᱮᱜᱮ᱐ ᱡᱟᱠᱟ᱐ᱨᱮᱭᱟᱜ ᱦᱟᱣᱟᱭ ᱟᱰᱰᱟ ᱟᱨ ᱮ1, ᱮ , ᱟᱨ ᱵᱤ , ᱐ᱷᱟᱨ ᱨᱮᱭᱟᱜ ᱴᱮᱥᱚᱱ ᱨᱮ ᱡᱩᱞᱟᱭ 2016 ᱐ᱮ ᱱᱤᱥᱚᱠ᱐ᱚ ᱞᱟᱹᱜᱤᱫ ᱐ᱮ ᱟᱞᱜᱟ ᱾ ᱥᱩᱜᱚᱢ ᱵᱮᱱᱟᱣᱼᱟ ᱾
- ᱢᱟᱨᱪ 2018 ᱐ᱮ ᱫᱤᱥᱚᱢ ᱡᱟᱠᱟ᱐ ᱨᱮᱭᱟᱜ ᱥᱚᱨᱠᱟᱨᱤ ᱴᱚᱴᱷᱟ ᱨᱮᱭᱟᱜ ᱦᱤᱡᱩᱜ -ᱥᱮᱱᱚᱜ ᱜᱟᱹᱰᱤ ᱨᱮ ᱱᱤᱥᱚᱠ᱐ᱚ ᱡᱚᱱ ᱠᱚ ᱞᱟᱹᱜᱤᱫ ᱐ᱮ ᱟᱞᱜᱟ ᱾ ᱥᱩᱜᱚᱢ ᱵᱮᱱᱟᱣᱼᱟ ᱾
ᱟᱹ᱐ᱩ- ᱵᱤᱠᱚᱞᱚᱸᱜᱚ ᱡᱚᱱ ᱥᱚᱥᱚᱠ᱐ᱤᱠᱚᱨᱚᱱ ᱵᱤᱵᱷᱟᱜ, ᱵᱷᱟᱨᱚ᱐ ᱥᱚᱨᱠᱟᱨ
0 ᱱᱤᱨᱤᱠ ᱠᱚ ᱟᱨ 0 ᱚᱠᱛᱟ ᱠᱚ
ᱤᱯᱤᱞ ᱠᱚ ᱪᱮᱛᱟᱱ ᱜᱩᱲᱤᱭᱟᱹᱣ ᱤᱱᱟᱹ ᱛᱟᱭᱚᱢ ᱱᱤᱨᱤᱠ ᱨᱮ ᱚᱛᱟ.
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
ᱜᱟᱱᱫᱷᱤ ᱱᱚᱜᱚᱨ
ᱜᱟᱱᱫᱷᱤᱱᱚᱜᱚᱨ ᱫᱚ ᱵᱷᱟᱨᱚᱛ ᱨᱮᱭᱟᱜ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱱᱚᱝᱠᱟᱱ ᱱᱟᱜᱟᱨ ᱠᱟᱱᱟ ᱡᱟᱦᱟᱸ ᱫᱚ ᱯᱩᱨᱟᱹ ᱴᱷᱟᱹᱣᱠᱟᱹ ᱠᱟᱛᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱫᱚ 'ᱦᱟᱹᱨᱭᱟᱹᱲ ᱱᱟᱜᱟᱨ' (ᱜᱨᱤᱱ ᱥᱤᱴᱤ) ᱠᱚ ᱢᱮᱛᱟᱜᱼᱟ ᱾ ᱥᱮᱠᱨᱮᱴᱮᱨᱤᱭᱮᱴ ᱟᱨ ᱢᱚᱱᱛᱨᱤ ᱠᱚᱣᱟᱜ ᱵᱟᱥᱟ ᱦᱚᱸ ᱱᱚᱰᱮ ᱢᱮᱱᱟᱜᱼᱟ ᱾
'ᱢᱚᱦᱟᱛᱢᱟ ᱜᱟᱱᱫᱷᱤ' ᱭᱟᱜ ᱩᱭᱦᱟᱹᱨ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮᱭᱟᱜ ᱧᱩᱛᱩᱢ ᱫᱚ ᱜᱟᱱᱫᱷᱤ ᱱᱚᱜᱚᱨ ᱢᱮᱱᱛᱮ ᱫᱚᱦᱚ ᱟᱠᱟᱱᱟ ᱾ ᱱᱚᱰᱮᱱ ᱠᱩᱜ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱦᱚᱲ ᱫᱚ ᱥᱚᱨᱠᱟᱨᱤ ᱟᱨᱵᱟᱝ ᱯᱨᱟᱭᱵᱷᱮᱴ ᱪᱟ.ᱠᱨᱤ ᱠᱚ ᱪᱟ.ᱠᱨᱤᱭᱟ ᱾ ᱱᱚᱰᱮᱱ ᱠᱚ ᱦᱚᱲ ᱫᱚ ᱟᱹᱰᱤ ᱱᱮᱢᱚᱥ ᱥᱟᱹᱱᱛᱤ ᱜᱮᱭᱟ ᱠᱚ ᱾ ᱜᱟᱱᱫᱷᱤ ᱱᱚᱜᱚᱨ ᱫᱚ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱓᱕ ᱠᱤᱞᱚ ᱢᱤᱴᱚᱨ ᱯᱩᱨᱩᱵᱽ ᱯᱟᱦᱴᱟ ᱨᱮ ᱥᱟᱵᱚᱨ ᱢᱚᱛᱤ ᱱᱟᱹᱭ ᱨᱮᱭᱟᱜ ᱡᱚᱡᱚᱢ ᱠᱟᱛᱟ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱥᱟᱵᱚᱨ ᱢᱚᱛᱤ ᱜᱟᱰᱟ ᱨᱮᱭᱟᱜ ᱯᱩᱪᱷᱤᱢ ᱯᱟᱦᱴᱟ ᱥᱮᱫ ᱨᱮ ᱢᱮᱱᱟᱜ ᱜᱩᱡᱽᱨᱟᱴ ᱨᱮᱭᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱧᱩᱛᱩᱢ ᱫᱚ ᱨᱟᱥᱴᱨᱚ ᱵᱟᱵᱟ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱩᱛᱩᱢ ᱛᱮ ᱫᱚᱦᱚ ᱟᱠᱟᱱᱟ ᱾ ᱖᱔᱙ ᱥᱠᱚᱭᱟᱨ ᱠᱤᱹᱢᱤᱹ ᱨᱮ ᱯᱟᱥᱱᱟᱣ ᱟᱠᱟᱱ ᱜᱟᱱᱫᱷᱤ ᱱᱚᱜᱚᱨ ᱫᱚ ᱪᱚᱱᱰᱤᱜᱚᱰ ᱛᱟᱭᱚᱢ ᱜᱟᱱᱫᱷᱤ ᱱᱚᱜᱚᱨ ᱫᱚ ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱯᱚᱨᱛᱚᱱᱮᱛ ᱱᱟᱜᱟᱨ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱰ ᱮ ᱰᱤᱡᱟᱭᱤᱱ ᱞᱮᱫ ᱯᱷᱨᱮᱸᱪ ᱟᱨᱠᱤᱴᱮᱠ ᱞᱤ ᱠᱚᱨᱵᱩᱥᱤᱭᱟᱱ ᱜᱮ ᱱᱚᱣᱟ ᱱᱟᱜᱟᱨ ᱦᱚᱸᱭ ᱰᱤᱡᱟᱭᱤᱱ ᱟᱠᱟᱫ ᱛᱟᱦᱮᱸᱫ ᱾
ᱥᱟᱜᱟᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱡᱽᱦᱚᱨ
ᱚᱦᱢᱚᱫᱟᱵᱟᱫᱽ ᱠᱷᱚᱱ ᱱᱚᱣᱟ ᱫᱚ ᱵᱚᱢᱵᱮᱼᱫᱤᱞᱞᱤ ᱡᱟ.ᱛᱤᱭᱟ.ᱨᱤ ᱨᱟᱡᱽᱦᱚᱨ ᱮᱞᱮᱞᱼ᱘ ᱦᱚᱛᱮᱛᱮ ᱡᱩᱲᱟ.ᱭ ᱟᱠᱟᱱᱟ ᱾ ᱑᱙᱖᱕ ᱨᱮ ᱜᱩᱡᱽᱨᱟᱛ ᱨᱮᱭᱟᱜ ᱢᱟᱨᱮ ᱨᱟᱡᱽᱜᱟᱲ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱜᱟᱱᱫᱷᱤ ᱱᱚᱜᱚᱨ ᱩᱪᱷᱟ.ᱲ ᱦᱩᱭ ᱮᱱᱟ ᱾ ᱱᱚᱣᱟ ᱫᱚ ᱢᱤᱫ ᱯᱚᱨᱛᱚᱱᱮᱛ ᱱᱟᱜᱟᱨ ᱠᱟᱱᱟ ᱡᱟᱦᱟᱸ ᱫᱚ ᱑᱙᱗᱐ ᱥᱟᱞᱮ ᱨᱮ ᱥᱚᱨᱠᱟᱨ ᱟ.ᱢᱟ.ᱞᱤ ᱦᱮᱡ ᱮᱱ ᱛᱟᱭᱚᱢ ᱪᱩᱦᱩᱞᱟ.ᱣ ᱦᱩᱭ ᱟᱠᱟᱱᱟ ᱾
ᱦᱚᱭᱦᱚᱨ
ᱚᱦᱢᱚᱫᱟᱵᱟᱫᱽ ᱨᱮᱭᱟᱜ ᱥᱚᱨᱫᱟᱨ ᱵᱚᱞᱞᱚᱵᱷ ᱵᱷᱟᱭᱤ ᱯᱚᱴᱮᱞ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱟᱰᱰᱟ ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱥᱩᱨ ᱩᱰᱟᱹᱱ ᱟᱰᱰᱟ ᱠᱟᱱᱟ ᱡᱟᱦᱟᱸ ᱫᱚ ᱦᱚᱱᱚᱛ ᱢᱩᱠᱷᱤᱭᱟᱹᱥᱟᱲᱟ ᱠᱷᱚᱱ ᱥᱩᱯᱩᱨ ᱓᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱦᱚᱨ
ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱳᱱ ᱜᱟᱹᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱥᱩᱨ ᱨᱮᱞ ᱦᱚᱨ ᱥᱴᱮᱥᱳᱱ ᱠᱟᱱᱟ ᱾ ᱱᱚᱣᱟ ᱨᱮᱞᱣᱮ ᱥᱴᱮᱥᱳᱱ ᱫᱚ ᱫᱤᱥᱚᱢ ᱨᱮᱭᱟᱜ ᱟᱹᱰᱤᱜᱟᱱ ᱦᱟᱹᱴᱤᱧ ᱠᱷᱚᱱ ᱟᱹᱰᱤ ᱜᱟᱱ ᱨᱮᱞᱜᱟᱹᱰᱤ ᱦᱚᱛᱮᱛᱮ ᱡᱩᱲᱟᱹᱭ ᱢᱮᱱᱟᱜᱼᱟ ᱾
ᱥᱚᱲᱚᱠ ᱦᱚᱨ
ᱚᱦᱢᱚᱫᱟᱵᱟᱫᱽ ᱟᱨ ᱜᱩᱡᱽᱨᱟᱛ ᱨᱮᱭᱟᱜ ᱢᱟᱨᱟᱝ ᱵᱟᱡᱟᱨ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱵᱚᱥ ᱜᱟᱱᱫᱷᱤ ᱱᱚᱜᱚᱨ ᱞᱟᱹᱜᱤᱫ ᱪᱟᱹᱞᱩ ᱟᱠᱟ ᱢᱮᱱᱟᱜᱼᱟ ᱾ ᱥᱟᱵᱛᱮ ᱥᱩᱨ ᱯᱚᱱᱚᱛ ᱦᱚᱛᱮᱛᱮ ᱦᱚᱸ ᱜᱟᱱᱫᱷᱤ ᱱᱚᱜᱚᱨ ᱥᱚᱲᱚᱠ ᱦᱚᱨ ᱥᱟᱶ ᱡᱩᱲᱟᱹᱭ ᱢᱮᱱᱟᱜᱼᱟ ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱱᱫᱷᱤ ᱱᱚᱜᱚᱨ ᱚᱦᱢᱚᱫᱟᱵᱟᱫᱽ ᱵᱟᱡᱟᱨ ᱠᱷᱚᱱ ᱓᱕ ᱠᱤᱞᱚ ᱢᱤᱴᱚᱨ ᱯᱩᱨᱩᱵᱽ ᱯᱟᱦᱴᱟ ᱨᱮ ᱥᱟᱵᱚᱨᱢᱚᱛᱤ ᱱᱟᱹᱭ ᱨᱮᱭᱟᱜ ᱡᱚᱡᱚᱢ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱥᱟᱵᱚᱨᱢᱚᱛᱤ ᱱᱟᱹᱭ ᱨᱮᱭᱟᱜ ᱯᱩᱪᱷᱤᱢ ᱯᱟᱦᱴᱟ ᱨᱮ ᱢᱮᱱᱟᱜ ᱜᱩᱡᱽᱨᱟᱴ ᱨᱮᱭᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱧᱩᱛᱩᱢ ᱫᱚ ᱡᱟᱹᱛᱤᱭᱟᱹᱨᱤ ᱵᱟᱵᱟ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱫᱚᱦᱚ ᱟᱠᱟᱱᱟ ᱾ ᱖᱔᱙ ᱥᱠᱳᱭᱟᱨ ᱠᱤᱞᱳ ᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱ ᱜᱟᱱᱫᱷᱤ ᱱᱚᱜᱚᱨ ᱫᱚ ᱪᱚᱱᱰᱤᱜᱚᱰ ᱛᱟᱭᱚᱢ ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱯᱚᱨᱛᱚᱱᱮᱛ ᱵᱟᱡᱟᱨ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱱᱫᱷᱤ ᱱᱚᱜᱚᱨ ᱵᱟᱡᱟᱨ ᱫᱚ ᱪᱤᱯ ᱟᱨᱠᱤᱴᱮᱠ ᱦᱮᱪᱹᱠᱮᱹ ᱢᱮᱣᱚᱰᱟ, ᱡᱟᱦᱟᱸᱭ ᱫᱚ ᱠᱚᱨᱱᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱜᱼᱟ ᱟᱨ ᱟᱡᱤᱡ ᱟᱥᱤᱥᱴᱟᱸᱴ ᱯᱨᱳᱠᱟᱥ ᱮᱢᱹ ᱟᱯᱴᱮ ᱦᱚᱛᱮᱛᱮ ᱯᱚᱨᱛᱚᱱ ᱦᱩᱭ ᱞᱮᱱᱟ ᱾ [᱔][᱕][᱖]
ᱧᱮᱢᱮᱞ ᱴᱷᱟᱶ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱚᱠᱷᱭᱚᱨᱫᱷᱟᱢ ᱢᱩᱫᱽᱨᱤ ᱺ
ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱚᱠᱷᱭᱚᱨᱫᱷᱟᱢ ᱢᱩᱫᱽᱨᱤ ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱩᱫᱽᱨᱤ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱡᱚᱛᱚ ᱥᱮᱨᱢᱟ ᱒᱐ ᱜᱮᱥᱟᱥᱟᱭ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱱᱚᱣᱟ ᱢᱩᱫᱽᱨᱤ ᱛᱮ ᱠᱚ ᱦᱟᱹᱡᱩᱜᱼᱟ ᱾ ᱢᱩᱫᱽᱨᱤ ᱨᱮᱭᱟᱜ ᱢᱟᱨᱟᱝ ᱢᱩᱦᱤᱛ ᱫᱚ ᱥᱣᱟᱢᱤ ᱱᱟᱨᱟᱭᱚᱬ ᱟᱜ ᱜᱮᱞ ᱫᱚᱞᱟᱱ ᱩᱥᱩᱞ ᱥᱳᱱᱟ ᱢᱩᱨᱛᱤ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱩᱰᱷᱟᱹᱣ ᱫᱚ ᱓᱐ ᱚᱠᱴᱳᱵᱚᱨ ᱑᱙᱙᱒ ᱨᱮ ᱦᱩᱭ ᱞᱮᱱᱟ ᱾ ᱚᱠᱷᱭᱚᱨ ᱫᱷᱟᱢ ᱢᱩᱫᱽᱨᱤ ᱫᱚ ᱒᱓ ᱮᱠᱚᱨ ᱡᱟᱭᱜᱟ ᱨᱮᱭᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱨᱟᱡᱚᱥᱛᱟᱱ ᱠᱷᱚᱱ ᱖,᱐᱐᱐ ᱢᱤᱴᱨᱤᱠ ᱴᱳᱱ ᱜᱩᱞᱟᱹᱯᱤ ᱵᱟᱹᱞᱤ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱚᱠᱷᱭᱚᱨ ᱫᱷᱟᱢ ᱢᱩᱫᱽᱨᱤ ᱨᱮᱭᱟᱜ ᱢᱟᱨᱟᱝ ᱠᱮᱢᱯᱳᱥ ᱫᱚ ᱑᱐᱘ ᱯᱷᱤᱴ ᱩᱥᱩᱞ ᱢᱮᱱᱟᱜᱼᱟ, ᱑᱓᱑ ᱯᱷᱤᱴ ᱚᱥᱟᱨ ᱟᱨ ᱒᱔᱐ ᱯᱷᱤᱴ ᱡᱤᱞᱤᱧ ᱢᱮᱱᱟᱜᱼᱟ ᱾[᱗]
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱑,᱙᱕,᱘᱙᱑ ᱢᱮᱱᱟᱜ ᱠᱚᱣᱟ ᱾
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Gujarat (India): Districts, Cities, Towns and Outgrowth Wards - Population Statistics in Maps and Charts".
- ↑ "PIN Code: Gandhinagar, Gujarat, India". findpincode.net.
- ↑ "Change in Ahmedabad, Gandhinagar phone numbers - Times of India". The Times of India. Retrieved 2018-03-03.
- ↑ New development plan will kill G’nagar, warns original planner. The Times of India.
- ↑ Architecture, Low Cost Housing, Regional Planning, Urban Development, Town Planner, Housing, India, Prakash, Madhusudan, Apte, Eisenhover, Gandhinagar, Urban Planning, Urban Growth. Angelfire.com (21 June 2014).
- ↑ The building of GANDHINAGAR NEW CAPITAL OF GUJARAT:INDIA, Prakash Madhusudan Apte, Power Publishers, March 2012
- ↑ ᱜᱟᱱᱫᱷᱤ ᱱᱚᱜᱚᱨ| शब्द.इन|
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Gandhinagar ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
- Gandhinagar Urban Development Authority
- Gandhinagar Municipal Corporation


text:
ᱰᱟᱱᱴᱮ ᱟᱞᱤᱜᱷᱤᱭᱮᱨᱤ
ᱰᱩᱨᱟᱱᱴᱮ ᱰᱮᱜᱞᱤ ᱟᱞᱤᱜᱷᱤᱭᱮᱨᱤ (Italian: [duˈrante deʎʎ aliˈɡjɛːri]), ᱟᱥᱚᱠᱟᱭ ᱛᱮ ᱰᱟᱱᱴᱮ ᱟᱞᱤᱜᱷᱤᱭᱮᱨᱤ ᱟᱨ ᱵᱟᱝ ᱥᱚᱡᱷᱮ ᱰᱟᱱᱴᱮ (Italian: [ˈdante], UK: /ˈdænti/, US: /ˈdɑːnteɪ/; c. ᱑᱒᱖᱕ – ᱑᱓᱒᱑), ᱫᱚ ᱛᱟᱭᱚᱢ ᱛᱟᱞᱟ ᱡᱩᱜ ᱨᱤᱱᱤᱡ ᱢᱤᱫ ᱜᱟᱹᱠᱩᱲ ᱚᱱᱦᱚᱬᱤᱭᱟᱹᱭ ᱛᱟᱦᱮᱸᱠᱟᱱᱟ . ᱟᱡᱟᱜ ᱯᱚᱛᱚᱵ ᱰᱤᱵᱷᱟᱭᱤᱱ ᱠᱚᱢᱮᱰᱤ (ᱱᱟᱦᱟᱜ ᱤᱴᱟᱞᱤ ᱛᱮ: Commedia) ᱟᱨ ᱚᱱᱟ ᱛᱟᱭᱚᱢ ᱵᱳᱠᱟᱪᱤᱭᱳ ᱦᱟᱜ ᱠᱷᱨᱤᱥᱴᱮᱱ ᱰᱤᱵᱷᱤᱱᱟ ᱠᱚᱫᱚ ᱛᱟᱞᱟ ᱡᱩᱜ ᱨᱮᱱᱟᱜ ᱟᱨ ᱜᱚᱱᱚᱝ ᱟᱱ ᱚᱱᱦᱚᱬᱮ ᱟᱨ ᱤᱴᱟᱞᱤᱭᱟᱱ ᱯᱟᱹᱨᱥᱤ ᱨᱮᱱᱟᱜ ᱥᱮᱬᱟ ᱥᱟᱶᱦᱮᱫ ᱠᱟᱹᱢᱤ ᱠᱟᱱᱟ ᱾
[᱑][᱒]
ᱛᱟᱭᱚᱢ ᱛᱟᱞᱟ ᱡᱩᱜᱽ ᱨᱮ ᱡᱟᱹᱥᱛᱤ ᱚᱱᱦᱚᱬᱮ ᱞᱟᱴᱤᱱ ᱯᱟᱹᱨᱥᱤ ᱛᱮ ᱚᱞᱚᱜ ᱛᱟᱦᱮᱸᱫ ᱟᱨ ᱚᱱᱟᱠᱚᱫᱚ ᱡᱟᱥᱹᱛᱤ ᱥᱤᱠᱷᱤᱛ ᱦᱟᱠᱟᱱ ᱯᱟᱹᱴᱷᱣᱟ ᱠᱚᱜᱮ ᱯᱟᱲᱦᱟᱣ ᱨᱮᱱᱟᱜ ᱛᱟᱠ ᱠᱚ ᱧᱟᱢ ᱛᱟᱦᱮᱸᱫ ᱾ ᱤᱱ ᱰᱤ ᱵᱷᱳᱞᱜᱟᱨᱤ ᱮᱞᱳᱠᱮᱱᱥᱤᱭᱟ ᱨᱮ ᱟᱡ ᱴᱚᱴᱷᱟ ᱯᱟᱹᱨᱥᱤ ᱦᱚᱸ ᱥᱟᱶᱦᱮᱫ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱮ ᱡᱩᱨ ᱠᱮᱫᱼᱟ ᱾ ᱡᱮᱢᱚᱱ ᱡᱷᱚᱛᱚ ᱯᱟᱹᱨᱥᱤ ᱨᱤᱱ ᱦᱚᱲ ᱥᱟᱶᱦᱮᱫ ᱠᱚ ᱯᱟᱲᱦᱟᱣ ᱫᱟᱲᱮ ᱦᱟᱜ ᱛᱟᱵᱚᱱᱟ ᱾ ᱴᱩᱥᱠᱟᱱ ᱯᱟᱹᱨᱥᱤ ᱛᱮ ᱫᱚ ᱱᱤᱭᱩ ᱞᱟᱭᱤᱯᱷ (᱑᱙᱒᱕)ᱟᱨ ᱰᱤᱵᱷᱟᱭᱤᱱ ᱠᱚᱢᱮᱰᱤ ᱯᱚᱛᱚᱵ ᱟᱹᱠᱤᱱᱟᱜ ᱠᱩᱨᱩᱢᱩᱴᱩ ᱨᱮᱱᱟᱜ ᱚᱨᱡᱚ ᱠᱟᱱᱟ ᱾ ᱛᱟᱭᱚᱢ ᱵᱤᱫᱟᱹᱞ ᱚᱱᱟ ᱨᱮᱱᱟᱜ ᱚᱨᱥᱚᱝ ᱛᱮᱜᱮ ᱚᱱᱚᱞᱤᱭᱟᱹ ᱯᱮᱴᱨᱟᱨᱪ ᱟᱨ ᱵᱳᱠᱟᱥᱤᱭᱚ ᱮᱢᱟᱱ ᱤᱴᱟᱞᱤ ᱯᱟᱹᱨᱥᱤ ᱛᱮ ᱚᱞ ᱠᱚ ᱛᱚᱝᱜᱮ ᱤᱫᱤ ᱠᱮᱫᱼᱟ ᱾
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱬᱜᱟᱛ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱟᱱᱴᱮ ᱫᱚ ᱯᱷᱞᱳᱨᱮᱱᱥ ᱨᱮ ᱡᱟᱱᱟᱢ ᱞᱮᱱᱟᱭ ᱡᱟᱦᱟᱸ ᱱᱟᱦᱟᱜ ᱫᱚ ᱤᱴᱟᱞᱤ ᱵᱚᱱ ᱢᱮᱛᱟᱜ ᱠᱟᱱᱟ ᱾ᱟᱡᱟᱜ ᱴᱷᱟᱹᱣᱠᱟᱹ ᱡᱟᱱᱟᱢ ᱢᱟᱦᱟᱸ ᱫᱚ ᱵᱟᱝ ᱵᱟᱰᱟᱭ ᱦᱟᱠᱟᱱᱟ ᱤᱠᱷᱟᱹᱱ ᱡᱟᱦᱟᱸ ᱦᱚᱲ ᱠᱚ ᱢᱮᱱᱼᱟ ᱑᱒᱒᱕ ᱥᱩᱨ ᱠᱚᱨᱮ ᱡᱟᱱᱟᱢ ᱠᱚᱼᱟᱭ ᱾ ᱟᱡᱟᱜ ᱰᱤᱵᱷᱟᱭᱤᱱ ᱠᱚᱢᱮᱰᱤ ᱠᱷᱚᱱ ᱥᱚᱡᱷᱮ ᱵᱟᱝ ᱠᱟᱛᱮᱫ ᱨᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱤᱱᱟᱹ ᱚᱠᱛᱚ ᱫᱚ ᱓᱕ ᱥᱟᱞ ᱦᱩᱭ ᱠᱚᱣᱟᱭ ᱾ ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱫᱚ ᱟᱞᱤᱜᱷᱤᱭᱨᱳ ᱰᱤ ᱵᱮᱞᱤᱱᱥᱤᱭᱳᱱ ᱾ ᱟᱡ ᱟᱭᱚ ᱵᱮᱞᱟ ᱫᱚ ᱢᱤᱫ ᱚᱱᱦᱚᱬᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱰᱟᱱᱴᱮ ᱑᱐ ᱥᱟᱞ ᱩᱢᱮᱨ ᱨᱮᱜᱮ ᱟᱡ ᱟᱭᱚᱭ ᱵᱚᱸᱜᱟ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱟᱭᱚ ᱫᱳᱲᱦᱟ ᱞᱟᱯᱟ ᱰᱤ ᱪᱤᱭᱟᱨᱤᱥᱢᱳ ᱥᱟᱞᱟᱜᱼᱮ ᱵᱟᱯᱞᱟ ᱮᱱᱟᱭ ᱾᱑᱒ ᱥᱟᱞ ᱩᱢᱮᱨ ᱨᱮ ᱰᱳᱸᱟᱴᱤ ᱜᱷᱟᱨᱚᱸᱡ ᱨᱤᱱᱤᱡ ᱢᱟᱱᱮᱴᱳ ᱰᱳᱸᱟᱴᱤ ᱦᱚᱯᱚᱱ ᱮᱨᱟ ᱡᱮᱢᱟ ᱰᱤ ᱢᱟᱱᱮᱴᱳ ᱥᱟᱞᱟᱜ ᱵᱟᱯᱞᱟ ᱞᱟᱹᱜᱤᱫ ᱪᱩᱠᱛᱤ ᱦᱩᱭ ᱮᱱᱟ ᱾ ᱩᱱᱫᱤᱱ ᱱᱚᱸᱠᱟ ᱪᱩᱠᱛᱤ ᱟᱛᱮ ᱵᱟᱯᱞᱟ ᱫᱚ ᱟᱭᱢᱟ ᱜᱮ ᱦᱩᱭᱩᱜ ᱛᱟᱦᱮᱸᱫ ᱾[᱓] [᱔]
ᱚᱞ ᱯᱟᱲᱦᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱡᱟᱜ ᱡᱟᱱᱟᱢ ᱞᱮᱠᱟ ᱮᱛᱚᱦᱚᱵ ᱚᱞᱚᱜ ᱯᱟᱲᱦᱟᱣ ᱦᱚᱸ ᱴᱷᱟᱹᱣᱠᱟᱹ ᱯᱚᱨᱢᱟᱬ ᱫᱳ ᱵᱟᱱᱩ ᱟᱹᱱᱤᱡ ᱾ ᱢᱮᱱ ᱟᱠᱚ ᱟᱡ ᱫᱚ ᱚᱲᱟᱜ ᱨᱮ ᱟᱨ ᱵᱟᱝ ᱪᱟᱯᱴᱟᱨ ᱟᱥᱲᱟ ᱡᱟᱦᱟᱸ ᱪᱚᱨᱪ ᱢᱤᱥᱱᱟᱨᱤ ᱦᱚᱛᱮ ᱪᱟᱹᱞᱩᱜ ᱛᱟᱦᱮᱸᱫ ᱚᱱᱰᱮ ᱚᱞᱚᱜ ᱮ ᱮᱛᱚᱦᱚᱵ ᱡᱟᱦᱟᱱ ᱠᱟᱜᱼᱟ ᱾ ᱟᱡᱟᱜ ᱵᱳᱞᱜᱚᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱢᱩᱪᱟᱹᱫ ᱥᱮᱪᱮᱫ ᱮ ᱯᱩᱨᱟᱣ ᱠᱮᱫᱼᱟ ᱾ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱤᱱᱟᱹ ᱚᱠᱛᱳ ᱨᱮᱱᱟᱜ ᱡᱷᱳᱛᱳ ᱠᱷᱚᱱ ᱧᱩᱛᱩᱢᱟᱱ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮ ᱟᱡ ᱥᱮᱨ ᱵᱨᱩᱱᱮᱴᱳ ᱞᱟᱴᱤᱱᱤ ᱥᱟᱞᱟᱜ ᱥᱟᱹᱜᱟᱹᱭ ᱨᱮ ᱦᱮᱡ ᱮᱱᱟᱭ , ᱡᱟᱦᱟᱸᱭ ᱟ ᱦᱩᱫᱤᱥ ᱛᱮ ᱟᱡ ᱚᱞ ᱛᱚᱞ ᱞᱟᱹᱜᱤᱫ ᱟᱹᱰᱤᱜᱟᱱ ᱥᱟᱨᱦᱟᱣ ᱮ ᱧᱟᱢ ᱞᱮᱫᱼᱟ ᱾
ᱚᱱᱦᱚᱬᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱵᱟᱰᱟᱭ ᱟᱱ ᱠᱟᱛᱷᱟ ᱠᱟᱱ ᱜᱮᱭᱟ ᱡᱮᱢᱚᱱ ᱟᱡ ᱴᱩᱥᱠᱟᱱ ᱚᱱᱦᱚᱬᱮ ᱟᱹᱰᱤ ᱜᱮ ᱠᱩᱥᱤ ᱦᱟᱠᱟᱫ ᱟᱭ ᱾ ᱟᱡ ᱵᱳᱞᱳᱜᱱᱮᱡ ᱚᱱᱦᱚᱬᱤᱭᱟᱹ ᱦᱩᱭᱤᱰᱳ ᱜᱩᱭᱤᱱᱤᱡᱮᱞᱤ ᱦᱟᱜ ᱚᱱᱦᱚᱬᱮ ᱟᱹᱰᱤ ᱜᱮ ᱠᱩᱥᱤ ᱦᱟᱫ ᱛᱟᱦᱮᱸᱫ ᱾ᱡᱟᱦᱟᱸᱛᱤᱨᱮ ᱥᱤᱠᱞᱤ ᱨᱮᱱᱟᱜ ᱥᱤᱞᱤᱠᱟᱱ ᱥᱠᱩᱞ ᱧᱩᱛᱩᱢ ᱢᱤᱫ ᱞᱟᱠᱪᱟᱨ ᱜᱟᱫᱮᱞ ᱴᱩᱥᱠᱟᱱᱤ ᱨᱮ ᱧᱩᱛᱩᱢ ᱯᱟᱥᱱᱟᱣ ᱠᱟᱱ ᱛᱟᱦᱮᱸᱫ ᱩᱱᱡᱚᱦᱚᱜ ᱰᱟᱱᱴᱮ ᱯᱩᱨᱜᱟᱴᱳᱨᱤᱭᱳ XXVI ᱨᱮ ᱜᱩᱭᱤᱰᱳ ᱫᱚ ᱟᱯᱟᱛ ᱢᱮᱱᱛᱮᱫ ᱮ ᱵᱟᱠᱷᱮᱬ ᱞᱮᱫᱮᱭᱟ ᱾ ᱟᱡᱟᱜ ᱨᱟᱹᱥᱠᱟᱹ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱨᱮᱱᱟᱜ ᱚᱱᱦᱚᱬᱮ ᱨᱮ ᱟᱡᱟᱜ ᱜᱚᱨᱚᱡ ᱛᱟᱦᱮᱸᱞᱮᱱ ᱠᱷᱟᱛᱤᱨ ᱟᱡ ᱴᱚᱴᱷᱟᱡᱟᱹᱱᱤᱡ ᱚᱱᱦᱚᱬᱮ ᱯᱟᱱᱛᱮ ᱨᱮ ᱛᱟᱦᱮᱸᱮᱱᱟᱭ ᱡᱮᱢᱚᱱ ᱴᱨᱳᱵᱟᱰᱳᱨᱥ ᱨᱮᱱᱟᱜ ᱚᱱᱦᱚᱬᱮ, ᱟᱨᱱᱚᱴ ᱰᱟᱱᱤᱭᱮᱞ , ᱞᱟᱴᱤᱱ ᱚᱱᱚᱞᱤᱭᱟ ᱥᱤᱥᱤᱨᱳ, ᱳᱵᱷᱤᱰ, ᱟᱥᱚᱠᱟᱭ ᱛᱮ ᱵᱷᱤᱨᱜᱤᱞ ᱮᱢᱟᱱ ᱠᱚᱣᱟ ᱚᱱᱦᱚᱬᱮ ᱯᱟᱸᱡᱟ ᱞᱮᱫᱼᱟᱭ ᱿
ᱰᱟᱱᱴᱮ ᱢᱮᱱᱟᱭ ᱟᱡ ᱙ ᱥᱟᱞ ᱩᱢᱮᱨ ᱨᱮ ᱯᱷᱳᱞᱠᱳ ᱯᱚᱨᱛᱤᱱᱟᱨᱤ ᱦᱚᱯᱚᱱᱮᱨᱟ ᱵᱤᱴᱨᱟᱭᱤᱥ ᱯᱚᱨᱛᱤᱱᱟᱨᱤ ᱥᱟᱞᱟᱜ ᱵᱟᱝ ᱨᱚᱯᱚᱲ ᱛᱮ ᱯᱩᱭᱞᱩ ᱧᱮᱯᱮᱞ ᱨᱮᱜᱮ ᱫᱩᱞᱟᱲ ᱠᱮᱫᱮᱭᱟᱭ ᱾ ᱑᱘ ᱥᱟᱞ ᱛᱟᱭᱚᱢ ᱞᱮᱛᱟᱲ ᱞᱮᱛᱟᱲ ᱧᱟᱯᱟᱢ ᱨᱮᱦᱚᱸ ᱨᱚᱯᱚᱲ ᱫᱳ ᱵᱟᱭ ᱨᱚᱯᱚᱲ ᱞᱮᱱ ᱛᱟᱦᱮᱸᱫ ᱟᱨ ᱩᱯᱨᱩᱢ ᱦᱚᱸ ᱵᱟᱭ ᱵᱟᱰᱟᱭ ᱞᱮᱫ ᱛᱟᱦᱮᱸᱫ ᱾ ᱢᱮᱱ ᱞᱮᱠᱷᱟᱱ ᱱᱚᱣᱟ ᱫᱩᱞᱟᱹᱲ ᱫᱚ ᱟᱹᱰᱤ ᱢᱟᱱ ᱟᱱ ᱡᱩᱫᱟᱹᱦᱟᱱ ᱫᱩᱞᱟᱹᱲ ᱨᱮᱱᱟᱜ ᱥᱟᱹᱜᱟᱹᱭ ᱡᱚᱲᱟᱣ ᱮᱱᱟ ᱾ ᱱᱚᱣᱟ ᱫᱩᱞᱟᱹᱲ ᱜᱮ ᱰᱳᱞᱥᱮ ᱥᱴᱤᱞ ᱱᱳᱵᱷᱳ ᱨᱮ ᱨᱮᱱᱟᱜ ᱚᱱᱦᱚᱬᱮ ᱨᱮ ᱡᱷᱟᱞᱥᱟᱣ ᱞᱮᱱᱟ ᱾ᱟᱡᱟᱜ ᱟᱹᱰᱤᱜᱟᱱ ᱚᱱᱦᱚᱬᱮ ᱨᱮ ᱟᱡ ᱟᱡᱟᱜ ᱫᱩᱞᱟᱹᱲ ᱨᱮᱱᱟᱜ ᱵᱚᱝᱜᱟ ᱢᱚᱦᱚᱨ,ᱵᱚᱝᱜᱟ ᱛᱷᱩᱢ, ᱫᱷᱤ , ᱫᱟᱲᱮ , ᱫᱤᱥ ᱦᱩᱫᱤᱥ ᱪᱮᱫ ᱞᱮᱠᱟᱭ ᱧᱟᱢ ᱦᱟᱠᱟᱫᱼᱟ ᱱᱟ ᱠᱚᱭ ᱚᱞ ᱥᱚᱫᱚᱨ ᱦᱟᱠᱟᱫᱼᱟ ᱿ ᱵᱤᱛᱨᱟᱭᱤᱥ ᱑᱒᱙᱐ ᱨᱮ ᱥᱮᱨᱢᱟ ᱫᱤᱥᱚᱢ ᱮᱱ ᱛᱟᱭᱚᱢ ᱰᱟᱱᱴᱮ ᱞᱟᱴᱤᱱ ᱥᱟᱶᱦᱮᱫ ᱥᱮᱫ ᱮ ᱢᱚᱱᱮ ᱠᱮᱫᱼᱟ ᱾ᱥᱟᱱᱴᱟ ᱢᱟᱨᱤᱭᱟ ᱱᱳᱵᱷᱮᱞᱟ ᱨᱮᱱᱟᱜ ᱰᱳᱢᱤᱱᱤᱠᱟᱱ ᱞᱮᱠᱟᱱᱟᱜ ᱫᱷᱚᱨᱚᱢ ᱟᱥᱲᱟ ᱠᱚᱨᱮ ᱯᱷᱤᱞᱚᱥᱚᱯᱤᱠᱟᱞ ᱯᱟᱲᱦᱟᱣ ᱨᱮ ᱵᱟᱹᱭ ᱮᱱᱟᱭ ᱾ ᱑᱘ ᱥᱟᱞ ᱩᱢᱮᱨ ᱨᱮ ᱰᱟᱱᱴᱮ ᱜᱩᱭᱰᱳ ᱠᱟᱵᱷᱟᱞᱠᱟᱱᱴᱤ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ, ᱞᱟᱯᱳ ᱜᱤᱭᱟᱱᱤ, ᱥᱤᱱᱳ ᱫᱟ ᱯᱤᱥᱴᱳᱼᱤᱭᱟ ᱚᱱᱟ ᱛᱟᱭᱚᱢ ᱵᱨᱩᱱᱮᱴᱳ ᱞᱟᱴᱤᱱᱤ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱾ ᱩᱱᱠᱩ ᱡᱷᱚᱛᱚ ᱰᱳᱞᱥᱤ ᱥᱴᱤᱞ ᱱᱳᱵᱷᱳ ᱨᱤᱱᱤᱡ ᱟᱹᱜᱩᱣᱟᱹᱱ ᱮᱱᱟ ᱠᱚ ᱾
ᱰᱤᱵᱷᱟᱭᱤᱱ ᱠᱚᱢᱮᱰᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱤᱵᱷᱟᱭᱤᱱ ᱠᱚᱢᱮᱰᱤ ᱨᱮ ᱦᱮᱞ (ᱤᱱᱯᱷᱮᱨᱱᱳ),ᱯᱩᱨᱜᱮᱴᱳᱨᱤ (ᱯᱩᱨᱜᱮᱴᱳᱨᱤᱳ), ᱯᱟᱨᱟᱰᱟᱭᱤᱡ (ᱯᱟᱨᱟᱰᱤᱥᱳ) ᱮᱢᱟᱱ ᱥᱟᱞᱟᱜ ᱰᱟᱱᱴᱮ ᱭᱟᱜ ᱥᱟᱶᱦᱮᱫ ᱛᱟᱲᱟᱢ ᱰᱟᱦᱟᱨ ᱩᱫᱩᱜ ᱦᱟᱠᱟᱱᱟ ; ᱯᱩᱭᱞᱩ ᱫᱳ ᱟᱡ ᱨᱳᱢᱟᱱ ᱚᱱᱦᱚᱬᱤᱭᱟ ᱵᱷᱤᱨᱜᱤᱞ ᱟᱨ ᱚᱱᱟ ᱛᱟᱭᱚᱢ ᱵᱤᱴᱨᱟᱭᱤᱥᱼᱟ ᱫᱤᱥ ᱦᱩᱫᱤᱥ ᱛᱮ ᱚᱞ ᱠᱮᱫᱼᱟᱭ ᱾ᱱᱟᱦᱟᱜ ᱯᱚᱲᱦᱚᱱᱤᱭᱟᱹ ᱠᱚ ᱞᱟᱹᱜᱤᱫ ᱦᱮᱞ ᱫᱚ ᱯᱩᱥᱴᱟᱹᱣ ᱥᱟᱹᱦᱤᱧ ᱥᱚᱫᱚᱨ ᱡᱷᱟᱞᱠᱟᱣ ᱦᱟᱠᱟᱱᱟ ᱤᱠᱷᱟᱱ ᱮᱴᱟᱜ ᱚᱱᱦᱚᱬᱮ ᱠᱚ ᱵᱩᱡᱷᱟᱹᱣ ᱞᱟᱹᱜᱤᱫ ᱫᱚ ᱜᱟᱹᱦᱤᱸᱨ ᱜᱮᱭᱟᱱ ᱥᱟᱶ ᱛᱟᱺᱜᱤ ᱫᱟᱲᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ᱯᱩᱨᱜᱟᱴᱳᱨᱤ ᱯᱮᱭᱟ ᱚᱱᱦᱚᱬᱮ ᱠᱷᱚᱛ ᱠᱷᱚᱱ ᱨᱟᱦᱟ ᱯᱚᱨᱛᱟᱲ ᱟᱱᱟ ᱾ᱯᱟᱨᱟᱰᱟᱭᱤᱡ ᱫᱚ ᱜᱟᱹᱦᱤᱸᱨ ᱧᱮᱛᱮᱞ ᱜᱮᱭᱟᱱ ᱯᱮᱨᱮᱡ ᱚᱱᱦᱚᱬᱮ ᱠᱟᱱᱟ ᱾
ᱠᱚᱱᱵᱷᱤᱵᱷᱤᱭᱳ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱱᱵᱷᱤᱵᱷᱤᱭᱳ ᱫᱚ ᱵᱟᱝ ᱢᱩᱪᱟᱹᱫ ᱢᱳᱷᱚᱨ ᱨᱚᱲ ᱟᱱ ᱡᱤᱞᱤᱧ ᱚᱱᱦᱚᱢᱬᱮ ᱥᱟᱢᱴᱟᱣ ᱠᱟᱱᱟ ᱾ ᱢᱚᱱᱟᱨᱠᱤᱭᱟ ᱞᱟᱴᱤᱱ ᱯᱟᱹᱨᱥᱤ ᱛᱮ ᱨᱟᱡᱟᱹᱨᱤ ᱧᱮᱛᱮᱞ ᱨᱮᱱᱟᱜ ᱚᱱᱦᱚᱬᱮ ᱥᱚᱱᱫᱷᱤ ᱠᱟᱱᱟ ᱾ ᱡᱟᱦᱟᱸ ᱰᱟᱱᱴᱮ ᱜᱚᱡ ᱮᱱ ᱛᱟᱭᱚᱢ ᱯᱟᱯᱟᱞ ᱞᱮᱜᱟᱴᱮ ᱵᱮᱨᱴᱨᱟᱱᱰᱳ ᱰᱮᱞ ᱯᱳᱜᱮᱴᱴᱳᱭ ᱟᱛᱟᱨ ᱟᱨ ᱱᱤᱫᱟᱹᱣ ᱞᱮᱫᱼᱟ ᱾ ᱯᱟᱯᱟᱞ ᱞᱟᱭ ᱨᱳᱢᱟᱱ ᱠᱟᱛᱷᱳᱞᱤᱠ ᱪᱚᱨᱪ ᱫᱤᱥ ᱦᱩᱫᱤᱥ ᱛᱮ ᱫᱷᱟᱹᱨᱛᱤ ᱨᱮ ᱥᱟᱹᱱᱛᱤ ᱞᱟᱹᱜᱤᱫ ᱢᱚᱱᱟᱨᱠᱤ ᱨᱮᱱᱟᱜ ᱯᱟᱥᱱᱟᱣ ᱞᱟᱹᱠᱛᱤ ᱢᱮᱱᱟᱜᱼᱟ ᱢᱮᱱᱛᱮᱫ ᱮ ᱞᱟᱹᱭ ᱞᱮᱫᱼᱟ ᱾
ᱵᱷᱤᱴᱟ ᱱᱩᱣᱳᱵᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱤᱴᱟ ᱱᱩᱣᱳᱵᱷᱟ ᱫᱳ ᱴᱩᱥᱠᱟᱱ ᱯᱟᱹᱨᱥᱤ ᱛᱮ ᱟᱡᱟᱜ ᱫᱩᱞᱟᱹᱲ ᱨᱮᱱᱟᱜ ᱚᱱᱦᱚᱬᱮ ᱜᱟᱫᱮᱞ ᱠᱟᱱᱟ ᱾ ᱱᱚᱣᱟ ᱞᱟᱦᱟ ᱨᱮ ᱜᱮᱯᱮ ᱥᱟᱭᱟᱝ ᱨᱮ ᱦᱚᱸ ᱴᱚᱴᱷᱟ ᱦᱟᱱ ᱯᱟᱹᱨᱥᱤ ᱛᱮ ᱨᱟᱦᱟ ᱯᱚᱲᱛᱟ ᱚᱱᱦᱚᱬᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱿
ᱯᱷᱞᱳᱨᱮᱱᱥ ᱟᱨ ᱨᱟᱡᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱡᱟᱜ ᱚᱠᱛᱚ ᱨᱤᱱ ᱥᱟᱱᱟᱢ ᱯᱷᱞᱳᱨᱮᱱᱴᱟᱭᱤᱱ ᱮ ᱠᱩᱥᱤ ᱦᱟᱠᱚ ᱛᱟᱦᱮᱸᱫ ᱿ ᱑᱑ ᱡᱩᱱ ᱑᱒᱘᱙ ᱥᱟᱞ ᱨᱮ ᱜᱩᱞᱮᱯᱷ ᱥᱟᱞᱟᱜ ᱥᱟᱶ ᱠᱟᱛᱮᱫ ᱠᱟᱢᱯᱟᱞᱰᱤᱱᱳ ᱞᱟᱹᱰᱷᱟᱹᱭ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱱᱚᱣᱟ ᱞᱟᱹᱰᱷᱟᱹᱭ ᱟᱨᱮᱡᱡᱳ ᱜᱷᱤᱵᱮᱞᱞᱤᱱᱥ ᱥᱟᱞᱟᱜ ᱦᱩᱭ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱑᱒᱙᱔ ᱥᱟᱞ ᱨᱮ ᱟᱱᱡᱳᱣ ᱨᱤᱱᱡᱤ ᱪᱟᱨᱞᱥ ᱢᱟᱨᱴᱮᱞ ᱟᱜ ᱮᱥᱠᱚᱨᱴ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱨᱟᱡ ᱟᱹᱨᱤ ᱡᱤᱭᱚᱱ ᱨᱮ ᱟᱨ ᱢᱤᱫ ᱦᱟᱥᱞᱟ ᱞᱮᱠᱟ ᱟᱡ ᱯᱷᱟᱨᱢᱟᱥᱤᱥᱴ ᱮᱱᱟᱭ ᱾ ᱨᱟᱡᱟᱹᱨᱤ ᱦᱚᱲ ᱦᱤᱥᱟᱹᱵ ᱛᱮ ᱩᱱᱟᱹᱜ ᱨᱟᱹᱥᱠᱟᱹ ᱵᱟᱝ ᱨᱮᱦᱚᱸ ᱨᱟᱡᱟᱹᱨᱤ ᱵᱷᱤᱲᱠᱟᱹᱣ ᱚᱠᱛᱚ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱴᱷᱟᱶ ᱨᱮ ᱟᱰᱤ ᱱᱟᱯᱟᱭ ᱮ ᱠᱟᱹᱢᱤ ᱞᱮᱫᱼᱟ ᱾
᱑᱓᱐᱑ ᱥᱟᱞ ᱨᱮ ᱯᱷᱨᱟᱱᱥ ᱨᱟᱡ ᱯᱷᱤᱞᱤᱯ ᱔ ᱤᱡ ᱵᱚᱭᱦᱟ ᱵᱷᱟᱞᱳᱭᱤᱥ ᱨᱤᱱᱤᱡ ᱪᱟᱨᱞᱥ ᱯᱷᱞᱳᱨᱮᱱᱥ ᱛᱮ ᱦᱟᱹᱡᱩᱜ ᱨᱮᱱᱟᱜ ᱛᱟᱦᱮᱸᱠᱟᱱᱟ ᱾ᱪᱮᱫᱟᱜ ᱥᱮ ᱟᱡ ᱯᱳᱯ ᱥᱟᱹᱱᱛᱤ ᱵᱮᱱᱟᱣ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱫᱮᱭᱟ ᱾ ᱤᱠᱷᱟᱹᱱ ᱤᱱᱟᱹ ᱞᱟᱦᱟ ᱨᱮ ᱱᱟᱜᱟᱨ ᱥᱚᱨᱠᱟᱨ ᱯᱳᱯᱤᱡ ᱫᱩᱛ ᱟᱹᱰᱤ ᱵᱟᱹᱲᱤᱡ ᱮ ᱵᱮᱵᱷᱟᱨ ᱞᱮᱫᱮᱭᱟ ᱾
ᱚᱱᱟ ᱠᱷᱟᱛᱤᱨ ᱠᱟᱣᱱᱥᱤᱞ ᱨᱳᱢ ᱛᱮ ᱢᱤᱫ ᱰᱮᱞᱤᱜᱮᱥᱚᱱ ᱮ ᱵᱷᱮᱡᱟ ᱠᱮᱫᱟᱭ ᱾ᱚᱱᱟ ᱰᱮᱞᱤᱜᱮᱴ ᱨᱮ ᱰᱟᱱᱴᱮ ᱦᱚᱸ ᱥᱟᱶ ᱮ ᱛᱟᱦᱮᱸ ᱠᱟᱱᱟ ᱾
ᱫᱤᱥᱚᱢ ᱠᱷᱳᱱ ᱩᱰᱩᱠ ᱟᱨ ᱜᱚᱡ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱳᱯ ᱵᱳᱸᱤᱯᱷᱮᱥ ᱞᱟᱜᱮ ᱥᱟᱱᱟᱢ ᱰᱮᱞᱤᱜᱮᱴ ᱮ ᱠᱷᱟᱨᱚᱡ ᱠᱮᱫᱼᱟ ᱟᱨ ᱰᱟᱱᱴᱮ ᱥᱩᱢᱩᱝ ᱨᱳᱢ ᱨᱮ ᱛᱟᱦᱮᱱ ᱞᱟᱹᱜᱤᱫ ᱮ ᱢᱮᱛᱟᱫᱮᱭᱟ ᱾ ᱤᱱᱟᱹ ᱚᱠᱛᱚ (᱑ ᱱᱚᱵᱷᱮᱢᱵᱚᱨ ᱑᱓᱐᱑) ᱵᱞᱟᱠ ᱜᱩᱞᱮᱯᱷ ᱥᱟᱶ ᱵᱷᱟᱞᱳᱭᱤᱥ ᱨᱤᱱᱤᱡ ᱪᱟᱨᱞᱥ ᱥᱟᱞᱟᱜ ᱯᱷᱞᱳᱨᱮᱱᱥ ᱮ ᱵᱚᱞᱚᱭᱮᱱᱟ ᱟᱨ ᱛᱩᱨᱩᱭ ᱢᱟᱦᱟᱸ ᱵᱷᱤᱛᱨᱤ ᱨᱮ ᱱᱟᱜᱟᱨ ᱮ ᱨᱟᱹᱯᱩᱫ ᱠᱮᱫᱼᱟ ᱟᱨ ᱵᱟᱹᱭᱨᱤ ᱠᱚᱭ ᱜᱚᱡ ᱠᱮᱫ ᱠᱚᱣᱟ ᱾ ᱢᱤᱫ ᱱᱟᱣᱟ ᱵᱞᱟᱠ ᱜᱩᱞᱮᱯᱷ ᱥᱚᱨᱠᱟᱨ ᱛᱤᱸᱜᱩ ᱮᱱᱟ, ᱠᱟᱱᱴᱮ ᱰᱮ ᱜᱟᱵᱨᱭᱮᱞᱤ ᱰᱟ ᱜᱩᱵᱤᱵᱳ ᱱᱟᱜᱟᱨ ᱨᱤᱱᱤᱡ ᱯᱳᱫᱮᱥᱴᱟ ᱞᱮᱠᱟᱛᱮᱠᱚ ᱵᱟᱦᱟᱞ ᱠᱮᱫᱮᱭᱟ ᱾ ᱢᱟᱨᱪ ᱑᱓᱐᱒ ᱨᱮ ᱰᱟᱱᱴᱮ ᱟᱨ ᱜᱷᱮᱨᱟᱰᱤᱱᱤ ᱜᱷᱟᱨᱚᱸᱡ ᱥᱟᱶ ᱵᱟᱨ ᱥᱮᱨᱢᱟ ᱞᱟᱹᱜᱤᱫ ᱫᱤᱥᱚᱢ ᱠᱷᱚᱱ ᱠᱚ ᱩᱰᱩᱠ ᱟᱨ ᱟᱰᱤᱹᱜᱟᱱ ᱜᱚᱱᱚᱝ ᱛᱮᱠᱚ ᱡᱩᱨᱤᱢᱟᱱᱟ ᱞᱮᱫᱮᱭᱟ ᱾᱑᱓᱐᱐ ᱥᱟᱞ ᱨᱮ ᱵᱟᱨ ᱪᱟᱸᱫᱚ ᱞᱟᱹᱜᱤ ᱱᱟᱜᱟᱨ ᱯᱨᱤᱭᱚᱨ (ᱯᱷᱞᱳᱨᱮᱱᱥ ᱨᱮᱱᱟᱜ ᱡᱷᱳᱛᱚ ᱠᱷᱚᱱ ᱥᱮᱬᱟ ᱢᱟᱹᱪᱤ) ᱮ ᱛᱟᱦᱮᱸ ᱠᱟᱱᱟᱭ ᱩᱱᱡᱚᱦᱚ ᱫᱩᱨᱱᱛᱤ ᱟᱨ ᱴᱟᱠᱟ ᱠᱟᱹᱣᱰᱤ ᱦᱟᱱᱛᱮ ᱱᱷᱟᱛᱮ ᱨᱮᱱᱟᱜ ᱫᱚᱥ ᱠᱚ ᱞᱟᱫᱮ ᱦᱟᱫᱮᱭᱟ ᱾ ᱮᱱᱨᱮᱦᱚᱸ ᱯᱳᱯ ᱡᱟᱦᱟᱸᱭ ᱵᱞᱟᱠ ᱜᱩᱞᱮᱯᱷ ᱮ ᱥᱚᱦᱮᱫ ᱮ ᱠᱟᱱ ᱛᱟᱦᱮᱱ ᱟᱡᱟᱜ ᱢᱮᱱᱛᱮ ᱑᱓᱐᱒ ᱫᱷᱟᱹᱵᱤᱡ ᱰᱟᱱᱴᱮ ᱨᱳᱢ ᱨᱮᱜᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱠᱷᱟᱹᱛᱤᱨ ᱰᱟᱱᱴᱮ ᱫᱚ ᱩᱠᱩ ᱦᱟᱠᱟᱱ ᱞᱮᱠᱟ ᱠᱚ ᱫᱳᱥ ᱠᱮᱫᱮᱭᱟ, ᱰᱟᱱᱴᱮ ᱡᱩᱨᱤᱢᱟᱱ ᱦᱚᱸ ᱵᱟᱭ ᱮᱢᱞᱮᱫᱼᱟ ᱪᱮᱫᱟᱜ ᱥᱮ ᱟᱡᱟᱜ ᱢᱮᱱ ᱠᱟᱛᱷᱟ ᱟᱡ ᱟᱵᱭ ᱠᱟᱹᱭ ᱦᱟᱠᱟᱫᱼᱟ ᱿ ᱰᱟᱱᱴᱮ ᱦᱟᱜ ᱥᱟᱱᱟᱢ ᱥᱚᱢᱯᱚᱛᱤ ᱵᱞᱟᱠ ᱜᱩᱞᱮᱯᱷ ᱮ ᱫᱚᱠᱷᱚᱞ ᱠᱮᱫ ᱛᱟᱭᱟ ᱾(᱒᱐᱐᱘ ᱡᱩᱱ ᱟᱡᱟᱜ ᱜᱩᱡᱩᱜ ᱨᱮᱱᱟᱜ ᱗ᱥᱟᱭᱟᱝ ᱛᱟᱭᱚᱢ ᱱᱟᱜᱟᱨ ᱯᱚᱨᱥᱚᱫ ᱟᱡ ᱪᱮᱛᱟᱱ ᱨᱮ ᱞᱟᱫᱮ ᱞᱮᱱ ᱥᱟᱱᱟᱢ ᱫᱚᱥ ᱠᱚ ᱚᱪᱚᱜ ᱨᱩᱣᱟᱹᱲ ᱠᱮᱫᱼᱟ ᱾
ᱟᱞᱤᱜᱷᱤᱭᱮᱨᱤ ᱑᱓᱑᱘ ᱥᱟᱞᱨᱮ ᱨᱟᱵᱷᱮᱱᱱᱟ ᱛᱮ ᱪᱷᱟᱞᱟᱜ ᱞᱟᱹᱜᱤᱫ ᱨᱟᱡᱷᱚᱯᱚᱱ ᱜᱩᱭᱰᱚ ᱱᱳᱵᱷᱮᱞᱟ ᱰᱟ ᱯᱳᱞᱮᱱᱴᱟ ᱦᱟᱜ ᱱᱮᱣᱛᱟᱭ ᱦᱟᱛᱟᱣ ᱠᱮᱫᱼᱟ ᱾ ᱟᱡ ᱯᱟᱨᱟᱰᱟᱤᱡᱳ ᱢᱩᱪᱟᱹᱫ ᱠᱮᱫᱼᱟ ᱟᱨ ᱵᱷᱤᱱᱥᱤ ᱠᱷᱚᱱ ᱨᱟᱵᱷᱮᱱᱱᱟ ᱛᱮ ᱨᱩᱣᱟᱹᱲ ᱚᱠᱛᱚ ᱑᱓᱒᱑ ᱥᱟᱞ ᱨᱮ ᱕᱖ ᱩᱢᱮᱨ ᱨᱮ ᱜᱚᱡ ᱮᱱᱟᱭ ᱾ ᱚᱱᱩᱢᱟᱱ ᱢᱮᱞᱮᱨᱤᱭᱟ ᱧᱟᱢ ᱠᱮᱫᱮᱛᱮ ᱜᱚᱡ ᱮᱱᱟᱭ ᱾ ᱟᱡ ᱨᱟᱵᱷᱮᱱᱱᱟ ᱨᱮᱱᱟᱜ ᱪᱚᱨᱪ ᱚᱯᱷ ᱥᱟᱱ ᱯᱤᱭᱮᱨ ᱢᱟᱜᱜᱤᱭᱳᱨ( ᱱᱮᱛᱟᱨ ᱟ ᱥᱟᱱ ᱯᱷᱨᱟᱱᱥᱤᱥᱠᱳ) ᱨᱮᱠᱚ ᱵᱟᱭ ᱠᱮᱫᱮᱼᱟ ᱾ᱵᱷᱤᱱᱥᱤ ᱨᱤᱱᱤᱡ ᱯᱨᱮᱴᱳᱨ , ᱵᱚᱨᱱᱟᱨᱰᱳ ᱵᱮᱢᱵᱳ ᱑᱔᱘᱓ ᱥᱟᱞ ᱨᱮ ᱰᱟᱱᱴᱮ ᱧᱩᱛᱩᱢ ᱛᱮ ᱢᱤᱫ ᱴᱳᱬᱵ ᱮ ᱵᱮᱨᱮᱫ ᱠᱮᱫᱼᱟ
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Works by Dante Alighieri at One More Library (Works in English, Italian, Latin, Arabic, German, French and Spanish)
- The Dante Museum in Florence: his life, his books and a history & literature blog about Dante
- The World of Dante multimedia, texts, maps, gallery, searchable database, music, teacher resources, timeline
- The Princeton Dante Project texts and multimedia
- The Dartmouth Dante Project searchable database of commentary
- Dante Online manuscripts of works, images and text transcripts by Società Dantesca Italiana
- Digital Dante – Divine Comedy with commentary, other works, scholars on Dante
- Open Yale Course on Dante by Yale University
- DanteSources project about Dante's primary sources developed by Istituto di Scienza e Tecnologie dell'Informazione|ISTI-National Research Council (Italy)|CNR and the University of Pisa
- Works Italian and Latin texts, concordances and frequency lists by IntraText
- Dante Today citings and sightings of Dante in contemporary culture
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Bloom, Harold (1994). The Western Canon.
- ↑ Shaw, Prue (2014). Reading Dante: From Here to Eternity. New York: Liveright Publishign Corporation. pp. Introduction. ISBN 9780871407429.
- ↑ Chimenz, S.A. Alighieri, Dante. Dizionario Biografico degli Italiani (in Italian). Enciclopedia Italiana. Retrieved 2016-03-07.
- ↑ Chimenz, S.A. Alighieri, Dante


text:
ᱧᱩᱛᱩᱢ
{ᱠᱷᱮᱨᱣᱟᱲ ᱜᱟᱫᱮᱞ ᱥᱟᱨᱱᱟ ᱫᱷᱚᱨᱚᱢ ᱥᱟᱱᱛᱟᱲ ᱠᱚᱣᱟᱜ ᱧᱩᱛᱩᱢ}-ᱠᱷᱮᱨᱣᱟᱲ ᱜᱟᱫᱮᱞ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱫᱚ ᱜᱤᱫᱽᱨᱟᱹᱠᱚᱣᱟᱜ ᱧᱩᱛᱩᱢ ᱫᱚ ᱜᱚᱲᱚᱢ ᱵᱟᱵᱟ, ᱜᱚᱲᱚᱢ ᱟᱭᱳ, ᱢᱟᱢᱚ ᱦᱟᱲᱟᱢ, ᱢᱟᱢᱚ ᱵᱩᱷᱤᱭᱟᱜ ᱧᱩᱛᱩᱢ ᱠᱚ ᱫᱚᱦᱚᱭᱟ ᱾ ᱮᱴᱟᱜ ᱦᱚᱲ ᱞᱮᱠᱟ ᱡᱟᱱᱟᱢ ᱢᱟᱦᱟ, ᱡᱟᱱᱟᱱ ᱪᱟᱸᱫᱚ, ᱡᱟᱱᱟᱱ ᱴᱷᱟᱶ, ᱡᱟᱱᱟᱱ ᱨᱤᱛᱩ, ᱢᱟᱹᱱᱥᱤᱠ ᱵᱚᱝᱜᱟ ᱠᱚᱣᱟᱜ ᱧᱩᱛᱩᱢ ᱫᱚ ᱵᱟᱠᱚ ᱫᱚᱦᱚᱭᱟ ᱾ ᱥᱤᱨᱡᱚᱱ ᱫᱚ ᱦᱟᱯᱲᱟᱢ ᱠᱚᱣᱟᱜ ᱢᱟᱸᱭᱟᱢ ᱛᱚᱸᱜᱮ ᱠᱟᱱᱟ ᱾ ᱧᱩᱛᱩᱢ ᱧᱟᱢ ᱦᱚᱸ ᱟᱠᱚᱣᱟᱜ ᱦᱚᱠ ᱠᱟᱱ ᱛᱟᱠᱚᱣᱟ ᱾ ᱦᱟᱱᱟ ᱱᱷᱟᱶᱟ ᱧᱩᱛᱩᱢ ᱠᱟᱛᱮ ᱮᱴᱟᱜ ᱵᱚᱝᱜᱟᱠᱚ ᱚᱲᱟᱜ ᱵᱷᱤᱛᱟᱹᱨ ᱛᱮ ᱟᱞᱚᱵᱚ ᱥᱟᱸᱵᱟᱣ ᱠᱚᱢᱟ ᱾ ᱪᱮᱫᱟᱜ ᱥᱮ ᱱᱤᱛᱟᱜ ᱦᱚᱲ ᱧᱩᱛᱩᱢ ᱫᱚ ᱡᱟᱦᱟᱸ ᱦᱤᱞᱚᱜ ᱫᱚ ᱵᱚᱝᱜᱟ ᱧᱩᱛᱩᱢᱚᱜᱼᱹᱟ ᱾ ᱦᱟᱯᱮᱱ ᱦᱟ ᱨᱮ ᱚᱲᱟᱜ ᱵᱚᱝᱜᱟᱠᱚ ᱵᱟᱹᱲᱤᱡᱚᱜᱼᱟ ᱾ ᱯᱟᱹᱨᱤᱥ ᱵᱚᱝᱜᱟ, ᱫᱷᱚᱨᱚᱢ ᱵᱚᱝᱜᱟ ᱡᱚᱛᱚᱠᱚ ᱵᱟᱹᱲᱤᱡᱚᱜᱼᱟ ᱾ ᱡᱤᱣᱤ ᱦᱚᱲᱢᱚ ᱚᱲᱟᱜ ᱫᱩᱣᱟᱨ ᱵᱟᱹᱲᱤᱡᱚᱜ ᱡᱚᱠᱷᱟᱜ ᱠᱷᱟᱹᱲᱤ ᱠᱷᱚᱱᱴᱟ ᱨᱮᱦᱚᱸ ᱵᱟᱝ ᱠᱚ ᱯᱟᱱᱛᱮ ᱧᱟᱢᱚᱜᱼᱟ ᱾ ᱤᱠᱷᱟᱹᱱ ᱡᱤᱣᱤ ᱨᱮᱱᱟᱜ ᱡᱚᱞᱚᱱ ᱫᱚ ᱵᱟᱝ ᱥᱟᱦᱟᱜᱼᱟ ᱾ ᱧᱩᱛᱩᱢ ᱠᱷᱚᱱ ᱦᱚᱸ ᱵᱚ ᱴᱷᱤᱠᱟᱹᱜ ᱢᱟ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱟᱱᱟᱵᱚ ᱢᱮᱱᱛᱮ ᱾


text:
ᱨᱟᱥᱴᱤᱨᱮᱭᱚ ᱥᱟᱫᱷᱚᱱ - ᱥᱚᱦᱚ-ᱭᱚᱜᱭᱚ᱐ᱟ ᱪᱷᱟ᱐ᱨᱚᱵᱤᱨᱤ᱐ᱤ ( ᱮᱱᱹᱮᱢᱹᱮᱢᱹᱮᱥᱹᱮᱥᱹ ) ᱡᱚᱡᱚᱱᱟ
ᱩᱱᱩᱨᱩᱢ ᱠᱟ᱐ᱷᱟ
ᱠᱮᱸᱫᱨᱚ ᱥᱚᱨᱠᱟᱨ ᱦᱚ᱐ᱮ᱐ᱮ ᱪᱟᱞᱟ ᱠᱟᱱ ᱱᱚᱣᱟ ᱡᱚᱡᱱᱟ ᱫᱚ ᱢᱟᱭ 2008 ᱨᱮ ᱮ᱐ᱚᱯᱚᱣ ᱟᱠᱟᱱᱟ ᱾ ᱱᱚᱣᱟ ᱡᱚᱡᱚᱱᱟ ᱨᱮᱭᱟᱜ ᱩᱫᱤᱥᱟᱹ ᱫᱚ ᱟᱨ᱐ᱷᱤᱠ ᱨᱩᱯ᱐ᱮ ᱠᱚᱢᱡᱚᱨᱮ ᱾ ᱞᱤᱪᱟᱲᱟᱱ ᱦᱟ᱐ᱟᱝᱟᱱ ᱯᱟᱹᱴᱷᱩᱣᱟ ᱜᱤᱫᱨᱟᱹ ᱠᱚ ᱯᱟᱲᱦᱟᱣ ᱞᱟᱹᱜᱤ᱐ᱮ ᱜᱚᱰᱚ ᱮᱢᱚᱜ ᱾ ᱡᱟᱦᱟ᱐ᱮ ᱤᱨᱟᱹᱞ ᱠᱮᱞᱟᱥ ᱫᱷᱟᱹᱵᱤᱡ ᱯᱟᱲᱦᱟᱣ ᱠᱟ᱐ᱮ ᱠᱚ ᱵᱟᱜᱤᱮᱫ ᱯᱟᱹᱴᱷᱩᱣᱟ ᱠᱚᱣᱟ ᱞᱮᱠᱷᱟ ᱠᱚᱢᱟ ᱢᱮᱱ᱐ᱮ ᱾ ᱪᱷᱟ᱐ᱨᱚᱵᱤᱨᱤ᱐ᱤ ᱱᱚᱣᱟ ᱜᱚᱰᱚ ᱐ᱮ ᱩᱱᱠᱩ ᱢᱮᱴᱨᱤᱠ ᱫᱷᱟᱹᱵᱤᱡ ᱯᱟᱲᱦᱟᱣ ᱠᱚ ᱯᱩᱨᱟᱹᱣ ᱫᱟᱲᱮᱭᱟᱜᱼᱢᱟ ᱾
ᱪᱷᱟ᱐ᱨᱚᱵᱤᱨᱤ᱐ᱤ ᱨᱮᱭᱟᱜ ᱨᱟᱹᱥᱤ
ᱤᱥᱠᱩᱞ ᱠᱷᱚᱱ ᱠᱚ ᱵᱟᱪᱷᱟᱱᱟᱣ ᱟᱠᱟᱱ ᱡᱮ᱐ᱮ ᱯᱟᱹᱴᱷᱩᱣᱟ ᱜᱤᱫᱨᱟᱹ ᱡᱟᱵᱟᱭ ᱜᱮ IX ᱟᱨ XII ᱠᱮᱞᱟᱥ ᱨᱮᱭ ᱚᱞᱚᱜ ᱠᱟᱱᱟ ᱩᱱᱤ ᱢᱟᱲᱟᱝ ᱥᱮᱫ ᱯᱟᱲᱦᱟᱣ ᱞᱟᱹᱜᱤ᱐ ᱐ᱮ ᱢᱤᱫ ᱯᱟᱹᱴᱷᱩᱣᱟ ᱜᱤᱫᱨᱟᱹ ᱢᱤᱫ ᱥᱮᱨᱢᱟ ᱨᱮ 6000/- ᱴᱟᱠᱟ ᱪᱷᱟ᱐ᱨᱚᱵᱤᱨᱤ᱐ᱤ ᱧᱟᱢᱟᱭ ᱾
ᱱᱚᱣᱟ ᱨᱮᱭᱟᱜ ᱞᱮᱠᱢᱟᱱᱠᱚ
- ᱚᱱᱠᱟᱱ ᱯᱟᱹᱴᱷᱩᱣᱟ ᱜᱤᱫᱨᱟᱹ ᱡᱟᱦᱟᱭ ᱮᱜᱟ᱐- ᱟᱯᱟ᱐ᱟᱜ ᱡᱮ᱐ᱮ ᱠᱚ᱐ᱮ ᱢᱤᱫ ᱥᱮᱨᱢᱟ ᱨᱮ 1,50,000/- ᱴᱟᱠᱟ ᱠᱷᱚᱱ ᱰᱷᱮᱨ ᱟᱭ ᱦᱟᱝ ᱠᱟᱱᱟ ᱾ ᱱᱚᱸᱠᱟᱱ ᱮᱜᱟ᱐-ᱟᱯᱟ᱐ ᱨᱤᱱ ᱦᱚᱲ-ᱦᱚᱯᱚᱱ ᱜᱮ ᱱᱚᱣᱟ ᱡᱚᱡᱚᱱᱟ ᱨᱮᱭᱟᱜ ᱞᱟᱵᱷᱮ ᱧᱟᱢᱟ ᱾ ᱟᱨ ᱚᱱᱟᱦᱚᱸ ᱯᱚᱱᱚ᱐ ᱥᱚᱨᱠᱟᱨᱟᱜ ᱟᱨᱟᱠᱪᱷᱚᱱ ᱨᱮᱭᱟᱜ ᱞᱮᱠᱢᱟᱱ ᱞᱮᱠᱟ᱐ᱮ ᱾ ᱯᱚᱱᱚ᱐ ᱟᱨ ᱥᱚᱸᱜᱷᱚ ᱥᱟᱥᱤ᱐ ᱯᱨᱚᱫᱮᱥᱟᱜ ᱦᱷᱮᱜᱟᱨ - ᱵᱷᱮᱜᱟᱨ ᱠᱚᱴᱟ ᱢᱮᱱᱟᱜᱼᱟ ᱾
- ᱱᱚᱣᱟ ᱡᱚᱡᱚᱱᱟ ᱨᱮᱭᱟᱜ ᱵᱤᱰᱟᱣ ᱨᱮ ᱢᱮᱥᱟ ᱞᱟᱹᱜᱤ᱐ᱮ ᱠᱚᱢ ᱠᱷᱚᱱ ᱠᱚᱢ 55% ᱚᱸᱠᱚ ᱟᱨᱵᱟᱝᱠᱷᱚᱱ ᱮᱭᱟᱭ ᱠᱮᱞᱟᱥ ᱯᱟᱥ ᱦᱩᱭᱩᱜᱼᱟ ᱾ ᱱᱚᱣᱟ ᱨᱮ ᱮᱥᱹᱴᱤᱹ ᱾ ᱮᱥᱹᱥᱤᱹ ᱞᱟᱹᱜᱤ᱐ ᱫᱚ 5% ᱪᱷᱩᱴ ᱢᱮᱱᱟᱜ ᱼᱟ ᱾
- ᱱᱚᱣᱟ ᱞᱹᱜᱤ᱐ ᱐ᱮ ᱯᱟᱹᱴᱷᱩᱣᱟ ᱜᱤᱫᱨᱟᱹ ᱥᱚᱨᱠᱟᱨᱤ ᱤᱥᱠᱩᱞ ᱥᱮ ᱥᱚᱨᱠᱟᱨ ᱠᱷᱚᱱ ᱢᱟᱱᱭ᱐ᱟ ᱧᱟᱢᱟᱠᱟᱱ ᱤᱥᱠᱩᱞ ᱨᱮ ᱱᱤᱭᱚᱢᱤ᱐ ᱞᱮᱠᱟ᱐ᱮ ᱚᱞᱚᱜ ᱠᱟᱱᱟᱭ ᱾ ᱠᱮᱸᱫᱮᱨᱤᱭᱚ ᱵᱤᱫᱟᱞᱚᱭ ᱥᱟ ᱱᱚᱵᱚᱫᱚᱭ ᱵᱤᱫᱟᱭᱚ ᱨᱮ ᱚᱞᱚᱜ ᱠᱟᱱ ᱜᱤᱫᱨᱟᱹ ᱫᱚ ᱱᱚᱣᱟ ᱡᱚᱡᱚᱱᱟ ᱞᱟᱹᱫᱤ᱐ ᱦᱚᱠᱫᱟᱨ ᱫᱚ ᱦᱟᱭ ᱦᱩᱭᱩᱜᱼᱟ ᱾
- ᱩᱱᱠᱩ ᱯᱟᱹᱴᱷᱩᱣᱟᱹ ᱜᱤᱫᱨᱟᱹ ᱡᱟᱦᱟᱭ ᱐ᱚ ᱯᱚᱱᱚ᱐ ᱥᱚᱨᱠᱟᱨᱟᱜ ᱟᱥᱟᱲᱟ ᱫᱟᱨᱟᱭ ᱐ᱮ ᱪᱟᱞᱟ ᱠᱟᱱ ᱱᱤᱡᱤ ᱤᱥᱠᱩᱞ ᱨᱮᱠᱚ ᱯᱟᱲᱦᱟᱜ ᱠᱟᱱ ᱨᱟᱵᱟᱝᱠᱷᱟᱱ ᱟᱵᱟᱥᱤᱭᱚ ᱤᱥᱠᱩᱞ ᱨᱮ ᱯᱟᱲᱦᱟᱜ ᱠᱟᱱᱮ ᱡᱟᱦᱟᱨᱮ ᱵᱚᱰᱤᱧ ᱟᱨ ᱞᱚᱡᱤᱧ ᱥᱟᱣ᱐ᱮ ᱥᱤᱠᱪᱷᱟ ᱨᱮᱭᱟᱜ ᱮᱭᱟᱜ ᱥᱩᱵᱤᱫᱷᱟ ᱠᱚ ᱢᱮᱱᱟᱜᱼᱟ ᱾ ᱩᱱᱠᱩ ᱫᱚ ᱱᱚᱣᱟ ᱡᱚᱡᱚᱱᱟ ᱦᱚ᱐ᱮ᱐ᱮ ᱪᱷᱟ᱐ᱨᱚᱵᱤᱨᱤ᱐ᱤ ᱧᱟᱢ ᱨᱮᱭᱟᱜ ᱦᱚᱠᱫᱟᱨᱚ ᱵᱟᱱᱩᱜᱼᱟ ᱾
- ᱱᱚᱣᱟ ᱡᱚᱡᱚᱱᱟ ᱦᱚ᱐ᱮ᱐ᱮ ᱪᱷᱟ᱐ᱨᱚᱵᱤᱨᱤ᱐ᱤ ᱨᱮᱭᱟᱜ ᱫᱟᱣ ᱦᱟ᱐ᱟᱣ ᱞᱟᱹᱜᱤ᱐ᱮ ᱠᱚᱢ ᱠᱷᱚᱱ ᱠᱚᱢ ᱤᱨᱟᱹᱞ ᱠᱮᱞᱟᱥ ᱨᱮ 55% ᱚᱸᱠᱚ ᱟᱭᱩ ᱦᱩᱭᱩᱜᱼᱟ ᱾ ᱮᱥᱹᱴᱤᱹ ᱠᱚ ᱞᱟᱹᱜᱤ᱐ ᱫᱚ 5% ᱪᱷᱩᱴ ᱢᱮᱱᱟᱜ ᱼᱟ ᱾
- ᱱᱚᱣᱟ ᱪᱷᱟ᱐ᱨᱚᱵᱤᱨᱤ᱐ᱤ ᱮᱠᱷᱮᱱ ᱵᱷᱟᱨᱚ᱐ ᱨᱮᱭᱟᱜ ᱤᱥᱠᱩᱞ ᱨᱮ IX ᱟᱨ XII ᱠᱮᱞᱟᱥ ᱯᱟᱲᱦᱟᱣ ᱞᱟᱹᱜᱤ᱐ ᱐ᱮ ᱯᱩᱱ ᱫᱷᱟᱣ ᱜᱮ ᱧᱟᱢᱚᱜᱼᱟ ᱾
ᱪᱚᱭᱚᱱ ᱨᱮᱭᱟᱜ ᱯᱨᱚᱠᱤᱨᱤᱭᱟ
ᱪᱷᱟ᱐ᱨᱚᱵᱤᱨᱤ᱐ᱤ ᱞᱟᱜᱤ᱐ᱮ ᱯᱟᱹᱴᱷᱩᱣᱟ ᱠᱚᱣᱟ ᱵᱟᱪᱷᱟᱱᱟᱣ ᱫᱚ ᱨᱟᱥᱴᱤᱨᱤᱭᱚ ᱯᱨᱚ᱐ᱤᱵᱷᱟ ᱠᱷᱚᱡ ᱯᱚᱨᱤᱪᱷᱟ ( ᱮᱱᱹᱴᱤᱹᱮᱥᱹᱤᱹ) ᱦᱚ᱐ᱮ᱐ᱮ ᱦᱩᱭᱩᱜᱼᱟ ᱮ᱐ᱚᱦᱚᱣ ᱐ᱷᱟᱨ ᱨᱮᱭᱟᱜ ᱵᱤᱰᱟᱣ ᱐ᱮ ᱡᱟᱦᱟ ᱫᱚ ᱯᱚᱱᱚ᱐ ᱟᱨ ᱥᱚᱸᱜᱷᱚ ᱥᱚᱸᱜᱷᱚ ᱥᱚᱨᱠᱟᱨᱮ ᱦᱟ᱐ᱟᱣᱟᱭ ᱾ ᱮᱱᱹᱮᱢᱹᱮᱢᱹᱮᱥᱹ ᱪᱷᱟ᱐ᱨᱚᱵᱤᱨᱤ᱐ᱤ ᱞᱟᱹᱜᱤ᱐ ᱯᱟᱹᱴᱷᱩᱣᱟ ᱠᱚᱣᱟ ᱵᱟᱪᱷᱟᱱᱟᱣ ᱫᱚ ᱯᱚᱱᱚ᱐ ᱥᱚᱨᱠᱟᱨ ᱵᱷᱮᱜᱟᱨ ᱐ᱮ ᱵᱤᱰᱟᱣᱮ ᱦᱟ᱐ᱟᱣᱟᱭ ᱾
ᱯᱟᱨᱥᱟᱞ ᱺ ᱢᱟᱱᱚᱣ ᱥᱚᱸᱥᱟᱫᱷᱚᱱ ᱵᱤᱠᱟᱥ ᱵᱤᱵᱷᱟᱜ , ᱵᱷᱟᱨᱚ᱐ ᱥᱚᱨᱠᱟᱨ ᱾
0 ᱱᱤᱨᱤᱠ ᱠᱚ ᱟᱨ 0 ᱚᱠᱛᱟ ᱠᱚ
ᱤᱯᱤᱞ ᱠᱚ ᱪᱮᱛᱟᱱ ᱜᱩᱲᱤᱭᱟᱹᱣ ᱤᱱᱟᱹ ᱛᱟᱭᱚᱢ ᱱᱤᱨᱤᱠ ᱨᱮ ᱚᱛᱟ.
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
ᱡᱟᱱᱟᱝ
ᱜᱩᱨᱩ ᱜᱚᱢᱠᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛ ᱢᱩᱨᱢᱩᱣᱟᱜ ᱨᱚᱱᱚᱲ ᱯᱩᱛᱷᱤ ᱞᱮᱠᱟᱛᱮ ᱡᱤᱣᱤᱭᱟᱱ, ᱵᱤᱱ ᱡᱤᱣᱤᱭᱟᱱ ᱚᱠᱚᱭ ᱠᱚᱫᱚ ᱠᱚᱲᱟ ᱡᱟᱝ, ᱚᱠᱚᱭ ᱠᱚᱫᱚ ᱠᱩᱲᱤ ᱡᱟᱝ, ᱚᱠᱚᱭ ᱠᱚᱫᱚ ᱚᱠᱟ ᱡᱟᱝ ᱦᱚᱸ ᱵᱟᱝ ᱟᱨ ᱚᱠᱚᱭ ᱠᱚᱫᱚ ᱵᱟᱱᱟᱨ ᱡᱟᱝ ᱨᱮᱭᱟᱜ ᱠᱟᱱᱟ ᱢᱮᱱᱛᱮ ᱡᱟᱦᱟᱸ ᱟᱹᱲᱟᱹ ᱠᱷᱚᱱ ᱵᱟᱰᱟᱭᱚᱜᱼᱟ ᱚᱱᱟ ᱜᱮ ᱡᱟᱱᱟᱝ (en:Gender) ᱵᱚ ᱢᱮᱛᱟᱜ ᱠᱟᱱᱟ᱾ ᱥᱟᱱᱛᱟᱲ ᱯᱟᱹᱨᱥᱤ ᱨᱮ ᱡᱟᱱᱟᱝ ᱫᱚ ᱯᱩᱱ ᱛᱷᱚᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱠᱚᱲᱟ ᱡᱟᱱᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱲᱟᱭ ᱵᱩᱡᱷᱟᱹᱣ ᱚᱪᱚ ᱠᱚ ᱟᱹᱲᱟᱹ ᱫᱚ "ᱠᱚᱲᱟ ᱡᱟᱱᱟᱝ" ᱵᱚ ᱢᱮᱛᱟᱜ ᱠᱟᱱᱟ, ᱡᱮᱢᱚᱱ- ᱨᱟᱡᱟ, ᱠᱩᱢᱟᱹᱝ, ᱵᱟᱵᱟ, ᱠᱟᱠᱟ, ᱫᱟᱫᱟ, ᱥᱟᱺᱰᱤ, ᱵᱚᱫᱟ, ᱵᱷᱟᱹᱴᱩ, ᱫᱟᱢᱠᱚᱢ ᱮᱢᱟᱱ ᱾
ᱠᱩᱲᱤ ᱡᱟᱱᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱦᱟᱸ ᱟᱹᱲᱟᱹ ᱠᱩᱲᱤ ᱵᱩᱡᱷᱟᱹᱣ ᱚᱪᱚ ᱠᱚᱣᱟ ᱚᱱᱟ ᱫᱚ "ᱠᱩᱲᱤ ᱡᱟᱱᱟᱝ" ᱵᱚ ᱢᱮᱛᱟᱜᱼᱟ, ᱡᱮᱢᱚᱱ- ᱨᱟᱹᱱᱤ, ᱦᱟᱛᱚᱢ, ᱟᱭᱳ, ᱠᱟᱹᱠᱤ, ᱫᱟᱹᱭ, ᱠᱟᱞᱚᱴ, ᱯᱟᱹᱴᱷᱤ, ᱵᱷᱩᱞᱤ, ᱯᱮᱴᱷᱟᱬ ᱮᱢᱟᱱ᱾
ᱦᱟᱫ ᱡᱟᱱᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱦᱟᱸ ᱠᱚᱲᱟ ᱡᱟᱱᱟᱝ ᱪᱮ ᱠᱩᱲᱤ ᱡᱟᱱᱟᱝ ᱚᱠᱟ ᱦᱚᱸ ᱵᱟᱭ ᱵᱩᱡᱷᱟᱹᱣ ᱚᱪᱚᱭᱟ, ᱚᱱᱟ ᱫᱚ "ᱦᱟᱫ ᱡᱟᱱᱟᱝ" ᱵᱚ ᱢᱮᱛᱟᱜᱼᱟ, ᱡᱮᱢᱚᱱ- ᱫᱷᱤᱨᱤ, ᱫᱟᱨᱮ, ᱦᱟᱯᱟ, ᱚᱲᱟᱜ, ᱵᱩᱨᱩ ᱮᱢᱟᱱ ᱾
ᱡᱚᱲ ᱡᱟᱱᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱦᱟᱸ ᱟᱹᱲᱟᱹ ᱠᱚᱲᱟ ᱡᱟᱱᱟᱝ ᱟᱨ ᱠᱩᱲᱤ ᱡᱟᱱᱟᱝ ᱵᱟᱱᱟᱨ ᱜᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱫᱚ "ᱡᱚᱲ ᱡᱟᱱᱟᱝ" ᱵᱚ ᱢᱮᱛᱟᱜᱼᱟ, ᱡᱮᱢᱚᱱ- ᱥᱟᱸᱜᱟᱛ, ᱜᱚᱲᱚᱢ, ᱜᱤᱫᱽᱨᱟᱹ, ᱢᱤᱦᱩᱸ, ᱵᱩᱥᱟᱹᱜ ᱮᱢᱟᱱ ᱾


text:
ᱡᱟᱠᱤᱨ ᱦᱩᱥᱮᱸᱱ (ᱨᱟᱡᱽᱟᱹᱨᱤᱭᱟᱹ)
ᱰᱨᱹ ᱡᱟᱠᱤᱨ ᱦᱩᱥᱮᱸᱱ (᱘ ᱯᱷᱮᱵᱽᱨᱩᱣᱟᱨᱤ, ᱑᱘᱙᱗ - ᱓ ᱢᱮ, ᱑᱙᱖᱙[᱒]) ᱫᱚ ᱯᱷᱩᱨᱜᱟᱹᱞ ᱥᱮᱱᱟ ᱟᱨ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱫᱤᱥᱚᱢ ᱜᱚᱢᱠᱮ ᱟᱨ ᱯᱩᱭᱞᱩ ᱛᱩᱲᱩᱠ ᱫᱤᱥᱚᱢ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱡᱟᱦᱟᱸᱭᱟᱜ ᱠᱟᱹᱢᱤᱠᱛᱚ ᱫᱚ ᱑᱓ ᱢᱮ ᱑᱙᱖᱗ ᱠᱷᱚᱱ ᱓ ᱢᱮ ᱑᱙᱖᱙ ᱫᱷᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱟᱜ ᱡᱟᱱᱟᱢ ᱫᱚ ᱘ ᱯᱷᱮᱵᱽᱨᱩᱣᱟᱨᱤ, ᱑᱘᱙᱗ ᱨᱮ ᱦᱟᱭᱫᱨᱟᱵᱟᱫᱽ, ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱤᱫ ᱠᱤᱥᱟᱹᱬ ᱯᱟᱴᱷᱟᱬ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱛᱤᱱᱟᱹᱝ ᱚᱠᱛᱚ ᱛᱟᱭᱚᱢ ᱫᱚ ᱟᱡ ᱵᱟᱵᱟ ᱩᱛᱚᱨ ᱯᱨᱚᱫᱮᱥ ᱨᱮ ᱛᱟᱦᱮᱸᱱ ᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ [᱓] ᱥᱩᱢᱩᱝ ᱒᱓ ᱵᱚᱨᱥᱚ ᱵᱚᱭᱚᱥ ᱨᱮᱱᱟᱜ ᱚᱵᱚᱥᱛᱟ ᱨᱮ ᱟᱡ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱛᱷᱟᱯᱚᱱᱤᱭᱟᱹ ᱜᱟᱫᱮᱞ ᱨᱤᱱ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾ ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱫᱤᱥᱚᱢ ᱜᱚᱢᱠᱮ ᱟᱨ ᱧᱩᱛᱩᱢᱟᱱ ᱥᱮᱪᱮᱫᱤᱭᱟᱹᱛ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱠᱟᱹᱣᱰᱤ-ᱟᱹᱨᱤ ᱨᱮ ᱯᱤᱦᱮᱪᱹ ᱰᱤᱹ ᱨᱮᱱᱟᱜ ᱰᱤᱜᱽᱨᱤ ᱞᱟᱹᱜᱤᱫ ᱡᱚᱨᱢᱟᱱᱤ ᱨᱮᱱᱟᱜ ᱵᱚᱨᱞᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱪᱟᱞᱟᱣᱮᱱᱟ ᱾ ᱟᱨ ᱨᱩᱣᱟᱹᱲ ᱦᱮᱡ ᱠᱟᱛᱮ ᱡᱟᱢᱤᱭᱟ ᱨᱤᱱᱤᱡ ᱰᱮᱯᱭᱩᱴᱤ ᱵᱷᱟᱭᱤᱥ ᱪᱟᱱᱥᱮᱞᱳᱨ ᱟᱜ ᱛᱷᱟᱱᱚᱛ ᱨᱮᱭ ᱫᱩᱲᱩᱵ ᱮᱱᱟ ᱾ ᱑᱙᱒᱐ ᱨᱮ ᱟᱡ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱛᱷᱟᱯᱚᱱ ᱨᱮ ᱮᱱᱮᱢ ᱮ ᱮᱢ ᱠᱮᱫ-ᱟ ᱟᱨ ᱚᱱᱟ ᱨᱤᱱᱤᱡ ᱰᱮᱯᱭᱩᱴᱤ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱦᱚᱸᱭ ᱵᱮᱱᱟᱣ ᱮᱱᱟ ᱾ ᱟᱡᱟᱜ ᱛᱟᱹᱨᱤ ᱨᱮ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤᱛ ᱠᱟᱹᱢᱤ ᱟᱨ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱛᱤᱨᱩᱵ ᱮ ᱛᱟᱦᱮᱸ ᱮᱱᱟ ᱾ ᱯᱷᱩᱨᱜᱟᱹᱞ ᱟᱢᱮᱴ ᱠᱮᱫ ᱛᱟᱭᱢ ᱟᱡ ᱫᱚ ᱚᱞᱤᱜᱚᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱵᱷᱟᱭᱮᱥ ᱴᱟᱱᱥᱮᱞᱚᱨ ᱮ ᱵᱮᱱᱟᱣ ᱮᱱᱟ ᱟᱨ ᱟᱡᱟᱜ ᱪᱮᱭᱟᱨᱢᱮᱱᱥᱤᱯ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮᱪᱮᱫ ᱠᱩᱢᱩᱴ ᱦᱚᱸ ᱛᱷᱟᱯᱚᱱ ᱦᱩᱭ ᱮᱱᱟ ᱾ ᱱᱚᱶᱟ ᱥᱟᱶᱛᱮ ᱟᱡ ᱫᱚ ᱥᱤᱧᱚᱛᱤᱭᱟᱹ ᱯᱨᱮᱥ ᱠᱚᱢᱤᱥᱚᱱ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱽᱨᱟᱸᱴ ᱠᱚᱢᱤᱥᱚᱱ (ᱥᱤᱧᱚᱛ), ᱭᱩᱱᱮᱥᱠᱳ, ᱡᱮᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱮᱵᱟ ᱟᱨ ᱥᱮᱱᱴᱨᱟᱞ ᱯᱨᱟᱭᱢᱮᱨᱤ ᱮᱡᱩᱠᱮᱥᱚᱱ ᱵᱚᱨᱰ ᱥᱟᱶ ᱦᱚᱸ ᱡᱩᱲᱟᱹᱭ ᱮ ᱛᱟᱦᱮᱸ ᱟᱠᱟᱱᱟ ᱾ ᱑᱙᱖᱒ ᱨᱮ ᱟᱡ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣᱮᱱᱟ ᱾ ᱟᱡ ᱫᱚ ᱥᱮᱨᱢᱟ ᱑᱙᱖᱓ ᱨᱮ ᱵᱷᱟᱨᱚᱛ ᱨᱚᱛᱱᱚ ᱛᱮᱭ ᱢᱟᱹᱱ ᱥᱟᱨᱵᱟᱣ ᱟᱠᱟᱱᱟ ᱾ ᱑᱙᱖᱙ ᱨᱮ ᱵᱮᱚᱠᱛᱚ ᱜᱩᱨ ᱠᱸᱟᱹᱛᱤᱨ ᱟᱡ ᱫᱚ ᱟᱡᱟᱜ ᱫᱤᱥᱚᱢ ᱜᱚᱢᱠᱮ ᱠᱟᱹᱢᱤᱠᱛᱚ ᱵᱟᱭ ᱯᱩᱨᱟᱹᱣ ᱫᱟᱲᱮᱭᱟᱫ-ᱟ ᱾
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱮ ᱦᱟᱹᱞᱤᱭᱟᱹᱛ ᱥᱮᱪᱮᱫ ᱨᱤᱱᱤᱫ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱚᱲᱚᱱᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱟᱡᱟᱜ ᱛᱟᱹᱨᱤ ᱨᱮ ᱫᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮᱱᱟᱜ ᱧᱩᱛᱩᱢ ᱠᱷᱚᱱ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱱᱟᱶᱟ ᱫᱤᱞᱞᱤ ᱨᱮᱭ ᱛᱷᱟᱯᱚᱱ ᱠᱮᱫ-ᱟ, ᱡᱟᱦᱟᱸ ᱠᱷᱚᱱ ᱜᱮᱥᱟᱭ ᱟᱪᱮᱛᱤᱭᱟᱹ ᱡᱚᱛᱚ ᱥᱮᱨᱢᱟ ᱟᱹᱰᱤᱜᱟᱱ ᱥᱟᱛᱟᱢ ᱨᱮ ᱥᱮᱪᱮᱫ ᱠᱚ ᱟᱢᱮᱴ ᱮᱫ-ᱟ ᱾ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱵᱤᱦᱟᱨ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱟᱨ ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱮᱱᱟ ᱾ ᱟᱨ ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱥᱤᱧᱚᱛ ᱨᱤᱱᱤᱡ ᱛᱮᱥᱟᱨ ᱟᱨ ᱯᱩᱭᱞᱩ ᱢᱩᱥᱞᱤᱢ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱢᱤᱫ ᱱᱚᱝᱠᱟᱱ ᱢᱩᱥᱞᱤᱢ ᱯᱷᱩᱨᱜᱟᱹᱞ ᱥᱮᱱᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱦᱟᱹᱵᱤᱡ ᱥᱮᱴᱮᱨᱚᱜ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱾
ᱠᱟᱹᱢᱤᱴᱷᱟᱶ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱨᱹ ᱡᱟᱠᱤᱨ ᱦᱩᱥᱮᱸᱱ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱵᱮᱱᱟᱣ ᱟᱠᱟᱱᱤᱡ ᱯᱩᱭᱞᱩ ᱢᱩᱥᱞᱤᱢ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱚᱞᱤᱜᱚᱰ ᱨᱮ ᱢᱩᱥᱞᱤᱢ ᱡᱟᱹᱛᱤᱭᱟᱹᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱛᱟᱭᱚᱢ ᱛᱮ ᱫᱤᱞᱞᱤ ᱤᱫᱤᱭᱮᱱᱟ) ᱨᱮᱱᱟᱜ ᱛᱷᱟᱯᱚᱱ ᱨᱮ ᱜᱚᱲᱚᱭ ᱮᱢ ᱠᱮᱫ-ᱟ ᱟᱨ ᱑᱙᱒᱖ ᱠᱷᱚᱱ ᱑᱙᱔᱘ ᱦᱟᱹᱵᱤᱡ ᱚᱱᱟ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱮᱱᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱱᱮᱶᱛᱟ ᱨᱮ ᱩᱱᱤ ᱫᱚ ᱮᱛᱚᱦᱚᱵ ᱥᱮᱪᱮᱫ ᱨᱮ ᱱᱮᱥᱱᱟᱞ ᱠᱚᱢᱤᱥᱚᱱ ᱨᱤᱱᱤᱡ ᱪᱮᱭᱟᱨᱢᱮᱱ ᱦᱚᱸᱭ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱓᱗ ᱨᱮ ᱟᱥᱲᱟ ᱞᱟᱹᱜᱤᱫ ᱜᱟᱱᱫᱷᱤᱭᱟᱹ ᱯᱚᱲᱦᱚᱱ ᱦᱚᱨᱟ ᱵᱮᱱᱟᱣ ᱞᱟᱹᱜᱤᱫ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱔᱘ ᱨᱮ ᱦᱩᱥᱮᱸᱱ ᱫᱚ ᱚᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱵᱮᱱᱟᱣᱮᱱᱟ ᱟᱨ ᱯᱩᱱ ᱥᱮᱨᱢᱟ ᱛᱟᱭᱚᱢ ᱩᱱᱤ ᱫᱚ ᱨᱟᱡᱽᱡᱚᱥᱚᱵᱷᱟ ᱨᱮᱭ ᱵᱚᱞᱚᱭᱮᱱᱟ ᱾ ᱑᱙᱕᱖ - ᱕᱘ ᱨᱮ ᱭᱩᱱᱟᱭᱴᱮᱰ ᱱᱮᱥᱚᱱᱥ ᱮᱡᱩᱠᱮᱥᱚᱱ, ᱥᱟᱬᱮᱥ ᱟᱨ ᱞᱟᱠᱪᱟᱨ (ᱭᱩᱱᱮᱥᱠᱳ) ᱠᱟᱹᱢᱤᱦᱚᱨᱟ ᱥᱚᱢᱤᱛᱤ ᱨᱮᱭ ᱛᱟᱦᱮᱸ ᱮᱱᱟ ᱾ ᱑᱙᱕᱗ ᱨᱮ ᱟᱡ ᱫᱚ ᱵᱤᱦᱟᱨ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟ ᱠᱚ ᱛᱤᱸᱜᱩ ᱠᱮᱫᱮᱭᱟ ᱟᱨ ᱑᱙᱖᱒ ᱨᱮ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱑᱙᱖᱗ ᱨᱮ ᱠᱚᱸᱜᱽᱨᱮᱥ ᱯᱟᱴᱤ ᱨᱤᱱᱤᱡ ᱟᱹᱢᱟᱹᱞᱮᱛ ᱩᱢᱤᱫᱽᱵᱟᱨ ᱞᱮᱠᱟᱛᱮ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱟᱨ ᱑᱙᱖᱙ ᱨᱮ ᱜᱩᱨᱚᱜ ᱦᱟᱹᱵᱤᱡ ᱥᱮᱵᱟᱨᱮᱭ ᱛᱟᱦᱮᱸ ᱠᱟᱱᱟ ᱾
ᱟᱯᱚᱱᱟᱛ (Personality)[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱟᱹᱰᱤ ᱜᱮ ᱥᱟᱶᱟᱨ ᱵᱮᱵᱷᱟᱨ ᱜᱚᱨᱚᱡᱟᱱ ᱟᱯᱚᱱᱟᱛ ᱛᱮ ᱠᱤᱥᱟᱹᱬ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱥᱟᱶᱟᱨ ᱵᱮᱵᱷᱟᱨ ᱜᱚᱨᱚᱡᱟᱱ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱥᱟᱛᱟᱢ ᱠᱷᱚᱱ ᱜᱮ ᱵᱩᱡᱷᱟᱹᱣ ᱜᱟᱱᱚᱜ-ᱟ ᱾ ᱱᱚᱶᱟ ᱥᱟᱛᱟᱢ ᱫᱚ ᱩᱱ ᱡᱚᱦᱚᱜᱟᱜ ᱠᱟᱱᱟ, ᱛᱤᱱ ᱡᱚᱦᱚᱜ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱤᱱᱤᱡ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚᱭ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱡᱮ ᱡᱟᱢᱟᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱤᱱ ᱟᱪᱮᱛᱤᱭᱟᱹ ᱠᱚᱫᱚ ᱟᱹᱰᱤ ᱜᱮ ᱥᱟᱶᱟᱨ ᱵᱮᱵᱷᱟᱨᱟᱱ ᱠᱚ ᱛᱟᱦᱮᱸᱱ ᱢᱟ, ᱡᱟᱦᱟᱸᱨᱮ ᱥᱟᱯᱷᱟ ᱥᱟᱹᱯᱷᱤ ᱞᱩᱜᱽᱲᱤ, ᱟᱨ ᱯᱟᱹᱞᱤᱥ ᱛᱮ ᱡᱷᱟᱞᱠᱟᱣᱜ ᱡᱩᱛᱟᱹ ᱫᱚ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱞᱟᱹᱜᱤᱫ ᱰᱨ. ᱡᱟᱠᱤᱨ ᱦᱩᱥᱮᱸᱱ ᱫᱚ ᱢᱤᱫ ᱚᱞᱛᱚᱞ ᱩᱱᱩᱫᱩᱜ ᱦᱚᱸᱭ ᱚᱰᱚᱠ ᱠᱮᱫ-ᱟ, ᱤᱠᱷᱟᱹᱱ ᱟᱪᱮᱛᱤᱭᱟᱹ ᱠᱚᱫᱚ ᱚᱱᱟ ᱪᱮᱛᱟᱱ ᱨᱮ ᱵᱟᱹᱲᱛᱤ ᱫᱷᱮᱭᱟᱱ ᱵᱟᱠᱚ ᱮᱢ ᱞᱮᱫ-ᱟ ᱾ ᱟᱪᱮᱛᱤᱭᱟᱹ ᱠᱚ ᱟᱠᱚᱣᱟᱜ ᱢᱚᱱᱠᱩᱥᱤ ᱛᱮᱜᱮ ᱞᱟᱦᱟ ᱟᱠᱟ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱠᱷᱟᱹᱛᱤᱨ ᱡᱟᱢᱤᱭᱟ ᱢᱤᱞᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱟᱶᱟᱨ ᱵᱮᱵᱷᱟᱨ ᱫᱚ ᱦᱩᱡᱩᱲᱚᱜ ᱮᱛᱚᱦᱚᱵ ᱮᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱰᱨ. ᱦᱩᱥᱮᱸᱱ ᱫᱚ ᱟᱪᱮᱛᱤᱭᱟᱹ ᱠᱚ ᱵᱷᱮᱜᱟᱨ ᱞᱮᱠᱟᱛᱮ ᱥᱩᱫᱷᱨᱟᱹᱣ ᱨᱮᱱᱟᱜ ᱮ ᱩᱭᱦᱟᱹᱨ ᱠᱮᱫ-ᱟ ᱾ ᱢᱤᱫ ᱫᱤᱱ ᱫᱚ ᱩᱱᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱫᱩᱣᱟᱹᱨ ᱨᱮ ᱵᱩᱨᱩᱥ ᱟᱨ ᱯᱟᱹᱞᱤᱥ ᱤᱫᱤ ᱠᱟᱛᱮᱭ ᱫᱩᱲᱩᱵ ᱮᱱᱟ ᱟᱨ ᱢᱤ-ᱢᱤᱫ ᱦᱤᱡᱩᱜ ᱥᱮᱱᱚᱜ ᱠᱟᱱ ᱟᱪᱮᱛᱤᱭᱟᱹ ᱠᱚᱣᱟᱜ ᱡᱩᱛᱟᱹ ᱵᱩᱨᱩᱥ ᱮ ᱫᱷᱩᱨᱟᱹᱣᱮᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱡᱚᱛᱚ ᱟᱪᱮᱛᱤᱭᱟᱹ ᱠᱚ ᱟᱹᱰᱤ ᱠᱚ ᱞᱟᱡᱟᱣᱮᱱᱟ ᱾ ᱩᱱᱠᱩ ᱠᱚ ᱟᱠᱚᱣᱟᱜ ᱵᱷᱩᱞ ᱢᱟᱱᱟᱣ ᱛᱩᱞᱩᱡ ᱰᱨ. ᱦᱩᱥᱮᱸᱱ ᱴᱷᱮᱱ ᱠᱷᱚᱱ ᱤᱠᱟᱹ ᱠᱚ ᱠᱚᱭ ᱠᱮᱫ-ᱟ ᱟᱨ ᱫᱚᱥᱟᱨ ᱦᱤᱞᱚᱜ ᱠᱷᱚᱱ ᱫᱚ ᱡᱚᱛᱚ ᱟᱪᱮᱛᱤᱭᱟᱹ ᱠᱚ ᱥᱟᱯᱷᱟ ᱥᱟᱹᱯᱷᱤ ᱞᱩᱜᱽᱲᱤ ᱥᱟᱶ ᱟᱨ ᱡᱩᱛᱟᱹ ᱠᱚ ᱯᱟᱹᱞᱤᱥ ᱠᱟᱛᱮ ᱠᱚ ᱦᱮᱡ ᱮᱱᱟ ᱾ ᱱᱚᱝᱠᱟ ᱛᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱟᱶᱟᱨ ᱵᱮᱵᱷᱟᱨ ᱫᱚ ᱟᱨ ᱦᱚᱸ ᱛᱚᱸᱜᱮ ᱛᱟᱦᱮᱸᱭᱮᱱᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Zakir Husain, Encyclopædia Britannica Online, 12 ᱯᱷᱮᱵᱽᱨᱩᱣᱟᱨᱤ 2012, retrieved 13 ᱢᱮ 2012
- ↑ Dr. Zakir Husain (1897-1969), indiapress.org ᱨᱮ ᱥᱤᱧᱚᱛ ᱨᱤᱱ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱠᱚᱣᱟᱜ ᱡᱤᱭᱚᱱᱤ
- ↑ "ᱰᱨᱹ ᱡᱟᱠᱤᱨ ᱦᱩᱥᱮᱸᱱ ᱟᱜ ᱡᱤᱭᱚᱱᱤ". cultural india. Retrieved 26/11/2015. Check date values in:
|accessdate=(help)


text:
ᱜᱤᱫᱽᱨᱟ.
ᱜᱤᱫᱽᱨᱟᱹ ᱚᱠᱚᱭ ᱢᱟᱱᱣᱟ ᱦᱚᱯᱚᱱ ᱱᱤᱛᱚᱜ ᱜᱮ ᱡᱟᱱᱟᱢ ᱟᱠᱟᱱᱟ, ᱩᱱᱤ ᱜᱮ ᱜᱤᱫᱽᱨᱟᱹ ᱠᱚ ᱢᱮᱛᱟᱭᱟ ᱾ ᱟᱨ ᱢᱤᱫ ᱞᱮᱠᱟᱛᱮ ᱚᱠᱚᱭ ᱱᱤᱛᱚᱜ ᱦᱚᱸ ᱟᱹᱣᱨᱤᱭ ᱡᱩᱣᱟᱹᱱᱚᱜᱼᱟ ᱩᱱᱤ ᱜᱮ ᱜᱤᱫᱽᱨᱟᱹ ᱢᱮᱱᱛᱮ ᱥᱟᱶᱛᱟ ᱥᱮ ᱫᱤᱥᱟᱹᱢ ᱨᱮᱦᱚᱸ ᱠᱚ ᱢᱟᱱᱟᱣᱮᱭᱟ ᱾ ᱢᱮᱱᱚᱜᱼᱟ ᱚᱠᱚᱭᱟᱜ ᱩᱢᱮᱨ ᱑᱘ ᱠᱷᱚᱱ ᱠᱚᱢ ᱜᱮᱛᱟᱭᱟ ᱩᱱᱤᱜᱤ ᱜᱤᱫᱽᱨᱟᱹ ᱢᱮᱱᱛᱮᱭ ᱧᱩᱢᱩᱜᱼᱟ ᱾ ᱟᱨᱦᱚᱸ ᱟᱹᱣᱨᱤ ᱡᱟᱱᱟᱢᱚᱜ ᱥᱮ ᱜᱚᱜᱚᱣᱟᱜ ᱦᱚᱲᱢᱚᱨᱮ ᱢᱮᱱᱟᱭ ᱵᱟᱞᱮ ᱜᱤᱫᱽᱨᱟᱹ ᱦᱚᱸ ᱜᱤᱫᱽᱨᱟ ᱢᱮᱱᱛᱮᱜᱤᱭ ᱧᱩᱢᱩᱜᱼᱟ ᱾ ᱢᱮᱱᱠᱷᱟᱱ ᱜᱚᱜᱚ ᱵᱟᱵᱟ ᱴᱷᱮᱱ ᱫᱚ ᱡᱚᱛᱚ ᱦᱚᱯᱚᱱ ᱜᱮ ᱡᱟᱭᱡᱩᱜᱽ ᱜᱤᱫᱽᱨᱟᱹ ᱜᱮ ᱠᱚ ᱛᱟᱦᱮᱱᱟ ᱾ ᱢᱮᱰᱤᱠᱮᱞ ᱥᱟᱬᱮᱥ ᱥᱮᱡ ᱞᱮᱠᱟ ᱛᱮ ᱫᱚ ᱟᱹᱣᱨᱤ ᱡᱟᱱᱟᱢᱟᱠᱟᱱ ᱦᱚᱲᱢᱚᱨᱮ ᱢᱮᱱᱟᱭ ᱵᱟᱞᱮ ᱜᱤᱫᱽᱨᱟ ᱜᱤ ᱜᱤᱫᱽᱨᱟᱹ ᱢᱮᱱᱛᱮ ᱫᱚ ᱠᱚ ᱞᱮᱠᱷᱟᱭᱮᱭᱟ ᱾
ᱢᱤᱫ ᱵᱟᱵᱟ ᱥᱮ ᱢᱤᱫ ᱜᱚᱜᱚ ᱠᱷᱚᱱ ᱡᱟᱱᱟᱢ ᱟᱠᱟᱱ ᱜᱤᱫᱽᱨᱟᱹ ᱠᱚ ᱫᱚ ᱵᱚᱭᱦᱟ ᱥᱮ ᱢᱤᱥᱨᱟ ᱢᱮᱱᱛᱮ ᱠᱚ ᱥᱟᱹᱜᱟᱹᱭᱚᱜᱼᱟ ᱾
ᱜᱤᱫᱽᱨᱟᱹᱣᱟᱜ ᱟᱹᱭᱫᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱚᱞᱚᱜ ᱯᱟᱲᱦᱟᱜ ᱫᱚ ᱜᱤᱫᱽᱨᱟᱹᱣᱟᱜ ᱵᱮᱥᱤᱠ(Basic) ᱟᱹᱭᱫᱟᱹᱨᱤ ᱠᱟᱱ ᱛᱟᱭᱟ ᱾ ᱱᱤᱭᱟᱹ ᱫᱚ ᱜᱚᱜᱚ ᱵᱟᱵᱟ ᱥᱮ ᱫᱤᱥᱚᱢ ᱨᱮᱱᱟᱜ ᱦᱚᱸ ᱫᱟᱹᱭᱤᱠ ᱠᱟᱱᱟ ᱢᱤᱫᱴᱟᱹᱝ ᱜᱤᱫᱽᱨᱟ ᱥᱮᱪᱮᱫ ᱥᱮ ᱚᱞᱚᱜ ᱯᱟᱲᱦᱟᱣ ᱪᱮᱫ ᱟᱪᱚ ᱾
ᱢᱤᱫ ᱜᱤᱫᱽᱨᱟᱹ ᱜᱷᱟᱨᱚᱸᱡᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱷᱟᱹᱨᱛᱤ ᱨᱮ ᱢᱟᱱᱣᱟ ᱠᱚ ᱰᱷᱤᱨ ᱤᱫᱤᱜ ᱠᱟᱱᱛᱮ ᱟᱭᱢᱟ ᱫᱤᱥᱚᱢ ᱜᱮ ᱢᱤᱫ ᱜᱤᱫᱽᱨᱟ ᱜᱷᱟᱨᱚᱸᱡᱽ ᱥᱮᱡ ᱜᱮ ᱰᱷᱤᱨ ᱠᱚ ᱟᱹᱭᱩᱨᱮᱛ ᱠᱚᱣᱟ ᱾ ᱪᱤᱱ ᱫᱤᱥᱚᱢ ᱱᱚᱸᱠᱟ ᱢᱤᱫ ᱜᱤᱫᱽᱨᱟᱹ ᱟᱹᱱ ᱜᱷᱟᱨᱸᱨᱚᱸᱡᱽ ᱮ ᱪᱟᱞᱩ ᱞᱮᱫᱼᱟ ᱾ ᱟᱫᱚ ᱱᱤᱛᱚᱜ ᱫᱚ ᱚᱱᱟ ᱟᱹᱱ ᱠᱚ ᱚᱪᱚᱜ ᱠᱮᱫᱼᱟ ᱾
ᱦᱚᱲ/ᱥᱟᱱᱛᱟᱲ ᱜᱤᱫᱽᱨᱟᱹ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱲ ᱥᱮ ᱥᱟᱱᱛᱟᱲ ᱠᱷᱚᱱ ᱡᱟᱱᱟᱢ ᱟᱠᱟᱱ ᱟᱨ ᱦᱚᱲ ᱨᱚᱲ ᱟᱨ ᱞᱟᱹᱭ ᱞᱟᱠᱪᱟᱨ ᱠᱚ ᱢᱟᱱᱟᱣ ᱮᱫ ᱠᱟᱱ ᱜᱤᱫᱽᱨᱟᱹ ᱜᱮ ᱦᱚᱲ ᱜᱤᱫᱽᱨᱟᱹ ᱫᱚ ᱾ ᱦᱚᱲ ᱜᱤᱫᱽᱨᱟᱹ ᱫᱚ ᱵᱟᱵᱟ ᱥᱮᱱᱟᱜ ᱯᱟᱹᱨᱤᱥ ᱛᱮ ᱠᱚ ᱩᱯᱨᱩᱢᱚᱜᱼᱟ ᱾ ᱦᱚᱲ ᱜᱤᱫᱽᱨᱟᱹ ᱫᱚ ᱡᱟᱱᱟᱢ ᱞᱮᱱ ᱠᱷᱟᱱ ᱜᱚᱲᱚᱢᱛᱮᱜᱼᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱠᱟᱛᱮ ᱥᱟᱶᱛᱟ ᱨᱮ ᱠᱚ ᱟᱛᱟᱝ ᱮᱭᱟ ᱾ ᱜᱤᱫᱽᱨᱟᱹ ᱧᱩᱛᱩᱢ ᱨᱮᱱᱟᱜ ᱱᱤᱭᱟᱹ ᱞᱟᱠᱪᱟᱨ ᱫᱚ ᱠᱚ ᱢᱮᱛᱟᱜᱼᱟ ᱡᱟᱱᱟᱢ ᱪᱷᱟᱹᱴᱤᱭᱟᱹᱨ ᱥᱮ ᱱᱤᱢᱫᱟᱜ ᱢᱟᱺᱰᱤ ᱾ ᱡᱟᱜᱟ ᱡᱟᱹᱱᱤ ᱯᱩᱨ ᱠᱩᱴᱟᱹᱢ ᱦᱚᱸᱠᱚ ᱢᱮᱱᱟ, ᱪᱮᱠᱟᱛᱮ ᱪᱷᱟᱹᱴᱭᱟᱹᱨ ᱦᱤᱞᱚᱜ ᱜᱮ ᱩᱱᱤ ᱜᱤᱫᱽᱨᱟᱹ ᱟᱜ ᱵᱚᱦᱚᱜ ᱩᱵ ᱯᱩᱭᱞᱩ ᱛᱮ ᱠᱚ ᱦᱚᱭᱚᱭ ᱛᱟᱭᱟ ᱾


text:
ᱫᱤᱭᱮᱜᱚ ᱢᱮᱨᱟᱰᱚᱱᱟ
ᱫᱤᱭᱮᱜᱚ ᱟᱨᱢᱟᱱᱫᱚ ᱢᱮᱨᱟᱰᱚᱱᱟ (ᱟᱲᱟᱝ: [ˈdjeɣo maɾaˈðona],) ᱫᱚ ᱢᱤᱫ ᱟᱨᱡᱮᱱᱴᱤᱱᱟ ᱯᱷᱩᱴᱵᱚᱞ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ᱾ ᱚᱱᱟ ᱵᱮᱜᱚᱨᱦᱚᱸ ᱯᱷᱩᱴᱵᱚᱞ ᱠᱚᱪ ᱥᱟᱶ ᱟᱨᱦᱚᱸ ᱢᱤᱫ ᱢᱮᱱᱟᱡᱟᱨ ᱦᱚᱸ ᱠᱟᱱᱟᱭ᱾ ᱚᱱᱟ ᱵᱮᱜᱚᱨ ᱦᱚᱸ, ᱠᱷᱤᱞᱟᱹᱰᱤᱭᱟᱹ ᱜᱮᱭᱟᱱᱤ, ᱟᱹᱰᱤ ᱥᱚᱢᱟᱞᱚᱪᱚᱱᱟ, ᱟᱨ ᱱᱤᱛᱚᱜ ᱟᱱ ᱠᱷᱤᱞᱟᱹᱰᱤᱭᱟᱹ ᱨᱮᱱ ᱥᱚᱨᱵᱚ ᱥᱮᱨᱟ ᱠᱷᱤᱞᱟᱹᱰᱤᱭᱟᱹ ᱢᱮᱱᱛᱮᱠᱚ ᱢᱟᱱᱟᱣ ᱤᱫᱤᱭ ᱫᱮ ᱠᱟᱱᱟ᱾ ᱩᱱᱤ ᱫᱚ ᱯᱷᱤᱯᱟ ᱨᱮᱱᱟᱜ ᱜᱮᱞᱵᱟᱨ ᱥᱮᱨᱢᱟ ᱨᱮ ᱯᱮᱞᱮ ᱥᱟᱶ ᱢᱤᱫ ᱛᱮᱠᱤᱱ ᱛᱟᱦᱮᱸ ᱠᱟᱱᱟ᱾ ᱢᱮᱨᱟᱰᱚᱱᱟ ᱜᱮ ᱢᱤᱫ ᱠᱷᱤᱞᱟᱹᱰᱤᱭᱟᱹ ᱡᱟᱦᱟᱸ ᱫᱚ ᱫᱚᱞ ᱵᱚᱫᱚᱞ-ᱨᱮ ᱜᱮᱛᱮᱛᱟᱹᱨᱤ ᱨᱮ ᱵᱟᱨ ᱫᱷᱟᱣ-ᱮ ᱨᱮᱠᱚᱨᱰ ᱦᱟᱠᱟᱫᱟ᱾ ᱯᱩᱭᱞᱩ ᱫᱚ ᱡᱚᱠᱷᱚᱱ ᱵᱟᱨᱥᱚᱞᱚᱱᱟ ᱠᱷᱚᱱ ᱮᱱᱟᱜ ᱫᱚᱞ ᱨᱮ ᱩᱪᱟᱹᱲ ᱚᱠᱛᱚᱨᱮ ᱕ ᱢᱤᱞᱤᱭᱚᱱ ᱤᱣᱨᱳ ᱟᱨ ᱵᱟᱨ ᱟᱱᱟᱝ ᱨᱮᱫᱚ ᱱᱟᱯᱚᱞᱤᱛ ᱵᱚᱫᱚᱞ ᱚᱠᱛᱚᱨᱮ ᱖.᱙ ᱢᱤᱞᱤᱭᱚᱱ ᱤᱣᱨᱳ᱾ ᱟᱭᱟᱜ ᱠᱮᱨᱤᱭᱟᱨ ᱛᱟᱦᱮᱸ ᱚᱠᱛᱚᱨᱮ ᱩᱱᱤ ᱫᱚ ᱟᱨᱡᱮᱱᱴᱤᱱᱟ ᱡᱩᱱᱤᱭᱚᱨᱥ, ᱵᱚᱠᱟ ᱡᱩᱱᱤᱭᱚᱨᱥ, ᱵᱨᱥᱮᱞᱚᱱᱟ, ᱱᱟᱯᱚᱛᱤ, ᱥᱮᱵᱷᱤᱭᱟ, ᱟᱨ ᱱᱤᱣᱭᱮᱞᱚᱥ ᱮᱱᱰ ᱵᱚᱭᱮᱡᱮᱨ ᱫᱚᱞ-ᱠᱚ ᱨᱮᱭ ᱠᱷᱤᱞᱟᱹᱴ ᱟᱠᱟᱱᱟ᱾ ᱠᱞᱟᱵᱽ ᱨᱮᱱᱟᱜ ᱠᱷᱤᱞᱟᱹᱴ ᱨᱮᱫᱚ ᱱᱟᱯᱚᱞᱤᱛ ᱫᱚᱞ ᱦᱩᱭ ᱠᱟᱛᱮᱜ ᱜᱮ ᱟᱹᱰᱤ ᱥᱚᱱᱢᱟᱱ ᱫᱚᱭ ᱦᱟᱢᱮᱴ ᱟᱠᱟᱫᱟ᱾ ᱡᱮᱜᱮᱛᱟᱹᱨᱤ ᱠᱷᱤᱞᱟᱹᱴ ᱨᱮᱫᱚ ᱟᱨᱡᱮᱱᱴᱤᱱᱟ ᱫᱚᱞ ᱥᱟᱶ ᱨᱮ ᱙᱑ ᱜᱚᱴᱟᱝ ᱠᱷᱤᱞᱟᱹᱴ ᱨᱮ ᱓᱔ ᱜᱚᱴᱟᱝ ᱮᱭ ᱜᱳᱞ ᱟᱠᱟᱫᱟ᱾
ᱡᱤᱭᱚᱱ ᱠᱟᱛᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱤᱭᱮᱜᱚ ᱢᱮᱨᱟᱰᱚᱱᱟ ᱫᱚ ᱑᱙᱖᱐ ᱥᱮᱨᱢᱟ ᱨᱮᱱᱟᱜ ᱓᱐ ᱚᱠᱴᱚᱵᱚᱨ ᱵᱩᱩᱮᱱᱚᱥ ᱟᱭᱨᱤᱥ ᱯᱮ ᱨᱚᱫᱮᱥ ᱨᱮᱱᱟᱜ ᱞᱮ ᱟᱱᱩᱥ ᱥᱚᱦᱚᱨ ᱯᱚᱞᱤᱠᱞᱤᱱᱤᱠᱚ ᱮᱵᱷᱤᱛᱟ ᱦᱟᱥᱯᱟᱛᱟᱞ ᱨᱮᱭ ᱢᱤᱫ ᱨᱮᱝᱜᱨ ᱜᱷᱟᱨᱚᱪ ᱨᱮᱭ ᱡᱟᱱᱟᱢ ᱦᱟᱠᱟᱱᱟ᱾ ᱤᱠᱷᱟᱹᱱ ᱩᱱᱤ ᱫᱚᱭ ᱦᱟᱨᱟᱭ ᱦᱟᱠᱟᱱᱟ ᱵᱷᱤᱭᱟ ᱯᱷᱤᱣᱨᱤᱛᱚ, ᱡᱟᱦᱟᱸ ᱫᱚ ᱵᱩᱭᱮᱱᱚᱥ ᱟᱭᱨᱮᱥ ᱠᱷᱚᱱᱟᱜ ᱫᱟᱹᱠᱷᱤᱱ ᱢᱤᱫ ᱥᱟᱱᱛᱤ ᱴᱟᱣᱱ ᱨᱮ᱾ ᱯᱮ ᱜᱚᱴᱟᱝ ᱵᱚᱭᱦᱟ ᱢᱤᱥᱤ ᱠᱷᱚᱱ ᱟᱡᱽ ᱜᱮᱭ ᱛᱟᱦᱮ ᱠᱟᱱᱟ ᱢᱟᱨᱟᱝ ᱠᱚᱲᱟ ᱫᱚ᱾
ᱠᱷᱤᱞᱟᱹᱴ ᱨᱮᱱᱟᱜ ᱫᱷᱚᱨᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱤᱭᱮᱜᱚ ᱢᱮᱨᱟᱰᱚᱱᱟ ᱫᱚᱭ ᱛᱟᱦᱮ ᱠᱟᱱᱟ ᱢᱤᱰ ᱯᱷᱤᱞᱰ ᱠᱷᱤᱞᱟᱹᱰᱤᱭᱟᱹ᱾ ᱟᱨ ᱩᱱᱤ ᱫᱚ ᱪᱟᱯ ᱨᱮᱜᱮᱭ ᱛᱟᱦᱮ ᱠᱟᱱᱟ, ᱚᱱᱟ ᱥᱟᱶ ᱵᱤᱯᱠᱷᱚ ᱞᱟᱹᱜᱤᱛ ᱦᱚᱸ ᱪᱟᱯ ᱨᱮᱜᱮᱭ ᱛᱟᱦᱮ ᱠᱟᱱᱟ᱾ ᱩᱱᱤᱭᱟᱜ ᱠᱟᱹᱴᱤᱡᱽ ᱡᱟᱝᱜᱟ ᱟᱹᱰᱤ ᱫᱟᱹᱲ ᱜᱟᱹᱜᱤᱫᱮᱭ ᱜᱚᱲᱚᱨᱮ ᱛᱟᱦᱮ ᱠᱟᱱᱟ᱾ ᱑᱙᱘᱖ ᱡᱮᱜᱮᱛ ᱠᱟᱯ ᱵᱟᱨ ᱜᱚᱴᱟᱝ ᱜᱚᱞ ᱠᱟᱛᱮᱜ ᱚᱱᱟ ᱯᱚᱨᱤᱪᱚᱭ ᱫᱚᱭ ᱩᱫᱩᱜ ᱟᱠᱟᱫᱟ᱾
ᱚᱵᱚᱥᱚᱨ ᱟᱨ ᱥᱚᱱᱢᱟᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱤᱫ ᱫᱷᱟᱣ ᱚᱠᱛᱚᱨᱮ ᱥᱟᱝᱵᱟᱫᱤᱠ ᱠᱚᱣᱟᱜ ᱟᱹᱲᱤᱥ ᱛᱮ ᱩᱱᱠᱩ ᱪᱮᱛᱟᱱ ᱨᱮᱨ ᱠᱷᱤᱯᱛᱚ ᱞᱮᱱᱟ᱾ ᱫᱟᱹᱵᱤ ᱞᱮᱫᱟᱭ ᱡᱮ ᱟᱭᱟᱜ ᱫᱟᱱᱟᱝ ᱠᱮᱨᱤᱭᱟᱨ ᱨᱮᱱᱟᱜ ᱮᱴᱠᱮᱴᱚᱬᱮ ᱠᱚ ᱥᱤᱨᱡᱚᱱ ᱫᱟ᱾
ᱠᱚᱪ ᱠᱮᱨᱤᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱞᱟᱵᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱮᱨᱟᱰᱚᱱᱟ ᱟᱡᱽ ᱟᱨᱡᱮᱱᱴᱤᱱᱟ ᱡᱩᱱᱤᱭᱚᱨᱥ ᱥᱚᱛᱷᱤᱨᱛ ᱠᱚᱨᱞᱚᱫ ᱯᱦᱨᱮᱱᱰ ᱵᱮᱜᱚᱨ ᱦᱚᱸ ᱠᱚᱪ ᱞᱮᱠᱟᱛᱮ ᱛᱟᱦᱮᱸ ᱠᱟᱛᱮᱜ ᱮᱭ ᱠᱟᱹᱢᱤ ᱤᱫᱤᱭᱟ ᱠᱟᱫᱟ᱾ ᱩᱱᱤ ᱫᱚ ᱛᱮᱠᱥᱛᱤᱞ ᱢᱟᱱᱫᱤ ᱤᱭᱩ (᱑᱙᱙᱔) ᱟᱨ ᱨᱮᱥᱤᱜ ᱠᱞᱟᱵᱽ (᱑᱙᱙᱕) ᱨᱮ ᱱᱤᱭᱟᱹ ᱠᱚᱪ ᱫᱟᱭᱤᱛᱛᱚ ᱨᱮᱭ ᱛᱥᱦᱮᱸ ᱠᱟᱱᱟ᱾ ᱤᱠᱷᱟᱹᱱ ᱟᱹᱰᱤ ᱫᱚ ᱵᱟᱭᱮ ᱥᱚᱯᱷᱚᱞ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱢᱮ ᱪᱟᱸᱫᱚ ᱨᱮ ᱫᱩᱵᱟᱭ ᱨᱮᱱᱟᱜ ᱟᱞ ᱚᱣᱟᱥᱞᱚᱨ ᱠᱞᱟᱵᱽ ᱨᱮᱱ ᱠᱚᱵ-ᱮᱭ ᱛᱟᱦᱮ ᱠᱥᱱᱟ᱾ ᱟᱫᱚ ᱜᱮ ᱟᱭᱮ ᱥᱚᱯᱷᱚᱞ ᱫᱟᱲᱮᱭᱟᱜ ᱛᱮ ᱒᱐᱑᱒ ᱥᱮᱨᱢᱟ ᱨᱮ ᱠᱚᱪ ᱠᱷᱚᱱ ᱠᱚ ᱵᱥᱫ ᱥᱠᱟᱫᱤᱭᱟ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Profile: Diego Armando Maradona". FC Barcelona. Archived from the original on 9 ᱯᱷᱮᱵᱽᱨᱩᱣᱟᱨᱤ 2017. Retrieved 8 ᱥᱮᱯᱴᱮᱢᱵᱚᱨ 2015. Unknown parameter
|url-status=ignored (help)
- ↑ "Diego Maradona: Profile". worldfootball.net. HEIM:SPIEL. Retrieved 30 ᱮᱯᱨᱤᱞ 2020.
- ↑ Maradona tricks and skills videos of the best soccer, football players ever. Football-tricks.com. Retrieved 31 March 2013.
- ↑ Diego Maradona dominated 1986 World Cup after position switch – Jonathan Wilson – SI.com. Sportsillustrated.cnn.com (27 May 2010). Retrieved 31 March 2013.
- ↑ Diego Maradona: ‘The Soccer Guru’ Archived ᱒ ᱰᱤᱥᱮᱢᱵᱚᱨ ᱒᱐᱑᱓ at the Wayback Machine.. The Viewspaper (25 June 2010). Retrieved 31 March 2013.
- ↑ Diego Maradona – Profile of Soccer Player Diego Maradona. Worldsoccer.about.com. Retrieved 31 March 2013.
ᱛᱩᱢᱟᱹᱞ ᱦᱩᱲᱟᱹᱜ:
tags exist for a group named "upper-alpha", but no corresponding
tag was found


text:
ᱨᱟᱢᱵᱽᱲᱟ
ᱨᱟᱢᱵᱽᱲᱟ ᱫᱚ ᱢᱤᱫ ᱫᱟᱹᱞ ᱡᱟᱹᱛ ᱨᱮᱱᱟᱜ ᱡᱚ ᱠᱟᱱᱟ ᱾ ᱱᱚᱣᱟ ᱫᱚ ᱟᱭᱢᱟ ᱴᱷᱟᱶ ᱨᱮ ᱪᱟᱥ ᱦᱩᱭᱩᱜᱼᱟ ᱾ ᱨᱟᱢᱵᱽᱲᱟ ᱫᱚ ᱥᱤᱧᱚᱛ ᱨᱮ ᱮᱦᱚᱵ ᱞᱮᱱᱟ ᱢᱮᱱᱛᱮ ᱥᱟᱬᱮᱥᱤᱭᱟᱹ ᱠᱚ ᱞᱟᱹᱭᱟ ᱾ e ᱣᱟᱜ ᱚᱨᱛᱷᱚᱥᱟᱥᱛᱨᱚ ᱟᱨ ᱪᱚᱨᱚᱠᱚ ᱥᱚᱝᱦᱤᱛᱟ ᱨᱮᱦᱚᱸ ᱨᱟᱸᱵᱽᱲᱟ ᱫᱚ ᱥᱤᱧᱚᱛ ᱨᱮ ᱧᱮᱞᱚᱜᱼᱟ ᱢᱮᱱᱛᱮ ᱚᱞ ᱢᱮᱱᱟᱜᱼᱟ ᱾ ᱡᱮᱜᱮᱛ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱨᱟᱲᱸᱵᱽᱲᱟ ᱪᱟᱥ ᱫᱚ ᱥᱤᱧᱚᱛ ᱨᱮ ᱦᱩᱭᱩᱜᱼᱟ ᱾ [᱑]
ᱨᱩᱯ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱢᱵᱽᱲᱟ ᱧᱮᱣ ᱨᱮ ᱫᱚ ᱪᱚᱠᱲᱮ ᱜᱩᱞᱟᱹᱭ ᱥᱤᱢ ᱵᱤᱞᱤ ᱞᱮᱠᱟ ᱟᱫᱚ ᱦᱩᱰᱤᱧ ᱦᱩᱰᱤᱧ ᱟᱹᱰᱤ ᱫᱚ ᱵᱟᱭ ᱚᱥᱟᱨᱟ, ᱔ ᱠᱷᱚᱱ ᱖ ᱥᱮᱢᱤ ᱡᱤᱞᱤᱧ ᱜᱟᱱ ᱦᱩᱭᱩᱜᱼᱟ ᱾ ᱱᱚᱣᱟ ᱨᱮᱱᱟᱜ ᱪᱮᱛᱟᱱ ᱫᱚ ᱪᱚᱠᱟᱜ ᱛᱮ ᱯᱚᱴᱚᱢ ᱠᱟᱛᱮ ᱛᱟᱦᱮᱸᱱᱟ ᱾ ᱱᱚᱣᱟ ᱪᱚᱠᱟᱜ ᱚᱪᱚᱜ ᱞᱮᱠᱷᱟᱱ ᱨᱟᱸᱵᱽᱲᱟ ᱧᱟᱢᱚᱜᱼᱟ ᱾ ᱱᱚᱶᱟ ᱫᱚ ᱱᱟᱹᱬᱤ ᱡᱟᱹᱛ ᱨᱮᱱᱟᱜ ᱫᱟᱨᱮ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱫᱟᱨᱮ ᱫᱚ ᱓᱐ ᱠᱷᱚᱱ ᱑᱐᱐ ᱥᱮᱢᱤ ᱡᱤᱞᱤᱧ ᱜᱟᱱ ᱦᱩᱭᱩᱜᱼᱟ ᱾ ᱱᱚᱶᱟ ᱫᱟᱨᱮ ᱨᱮᱱᱟᱜ ᱥᱟᱠᱟᱢ ᱫᱚ ᱠᱟᱹᱲᱵᱩᱝ ᱠᱟᱹᱲᱵᱩᱝ ᱦᱩᱭ ᱠᱚᱜᱼᱟ ᱾
ᱪᱟᱥ ᱦᱚᱨᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱢᱵᱽᱲᱟ ᱪᱟᱥ ᱫᱚ ᱞᱟᱹᱵᱤᱫ, ᱫᱟᱨᱥᱟᱬ ᱞᱮᱠᱟᱱ ᱫᱷᱟᱨᱟ ᱨᱮ ᱪᱟᱥ ᱞᱮᱠᱷᱟᱱ ᱵᱷᱟᱹᱜᱤ ᱚᱢᱚᱱ ᱧᱟᱢᱚᱜᱼᱟ ᱾ ᱟᱨ ᱥᱤᱛᱩᱝ ᱫᱤᱱ ᱫᱚ ᱡᱟᱦᱟᱸ ᱦᱟᱥᱟ ᱨᱮ ᱫᱟᱜ ᱴᱟᱨᱦᱟᱣ ᱠᱟᱛᱮ ᱞᱟᱹᱵᱤᱫ ᱛᱟᱦᱮᱸᱱᱟ ᱚᱱᱟ ᱨᱮ ᱪᱟᱥ ᱜᱟᱱᱚᱜᱼᱟ ᱾ ᱨᱟᱢᱵᱽᱲᱟ ᱪᱟᱥ ᱞᱟᱹᱜᱤᱫ ᱩᱨᱜᱩᱱ ᱦᱚᱭ ᱫᱟᱜ ᱨᱮ ᱵᱮᱥ ᱦᱩᱭᱩᱜᱼᱟ ᱾ ᱥᱟᱹᱢᱩᱸᱫᱽ ᱛᱩᱲᱩᱝ ᱠᱷᱚᱱ ᱒᱐᱐᱐ ᱢᱤᱴᱚᱨ ᱦᱟᱹᱵᱤᱡ ᱠᱚ ᱪᱟᱥᱟ ᱾ ᱱᱚᱶᱟ ᱫᱟᱨᱮ ᱟᱹᱰᱤ ᱠᱮᱴᱮᱡ ᱛᱟᱦᱮᱸᱱᱟ ᱟᱨ ᱨᱮᱦᱮᱫ ᱫᱚ ᱟᱹᱰᱤ ᱞᱟᱛᱟᱨ ᱥᱮᱫ ᱵᱚᱞᱚᱱᱟ ᱚᱱᱟᱛᱮ ᱟᱠᱟᱞ ᱟᱹᱰᱤ ᱵᱟᱭ ᱥᱟᱵᱮᱭᱟ ᱾ ᱱᱚᱣᱟ ᱫᱚ ᱵᱟᱹᱲᱛᱤ ᱠᱷᱚᱱ ᱒᱔᱐ ᱢᱤᱞᱤᱢᱤᱴᱚᱨ ᱫᱟᱜ ᱞᱟᱹᱠᱛᱤᱜᱼᱟ ᱾
ᱪᱟᱥ ᱚᱠᱛᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱢᱵᱽᱲᱟ ᱪᱟᱥ ᱫᱚ ᱡᱚᱛᱚ ᱚᱠᱛᱚ ᱨᱮ ᱦᱩᱭᱩᱜᱼᱟ ᱢᱮᱱᱠᱷᱟᱱ ᱡᱚᱛᱷᱟᱛ ᱦᱚᱭ ᱫᱟᱜ ᱛᱟᱦᱮᱸ ᱞᱮᱱᱠᱷᱟᱱ ᱵᱷᱟᱹᱜᱤ ᱦᱩᱭᱩᱜᱼᱟ ᱾ ᱡᱟᱹᱯᱩᱫ ᱨᱤᱛᱩ ᱨᱮᱱᱟᱜ ᱨᱟᱢᱵᱽᱲᱟ ᱫᱚ ᱗᱐ ᱠᱷᱚᱱ ᱗᱕ ᱫᱤᱱ ᱜᱟᱱ ᱞᱟᱜᱟᱣᱜᱼᱟ ᱾ ᱡᱚ ᱥᱟᱢᱴᱟᱣ ᱚᱠᱛᱚ ᱨᱮ ᱫᱟᱜ ᱛᱟᱦᱮᱸᱱ ᱠᱷᱟᱹᱛᱤᱨ ᱜᱮᱞᱮ ᱜᱮ ᱜᱮᱫ ᱠᱟᱛᱮ ᱠᱚ ᱟᱹᱜᱩᱭᱟ ᱾
ᱨᱟᱢᱵᱽᱲᱟ ᱪᱟᱥ ᱨᱮᱱᱟᱜ ᱫᱚᱥᱟᱨ ᱚᱠᱛᱚ ᱫᱚ ᱦᱩᱭᱩᱜ ᱠᱟᱱᱟ ᱨᱟᱵᱟᱝ ᱨᱤᱛᱩ ᱨᱮ ᱾ ᱫᱚᱨᱭᱟ ᱥᱩᱨ ᱮᱞᱟᱠᱟ ᱨᱮ ᱫᱚ ᱨᱟᱵᱟᱝ ᱨᱤᱛᱩ ᱨᱮ ᱨᱮᱭᱟᱲ ᱠᱚᱢ ᱜᱮ ᱠᱷᱟᱹᱛᱤᱨ ᱚᱱᱟ ᱠᱚ ᱨᱮ ᱨᱟᱢᱵᱽᱲᱟ ᱟᱹᱰᱤ ᱟᱭᱢᱟ ᱮᱞᱟᱠᱟ ᱨᱮ ᱪᱟᱥ ᱦᱩᱭᱩᱜᱼᱟ ᱾


text:
ᱠᱤᱢ ᱡᱚᱝ ᱩᱱ
ᱠᱤᱢ ᱡᱚᱝ ᱩᱱ (ᱤᱝᱨᱟᱹᱡᱤᱺ Kim Jong-un; ] ᱠᱚᱨᱤᱭᱟᱱ: 김정은; ᱦᱟᱱᱡᱟ: 金正恩; ᱡᱟᱱᱟᱢ ᱘ ᱡᱟᱱᱩᱣᱟᱨᱤ ᱑᱙᱘᱒, ᱑᱙᱘᱓, ᱑᱙᱘᱔) ᱫᱚ ᱠᱚᱸᱭᱮ ᱠᱚᱨᱤᱟᱭ ᱫᱤᱥᱚᱢ ᱨᱮᱱ ᱱᱟᱦᱟᱜ ᱒᱐᱑᱑ ᱥᱮᱨᱢᱟ ᱠᱷᱚᱱ ᱥᱟᱱᱟᱢ ᱫᱟᱲᱮᱭᱟᱱᱤᱡ ᱨᱟᱡᱟᱨᱤ ᱢᱩᱠᱷᱭᱟᱹ ᱠᱟᱱᱟᱭ ᱟᱨ ᱒᱐᱑᱒ ᱥᱮᱨᱢᱟ ᱠᱷᱚᱱ ᱠᱚᱨᱤᱭᱟ ᱨᱮᱭᱟᱜ ᱞᱤᱵᱟᱨᱥ ᱯᱟᱨᱴᱤ ᱨᱮᱱ ᱢᱩᱠᱷᱭᱟᱹ ᱦᱚᱸ ᱠᱟᱱᱟᱭ| ᱩᱱᱤ ᱫᱚ ᱠᱤᱢ ᱡᱚᱝ ᱤᱞ (᱑᱙᱕᱒-᱒᱐᱑᱑) ᱨᱮᱱ ᱛᱟᱞᱟᱭᱤᱡ ᱦᱚᱯᱚᱱ ᱠᱟᱱᱟᱭ, ᱚᱠᱚᱭ ᱫᱚ ᱠᱚᱸᱭᱮ ᱠᱚᱨᱤᱭᱟ ᱨᱮᱱ ᱫᱚᱥᱟᱨ ᱥᱟᱱᱟᱢ ᱫᱟᱲᱮᱭᱟᱱᱤᱡ ᱢᱩᱠᱷᱭᱟᱹᱭ ᱛᱟᱦᱮᱸᱠᱟᱱ ᱑᱙᱙᱔ ᱥᱮᱨᱢᱟ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ| ᱩᱱᱤ ᱫᱚ ᱠᱤᱢ ᱤᱞ ᱥᱟᱱ ᱨᱮᱱ ᱜᱚᱲᱚᱢ ᱠᱚᱲᱟ ᱠᱟᱱᱟᱭ, ᱚᱠᱚᱭ ᱫᱚ ᱠᱚᱨᱤᱭᱟ ᱫᱤᱥᱚᱢ ᱨᱮᱱ ᱯᱟᱹᱦᱤᱞ ᱥᱟᱱᱟᱢ ᱫᱟᱲᱮᱭᱴᱟᱱᱤᱡ ᱢᱩᱠᱷᱭᱟᱹᱭ ᱛᱟᱦᱮᱸᱠᱟᱱ|
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱸᱭᱮ ᱠᱚᱨᱤᱭᱟ ᱟᱢᱞᱟᱹ ᱠᱚ ᱟᱨ ᱫᱤᱥᱚᱢ ᱨᱮᱱ ᱠᱷᱚᱵᱚᱨᱤᱭᱟᱹ ᱠᱚᱠᱚ ᱞᱟᱹᱭᱟ ᱵᱟᱝᱢᱟ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱫᱚ ᱘ ᱡᱟᱱᱩᱣᱟᱨᱤ ᱑᱙᱘᱒ ᱢᱟᱹᱦᱤᱛ ᱨᱮ ᱦᱩᱭ ᱞᱮᱱᱟ, ᱢᱮᱱᱠᱷᱟᱱ ᱮᱛᱚᱢ ᱠᱚᱨᱤᱭᱟ ᱨᱮᱱ ᱤᱴᱮᱞᱤᱡᱮᱱᱥ ᱠᱚᱠᱚ ᱞᱟᱹᱭᱟ ᱩᱱᱤᱭᱟᱜ ᱡᱟᱱᱟᱢ ᱫᱚ ᱢᱤᱫ ᱥᱮᱨᱢᱟ ᱛᱟᱭᱚᱢ ᱜᱮ ᱦᱩᱭ ᱞᱮᱱᱟ| ᱱᱚᱝᱠᱟ ᱦᱚᱸ ᱠᱚ ᱢᱮᱱᱟ ᱵᱟᱝᱢᱟ ᱢᱤᱫᱴᱮᱱ ᱪᱤᱱᱦᱟᱹ ᱠᱟᱨᱚᱱ ᱛᱮ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱥᱮᱨᱢᱟ ᱫᱚᱠᱚ ᱛᱟᱭᱚᱢ ᱟᱠᱟᱫ ᱛᱟᱭᱟ, ᱟᱡ ᱦᱟᱲᱟᱢᱵᱟ ᱡᱚᱢ ᱤᱞ ᱥᱟᱝ ᱟᱜ ᱡᱟᱱᱟᱢ ᱠᱷᱚᱱ ᱗᱐ ᱥᱮᱨᱢᱟ ᱛᱟᱭᱚᱢ ᱟᱨ ᱟᱯᱟᱛ ᱛᱮᱫ ᱟᱜ ᱡᱟᱱᱟᱢ ᱔᱐ ᱥᱮᱨᱢᱟ ᱛᱟᱭᱚᱢ | ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱷᱟᱡᱟᱱ ᱰᱤᱥᱯᱹᱴ ᱨᱮ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱢᱟᱦᱟ ᱫᱚ ᱘ ᱡᱟᱱᱩᱣᱟᱨᱤ ᱑᱙᱘᱔ ᱢᱮᱱᱛᱮ ᱠᱚ ᱚᱞ ᱫᱚᱦᱚ ᱣᱟᱠᱟᱫᱟ|


text:
ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ
ᱥᱟᱢᱟᱝ ᱢᱮᱫᱤᱱᱤᱯᱩᱨ (ᱤᱝᱜᱽᱞᱤᱥ:East Medinipur) ᱦᱚᱱᱚᱛ ᱥᱤᱧᱚᱛᱤᱭᱟᱹ ᱨᱮᱱᱟᱜ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱾ ᱱᱚᱣᱟ ᱢᱮᱫᱤᱱᱤᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱠᱟᱱᱟ ᱼ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱚᱬᱮ ᱮᱰᱢᱤᱱᱤᱥᱴᱨᱟᱴᱤᱵᱷ ᱠᱷᱚᱱ ᱢᱤᱫᱴᱟᱹᱝ ᱜᱮ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱟᱢᱞᱩᱠ ᱨᱮ ᱾ ᱱᱚᱣᱟ ᱨᱮᱱᱟᱜ ᱴᱷᱟᱯᱚᱰ ᱫᱚ ᱑ ᱡᱟᱱᱣᱟᱨᱤ ᱒᱐᱐᱒ ᱨᱮ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱦᱟᱸᱴᱤᱧ ᱠᱟᱛᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱟᱨ ᱯᱟᱪᱮ ᱢᱮᱫᱤᱱᱤᱯᱩᱨ ᱵᱮᱱᱟᱣ ᱮᱱᱟ ᱾ ᱟᱫᱚ ᱱᱚᱣᱟ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱳᱰᱤᱥᱟ ᱯᱚᱱᱚᱛ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ; ᱵᱮᱸᱜᱚᱞ ᱠᱷᱟᱲᱤ ᱨᱮ ᱢᱮᱱᱟᱜᱼᱟ ; ᱦᱩᱜᱽᱞᱤ ᱜᱟᱰᱟ ᱟᱨ ᱥᱟᱢᱟᱝ ᱨᱮ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ; ᱟᱨ ᱦᱟᱵᱽᱲᱟ ᱦᱚᱱᱚᱛ ᱠᱚᱸᱭᱮᱼᱥᱟᱢᱟᱝ ᱨᱮ ᱾
ᱥᱟᱢᱟᱝ ᱢᱮᱫᱤᱱᱤᱯᱩᱨ ᱚᱱᱟ ᱚᱠᱛᱚ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱛᱟᱢᱞᱩᱠ, ᱠᱚᱸᱛᱟᱭ ᱟᱨ ᱦᱟᱞᱫᱤᱭᱟ ᱨᱮᱱᱟᱜ ᱥᱟᱵᱰᱤᱵᱤᱡᱚᱱ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾[᱑] ᱢᱮᱫᱤᱱᱤᱯᱩᱨ ᱦᱟᱴᱤᱧ ᱚᱠᱛᱚ ᱢᱤᱫ ᱟᱨ ᱥᱟᱵᱼᱰᱤᱯᱟᱴᱢᱮᱸᱴ (sub-division), ᱮᱜᱟᱨ ᱫᱚ ᱚᱱᱟ ᱛᱟᱭᱚᱢ ᱠᱚᱸᱛᱟᱭ ᱥᱟᱵᱼᱰᱤᱵᱤᱡᱚᱱ ᱠᱷᱚᱱ ᱵᱟᱦᱨᱮ ᱵᱮᱱᱟᱣ ᱮᱱᱟ ᱾ ᱒᱐᱑᱑ ᱨᱮ, ᱯᱚᱱᱚᱛ ᱥᱚᱨᱠᱟᱨ ᱫᱚ ᱢᱟᱨᱮ ᱡᱟᱦᱟᱡ ᱜᱷᱟᱴ ᱥᱚᱦᱚᱨ ᱛᱟᱢᱨᱟᱞᱤᱯᱴᱟ ᱛᱟᱭᱚᱢ ᱦᱚᱱᱚᱛ ᱫᱚ ᱛᱟᱢᱨᱟᱞᱤᱯᱴᱟ ᱦᱚᱱᱚᱛ ᱨᱮᱱᱟᱜ ᱟᱨᱦᱚᱸ ᱧᱩᱛᱩᱢ ᱫᱚᱦᱚ ᱨᱮᱱᱟᱜ ᱠᱟᱢᱤ ᱮᱭᱟ ᱟᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱷᱮᱱ ᱛᱟᱦᱮᱸ ᱠᱟᱱᱟ ᱾
ᱥᱟᱢᱟᱝ ᱢᱮᱫᱤᱱᱤᱯᱩᱨ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱟᱹᱰᱤ ᱜᱟᱱ ᱨᱟᱡᱽᱟᱨᱤ ᱟᱱᱰᱚᱞᱟᱱ ᱠᱚ ᱧᱮᱞ ᱠᱮᱫᱼᱟ ᱾ ᱜᱟᱢᱞᱩᱠ ᱨᱮ ᱥᱤᱧᱚᱛ ᱟᱲᱟᱜ ᱟᱸᱰᱚᱞᱟᱱ ᱚᱠᱛᱚ ᱛᱟᱢᱨᱟᱞᱤᱯᱴᱟ ᱡᱟᱹᱛᱤ ᱥᱚᱨᱠᱟᱨ ᱧᱩᱛᱩᱢ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱢᱟᱱᱱᱟᱛᱟᱨ ᱥᱚᱨᱠᱟᱨ ᱨᱟᱦ ᱴᱷᱟᱯᱚᱱ ᱠᱮᱫᱼᱟ ᱠᱚ ᱛᱟᱦᱮᱸᱱ ᱾[᱒] ᱒᱐᱐᱗ ᱨᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱱᱟᱸᱫᱤᱜᱨᱟᱢ ᱵᱷᱤᱭᱟᱞᱮᱸᱥ ᱟᱜ ᱣᱤᱴᱱᱮᱥ (witness) ᱵᱮᱱᱟᱣ ᱮᱱᱟ, ᱯᱩᱞᱤᱥ ᱜᱩᱞᱤ ᱪᱟᱞᱟᱣ ᱨᱮᱱᱟᱜ ᱢᱤᱫ ᱜᱟᱴᱱᱟ ᱡᱟᱦᱟᱸ ᱨᱮ ᱑᱔ ᱪᱟᱹᱥᱤ ᱠᱚ ᱜᱚᱡ ᱮᱱᱟ ᱠᱚ ᱾[᱓]
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱨᱮ ᱥᱤᱧᱚᱛ ᱨᱮ ᱡᱟᱦᱟᱡ ᱜᱷᱟᱴ, ᱛᱟᱢᱨᱟᱞᱤᱯᱴᱟ, ᱵᱤᱫᱣᱟᱱ ᱤᱫᱤ ᱛᱮ ᱢᱟᱱᱟᱣ ᱣᱚ ᱠᱟᱱᱟ ᱟᱫᱚ ᱱᱚᱣᱟ ᱛᱟᱢᱞᱩᱠ ᱨᱮᱱᱟᱜ ᱥᱩᱨᱥᱩᱯᱩᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱴᱚᱞᱮᱢᱤ (᱑᱕᱐ BC), ᱜᱧᱤᱠᱚᱼᱢᱤᱥᱨ ᱟᱜ ᱚᱞ,ᱯᱷᱮᱠᱥᱤᱭᱚᱱ (ᱢᱟᱲᱟᱝ ᱫᱚ ᱯᱷᱮ ᱦᱤᱮᱱ ᱨᱮᱱᱟᱜ ᱨᱩᱯ ᱛᱮ ᱨᱤᱯᱷᱨᱮᱱᱮᱥ) (᱔᱐᱕-᱑᱑ BC), ᱪᱩᱱᱤ ᱵᱚᱫᱷᱫ ᱵᱷᱤᱥᱠᱩ, ᱟᱫᱚ ᱛᱟᱲᱟᱢ ᱛᱮ ᱥᱤᱧᱚᱛ ᱠᱚ ᱦᱮᱡ ᱞᱮᱠᱟ ᱛᱟᱦᱮᱸᱫ, ᱟᱨ ᱡᱩᱣᱟᱱᱡᱮᱸᱜ (ᱱᱚᱣᱟ ᱢᱟᱲᱟᱝ ᱪᱤᱱᱤ ᱵᱚᱫᱷᱫ ᱵᱷᱤᱥᱠᱩ, ᱵᱤᱫᱣᱟᱱ, ᱯᱟᱥᱮᱱᱡᱚᱨ ᱟᱨ ᱛᱚᱨᱡᱟᱢᱟ ᱨᱮᱱᱟᱜ ᱨᱩᱯ ᱨᱮ ᱦᱮᱣᱮᱱ ᱥᱟᱸᱜ (ᱮᱭᱟᱭ ᱥᱟᱭ BC) ᱠᱚ ᱢᱮᱱ ᱱᱟᱠᱚ ᱾ ᱱᱚᱣᱟ ᱢᱚᱨᱭ ᱥᱟᱢᱨᱟᱴ ᱟᱥᱚᱠ ᱤᱫᱤ ᱛᱮ ᱠᱟᱢᱤ ᱠᱮᱜᱼᱟ ᱱᱚᱣᱟ ᱢᱩᱬ ᱡᱟᱦᱟᱡ ᱜᱷᱟᱴ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱰᱮᱦᱮᱨ Silt ᱥᱟᱶᱛᱮ ᱡᱟᱦᱟᱡ ᱜᱷᱟᱴ ᱫᱚ ᱘ BC ᱥᱩᱨᱥᱩᱯᱩᱨ ᱨᱮᱱᱟᱜ ᱟᱫ ᱮᱱᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱪᱮᱛᱟᱱ ᱧᱮᱞ ᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ ᱨᱮ ᱯᱟᱸᱥᱠᱩᱨᱟ, ᱛᱟᱢᱞᱩᱠ, ᱱᱟᱱᱫᱠᱩᱢᱟᱨ, ᱠᱚᱸᱛᱟᱭ, ᱮᱜᱽᱨᱟ, ᱥᱤᱭᱟᱞᱥᱟᱭ, ᱦᱟᱞᱫᱤᱭᱟ, ᱢᱮᱪᱮᱫᱟ, ᱢᱟᱦᱤᱥᱟᱫᱟᱞ, ᱫᱤᱜᱷᱟ, ᱢᱟᱸᱫᱟᱨᱢᱟᱱᱤ, ᱠᱷᱮᱡᱩᱨᱤ, ᱨᱟᱢᱱᱚᱜᱚᱨ, ᱯᱟᱴᱟᱥᱯᱩᱨ, ᱠᱚᱞᱟᱜᱷᱟᱴ, ᱱᱟᱱᱫᱤᱜᱨᱟᱢ ᱥᱮᱪᱮᱫ ᱢᱮᱱᱟᱜᱼᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱮᱪᱮᱫ ᱟᱨ ᱚᱞ ᱯᱟᱲᱦᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱗.᱖᱖% ᱢᱮᱱᱟᱜᱼᱟ [᱔] ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱘᱐.᱒᱐% ᱠᱷᱚᱱ ᱪᱮᱛᱟᱱ ᱢᱮᱱᱟᱜᱼᱟ ᱾ ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱦᱚᱱᱚᱛ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱙.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱐.᱗% ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱤᱱᱰᱮᱠ ᱐.᱗᱔ ᱢᱮᱱᱟᱜᱼᱟ ᱾[᱕] ᱟᱨ ᱱᱚᱣᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱮᱴᱟᱜ ᱦᱚᱱᱚᱛ ᱨᱮᱱᱟᱜ ᱥᱟᱞᱟᱜ ᱥᱚᱢᱟᱱ ᱠᱷᱟᱱᱮᱢ ᱥᱮᱪᱮᱫ ᱨᱮ ᱱᱚᱣᱟ ᱫᱚ ᱮᱦᱚᱵ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Jana, Naresh (31 ᱰᱤᱥᱮᱢᱵᱚᱨ 2001). "Tamluk readies for giant's partition". The Telegraph (Kolkata). Retrieved 1 ᱥᱮᱯᱴᱮᱢᱵᱚᱨ 2008.
- ↑ "Sushil Dhara:Dreams of '42 Service in '90s". janasamachar.net. Retrieved 22 ᱚᱜᱚᱥᱴ 2009.
- ↑ "Red-hand Buddha: 14 killed in Nandigram re-entry bid". The Telegraph. 15 ᱢᱟᱨᱪ 2007. Retrieved 15 ᱢᱟᱨᱪ 2007.
- ↑ "District Census 2011". Retrieved 29 ᱚᱠᱴᱚᱵᱚᱨ 2012.
- ↑ "Official website of the Purba Medinipur District". Retrieved 29 ᱚᱠᱴᱚᱵᱚᱨ 2012.


text:
ᱛᱩᱞᱩᱡ ᱨᱚᱠᱟ ᱯᱳᱥᱴ Ashwani Murmu
‘ᱴᱩᱞᱠᱤᱴ’ ᱢᱟᱢᱞᱟ ᱨᱮ ᱥᱟᱪᱟᱨᱦᱮ ᱠᱟᱹᱢᱤᱭᱟᱹ ᱫᱤᱥᱟ ᱨᱚᱵᱤᱣᱟᱜ ᱜᱤᱨᱯᱷᱛᱟᱨᱤ ᱤᱫᱤᱭᱟᱛᱮ ᱟᱹᱰᱤᱜᱮ ᱜᱟᱞᱚᱪ ᱪᱟᱞᱟᱜ ᱠᱟᱱᱟ
ᱢᱤᱫ ᱚᱱᱚᱞᱤᱭᱟᱹᱭ ᱢᱮᱱ ᱠᱮᱫ-ᱟ , "ᱱᱤᱛᱚᱜ ᱱᱚᱣᱟ ᱫᱤᱥᱚᱢ ᱨᱮ ᱪᱟᱹᱤ-ᱠᱚᱣᱟᱜ ᱜᱚᱲᱚ ᱞᱟᱹᱜᱤᱫ ᱜᱩᱜᱩᱞ ᱰᱚᱠᱥ ᱥᱟᱯᱲᱟᱣ ᱦᱚᱸ ᱫᱮᱥ-ᱫᱽᱨᱳᱦ ᱠᱟᱱᱟ ᱾"
ᱨᱟᱭᱡᱤᱝ ᱵᱷᱳᱭᱥᱮᱥ ᱟᱠᱴᱤᱵᱷᱤᱡᱤᱢᱳ ᱞᱮᱸᱜᱩᱣᱟᱥ ᱠᱟᱹᱢᱤᱦᱚᱨᱟ ᱡᱮ ᱡᱟᱹᱛᱤᱭᱟᱹᱨᱤ ᱟᱭᱚ ᱯᱟᱹᱨᱥᱤ ᱥᱤᱨᱯᱟᱹᱭ ᱧᱟᱢ ᱠᱮᱫᱼᱟ
"ᱞᱟᱴᱤᱱ ᱟᱢᱮᱨᱤᱠᱟ ᱨᱮ ᱯᱟᱹᱨᱥᱤ ᱠᱟᱹᱢᱤᱭᱟᱹ ᱡᱟᱦᱟᱸ ᱞᱮᱠᱟ ᱚᱨᱥᱚᱝ ᱠᱚ ᱵᱟᱹᱜᱤ ᱟᱠᱟᱫᱼᱟ ᱟᱨ ᱡᱟᱦᱟᱸ ᱞᱮᱠᱟ ᱫᱟᱲᱮ ᱠᱚ ᱥᱚᱫᱚᱨ ᱟᱠᱟᱫᱼᱟ ᱚᱱᱟ ᱨᱮᱱᱟᱜ ᱯᱟᱹᱛᱭᱟᱹᱣ ᱠᱟᱱᱟ ᱱᱚᱣᱟ ᱥᱤᱨᱯᱟᱹ"
ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱒᱑ ᱜᱚᱴᱟᱝ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱛᱮ ᱚᱱᱞᱟᱭᱤᱱ ᱰᱤᱠᱥᱱᱟᱨᱤ ᱯᱟᱨᱥᱟᱞ ᱠᱮᱫᱟᱭ
ᱥᱤᱧᱚᱛ ᱫᱚ ᱗᱘᱐ ᱠᱷᱚᱱ ᱡᱟᱹᱥᱛᱤ ᱯᱟᱹᱨᱥᱤ ᱨᱮᱱᱟᱜ ᱵᱟᱹᱠᱷᱩᱞ ᱠᱟᱱᱟ ᱟᱨ ᱚᱱᱩᱢᱟᱱ ᱒᱒᱐ᱼ᱒᱕᱐ ᱜᱚᱴᱟᱝ ᱯᱟᱹᱨᱥᱤ ᱪᱟᱞᱟᱣ ᱮᱱ ᱕᱐ ᱥᱮᱨᱢᱟ ᱨᱮ ᱟᱫ ᱪᱟᱵᱟ ᱟᱠᱟᱱᱟ ᱾
ᱛᱨᱤᱱᱤᱫᱟᱫᱽ ᱨᱤᱱ ᱯᱩᱭᱞᱩ ᱦᱚᱲᱠᱚ ᱢᱮᱱ ᱠᱮᱫᱟ ᱩᱰᱟᱺ ᱰᱟᱹᱦᱤ ᱨᱮᱱᱟᱜ ᱢᱩᱲᱩᱛ ᱧᱩᱛᱩᱢ ᱵᱚᱫᱚᱞ ᱵᱟᱝ ᱞᱟᱹᱠᱛᱤ ᱠᱟᱱᱟ
ᱤᱠᱷᱟᱹᱱ ᱱᱚᱣᱟ ᱤᱫᱤᱠᱟᱛᱮᱫ ᱦᱚᱲ ᱠᱚᱫᱚ ᱟᱹᱰᱤ ᱞᱮᱠᱟᱛᱮᱠᱚ ᱦᱟᱹᱴᱤᱧ ᱟᱠᱟᱱᱟ
ᱠᱟᱢᱮᱨᱩᱱ ᱱᱤᱠᱚᱰᱟ ᱵᱷᱩᱴᱵᱚᱞ ᱫᱚᱞ ᱟᱠᱚᱣᱟᱜ ᱯᱩᱭᱞᱩ ᱡᱮᱜᱮᱛᱟᱹᱨᱤ ᱠᱷᱮᱞᱚᱱᱰ ᱫᱟᱣ ᱯᱩᱪᱩᱡ ᱦᱚᱨ ᱨᱮ!
ᱠᱟᱢᱮᱨᱩᱱ ᱱᱚᱠᱚᱰᱟ ᱫᱚᱲ ᱫᱤᱱᱠᱟᱞᱚᱢ ᱢᱟᱨᱪ ᱨᱮᱜᱮ ᱵᱮᱨᱮᱫ ᱞᱮᱱᱟ, ᱡᱮᱜᱮᱛ ᱱᱤᱠᱚᱰᱟ ᱯᱷᱩᱴᱵᱚᱞ ᱯᱷᱮᱰᱮᱨᱮᱥᱚᱱ ᱨᱮᱱᱟᱜ ᱢᱚᱦᱚᱨ ᱧᱟᱢ ᱞᱟᱹᱜᱤᱫ ᱡᱮᱜᱮᱛᱟᱹᱨᱤ ᱦᱮᱯᱨᱟᱣ ᱨᱮ ᱟᱬᱜᱚᱱ ᱮᱠᱟᱞ ᱜᱮ ᱞᱟᱹᱠᱛᱤ ᱠᱟᱱᱟ ᱾


text:
ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ
ᱦᱚᱠᱤᱛ, ᱴᱷᱟᱹᱣᱠᱟᱹ ᱟᱹᱱᱟᱹᱨᱤ ᱟᱨᱵᱟᱝ ᱥᱚᱢᱵᱤᱫᱷᱟᱱ (ᱤᱝᱞᱤᱥ ᱺ Constitution of India) ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱜ ᱠᱟᱱᱩᱱ ᱟᱨᱵᱟᱝ ᱵᱤᱫᱷᱟᱱ ᱠᱟᱱᱟ ᱾ ᱡᱟᱦᱟᱸ ᱫᱚ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱦᱚᱛᱮᱛᱮ ᱒᱖ ᱱᱚᱵᱷᱮᱢᱵᱚᱨ ᱑᱙᱔᱙ ᱦᱤᱞᱚᱜ ᱛᱤᱸᱜᱩ ᱮᱱᱟ ᱟᱨ ᱒᱖ ᱡᱟᱱᱩᱣᱟᱨᱤ ᱑᱙᱕᱐ ᱠᱷᱚᱱ ᱞᱟᱹᱜᱩ ᱮᱱᱟ ᱾ ᱱᱚᱣᱟ ᱢᱟᱦᱟᱸ (᱒᱖ ᱱᱚᱵᱷᱮᱢᱵᱚᱨ) ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ ᱢᱟᱦᱟᱸ ᱞᱮᱠᱟᱛᱮ ᱵᱤᱠᱱᱟᱹᱣ ᱮᱱᱟ ᱾ [᱑][᱒] [᱓] ᱚᱱᱠᱟ ᱜᱮ ᱒᱖ ᱡᱟᱱᱩᱣᱟᱨᱤ ᱫᱚ ᱥᱤᱧᱚᱛ ᱨᱮ ᱫᱤᱥᱣᱟᱹᱨᱤ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱥᱚᱢᱵᱤᱫᱷᱟᱱ ᱫᱚ ᱡᱮᱜᱮᱛ ᱨᱮᱭᱟᱜ ᱡᱟᱦᱟᱸ ᱜᱮ ᱜᱚᱬᱚᱛᱟᱱᱛᱨᱤᱠ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱱᱚᱞ ᱥᱚᱢᱵᱤᱫᱷᱟᱱ ᱠᱟᱱᱟ ᱾[᱔]
ᱠᱷᱟᱴᱚ ᱩᱯᱨᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱟᱨᱚᱛᱤᱭᱟᱹ ᱦᱚᱠᱤᱛ ᱨᱮ ᱱᱤᱛᱚᱜ ᱚᱠᱛᱚ ᱨᱮ ᱔᱔᱘ ᱚᱱᱚᱞ ᱟᱨᱵᱟᱝ ᱑᱒ ᱜᱚᱴᱟᱝ ᱥᱮᱰᱩᱞᱥ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱒᱕ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱤᱠᱷᱟᱹᱱ ᱱᱚᱣᱟ ᱵᱮᱱᱟᱣ ᱚᱠᱛᱚ ᱨᱮᱫᱚ ᱢᱩᱲ ᱦᱚᱠᱤᱛ ᱨᱮ ᱓᱙᱕ ᱚᱱᱚᱞ ᱡᱟᱦᱟᱸ ᱫᱚ ᱒᱒ ᱵᱷᱟᱜᱽ ᱨᱮ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱱᱚᱣᱟ ᱨᱮᱫᱚ ᱥᱩᱢᱩᱝ ᱘ ᱜᱚᱴᱟᱝ ᱥᱮᱰᱩᱞᱥ ᱜᱮ ᱛᱟᱦᱮᱸ ᱠᱟᱱᱟ ᱾ ᱥᱮᱱᱴᱨᱟᱞ ᱮᱠᱥᱠᱩᱴᱤᱵᱽ ᱨᱤᱱᱤᱡ ᱥᱟᱢᱵᱤᱫᱷᱟᱱᱤᱠ ᱢᱩᱠᱷᱤᱭᱟᱹ ᱫᱚ ᱯᱟᱨᱥᱮᱛ ᱠᱟᱱᱟᱭ ᱾ ᱥᱤᱧᱚᱛ ᱨᱮ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱫᱷᱟᱨᱟ ᱗᱙ ᱞᱮᱠᱟᱛᱮ ᱫᱚ ᱛᱟᱞᱢᱟ ᱥᱚᱝᱥᱚᱫᱽ ᱨᱮᱭᱟᱜ ᱠᱟᱶᱱᱥᱤᱞ ᱨᱮ ᱨᱟᱥᱴᱨᱚᱯᱚᱛᱤ ᱟᱨ ᱵᱟᱨᱮᱭᱟ ᱥᱚᱫᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱭᱟᱜ ᱯᱚᱨᱤᱥᱚᱫᱽ ᱨᱟᱡᱚᱥᱚᱵᱷᱟ ᱟᱨ ᱦᱚᱲ ᱠᱚᱣᱟᱜ ᱥᱚᱫᱚᱱ ᱞᱳᱠ ᱥᱚᱵᱷᱟ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜᱼᱟ ᱾ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱫᱷᱟᱨᱟ ᱗᱔ (᱑) ᱨᱮ ᱱᱚᱝᱠᱟ ᱵᱮᱵᱚᱥᱛᱟ ᱟᱠᱟᱱᱟ ᱫᱚ ᱨᱟᱥᱴᱨᱚᱯᱚᱛᱤ ᱜᱚᱲᱚ ᱥᱚᱦᱚᱫ ᱮ ᱥᱟᱶᱛᱮ ᱩᱱᱤ ᱫᱤᱥ-ᱦᱩᱫᱤᱥ ᱮᱢᱟᱦᱟᱭ ᱞᱟᱹᱜᱤᱫ ᱛᱮ ᱢᱤᱫ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱠᱚ ᱛᱟᱦᱮᱸᱱᱟ ᱡᱟᱦᱟᱸ ᱨᱤᱱᱤᱡ ᱢᱩᱲᱩᱛᱤᱭᱟᱹ ᱫᱚ ᱢᱟᱨᱟᱝ ᱢᱚᱱᱛᱨᱤᱭ ᱦᱩᱭ ᱠᱚᱜᱼᱟ ᱾ ᱨᱟᱥᱴᱨᱚᱯᱚᱛᱤ ᱱᱚᱣᱟ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱟᱜ ᱫᱤᱥ ᱦᱩᱫᱤᱥ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱭ ᱛᱚᱨᱟᱣᱟ ᱾ ᱱᱚᱝᱠᱟ ᱛᱮ ᱥᱟᱹᱨᱤ ᱠᱟᱹᱢᱤ ᱨᱮᱭᱟᱜ ᱫᱟᱲᱮ ᱫᱚ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱨᱮᱜᱮ ᱴᱷᱟᱵ ᱟᱠᱟᱱᱟ ᱡᱟᱦᱟᱸ ᱨᱤᱱᱤᱡ ᱢᱩᱠᱷᱤᱭᱟᱹ ᱫᱚ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱱᱤᱛᱚᱜ ᱱᱚᱨᱮᱱᱫᱨᱚ ᱢᱳᱫᱤ ᱢᱮᱱᱟᱭᱟ ᱾ [᱕]
ᱢᱚᱱᱛᱨᱤ ᱯᱚᱨᱤᱥᱚᱫᱽ ᱡᱚᱛᱚ ᱞᱮᱠᱟᱛᱮ ᱦᱚᱲ ᱠᱚᱣᱟᱜ ᱵᱟᱹᱠᱷᱳᱞ (ᱞᱳᱠ ᱥᱚᱵᱷᱟ) ᱪᱮᱛᱟᱱ ᱨᱮ ᱟᱺᱜᱤᱵᱷᱟᱹᱨᱤᱭᱟᱹ ᱢᱮᱱᱟᱜ ᱠᱚᱣᱟ ᱾ ᱡᱚᱴᱚ ᱯᱚᱱᱚᱛ ᱨᱮᱜᱮ ᱢᱤᱫᱴᱟᱹᱝ ᱵᱤᱫᱷᱟᱱᱥᱚᱵᱷᱟ ᱢᱮᱱᱟᱜᱼᱟ ᱾ ᱡᱚᱢᱩ ᱟᱨ ᱠᱟᱥᱢᱤᱨ, ᱩᱛᱚᱨ ᱯᱨᱚᱫᱮᱥ, ᱵᱤᱦᱟᱨ, ᱢᱚᱦᱟᱨᱟᱥᱴᱨᱚ, ᱠᱚᱨᱱᱟᱴᱚᱠ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱛᱮᱞᱮᱝᱜᱟᱱᱟ ᱨᱮ ᱢᱤᱫ ᱪᱮᱛᱟᱱ ᱵᱟᱹᱠᱷᱳᱞ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱤᱫᱷᱟᱹᱱᱯᱚᱨᱤᱥᱚᱫᱽ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱨᱟᱡᱡᱚᱯᱟᱞ ᱫᱚ ᱯᱚᱱᱚᱛ ᱨᱤᱱᱤᱡ ᱢᱩᱠᱷᱤᱭᱟᱹ ᱠᱟᱱᱟᱭ ᱾ ᱡᱚᱛᱚ ᱯᱚᱱᱚᱛ ᱨᱤᱱᱤᱡ ᱢᱤᱫᱴᱟᱹᱝ ᱨᱟᱡᱡᱚᱯᱟᱞ ᱮ ᱛᱟᱦᱮᱸᱱᱟ ᱥᱟᱶᱛᱮ ᱯᱚᱱᱚᱛ ᱨᱮᱭᱟᱜ ᱡᱮᱛᱮ ᱠᱟᱹᱢᱤ ᱫᱟᱲᱮ ᱫᱚ ᱚᱸᱰᱮ ᱜᱮ ᱴᱷᱟᱵ ᱠᱟᱛᱮ ᱛᱟᱦᱮᱸᱱᱟ ᱾ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱡᱟᱦᱟᱸ ᱨᱤᱱᱤᱡ ᱢᱩᱠᱷᱤᱭᱟᱹ ᱫᱚ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱨᱟᱡᱽᱯᱟᱞ ᱫᱚ ᱟᱡᱟᱱ ᱠᱟᱹᱢᱤᱦᱚᱨᱟ ᱨᱮᱭᱟᱜ ᱠᱟᱹᱢᱤ ᱛᱚᱨᱟᱣ ᱨᱮᱭᱟᱜ ᱫᱤᱥᱼᱩᱫᱤᱥ ᱮ ᱮᱢᱟᱭᱟ ᱾
ᱟᱹᱱᱟᱹᱨᱤ ᱨᱮᱭᱟᱜ ᱢᱚᱱᱚᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱹᱱᱟᱹᱨᱤ ᱨᱮᱭᱟᱜ ᱫᱤᱥ ᱟᱨ ᱦᱩᱫᱤᱥ ᱠᱚ ᱡᱚ ᱵᱤᱞᱤ ᱦᱚᱪᱚᱭ ᱞᱟᱹᱜᱤᱫ ᱡᱚᱛᱚ ᱟᱹᱱᱟᱹᱨᱤ ᱨᱮᱜᱮ ᱢᱤᱼᱢᱤᱫᱴᱟᱹᱝ ᱢᱚᱱᱚᱛ ᱛᱟᱦᱮᱸᱱᱟ ᱾ ᱢᱚᱱᱚᱛ ᱫᱚ ᱟᱹᱱᱟᱹᱨᱤ ᱨᱮᱭᱟᱜ ᱟᱹᱨᱥᱤ ᱞᱮᱠᱟᱱ ᱡᱤᱱᱤᱥ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱱᱟᱹᱨᱤ ᱨᱮᱭᱟᱜ ᱢᱚᱱᱚᱛ ᱨᱮ ᱢᱮᱱ ᱫᱚᱦᱚ ᱟᱠᱟᱱᱟ ᱪᱤ ᱟᱞᱮ ᱥᱤᱧᱚᱛ ᱫᱤᱥᱚᱢ ᱨᱤᱱ ᱱᱟᱜᱟᱨᱤᱭᱟᱹ ᱠᱚ ᱱᱚᱣᱟ ᱥᱤᱧᱚᱛ ᱫᱤᱥᱚᱢ ᱫᱚ ᱢᱤᱫ ᱟᱯᱚᱱ ᱟᱹᱭᱫᱟᱹᱨᱤ ᱾ ᱱᱚᱣᱟ ᱠᱚᱫᱚ ᱥᱟᱶᱛᱟ ᱵᱟᱹᱫᱤ, ᱫᱷᱚᱨᱚᱢ ᱵᱟᱨᱟᱵᱟᱹᱨᱤ ᱦᱚᱲ ᱠᱚᱣᱟᱜ ᱥᱟᱥᱚᱱ ᱟᱨ ᱦᱚᱲ ᱠᱚᱣᱟᱜ ᱟᱹᱭᱫᱟᱹᱨᱤ ᱞᱮᱠᱟᱛᱮ ᱵᱮᱱᱟᱣ ᱞᱟᱹᱜᱤᱫ ᱱᱤᱨᱚᱲ ᱢᱚᱱ ᱛᱮ ᱱᱮᱭᱟᱢ ᱠᱟᱛᱮ ᱱᱚᱣᱟ ᱠᱚᱨᱤᱱ ᱱᱟᱜᱟᱨᱤᱭᱟᱹ ᱠᱚ ᱥᱟᱶᱛᱟᱨᱤ, ᱠᱟᱹᱣᱰᱤ-ᱟᱹᱨᱤ ᱟᱨ ᱨᱟᱡᱽ ᱟᱨ ᱯᱟᱹᱛᱭᱟᱹᱣ ᱫᱷᱚᱨᱚᱢ ᱟᱹᱭᱫᱟᱹᱨᱤ ᱩᱱᱩᱪ ᱵᱟᱨᱟᱵᱟᱹᱨᱤ ᱟᱨ ᱩᱱᱩᱪ ᱠᱚ ᱢᱟᱹᱫᱽᱨᱮ ᱦᱚᱲ ᱦᱚᱯᱚᱱ ᱠᱚᱣᱟᱜ ᱫᱷᱚᱨᱚᱢ ᱟᱨ ᱡᱟᱹᱛᱤ ᱠᱚ ᱨᱮᱱᱟᱜ ᱡᱩᱢᱤᱫᱽ ᱫᱟᱲᱮ ᱟᱨ ᱡᱩᱢᱤᱫᱽ ᱠᱚ ᱛᱤᱸᱜᱩ ᱫᱚᱦᱚᱭ ᱞᱟᱹᱜᱤᱫ ᱟᱨ ᱦᱚᱸ ᱵᱚᱭᱦᱟ ᱵᱷᱟᱵᱽ ᱞᱟᱦᱟᱱᱛᱤ ᱟᱨᱵᱟᱝ ᱩᱛᱱᱟᱹᱣ ᱞᱟᱹᱜᱤᱫ ᱟᱵᱚ ᱠᱚᱣᱟᱜ ᱟᱹᱱᱟᱹᱨᱤ ᱵᱮᱱᱟᱣ ᱠᱩᱢᱩᱴ ᱨᱮ ᱴᱮᱦᱮᱧ ᱑᱙᱕᱖ ᱥᱟᱞᱮ ᱨᱮᱱᱟᱜ ᱱᱚᱵᱷᱮᱢᱵᱚᱨ ᱒᱖ ᱢᱟᱦᱟᱸᱨᱮ ᱟᱞᱮ ᱱᱚᱣᱟ ᱡᱤᱱᱤᱥ ᱠᱚ ᱴᱷᱟᱶᱠᱟᱹ ᱟᱹᱱᱟᱹᱨᱤ ᱢᱟᱱᱟᱣ ᱟᱨ ᱵᱟᱛᱟᱣ ᱠᱟᱛᱮ ᱟᱞᱮ ᱪᱮᱛᱟᱱ ᱨᱮᱞᱮ ᱞᱟᱹᱜᱩ ᱠᱮᱫᱼᱟ ᱾
ᱟᱹᱱᱟᱹᱨᱤ ᱨᱮᱭᱟᱜ ᱛᱤᱱᱤᱱ ᱢᱩᱬ ᱦᱟᱹᱴᱤᱧ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱵᱚ ᱫᱤᱥᱚᱢ ᱨᱮᱭᱟᱜ ᱦᱚᱠᱤᱛ ᱟᱨᱵᱟᱝ ᱴᱷᱟᱹᱣᱠᱟᱹ ᱟᱹᱱᱟᱹᱨᱤ ᱫᱚ ᱛᱤᱱᱟᱹᱝ ᱜᱟᱱ ᱢᱩᱬᱩᱛ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱦᱟᱹᱴᱤᱧ ᱠᱚᱫᱚ ᱥᱮᱬᱟ ᱟᱹᱨᱤ ᱪᱮᱛᱟᱱ ᱫᱚᱲᱦᱚ ᱠᱟᱛᱮ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
- ᱰᱮᱢᱚᱠᱨᱟᱥᱤ (ᱦᱚᱲ ᱠᱚᱣᱟᱜ ᱥᱟᱥᱚᱱ)
- ᱥᱚᱥᱤᱭᱟᱞᱤᱥᱴᱤᱠ (ᱥᱟᱶᱛᱟ ᱵᱟᱹᱫᱤ)
- ᱥᱮᱠᱩᱞᱟᱨᱤᱡᱢ (ᱫᱷᱚᱨᱚᱢ ᱵᱟᱨᱟᱵᱟᱹᱨᱤ)
- ᱯᱷᱮᱰᱮᱨᱟᱞᱤᱡᱢ (ᱥᱚᱯᱚᱦᱚᱫ ᱥᱟᱥᱚᱱ)
- ᱤᱱᱰᱤᱯᱮᱱᱰᱮᱸᱴ ᱤᱢᱯᱟᱨᱥᱚᱞ ᱡᱩᱰᱤᱥᱤᱭᱟᱨᱤ (ᱟᱹᱯᱱᱟᱹᱛ ᱥᱟᱥᱚᱱ ᱱᱟᱭᱠᱳᱴ)
ᱦᱚᱲ ᱠᱚᱣᱟᱜ ᱥᱟᱥᱚᱱ (Democracy) ᱺ-[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱲ ᱠᱚᱣᱟᱜ ᱥᱟᱥᱚᱱ ᱢᱮᱱ ᱞᱮᱠᱷᱟᱱ ᱦᱚᱲ ᱠᱚ ᱦᱚᱛᱮᱛᱮ ᱥᱟᱥᱚᱱ ᱦᱚᱪᱚᱜ ᱜᱮ ᱵᱩᱡᱷᱟᱹᱣᱜᱼᱟ ᱾ ᱱᱚᱣᱟ ᱥᱟᱥᱚᱱ ᱠᱚᱫᱚ ᱡᱚᱛᱚ ᱦᱚᱲ ᱴᱷᱮᱱ ᱜᱮ ᱢᱮᱱᱟᱜᱼᱟ ᱾ ᱚᱱᱟᱛᱮ ᱥᱚᱨᱠᱟᱨ ᱫᱚ ᱦᱚᱲ ᱠᱚᱣᱟᱜ ᱜᱮᱭ ᱥᱮᱵᱟᱭᱟ ᱾ ᱦᱚᱲ ᱠᱚᱜᱮ ᱥᱚᱨᱠᱟᱨ ᱫᱚᱠᱚ ᱵᱮᱨᱮᱫᱟ ᱟᱨ ᱠᱚ ᱨᱟᱹᱯᱩᱫᱟ ᱾ ᱱᱚᱣᱟ ᱠᱚᱫᱚ ᱦᱚᱲ ᱠᱚᱣᱟᱜ ᱥᱟᱥᱚᱱ ᱫᱤᱥᱚᱢ ᱠᱟᱱᱟ ᱾ ᱦᱚᱲ ᱠᱚ ᱦᱚᱛᱮᱛᱮ ᱵᱟᱪᱷᱚᱱ ᱟᱠᱟᱱ ᱥᱚᱦᱮᱛ ᱟᱛᱮ ᱥᱚᱝᱥᱚᱫᱽ ᱵᱮᱱᱟᱣᱜᱼᱟ ᱾ ᱱᱚᱣᱟ ᱥᱚᱝᱥᱚᱫᱽ ᱨᱮᱫᱚ ᱢᱚᱱᱛᱨᱤ ᱠᱚᱠᱚ ᱛᱟᱦᱮᱸᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱫᱚ ᱢᱚᱱᱛᱨᱤ ᱢᱟᱰᱮᱨ ᱨᱤᱱᱤᱡ ᱢᱩᱠᱷᱤᱭᱟᱹ ᱠᱟᱱᱟᱭ ᱾ ᱥᱚᱝᱥᱚᱫᱽ ᱨᱮ ᱡᱟᱥᱛᱤ ᱢᱮᱱᱟᱜ ᱠᱚ ᱥᱚᱦᱮᱫ ᱠᱚᱜᱮ ᱢᱚᱱᱛᱨᱤ ᱢᱟᱰᱮᱨ ᱠᱚ ᱵᱮᱨᱮᱫᱟ ᱟᱨ ᱩᱱᱠᱩ ᱦᱚᱛᱮᱛᱮ ᱛᱮᱜᱮ ᱥᱟᱥᱚᱱ ᱫᱚ ᱪᱟᱞᱟᱜᱼᱟ ᱾ ᱚᱱᱟᱛᱮ ᱩᱱᱠᱩ ᱥᱚᱦᱮᱛ ᱠᱚ ᱵᱟᱪᱷᱚᱱ ᱵᱟᱠᱷᱨᱟ ᱜᱮ ᱥᱟᱱᱟᱞᱟ ᱟᱨᱵᱟᱝ ᱵᱟᱪᱷᱱᱟᱣ ᱫᱚ ᱦᱩᱭᱩᱜᱼᱟ ᱾ ᱱᱚᱣᱟ ᱵᱟᱪᱷᱱᱟᱣ ᱫᱚ ᱢᱚᱬᱮ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱦᱩᱭᱩᱜᱼᱟ ᱾ ᱡᱟᱦᱟᱸᱭ ᱠᱚᱣᱟᱜ ᱑᱘ ᱵᱚᱨᱥᱚ ᱠᱷᱚᱱ ᱵᱤᱥᱛᱤ ᱛᱟᱠᱚ ᱩᱢᱮᱨ ᱦᱩᱭ ᱠᱚᱜᱼᱟ, ᱩᱱᱠᱩ ᱜᱮ ᱵᱷᱳᱴ ᱠᱚ ᱮᱢ ᱫᱟᱲᱮᱭᱟᱜᱼᱟ ᱾
ᱱᱚᱣᱟ ᱥᱟᱥᱚᱱ ᱨᱮᱫᱚ ᱢᱤᱫ ᱧᱩᱛᱩᱢ ᱞᱮᱠᱟᱛᱮ ᱥᱟᱥᱚᱱ ᱢᱩᱠᱷᱭᱟᱹᱭ ᱛᱟᱦᱮᱸᱱᱟ ᱾ ᱩᱱ ᱡᱚᱦᱚᱜ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ (President) ᱠᱚ ᱢᱮᱛᱟᱭᱟ ᱾ ᱢᱮᱱᱠᱷᱟᱱ ᱫᱤᱥᱚᱢ ᱨᱮᱱᱟᱜ ᱥᱟᱹᱨᱤ ᱥᱟᱥᱚᱱ ᱠᱷᱮᱢᱛᱟ ᱫᱚ ᱢᱚᱱᱛᱨᱤ ᱠᱚᱣᱟᱜ ᱛᱤᱨᱮ ᱛᱟᱦᱮᱸᱱᱟ ᱾ ᱡᱩᱫᱤ ᱢᱚᱱᱛᱨᱤ ᱠᱚ ᱵᱩᱜᱤ ᱛᱮ ᱠᱟᱹᱢᱤ ᱵᱟᱠᱚ ᱛᱚᱨᱟᱣᱟ, ᱮᱱᱠᱷᱟᱱ ᱥᱚᱨᱠᱟᱨ ᱨᱟᱹᱯᱩᱫᱚᱜᱼᱟ ᱾ ᱚᱱᱟ ᱛᱟᱭᱚᱢ ᱫᱚ ᱵᱤᱨᱚᱫᱷᱤ ᱫᱚᱞ ᱥᱚᱨᱠᱟᱨᱚᱜ ᱞᱟᱹᱜᱤᱫ ᱛᱮ ᱥᱚᱦᱮᱫ ᱠᱚ ᱵᱮᱨᱮᱫᱼᱟ ᱾ ᱚᱱᱟ ᱠᱚ ᱡᱩᱫᱤ ᱵᱟᱝ ᱦᱩᱭᱩᱜᱼᱟ ᱮᱱᱠᱷᱟᱱ ᱮᱱᱠᱷᱟᱱ ᱫᱤᱥᱚᱢ ᱨᱮ ᱰᱚᱦᱲᱟ ᱵᱟᱪᱷᱱᱟᱣ ᱥᱮ ᱥᱟᱱᱟᱞᱟ ᱦᱩᱭᱩᱜᱼᱟ ᱾
ᱥᱟᱶᱛᱟ ᱵᱟᱹᱫᱤ (Socialistic) :-[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱵᱚ ᱡᱚᱛᱚ ᱦᱚᱲ ᱥᱟᱶ ᱥᱟᱶ ᱛᱟᱦᱮᱸᱱ ᱠᱷᱚᱱ ᱜᱮ ᱥᱟᱶᱛᱟ ᱫᱚ ᱛᱤᱸᱜᱩ ᱟᱠᱟᱱᱟ ᱾ ᱱᱚᱣᱟ ᱨᱮᱫᱚ ᱡᱚᱛᱚ ᱦᱚᱲ ᱜᱮ ᱜᱚᱲᱚ ᱜᱚᱯᱚᱲᱚ ᱠᱚ ᱛᱟᱦᱮᱸᱱᱟ ᱾ ᱥᱟᱶᱛᱟ ᱨᱮ ᱛᱟᱦᱮᱸ ᱞᱮᱱ ᱠᱷᱟᱱ ᱡᱚᱛᱚ ᱦᱚᱲᱟᱜ ᱡᱚᱛᱚ ᱞᱮᱠᱟᱱ ᱥᱩᱵᱤᱫᱷᱟ ᱦᱩᱭᱩᱜᱼᱟ ᱾ ᱦᱚᱲ ᱠᱚᱣᱟᱜ ᱡᱚᱢᱟᱜ ᱧᱩᱣᱟᱹᱜ, ᱦᱚᱨᱚᱜ, ᱵᱟᱸᱫᱮ, ᱠᱷᱚᱱ ᱮᱦᱚᱵ ᱠᱟᱛᱮ ᱛᱟᱦᱮᱸᱱ ᱵᱟᱠᱷᱨᱟ ᱚᱲᱟᱜ ᱦᱚᱲᱢᱚ ᱥᱟᱶᱟᱨ ᱥᱮᱪᱮᱫ ᱮᱢᱟᱱ ᱨᱮᱱᱟᱜ ᱞᱟᱹᱠᱛᱤ ᱥᱟᱶᱛᱟ ᱨᱮ ᱯᱮᱨᱮᱡᱚᱜᱼᱟ ᱾ ᱚᱱᱟᱛᱮ ᱡᱮᱛᱮ ᱦᱚᱲᱟᱜ ᱥᱟᱶᱛᱟ ᱪᱮᱛᱟᱱ ᱠᱟᱱᱣᱟ ᱢᱮᱱᱟᱜᱼᱟ ᱾ ᱟᱵᱚᱨᱤᱱ ᱨᱮᱸᱜᱮᱡ ᱱᱟᱪᱟᱨ ᱦᱚᱲ ᱠᱚ ᱪᱮᱛᱟᱱ ᱨᱮ ᱜᱚᱲᱚ ᱜᱚᱯᱚᱲᱚ ᱮᱢᱟᱱ ᱮᱱ ᱨᱮᱱᱟᱜ ᱠᱟᱱᱣᱟ ᱢᱮᱱᱟᱜᱼᱟ ᱾ ᱚᱱᱟᱛᱮ ᱡᱚᱛᱚ ᱦᱚᱲ ᱜᱮ ᱜᱚᱲᱚ ᱜᱚᱯᱚᱲᱚ ᱪᱮᱛᱟᱱ ᱥᱩᱞᱩᱠ ᱥᱟᱹᱜᱟᱹᱭ, ᱫᱩᱞᱟᱹᱲ ᱛᱚᱯᱚᱞ ᱫᱚᱦᱚ ᱨᱮᱱᱟᱜ ᱠᱟᱱᱟ ᱾
ᱡᱟᱦᱟᱸ ᱫᱤᱥᱚᱢ ᱨᱮ ᱱᱟᱜᱟᱨᱤᱭᱟᱹ ᱠᱚᱣᱟᱜ ᱡᱤᱭᱚᱱ ᱠᱷᱮᱢᱟᱣ ᱨᱮᱭᱟᱜ ᱡᱟᱹᱨᱩᱲᱟᱱ ᱟᱸᱥ ᱯᱩᱨᱟᱹᱣ ᱠᱚᱜ ᱥᱟᱶᱛᱟ ᱨᱮ ᱮᱲᱮ ᱮᱯᱮᱲᱮ ᱵᱟᱝ ᱛᱟᱦᱮᱸᱱ, ᱠᱟᱹᱣᱰᱤ-ᱟᱹᱨᱤ ᱟᱨ ᱥᱟᱶᱛᱟ-ᱟᱹᱨᱤ ᱱᱟᱭ ᱛᱟᱦᱮᱸᱱᱟ ᱚᱱᱟ ᱫᱚ ᱥᱟᱶᱛᱟ ᱵᱟᱹᱫᱤ ᱫᱤᱥᱚᱢ ᱠᱚ ᱢᱮᱛᱟᱜᱼᱟ ᱾
ᱚᱱᱟ ᱠᱷᱟᱹᱛᱤᱨ ᱛᱮ ᱟᱵᱚᱣᱟᱜ ᱫᱤᱥᱚᱢ ᱫᱚ ᱥᱟᱶᱛᱟ ᱵᱟᱹᱫᱤ ᱫᱤᱥᱚᱢ ᱨᱮ ᱞᱮᱠᱷᱟᱜ ᱠᱟᱱᱟ ᱾
ᱫᱷᱚᱨᱚᱢ ᱵᱟᱨᱟᱵᱟᱹᱨᱤ (Secularism) :-[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱤᱥᱚᱢ ᱫᱚ ᱟᱹᱱᱟᱹᱨᱤ ᱨᱮ ᱫᱷᱚᱨᱚᱢ ᱵᱟᱨᱟᱵᱟᱹᱨᱤ ᱫᱤᱥᱚᱢ ᱢᱮᱱᱛᱮ ᱚᱞ ᱟᱠᱟᱱᱟ ᱾ ᱪᱮᱫᱟᱜ ᱥᱮ ᱱᱚᱣᱟ ᱫᱤᱥᱚᱢ ᱨᱮ ᱡᱚᱛᱚ ᱞᱮᱠᱟᱱ ᱫᱷᱚᱨᱚᱢ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱫᱚ ᱡᱚᱛᱚ ᱫᱷᱚᱨᱚᱢ ᱥᱚᱢᱟᱱ ᱜᱮᱭᱟ ᱾ ᱡᱚᱛᱚ ᱦᱚᱲ ᱜᱮ ᱟᱠᱚ ᱠᱩᱥᱤ ᱡᱟᱦᱟᱸᱱ ᱫᱷᱚᱨᱚᱢ ᱜᱮ ᱦᱟᱛᱟᱣ ᱫᱟᱲᱮᱭᱟᱜ ᱟᱭ ᱾ ᱡᱚᱛᱚ ᱫᱷᱚᱨᱚᱢ ᱦᱚᱲ ᱜᱮ ᱟᱠᱚ ᱟᱠᱚᱣᱟᱜ ᱫᱷᱚᱨᱚᱢ ᱠᱚ ᱪᱟᱨᱪᱟ ᱫᱟᱲᱮᱭᱟᱜᱼᱟ ᱟᱨ ᱫᱷᱚᱨᱚᱢ ᱟᱠᱷᱲᱟ ᱦᱚᱸᱠᱚ ᱵᱮᱨᱮᱫ ᱫᱟᱲᱮᱭᱟᱜᱼᱟ ᱾
ᱚᱱᱟ ᱠᱷᱟᱹᱛᱤᱨ ᱞᱮᱠᱟᱱ ᱞᱮᱠᱟᱱ ᱫᱷᱚᱨᱚᱢ ᱢᱮᱱᱟᱜ ᱛᱮ ᱱᱚᱣᱟ ᱫᱤᱥᱚᱢ ᱫᱚ ᱢᱤᱫᱴᱟᱹᱝ ᱫᱷᱚᱨᱚᱢ ᱵᱟᱨᱟᱵᱟᱹᱨᱤ ᱫᱤᱥᱚᱢ ᱢᱮᱱᱛᱮ ᱠᱚ ᱞᱮᱠᱷᱟ ᱮᱫᱼᱟ ᱾
ᱥᱚᱯᱚᱦᱚᱫ ᱥᱟᱥᱚᱱ (Federalism) :-[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱤᱥᱚᱢ ᱫᱚ ᱟᱹᱱᱟᱹᱨᱤ ᱥᱤᱧᱚᱛ ᱥᱟᱥᱚᱱ ᱫᱚ ᱢᱤᱫ ᱥᱚᱯᱚᱦᱚᱫ ᱥᱟᱥᱚᱱ ᱫᱤᱥᱚᱢ ᱢᱮᱱᱛᱮ ᱢᱮᱱ ᱟᱠᱟᱱᱟ ᱾ ᱱᱚᱣᱟ ᱥᱚᱯᱚᱦᱚᱫ ᱥᱟᱥᱚᱱ ᱨᱮᱫᱚ ᱓ ᱜᱚᱴᱟᱝ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
- ᱚᱞᱛᱚᱞ ᱟᱹᱱᱟᱹᱨᱤ
- ᱛᱟᱞᱢᱟ ᱟᱨ ᱯᱚᱱᱚᱛ ᱥᱚᱨᱠᱟᱨ
- ᱛᱟᱞᱢᱟ ᱟᱨ ᱯᱚᱱᱚᱛ ᱠᱚ ᱢᱟᱹᱫᱽᱨᱮ ᱠᱷᱮᱢᱛᱟ ᱦᱟᱹᱴᱤᱧ ᱟᱨ ᱱᱟᱭ ᱠᱳᱴ
ᱚᱱᱠᱟ ᱞᱮᱠᱟ ᱛᱮᱫᱚ ᱩᱱᱠᱩ ᱡᱚᱛᱚ ᱟᱠᱚ ᱟᱯᱟᱱ ᱟᱹᱯᱤᱱ ᱨᱮ ᱵᱮᱥ ᱱᱟᱯᱟᱭ ᱛᱮ ᱥᱟᱥᱚᱱ ᱠᱟᱹᱢᱤ ᱠᱚ ᱪᱟᱞᱟᱜᱼᱟ ᱾ ᱟᱵᱚ ᱫᱤᱥᱚᱢ ᱨᱮᱫᱚ ᱱᱚᱝᱠᱟᱱᱟᱜ ᱵᱮᱵᱚᱥᱛᱟ ᱠᱚ ᱢᱮᱱᱟᱜ ᱛᱮ ᱱᱚᱣᱟ ᱫᱚ ᱥᱚᱯᱚᱦᱚᱫ ᱥᱟᱥᱚᱱ ᱠᱟᱱᱟ ᱾
ᱟᱹᱯᱱᱟᱹᱛ ᱥᱚᱢᱟᱱ ᱱᱟᱭ ᱠᱳᱴ (Independent Impartial Judiciary) :-[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱤᱥᱚᱢ ᱨᱮ ᱫᱚ ᱢᱤᱫ ᱱᱟᱯᱟᱭ, ᱥᱚᱢᱟᱱ ᱟᱨ ᱟᱹᱯᱱᱟᱹᱛ ᱵᱤᱪᱟᱹᱨ ᱵᱮᱵᱚᱥᱴᱟ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱫᱚ ᱟᱹᱰᱤᱜᱟᱱ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱭ ᱠᱳᱴ ᱫᱚ ᱵᱤᱪᱟᱹᱨ ᱵᱟᱠᱷᱨᱟ ᱜᱮ ᱢᱮᱱᱟᱜᱼᱟ ᱾ ᱫᱤᱥᱚᱢ ᱟᱨ ᱯᱚᱱᱚᱛ ᱵᱟᱠᱷᱨᱟ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱥᱟᱱᱟᱢ ᱫᱤᱥᱚᱢ ᱯᱟᱲᱟ ᱞᱟᱹᱜᱤᱫ ᱛᱮ ᱫᱤᱞᱞᱤ ᱨᱮ ᱢᱟᱨᱟᱝ ᱱᱟᱭ ᱠᱳᱴ (Supreme Court) ᱢᱮᱱᱟᱜᱼᱟ ᱾ ᱟᱨ ᱯᱚᱱᱚᱛ ᱠᱚ ᱵᱟᱠᱷᱨᱟ ᱫᱚ ᱦᱟᱭ ᱠᱳᱴ (High Court) ᱢᱮᱱᱟᱜᱼᱟ ᱾ ᱚᱱᱠᱟ ᱜᱮ ᱚᱱᱟ ᱞᱟᱛᱟᱨ ᱨᱮ ᱟᱨ ᱦᱚᱸ ᱟᱹᱰᱤᱜᱟᱱ ᱱᱟᱭ ᱠᱳᱴ ᱢᱮᱱᱟᱜᱼᱟ ᱾ ᱥᱤᱧᱚᱛ ᱟᱹᱱᱟᱹᱨᱤ ᱨᱮ ᱡᱚᱛᱚ ᱦᱚᱲ ᱢᱩᱬᱩᱛ ᱟᱹᱭᱫᱟᱹᱨᱤ (Fundamental Right) ᱠᱚ ᱮᱢ ᱟᱠᱟᱱᱟ ᱾ ᱡᱩᱫᱤ ᱢᱤᱫ ᱦᱚᱲᱟᱜ ᱥᱟᱶᱛᱟ ᱨᱮᱭᱟᱜ, ᱥᱮᱢᱞᱮᱫ ᱨᱮᱱᱟᱜ ᱟᱹᱭᱫᱟᱹᱨᱤ ᱨᱮ ᱮᱴᱠᱮᱴᱚᱬᱮ ᱧᱮᱞᱚᱜᱼᱟ, ᱮᱱᱠᱷᱟᱱ ᱩᱱᱠᱩ ᱱᱟᱭ ᱠᱳᱴ ᱛᱮᱠᱚ ᱥᱮᱱ ᱫᱟᱲᱮᱭᱟᱜᱼᱟ ᱾
ᱢᱩᱲᱩᱛ ᱟᱹᱭᱫᱟᱹᱨᱤ (Fundamental Right)[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱵᱚ ᱱᱚᱣᱟ ᱥᱤᱧᱚᱛ ᱦᱚᱠᱤᱛ ᱨᱮᱱᱟᱜ ᱫᱚ ᱓ ᱠᱷᱚᱫᱽ ᱨᱮ ᱱᱟᱜᱟᱨᱤᱭᱟᱹ ᱠᱚᱣᱟᱜ ᱢᱩᱲᱩᱛ ᱟᱹᱨᱤᱪᱟᱹᱞᱤ ᱨᱮᱭᱟᱜ ᱛᱤᱱᱟᱹᱜ ᱜᱟᱱ ᱪᱚ ᱟᱹᱭᱫᱟᱹᱨᱤ ᱠᱟᱛᱷᱟ ᱠᱚ ᱵᱷᱟᱜᱤ ᱥᱟᱺᱦᱤᱡ ᱚᱞ ᱥᱚᱫᱚᱨ ᱟᱠᱟᱱᱟ ᱾ ᱥᱚᱨᱠᱟᱨ ᱟᱵᱚᱣᱟᱜ ᱥᱟᱶᱛᱟ ᱨᱮᱱᱟᱜ ᱟᱹᱰᱤ ᱞᱮᱠᱟᱱ ᱟᱹᱨᱤ ᱠᱚᱭ ᱪᱟᱞ ᱟᱠᱟᱣᱟᱰ ᱵᱚᱱᱟ ᱾ ᱚᱱᱟ ᱟᱹᱨᱤ ᱫᱚ ᱥᱟᱱᱟᱢ ᱦᱚᱲ ᱜᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱟᱨ ᱚᱱᱟ ᱟᱹᱨᱤ ᱨᱮᱱᱟᱜ ᱞᱟᱹᱭ ᱞᱮᱠᱟᱛᱮ ᱟᱵᱚ ᱥᱟᱱᱟᱢ ᱦᱚᱲ ᱜᱮ ᱱᱟᱭ ᱦᱚᱸᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱾ ᱚᱱᱟ ᱟᱹᱱᱟᱹᱨᱤ ᱨᱮ ᱖ ᱜᱚᱴᱮᱡ ᱢᱩᱲᱩᱛ ᱟᱹᱭᱫᱟᱹᱨᱤ ᱱᱟᱜᱟᱨᱤᱭᱟᱹ ᱠᱚᱠᱚ ᱮᱢ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
- ᱥᱚᱢᱟᱱ ᱟᱹᱭᱫᱟᱹᱨᱤ (Right to Equality)
- ᱟᱹᱯᱱᱟᱹᱛ ᱟᱹᱭᱫᱟᱹᱨᱤ (Right to Freedom)
- ᱡᱮᱸᱵᱮᱫ ᱵᱤᱨᱟᱹᱫᱽ ᱛᱮ ᱟᱹᱭᱫᱟᱹᱨᱤ (Right against Exploitation)
- ᱫᱷᱚᱨᱚᱢ ᱟᱹᱯᱱᱟᱹᱛ ᱟᱹᱭᱫᱟᱹᱨᱤ (Right to Freedom Religion)
- ᱞᱟᱠᱪᱟᱨ ᱟᱨ ᱥᱮᱪᱮᱫ ᱟᱹᱭᱰᱟᱹᱨᱤ (Cultural and Educational Right)
- ᱟᱹᱱᱟᱹᱨᱤ ᱱᱮᱭᱟᱢ ᱟᱹᱭᱫᱟᱹᱨᱤ (Right to Constitutional Remedies)
᱑ᱹ ᱥᱚᱢᱟᱱ ᱟᱹᱭᱫᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱹᱱᱟᱹᱨᱤ ᱨᱮᱱᱟᱜ ᱑᱔ ᱠᱷᱚᱱ ᱑᱘ ᱫᱷᱟᱨᱟ ᱫᱷᱟᱹᱵᱤᱡ ᱢᱚᱬᱮ ᱜᱚᱴᱮᱡ ᱫᱷᱟᱨᱟ ᱨᱮ ᱱᱚᱣᱟ ᱦᱚᱠ ᱟᱹᱭᱫᱟᱹᱨᱤ ᱠᱟᱛᱷᱟ ᱠᱚ ᱚᱞᱼᱛᱚᱞ ᱟᱠᱟᱱᱟ ᱾
- ᱑᱔ ᱫᱷᱟᱨᱟ ᱞᱮᱠᱟᱛᱮ ᱟᱵᱚ ᱥᱤᱧᱚᱛ ᱨᱤᱱ ᱡᱚᱛᱚ ᱱᱟᱜᱟᱨᱤᱭᱟᱹ ᱠᱚ ᱟᱹᱱᱟᱹᱨᱤ ᱥᱟᱢᱟᱝ ᱨᱮ ᱥᱚᱢᱟᱱ ᱢᱮᱱᱛᱮ ᱚᱞ-ᱛᱚᱞ ᱟᱠᱟᱱᱟ ᱟᱨ ᱱᱟᱭ ᱦᱚᱛᱮᱛᱮ ᱥᱚᱢᱟᱱ ᱟᱹᱭᱫᱟᱹᱨᱤ ᱠᱚ ᱮᱢ ᱟᱠᱟᱱᱟ ᱾ ᱚᱱᱟ ᱟᱹᱭᱫᱟᱹᱨᱤ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱦᱩᱭ ᱟᱵᱚᱱᱟ ᱾
- ᱑᱕ ᱫᱷᱟᱨᱟ ᱞᱮᱠᱟᱛᱮ ᱡᱟᱹᱛᱤ, ᱫᱷᱚᱨᱚᱢ, ᱵᱚᱨᱚᱱ ᱟᱨ ᱡᱟᱱᱟᱝ ᱤᱫᱤ ᱠᱟᱛᱮ ᱫᱤᱥᱚᱢ ᱪᱮᱫ ᱛᱮᱦᱚᱸ ᱵᱟᱭ ᱱᱟᱦᱮᱸᱫ ᱠᱚᱣᱟ ᱾ ᱫᱚᱠᱟᱱ, ᱵᱟᱡᱟᱨ, ᱦᱟᱴ, ᱦᱚᱴᱮᱞ, ᱨᱟᱹᱥᱠᱟᱹ ᱨᱚᱢᱚᱡᱽ, ᱮᱱᱮᱡ ᱥᱮᱨᱮᱧ ᱴᱷᱟᱶ, ᱠᱩᱸᱭ, ᱟᱦᱟᱨ, ᱯᱩᱠᱷᱨᱤ, ᱦᱚᱨ ᱮᱢᱟᱱ ᱠᱚ ᱵᱮᱵᱷᱟᱨ ᱞᱟᱹᱜᱤᱫ ᱚᱠᱚᱭ ᱦᱚᱸ ᱵᱟᱭ ᱢᱟᱱᱟ ᱫᱟᱲᱮ ᱟᱠᱚᱣᱟ ᱾
- ᱑᱖ ᱫᱷᱟᱨᱟ ᱞᱮᱠᱟᱛᱮ ᱥᱤᱧᱚᱛ ᱨᱤᱱ ᱥᱟᱱᱟᱢ ᱱᱟᱜᱟᱨᱤᱭᱟᱹ ᱠᱚ ᱡᱟᱹᱛᱤ, ᱫᱷᱚᱨᱚᱢ, ᱵᱚᱨᱚᱱ, ᱡᱟᱱᱟᱝ ᱤᱫᱤ ᱠᱟᱛᱮ ᱥᱤᱧᱚᱛ ᱨᱮ ᱪᱟᱹᱠᱨᱤ ᱱᱩᱠᱨᱤ ᱞᱟᱹᱜᱤᱫ ᱥᱚᱢᱟᱱ ᱟᱹᱭᱫᱟᱹᱨᱤ ᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱾
- ᱑᱗ ᱫᱷᱟᱨᱟ ᱞᱮᱠᱟᱛᱮ ᱱᱚᱣᱟ ᱫᱤᱥᱚᱢ ᱨᱮ ᱡᱟᱹᱛᱤ ᱵᱤᱨᱟᱹᱫᱽ ᱟᱲᱟᱝ ᱡᱚᱯᱚᱴᱮᱫ ᱵᱷᱟᱵᱽ ᱠᱚ ᱵᱟᱹᱱᱩᱜᱼᱟ ᱾ ᱡᱚᱛᱚ ᱦᱚᱲ ᱠᱚ ᱥᱚᱢᱟᱱ ᱜᱮᱭᱟ ᱾ ᱢᱤᱫᱴᱟᱹᱝ ᱢᱟᱭᱟᱢ ᱜᱮ ᱥᱟᱱᱟᱢ ᱦᱚᱲᱟᱜ ᱦᱚᱲᱢᱚ ᱨᱮ ᱯᱮᱨᱮᱡ ᱟᱠᱟᱱᱟ ᱾
- ᱑᱘ ᱫᱷᱟᱨᱟ ᱞᱮᱠᱟᱛᱮ ᱫᱩᱜ ᱫᱟᱨᱟᱢ ᱟᱨ ᱥᱮᱪᱮᱫ ᱢᱟᱹᱱ ᱵᱷᱮᱯᱮᱫ ᱱᱟᱜᱟᱨᱤᱭᱟᱹ ᱠᱚ ᱫᱤᱥᱚᱢ ᱮᱴᱟᱜ ᱢᱟᱹᱱ ᱵᱟᱭ ᱮᱢ ᱫᱟᱲᱮᱭᱟᱜᱼᱟ ᱾ ᱚᱱᱟᱛᱮ ᱟᱹᱱᱟᱹᱨᱤ ᱫᱚ ᱢᱟᱱᱟᱣ ᱵᱟᱛᱟᱣ ᱛᱮ ᱛᱟᱦᱮᱸᱱ ᱦᱩᱭ ᱟᱵᱚᱱᱟ ᱾
᱒ᱹ ᱟᱹᱯᱱᱟᱹᱛ ᱟᱹᱭᱫᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱹᱱᱟᱨᱤ ᱨᱮᱭᱟᱜ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱑᱙ ᱠᱷᱚᱱ ᱒᱒ ᱫᱷᱟᱨᱟ ᱫᱷᱟᱹᱵᱤᱡ ᱔ ᱜᱚᱴᱮᱡ ᱫᱷᱟᱨᱟ ᱨᱮ ᱱᱚᱣᱟ ᱟᱹᱯᱱᱟᱹᱛ ᱠᱟᱛᱷᱟ ᱚᱞ ᱟᱠᱟᱱᱟ ᱾
᱑ᱹ ᱑᱙ ᱫᱷᱟᱨᱟ ᱨᱮ ᱖ ᱜᱚᱴᱟᱝ ᱥᱟᱵᱟ ᱟᱹᱭᱫᱟᱹᱨᱤ ᱱᱟᱜᱟᱨᱤᱭᱟᱹ ᱠᱚᱠᱚ ᱮᱢ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
- ᱜᱟᱞᱚᱪ ᱟᱨ ᱢᱚᱱᱚᱛ ᱮᱢ ᱨᱮᱭᱟᱜ ᱟᱹᱭᱫᱟᱹᱨᱤ
- ᱥᱟᱶᱟᱨ ᱱᱤᱨᱟᱹᱭ ᱟᱨ ᱵᱤᱱ ᱦᱟᱹᱛᱭᱟᱹᱨ ᱛᱮ ᱥᱮᱞᱮᱫᱚᱜ ᱟᱹᱭᱫᱟᱹᱨᱤ
- ᱥᱮᱢᱞᱮᱫ ᱛᱤᱸᱜᱩᱭ ᱨᱮᱭᱟᱜ ᱦᱚᱠ ᱟᱹᱭᱫᱟᱹᱨᱤ
- ᱥᱤᱧᱚᱛ ᱫᱤᱥᱚᱢ ᱨᱮ ᱵᱤᱱᱟᱹ ᱡᱟᱸᱜᱮ ᱫᱟᱨᱟᱢ ᱪᱮ ᱫᱟᱬᱟ ᱨᱮᱭᱟᱜ ᱟᱹᱭᱫᱟᱹᱨᱤ
- ᱥᱤᱧᱚᱛ ᱨᱮ ᱡᱟᱦᱟᱸ ᱨᱮᱜᱮ ᱵᱩᱱᱩᱥᱛᱤᱜ ᱨᱮᱭᱟᱜ ᱟᱹᱭᱫᱟᱹᱨᱤ
᱒ᱹ ᱒᱐ ᱫᱷᱟᱨᱟ ᱞᱮᱠᱟᱛᱮ ᱡᱟᱦᱟᱸᱭ ᱦᱚᱲ ᱟᱹᱰᱤᱜᱟᱱ ᱦᱚᱸᱭ ᱠᱟᱹᱭ ᱟᱠᱟᱫ ᱜᱮᱭᱟ ᱮᱱ ᱨᱮᱦᱚᱸ ᱩᱱᱤ ᱱᱚᱣᱟ ᱯᱮᱭᱟ ᱟᱹᱭᱰᱟᱹᱨᱤ ᱫᱚᱭ ᱧᱟᱢ ᱫᱟᱲᱮᱭᱟᱜ ᱜᱮᱭᱟ ᱾ ᱚᱱᱟ ᱠᱚᱫᱚ ᱺ-
- ᱩᱱᱤ ᱦᱚᱲ ᱚᱱᱟ ᱚᱠᱛᱚ ᱵᱟᱭ ᱞᱟᱹᱜᱩ ᱟᱠᱟᱱ ᱚᱠᱟ ᱟᱹᱭᱤᱱ ᱛᱮᱦᱚᱸ ᱵᱟᱭ ᱰᱟᱸᱰᱚᱢ ᱚᱜᱼᱟ ᱾
- ᱢᱤᱫᱴᱟᱹᱝ ᱠᱟᱹᱭ ᱞᱟᱹᱜᱤᱫ ᱢᱤᱫ ᱦᱚᱲ ᱵᱟᱨ ᱫᱷᱟᱣ ᱫᱚ ᱵᱟᱭ ᱰᱟᱸᱰᱚᱢᱚᱜᱼᱟ ᱾
- ᱚᱠᱚᱭ ᱦᱚᱲ ᱦᱚᱸ ᱟᱡ ᱵᱤᱨᱩᱫᱷ ᱛᱮ ᱥᱟᱠᱷᱤ ᱞᱟᱹᱜᱤᱫ ᱵᱟᱠᱚ ᱵᱚᱲᱦᱮ ᱫᱟᱲᱮ ᱟᱭᱟ ᱾
᱓ᱹ ᱒᱑ ᱫᱷᱟᱨᱟ ᱞᱮᱠᱟᱛᱮ ᱟᱹᱭᱤᱱ ᱦᱚᱸ ᱥᱟᱹᱨᱤ ᱦᱚᱨ ᱰᱟᱦᱟᱨ ᱵᱷᱮᱜᱮᱫ ᱮᱴᱟᱜ ᱦᱚᱨ ᱛᱮ ᱱᱟᱜᱟᱨᱤᱭᱟᱹ ᱟᱡᱟᱜ ᱟᱯᱚᱱ ᱟᱹᱭᱫᱟᱹᱨ ᱠᱷᱚᱱ ᱱᱟᱦᱮᱫ ᱠᱚᱜᱼᱟ ᱾
᱔ᱹ ᱒᱒ ᱫᱷᱟᱨᱟ ᱞᱮᱠᱟᱛᱮ ᱚᱠᱚᱭ ᱦᱚᱲ ᱦᱚᱸ ᱢᱚᱱ ᱠᱩᱥᱤ ᱵᱟᱭ ᱡᱚᱵᱚᱛ ᱫᱟᱲᱮ ᱟᱭᱟ ᱾ ᱟᱨᱮ ᱡᱚᱵᱚᱛ ᱞᱮᱠᱷᱟᱱ ᱺ-
- ᱞᱚᱜᱚᱱ ᱛᱮ ᱩᱱᱤ ᱡᱚᱵᱚᱛ ᱨᱮᱭᱟᱜ ᱠᱟᱨᱚᱱ ᱠᱚ ᱵᱟᱰᱟᱭ ᱦᱚᱪᱚ ᱮᱭᱟ ᱾
- ᱡᱚᱵᱚᱛ ᱨᱮᱱᱟᱜ ᱒᱔ ᱴᱟᱲᱟᱝ ᱵᱷᱤᱛᱨᱤ ᱨᱮ ᱩᱱᱤ ᱥᱩᱨ ᱨᱤᱱ ᱢᱟᱡᱤᱥᱴᱨᱮᱴ ᱴᱷᱮᱱ ᱦᱟᱡᱚᱨ ᱞᱟᱹᱠᱛᱤᱜᱼᱟ ᱾
- ᱱᱟᱭ ᱠᱳᱴᱟᱜ ᱵᱤᱱᱟᱹ ᱦᱩᱠᱩᱢ ᱛᱮ ᱩᱱᱤ ᱦᱚᱲ ᱟᱹᱰᱤ ᱜᱷᱟᱹᱲᱤᱠ ᱟᱠᱚᱴ ᱵᱟᱭ ᱛᱟᱦᱮᱸ ᱰᱟᱲᱮᱭᱟᱜᱼᱟ ᱾
᱓ᱹ ᱡᱮᱸᱵᱮᱫ ᱵᱤᱨᱟᱹᱫᱽ ᱟᱹᱭᱫᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱹᱱᱟᱹᱨᱤ ᱨᱮᱭᱟᱜ ᱒᱓ ᱠᱷᱚᱱ ᱒᱔ ᱫᱷᱟᱨᱟ ᱨᱮ ᱱᱚᱣᱟ ᱟᱹᱭᱰᱟᱹᱨᱤ ᱠᱟᱛᱷᱟ ᱚᱞ ᱟᱠᱟᱱᱟ ᱾
᱑ᱹ ᱒᱓ ᱫᱷᱟᱨᱟ ᱞᱮᱠᱟᱛᱮ ᱦᱚᱲ ᱤᱫᱤ ᱠᱟᱛᱮ ᱠᱟᱨᱵᱟᱨ, ᱵᱤᱱ ᱠᱩᱲᱟᱹᱭ ᱛᱮ ᱡᱚᱨᱢᱚᱴ ᱠᱟᱹᱢᱤ ᱟᱹᱫᱟᱹᱭ, ᱵᱤᱴᱷᱭᱟᱹ ᱠᱷᱟᱴᱟᱣ ᱮᱢᱟᱱ ᱠᱚᱫᱚ ᱢᱟᱱᱟ ᱜᱮᱭᱟ ᱾ ᱡᱟᱦᱟᱸᱭ ᱠᱷᱟᱴᱟᱣᱜ ᱟᱭ ᱩᱱᱤ ᱫᱚ ᱟᱡᱟᱜ ᱠᱟᱹᱢᱤ ᱨᱮᱭᱟᱜ ᱠᱩᱲᱟᱹᱭ ᱫᱚ ᱮᱢᱚᱜ ᱛᱮᱜᱮ ᱦᱩᱭᱩᱜᱼᱟ ᱾
᱒ᱹ ᱒᱔ ᱫᱷᱟᱨᱟ ᱞᱮᱠᱟᱛᱮ ᱑᱔ ᱵᱚᱨᱥᱚ ᱩᱢᱮᱨ ᱠᱷᱚᱱ ᱠᱚᱢ ᱵᱚᱨᱥᱚ ᱨᱤᱱ ᱜᱤᱫᱽᱨᱟᱹ ᱠᱚ ᱡᱟᱦᱟᱸᱭ ᱠᱤᱥᱟᱹᱬ ᱚᱲᱟᱜ ᱨᱮ ᱜᱩᱛᱤ ᱠᱷᱟᱴᱟᱣ, ᱠᱷᱟᱫᱟᱱ ᱠᱟᱹᱢᱤᱹ ᱠᱟᱹᱨᱜᱟᱲ ᱮᱢᱟᱱ ᱵᱚᱛᱚᱨᱟᱱ ᱴᱷᱟᱶ ᱠᱚᱨᱮ ᱠᱟᱹᱢᱤ ᱫᱚ ᱢᱟᱱᱟ ᱜᱮᱭᱟ ᱾ ᱟᱨ ᱡᱩᱫᱤ ᱡᱟᱦᱟᱸᱭ ᱮ ᱠᱷᱟᱴᱟᱣ ᱮ ᱠᱟᱱᱟ ᱛᱚᱵᱮ ᱩᱱᱤ ᱫᱚ ᱟᱹᱱᱟᱹᱨᱤ ᱞᱮᱠᱟᱛᱮᱭ ᱜᱟᱜᱚᱜᱼᱟ ᱾
᱔ᱹ ᱫᱷᱚᱨᱚᱢ ᱟᱯᱱᱟᱨ ᱟᱹᱭᱫᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Preface, The constitution of India" (PDF). http://india.gov.in/my-government/constitution-india/constitution-india-full-text. Government of India. Retrieved 5 ᱯᱷᱮᱵᱽᱨᱩᱣᱟᱨᱤ 2015. External link in
|website=(help)
- ↑ "Introduction to Constitution of India". Ministry of Law and Justice of India. 29 ᱡᱩᱞᱟᱭ 2008. Retrieved 2008-10-14.
- ↑ Das, Hari (2002). Political System of India. Anmol Publications. p. 120. ISBN 81-7488-690-7.
- ↑ Pylee, M.V. (1997). India's Constitution. S. Chand & Co. p. 3. ISBN 81-219-0403-X.
- ↑ http://parliamentofindia.nic.in/ls/debates/facts.htm


text:
ᱡᱳ ᱵᱟᱭᱰᱮᱱ
ᱡᱚᱥᱮᱯᱷ ᱨᱚᱵᱤᱱᱮᱴ ᱡᱳ ᱵᱟᱭᱰᱮᱱᱴ, ᱡᱩᱱᱤᱭᱚᱨ (ᱤᱱ Joseph Robinette "Joe" Biden, Jr.) (ᱡᱟᱱᱟᱢ ᱺ ᱒᱐ ᱱᱚᱵᱷᱮᱢᱵᱚᱨ ᱑᱙᱔᱒) ᱫᱚ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱨᱮᱱ ᱰᱮᱞᱟᱣᱟᱨ ᱠᱷᱚᱱ-ᱮ ᱡᱤᱛᱠᱟᱹᱨ ᱟᱠᱟᱱ ᱢᱤᱫ ᱥᱤᱱᱤᱭᱚᱨ ᱥᱤᱱᱮᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱐᱘ ᱥᱮᱨᱢᱟ ᱱᱟᱠᱷᱟ ᱢᱟᱨᱠᱤᱱ ᱱᱤᱨᱵᱟᱪᱚᱱ ᱨᱮ ᱥᱮᱞᱮᱫᱮ ᱛᱟᱦᱟᱸ ᱠᱟᱱᱟ᱾ ᱟᱨ ᱢᱟᱨᱠᱤᱱ ᱵᱷᱟᱭᱤᱥ ᱯᱨᱮᱥᱤᱵᱮᱱᱴ ᱞᱟᱹᱜᱤᱫ ᱵᱷᱚᱴ ᱨᱮᱭ ᱛᱤᱝᱜᱩ ᱞᱮᱱᱟ ᱾ ᱚᱱᱤ ᱫᱚ ᱵᱟᱨᱟᱠ ᱚᱵᱟᱢᱟ ᱥᱟᱶ ᱵᱷᱟᱭᱤᱥ ᱯᱨᱮᱥᱤᱵᱮᱱᱴ ᱫᱚᱭ ᱦᱩᱭ ᱞᱮᱱᱟ ᱾ ᱟᱨ ᱒᱐᱐᱘ ᱠᱷᱚᱱ ᱒᱐᱑᱗ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱮ ᱚᱱᱟ ᱫᱟᱭᱤᱛᱛᱚ ᱨᱮᱫᱚᱭ ᱛᱟᱦᱮᱸ ᱠᱟᱱᱟ ᱾ ᱵᱟᱭᱰᱮᱱ ᱫᱚ ᱑᱙᱖᱙ ᱥᱮᱨᱢᱟ ᱟᱴᱱᱤᱭ ᱦᱩᱭ ᱞᱮᱱᱟ᱾ ᱑᱙᱗᱐ ᱥᱮᱨᱢᱟ ᱠᱟᱱᱴᱨᱤ ᱠᱟᱣᱱᱥᱤᱞ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱾ ᱑᱙᱗᱒ ᱥᱮᱨᱢᱟ ᱯᱩᱭᱞᱩ ᱫᱷᱟᱣ ᱞᱮᱠᱟ ᱥᱤᱱᱮᱴᱚᱨ ᱫᱚᱭ ᱦᱤᱭ ᱞᱮᱱᱟ ᱾ ᱤᱠᱟᱹᱜ ᱱᱤᱛᱚᱜ ᱟᱱ ᱞᱮᱠᱷᱟ ᱨᱮ ᱯᱚᱬᱮ ᱫᱷᱟᱣ-ᱮ ᱥᱤᱱᱮᱢᱟ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ᱾ ᱑᱙᱗᱘, ᱑᱙᱘᱔, ᱑᱙᱙᱐, ᱑᱙᱙᱔, ᱒᱐᱐᱒ ᱟᱨ ᱒᱐᱐᱘ ᱨᱮᱭ ᱡᱤᱛᱠᱟᱹᱨ ᱥᱠᱟᱱᱟ ᱾ ᱒᱐᱒᱐ ᱥᱮᱨᱢᱟ ᱫᱚ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱵᱟᱠᱨᱟ ᱛᱮ ᱰᱮᱢᱚᱠᱨᱮᱴᱤᱜ ᱯᱟᱨᱴᱤ ᱞᱮᱠᱟᱛᱮ ᱰᱚᱱᱟᱞᱰ ᱴᱨᱟᱹᱢᱯ ᱥᱟᱶ-ᱮ ᱯᱨᱚᱛᱤ ᱫᱚᱱᱰᱤᱜ ᱠᱟᱱᱟ ᱾
ᱟᱨ ᱦᱚᱸ ᱵᱟᱭᱰᱮᱱ ᱫᱚ ᱯᱩᱭᱞᱩ ᱨᱚᱢᱟᱱ ᱠᱟᱛᱷᱚᱞᱤᱠ ᱯᱟᱹᱛᱤᱣᱟᱣ ᱢᱤᱫ ᱤᱥᱟᱹᱭ ᱠᱟᱱᱟᱭ᱾
᱒᱐᱒᱐ ᱨᱮᱱ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱨᱮᱱᱟᱜ ᱯᱟᱥᱱᱟᱣ ᱠᱟᱛᱷᱟᱥᱟᱯᱲᱟᱣ
ᱚᱱᱩᱢᱟᱱ ᱟᱨ ᱠᱟᱛᱷᱟ ᱥᱚᱫᱚᱨᱥᱟᱯᱲᱟᱣ
᱒᱐᱑᱖ ᱠᱷᱚᱱ ᱒᱐᱑᱙ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱮ ᱢᱤᱰᱤᱭᱟᱭᱥ ᱥᱮ ᱟᱨᱦᱚᱸ ᱮᱴᱟᱜ ᱥᱚᱝᱵᱟᱛ ᱥᱮ ᱡᱚᱱᱚᱲ ᱛᱟᱞᱟᱭᱮ ᱡᱳ ᱵᱟᱭᱰᱮᱱ ᱫᱚ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱢᱮᱱᱟᱛᱮ ᱠᱟᱛᱷᱟᱠᱚ ᱯᱟᱥᱱᱟᱣ ᱵᱟᱲᱟᱮᱜ ᱠᱟᱱ ᱛᱦᱮᱱᱟ᱾ ᱟᱫᱚ ᱦᱟᱦᱟᱸ ᱞᱮᱠᱟ ᱠᱩᱞᱤ ᱮᱢᱟᱱ ᱨᱮ ᱩᱱᱤ ᱫᱚ ᱞᱟᱹᱭᱮᱜ ᱠᱟᱱ ᱛᱟᱦᱮᱱᱟ ᱦᱩᱭ ᱨᱮᱭ ᱦᱩᱭ ᱫᱟᱲᱮᱜ-ᱟ ᱚᱱᱠᱟᱱ ᱟᱸᱥ ᱦᱚᱸ ᱢᱮᱱᱟᱜ ᱛᱟᱭ ᱜᱮᱭᱟ᱾ ᱤᱠᱷᱟᱹᱱ ᱨᱟᱥᱴᱨᱚᱯᱚᱛᱤ ᱫᱚᱭ ᱦᱩᱭᱩᱜ ᱜᱮᱭᱟ ᱚᱱᱠᱟᱱ ᱠᱟᱛᱷᱟ ᱫᱚ ᱵᱟᱝ-ᱮᱭ ᱞᱟᱹᱭᱮᱜ ᱠᱟᱱ ᱛᱟᱦᱮᱱᱟ᱾ ᱤᱠᱷᱟᱹᱱ ᱟᱨᱦᱚᱸ ᱱᱤᱭᱟᱸ ᱦᱚᱸᱭ ᱢᱮᱱ ᱯᱮᱫᱟ ᱡᱚᱫᱤᱭ ᱛᱟᱲᱟᱢ ᱫᱟᱲᱮ ᱞᱮᱠᱟᱱ ᱮᱠᱟᱞᱛᱮ ᱫᱟᱨᱟᱭ ᱠᱟᱱ ᱱᱤᱨᱵᱟᱪᱚᱱ ᱨᱮᱫᱚ ᱥᱮᱱᱰᱤᱠᱮᱴ-ᱮ ᱛᱤᱜᱜᱩ-ᱟ᱾ ᱒᱐᱑᱘ ᱥᱮᱨᱢᱟ ᱨᱮ ᱱᱤᱨᱵᱟᱪᱚᱱ ᱨᱮᱭ ᱛᱤᱝᱜᱩ ᱠᱟᱠᱷᱨᱟᱛᱮ ᱵᱟᱭᱰᱮᱱ ᱠᱷᱚᱱ ᱢᱤᱫ ᱥᱚᱝᱜᱚᱴᱷᱚᱱ ᱴᱟᱭᱤᱢ ᱯᱷᱚᱨ ᱵᱟᱭᱰᱮᱱ ᱧᱤᱛᱩᱢᱟᱱ ᱢᱤᱫᱴᱟᱝ ᱥᱚᱝᱜᱚᱴᱷᱚᱱ ᱠᱚ ᱠᱷᱚᱡᱽ ᱞᱮᱱᱟ ᱚᱡᱽ ᱵᱷᱚᱠᱛᱚ ᱦᱚᱲᱠᱚ᱾ ᱟᱨᱠᱚ ᱵᱮᱱᱟᱣ ᱠᱮᱫᱟ ᱟᱭᱟᱜ ᱠᱟᱛᱷᱟ ᱠᱚ-ᱠᱚ ᱯᱟᱥᱱᱟᱣ ᱞᱮᱫᱟ᱾
ᱠᱟᱹᱢᱤ ᱥᱮᱬᱟᱥᱟᱯᱲᱟᱣ
᱒᱐᱑᱙ ᱑᱕ ᱡᱩᱱ ᱚᱱᱩᱱᱟᱯᱷᱟᱵᱷᱚᱜᱤ ᱵᱟᱭᱰᱮᱱ ᱫᱚ ᱠᱮᱱᱥᱟᱨ ᱤᱱᱤᱥᱤᱭᱮᱴᱤᱵᱷ ᱠᱷᱟᱹᱛᱤᱨᱟᱜ ᱛᱮ ᱫᱟᱨᱟᱭ ᱠᱟᱱ ᱠᱟᱹᱢᱤ ᱥᱮᱬᱟ ᱠᱚ ᱵᱚᱱᱫᱚ ᱚᱪᱩ ᱞᱮᱫ ᱠᱚᱣᱟᱭ᱾ ᱵᱟᱭᱰᱮᱱ ᱨᱟᱥᱴᱨᱚᱯᱚᱛᱤ ᱦᱩᱭᱩᱜ ᱠᱟᱹᱢᱤ ᱥᱮᱬᱟ ᱠᱟᱛᱷᱟ ᱯᱟᱥᱱᱟᱣ ᱞᱟᱹᱜᱤᱫ ᱟᱡᱽ ᱮᱨᱟ ᱱᱤᱭᱟᱹ ᱤᱱᱤᱥᱤᱭᱮᱴᱤᱵᱷ ᱠᱷᱚᱱ ᱢᱮᱢᱵᱟᱨ ᱰᱟᱦᱟᱨ ᱫᱚᱭ ᱵᱟᱹᱜᱤᱭᱟᱜ ᱞᱮᱫᱟᱭ᱾
ᱡᱟᱹᱥᱛᱤ ᱵᱷᱚᱴ-ᱮ ᱦᱟᱢᱮᱴ ᱟᱠᱟᱫᱥᱟᱯᱲᱟᱣ
᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱨᱮᱠᱚᱨᱰ ᱨᱮ ᱰᱮᱢᱚᱠᱨᱟᱰ ᱯᱨᱟᱛᱷᱤ ᱵᱟᱨᱟᱠᱚ ᱚᱵᱟᱢᱟ ᱖ ᱠᱳᱴᱤ ᱙᱘ ᱦᱟᱡᱟᱨ ᱕ ᱥᱟᱭ ᱠᱷᱚᱱ ᱦᱚᱸ ᱥᱟᱸᱥᱮ ᱵᱷᱚᱴ ᱛᱮᱭ ᱡᱤᱛᱠᱟᱹᱨ ᱞᱮᱱᱟ᱾ ᱢᱟᱦᱟ ᱫᱚ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱮᱫᱟᱭ ᱨᱮᱠᱚᱨᱰ ᱠᱟᱱᱟ᱾ ᱟᱨ ᱱᱤᱭᱟᱸ ᱒᱐᱒᱐ ᱥᱮᱨᱢᱟ ᱚᱱᱟ ᱫᱚᱞ ᱠᱷᱚᱱ ᱜᱮ ᱡᱳ ᱵᱟᱭᱰᱮᱱ ᱗ ᱠᱳᱴᱤ ᱒᱑ ᱞᱟᱠ ᱕᱗ ᱦᱟᱡᱟᱨ ᱠᱷᱚᱱ ᱡᱟᱹᱥᱛᱤ ᱵᱷᱚᱴ ᱧᱟᱢ ᱠᱟᱛᱮᱜ ᱡᱟᱹᱥᱛᱤ ᱵᱷᱚᱴ-ᱮ ᱧᱟᱢ ᱥᱠᱟᱫ ᱠᱟᱛᱷᱟᱛᱮ ᱧᱩᱛᱩᱢ-ᱮ ᱥᱩᱦᱤᱣ ᱟᱠᱟᱫ ᱛᱟᱭᱟ᱾


text:
ᱨᱟᱩᱞᱴ ᱨᱮᱱᱟᱜ ᱱᱤᱭᱟᱢ
ᱨᱟᱩᱞᱴ ᱨᱮᱱᱟᱜ ᱱᱤᱭᱟᱢ (Raoult's law) ᱯᱷᱨᱟᱱᱥᱤᱥᱤ ᱨᱟᱥᱟᱭᱟᱱ ᱥᱟᱥᱛᱨᱚ ᱦᱚᱛᱮᱛᱮ ᱑᱘᱘᱑ ᱨᱮ ᱱᱚᱶᱟ ᱱᱤᱭᱟᱢ ᱞᱮᱠᱟᱛᱮ (ᱡᱟᱦᱟᱱ ᱛᱟᱱᱩ ᱵᱤᱞᱭᱟᱱ ᱨᱮᱱᱟᱜ ᱵᱷᱟᱯ ᱫᱟᱜ ᱨᱮᱱᱟᱜ ᱟᱣᱟᱱᱢᱟᱱ ᱣᱤᱞᱭᱟᱱ ᱨᱮ ᱢᱮᱱᱟᱜ ᱵᱤᱞᱟᱭ ᱨᱮᱱᱟᱜ ᱢᱮᱥᱟ- ᱯᱨᱟᱵᱷᱟᱡ ᱨᱮᱱᱟᱜ ᱵᱟᱨᱟᱵᱟᱨᱤ ᱛᱟᱦᱮᱱᱟ) ᱥᱚᱫᱚᱨ ᱢᱤᱫ ᱤᱥᱢᱟᱜᱟᱛᱤᱠ ᱱᱤᱭᱟᱢ ᱠᱟᱱᱟ ᱱᱚᱶᱟ ᱱᱤᱭᱟᱢ ᱞᱮᱠᱟᱛᱮ, ᱡᱟᱦᱟᱱ ᱛᱟᱯ ᱨᱮ ᱣᱟᱥᱯ ᱥᱤᱞ ᱥᱚᱞᱤᱰ ᱨᱮᱱᱟᱜ ᱵᱤᱞᱭᱚᱱ,[᱑] ᱵᱤᱞᱭᱚᱱ ᱨᱮ ᱥᱟᱱᱟᱢ ᱞᱮᱠᱟᱱᱟᱜ ᱟᱵᱭᱚᱵ ᱨᱮᱱᱟᱜ ᱚᱸᱥᱤᱠ ᱫᱟᱵᱟᱣ ᱵᱷᱟᱯ ᱫᱟᱵᱟᱣ ᱚᱱᱟ ᱥᱩᱫᱷ ᱟᱵᱭᱟᱵ ᱛᱮ ᱵᱷᱟᱯ ᱫᱟᱵᱟᱣ ᱟᱨ ᱱᱚᱶᱟ ᱨᱮ ᱢᱚᱞ-ᱟᱸᱥᱷ (mole fraction) ᱨᱮᱱᱟᱜ ᱜᱟᱵᱟᱬ ᱨᱮᱱᱟᱜ ᱵᱟᱨᱟᱵᱟᱨᱤ ᱛᱟᱦᱮᱱᱟ᱾
ᱫᱚᱥᱟᱨ ᱟᱹᱲᱟᱹ ᱛᱮ,
ᱡᱟᱦᱟᱸᱨᱮ T ᱛᱟᱯ ᱨᱮ ᱥᱩᱫᱷ ᱟᱵᱭᱟᱵ ᱨᱮᱱᱟᱜ ᱵᱷᱟᱯ ᱫᱟᱵᱟᱣ᱾
ᱡᱚᱠᱷᱚᱱ ᱡᱟᱦᱟᱱ ᱵᱤᱞᱭᱚᱱ ᱨᱮᱱᱟᱜ ᱜᱷᱟᱴᱟᱠ ᱥᱟᱢᱭᱟᱣᱚᱥᱛᱷᱟ ᱨᱮ ᱥᱮᱴᱮᱨᱚᱜ ᱠᱟᱱᱟ ᱚᱱᱟ ᱚᱠᱛᱮ ᱨᱮ ᱱᱚᱶᱟ ᱵᱤᱞᱭᱟᱱ ᱨᱮᱱᱟᱜ ᱥᱟᱱᱟᱢ ᱵᱷᱟᱯ ᱫᱟᱵ ᱨᱟᱣᱩᱞᱴ ᱞᱟᱣ ᱱᱤᱭᱟᱢ ᱟᱨ ᱰᱟᱞᱴᱟᱱ ᱨᱮᱱᱟᱜ ᱚᱸᱥᱤᱠ ᱫᱟᱵ ᱨᱮᱱᱟᱜ ᱱᱤᱭᱟᱢ ᱢᱮᱥᱟ ᱠᱟᱛᱮᱜ ᱵᱟᱱᱟᱣ ᱟᱭᱢᱟ ᱞᱮᱠᱟᱱᱟᱜ ᱫᱟᱷᱹᱲ ᱥᱩᱛᱩᱨ ᱚᱰᱚᱠᱚᱜ-ᱟ᱾  from Raoult's law, indicating an attractive interaction between the two components that has been described as a hydrogen bond.
ᱡᱩᱫᱤ ᱵᱟᱨᱭᱟ ᱞᱤᱧᱣᱤᱰ ᱛᱮ ᱵᱟᱱᱟᱣ ᱨᱮᱱᱟᱜ ᱣᱟᱥᱯ ᱫᱟᱵ ᱮ ᱞᱮᱹᱭᱟ(ᱟᱨ ᱱᱚᱶᱟ ᱨᱮ ᱟᱨ ᱮᱴᱟᱜ ᱜᱮᱥ ᱵᱟᱝ ᱛᱟᱦᱮᱱ ᱢᱟ) ᱠᱷᱟᱱ ᱨᱟᱣᱩᱞᱴ ᱨᱮᱱᱟᱜ ᱱᱤᱭᱟᱢ ᱞᱮᱠᱟᱛᱮ ᱟᱫᱷᱟᱨ ᱨᱮ ᱫᱚᱦᱚ ᱠᱟᱛᱮᱜ ᱱᱚᱶᱟ ᱵᱤᱞᱭᱟᱱ ᱨᱮᱱᱟᱜ ᱵᱷᱟᱯ ᱫᱟᱵ ᱨᱮᱱᱟᱜ ᱞᱮᱠᱷᱟ ᱦᱩᱭ ᱫᱟᱲᱮᱭᱟᱜ-ᱟ᱾ ᱱᱚᱶᱟ ᱵᱤᱞᱭᱟᱱ ᱨᱮᱱᱟᱜ ᱥᱟᱱᱟᱢ ᱵᱷᱟᱯ ᱫᱟᱵ ᱵᱟᱱᱟᱨ ᱥᱚᱞᱤᱰ ᱨᱮᱱᱟᱜ ᱥᱩᱫᱷ ᱵᱷᱟᱯ ᱫᱟᱵ ᱥᱮ ᱨᱮᱱᱟᱜ ᱵᱷᱟᱨᱤᱛ ᱭᱚᱜᱭᱚ (weighted sum) ᱨᱮᱱᱟᱜ ᱵᱟᱨᱟᱵᱟᱨᱤ ᱦᱩᱭᱩᱜ ᱟᱺ ᱚᱱᱟᱛᱮ ᱵᱟᱨᱭᱟ ᱥᱚᱞᱤᱰ A ᱟᱨ B ᱨᱮᱱᱟᱜ ᱵᱤᱞᱭᱚᱱ ᱥᱮᱞᱮᱫ ᱵᱷᱟᱯ ᱫᱟᱵᱟᱣ ᱟᱭᱢᱟ ᱞᱮᱠᱟᱱᱟᱜ
ᱪᱮᱫᱟᱜ ᱥᱮ ᱥᱟᱱᱟᱢ ᱢᱚᱞ ᱟᱸᱥᱷ ᱨᱮᱱᱟᱜ ᱡᱚᱲ ᱑ ᱦᱩᱭᱩᱜ ᱠᱟᱱᱟ, ᱚᱱᱟᱛᱮ ᱺ
- .
ᱥᱚᱫᱚᱨᱟᱭ ᱡᱮ ᱵᱟᱨᱭᱟ ᱥᱚᱞᱤᱰ ᱨᱮᱱᱟᱜ ᱥᱮᱞᱮᱫ ᱵᱷᱟᱯ ᱫᱟᱵ ᱢᱚᱞ ᱟᱸᱥᱷ ᱨᱮᱱᱟᱜ ᱢᱤᱫ ᱨᱮᱠᱷᱤᱠ ᱯᱷᱟᱞᱟᱱ(ᱪᱤᱛᱟᱹᱨ ᱨᱮ ᱧᱮᱞᱢᱮ)
ᱫᱷᱮᱭᱚᱱ ᱢᱮ ᱡᱮ ᱡᱩᱫᱤ ᱟᱣᱥᱯᱥᱷᱤᱞ ᱵᱤᱞᱮᱭ (ᱣᱟᱥᱯ ᱫᱟᱵ=᱐) ᱫᱚ ᱡᱟᱦᱟᱱ ᱵᱤᱞᱭᱟᱱ ᱨᱮ ᱢᱮᱥᱟ ᱦᱩᱭᱩᱜ ᱠᱟᱱᱟ ᱠᱷᱟᱱ ᱱᱚᱶᱟ ᱧᱟᱢ ᱮᱱᱟ ᱡᱮ ᱱᱚᱶᱟ ᱵᱤᱞᱭᱟᱱ ᱨᱮᱱᱟᱜ ᱵᱷᱟᱯ ᱫᱟᱵ, ᱥᱩᱫᱷ ᱵᱤᱞᱟᱭᱟᱱ ᱨᱮᱱᱟᱜ ᱵᱷᱟᱯ ᱫᱟᱵ ᱠᱷᱚᱱ ᱠᱚᱢ ᱜᱮᱭᱟ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ F.-M. Raoult (1886) "Loi générale des tensions de vapeur des dissolvants" (General law of vapor pressures of solvents), Comptes rendus, 104 : 1430–1433.


text:
ᱪᱮᱠᱷᱚᱵᱽ ᱟᱱᱴᱚᱱ
ᱪᱮᱠᱷᱚᱵᱽ ᱟᱱᱴᱚᱱ
Anton Pavlovich Chekhov (ᱨᱩᱥᱤᱭᱟᱹ :AHTóH ПáBлoBич ЧéxoB, IPA: [ʌnˈton ˈpavləvʲɪtɕ ˈtɕɛxəf]) ; [ᱡᱟᱱᱩᱣᱟᱨᱤ ᱙, ᱑᱘᱖᱐ - ᱑᱕, ᱡᱩᱞᱟᱭ ᱑᱙᱐᱔] ᱨᱩᱥ ᱨᱤᱱᱤᱡ ᱠᱟᱹᱦᱱᱤ ᱞᱟᱹᱱᱟᱹᱭᱤᱭᱟᱹ ᱟᱨ ᱜᱟᱭᱟᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱷᱟᱴᱚ ᱢᱟᱪᱷᱟ ᱥᱟᱶᱦᱮᱫᱤᱭᱟᱹ ᱡᱤᱭᱚᱱ ᱨᱮ ᱩᱱᱤ ᱨᱩᱥᱤ ᱯᱟᱹᱨᱥᱤ ᱫᱚ ᱯᱩᱱᱭᱟᱹ ᱠᱟᱞᱡᱚᱭᱤ ᱜᱟᱭᱟᱱ ᱮ ᱮᱢ ᱠᱮᱜᱼᱟ ᱛᱤᱱ ᱡᱚᱦᱚᱜ ᱩᱱᱤᱭᱟᱜ ᱠᱟᱹᱦᱱᱤ ᱠᱚᱫᱚ ᱡᱮᱜᱮᱛ ᱨᱤᱱ ᱛᱩᱞᱟᱹᱡᱚᱠᱷᱤᱭᱟᱹ ᱟᱨ ᱜᱟᱞᱚᱪᱤᱭᱟᱹ ᱠᱚ ᱫᱟᱨᱟᱭ ᱛᱮ ᱟᱹᱰᱤ ᱢᱟᱹᱱ ᱥᱟᱛᱞᱟᱜ ᱥᱟᱨᱦᱟᱣᱱᱟ ᱠᱚ ᱪᱟᱞ ᱟᱜ ᱠᱟᱱ ᱛᱟᱦᱮᱸᱫ ᱾ ᱪᱮᱠᱷᱚᱵᱽ ᱟᱡᱟᱜ ᱥᱟᱶᱦᱮᱫᱤᱭᱟᱹ ᱡᱤᱭᱚᱱ ᱨᱮᱭᱟᱜ ᱚᱠᱛᱚᱨᱮ ᱵᱟᱹᱲᱛᱤ ᱠᱟᱭᱛᱮ ᱛᱤᱠᱷᱪᱷᱟᱹ ᱟᱨ ᱵᱮᱵᱽᱥᱟᱭ ᱠᱟᱹᱢᱤ ᱨᱮ ᱜᱷᱳᱲ ᱮ ᱛᱟᱦᱮᱸ ᱞᱮᱱᱟ ᱾ ᱩᱱᱤᱭ ᱢᱮᱱ ᱛᱟᱦᱮᱸᱱᱚᱜ ᱫᱚ ᱛᱤᱠᱪᱷᱟᱹ ᱫᱚ ᱤᱧᱤᱡ ᱫᱷᱚᱨᱚᱢ ᱮᱨᱟ ᱟᱨ ᱥᱟᱶᱦᱮᱫ ᱫᱚ ᱤᱧᱤᱡ ᱫᱩᱞᱟᱹᱲᱤᱭᱟᱹ ᱾
ᱡᱟᱱᱟᱢ ᱟᱨ ᱚᱞ ᱯᱚᱲᱦᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱩᱱᱤᱭᱟᱜ ᱡᱟᱱᱟᱢ ᱫᱚ ᱫᱩᱠᱷᱤᱱ ᱨᱩᱥ ᱨᱮᱭᱟᱜ ᱛᱚᱜᱟᱱᱨᱳᱜᱽ ᱨᱮ ᱒᱙ ᱡᱟᱱᱩᱣᱟᱨᱤ ᱑᱘᱖᱐ ᱥᱟᱞᱮᱨᱮ ᱢᱤᱫ ᱫᱚᱠᱟᱱᱤᱭᱟᱹ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱾ ᱑᱘᱖᱘ ᱠᱷᱚᱱ ᱑᱘᱗᱙ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱫᱚ ᱩᱱᱩᱥᱩᱞ ᱟᱥᱲᱟ ᱨᱮ ᱥᱮᱪᱮᱫ ᱮ ᱟᱨᱡᱟᱣ ᱠᱮᱜᱼᱟ ᱾ ᱑᱘᱗᱙ ᱠᱷᱚᱱ ᱑᱘᱘᱔ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱫᱚ ᱢᱟᱥᱠᱳ ᱨᱮᱭᱟᱜ ᱢᱮᱰᱤᱠᱟᱞ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱮ ᱯᱩᱨᱟᱹᱣ ᱠᱮᱜᱼᱟ ᱟᱨ ᱰᱟᱠᱛᱚᱨᱤ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱜᱼᱟ ᱾
ᱡᱤᱭᱚᱱ ᱩᱯᱨᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱘᱘᱐ ᱨᱮ ᱪᱮᱠᱷᱚᱵᱽ ᱫᱚ ᱟᱡᱟᱜ ᱯᱩᱭᱞᱩ ᱠᱟᱹᱦᱱᱤᱭ ᱯᱟᱨᱥᱟᱞ ᱠᱮᱜᱼᱟ ᱟᱨ ᱑᱘᱘᱔ ᱨᱮ ᱚᱱᱟ ᱨᱮᱭᱟᱜ ᱟᱡᱟᱜ ᱯᱩᱭᱞᱩ ᱠᱟᱹᱦᱱᱤ ᱜᱩᱸᱴ ᱚᱰᱚᱠ ᱮᱱᱟ ᱾ ᱑᱘᱘᱖ ᱨᱮ "ᱨᱚᱝᱜᱚᱵᱤᱨᱤᱜᱤ ᱠᱟᱹᱦᱱᱤ ᱠᱚ" ᱧᱩᱛᱩᱢᱟᱱ ᱯᱩᱛᱷᱤ ᱯᱟᱨᱥᱟᱞ ᱮᱱᱟ ᱟᱨ ᱑᱘᱘᱗ ᱨᱮ ᱯᱩᱭᱞᱩ ᱜᱟᱭᱟᱱ "ᱤᱵᱟᱱ" ᱑᱘᱙᱐ ᱨᱮ ᱪᱮᱠᱷᱚᱵᱽ ᱫᱚ ᱥᱚᱠᱷᱟᱝᱤᱱ ᱰᱷᱤᱯ ᱮ ᱥᱟᱸᱜᱷᱟᱨ ᱠᱮᱜᱼᱟ ᱡᱟᱦᱟᱸᱨᱮ ᱩᱱᱤ ᱫᱮᱥ ᱵᱟᱦᱮᱨ ᱟᱠᱟᱱ ᱦᱚᱲ ᱠᱚᱣᱟᱜ ᱦᱟᱨᱠᱮᱛᱟᱱᱟᱜ ᱡᱤᱭᱚᱱ ᱮ ᱩᱨᱩᱢ ᱧᱟᱢ ᱠᱮᱜᱼᱟ ᱾ ᱱᱚᱣᱟ ᱥᱟᱸᱜᱷᱟᱨ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ "ᱥᱚᱠᱷᱟᱞᱤᱱ ᱤᱡᱽᱞᱟᱸᱰ" ᱧᱩᱛᱩᱢᱟᱱ ᱢᱤᱫ ᱯᱚᱛᱚᱵ ᱮ ᱚᱞ ᱠᱮᱜᱼᱟ ᱾ ᱑᱘᱙᱒ ᱠᱷᱚᱱ ᱑᱘᱙᱙ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱢᱟᱥᱠᱳ ᱨᱮᱭᱟᱜ ᱠᱱᱝᱠᱨᱤᱴ ᱟᱹᱛᱩ "ᱢᱮᱞᱤᱠᱷᱳᱵᱳ" ᱨᱮᱭ ᱛᱟᱦᱮᱸ ᱞᱮᱱᱟ ᱾ ᱱᱚᱶᱟ ᱥᱮᱨᱢᱟ ᱨᱮ ᱟᱠᱟᱞ ᱚᱠᱛᱚ ᱨᱮ ᱪᱮᱠᱷᱚᱵᱽ ᱫᱚ ᱪᱟᱹᱥᱤ ᱠᱚ ᱜᱚᱲᱚ ᱥᱚᱦᱚᱫ ᱠᱚ ᱨᱮᱭᱟᱜ ᱮ ᱠᱩᱨᱩᱢᱩᱴᱩ ᱠᱮᱜᱼᱟ ᱟᱨ ᱦᱟᱹᱭᱡᱟᱹ ᱛᱮ ᱦᱟᱨᱠᱮᱛᱚᱜ ᱠᱟᱱ ᱚᱠᱛᱚ ᱨᱮᱦᱚᱸ ᱟᱹᱰᱤ ᱪᱩᱦᱩᱞ ᱢᱚᱱᱮᱛᱮ ᱰᱟᱠᱛᱚᱨᱤ ᱠᱟᱹᱢᱤᱭ ᱛᱚᱨᱟᱣ ᱞᱮᱜᱼᱟ ᱾ ᱑᱘᱙᱙ ᱨᱮ ᱪᱮᱠᱷᱚᱵᱽ ᱮ ᱵᱮᱢᱟᱨ ᱮᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤ ᱠᱨᱤᱢ (ᱠᱨᱟᱭᱢᱤᱭᱟ) ᱨᱮᱭᱟᱜ ᱭᱮᱞᱴᱟ ᱱᱟᱜᱟᱨ ᱨᱮᱭ ᱵᱟᱥᱟ ᱵᱚᱥᱠᱚᱫ ᱮᱱᱟ ᱾ ᱚᱸᱰᱮ ᱪᱮᱠᱷᱚᱵᱽ ᱫᱚ ᱜᱳᱨᱠᱤ ᱥᱟᱞᱟᱜ ᱮ ᱩᱯᱨᱩᱢ ᱮᱱᱟ ᱾
ᱢᱟᱹᱱ ᱦᱟᱞᱟᱝ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱐᱒ ᱨᱮ ᱪᱮᱠᱷᱳᱵᱽ ᱫᱚ "ᱥᱚᱱᱢᱟᱱᱤᱛ ᱮᱠᱟᱰᱮᱢᱤᱥᱤᱭᱟᱱ" ᱥᱤᱨᱯᱷᱟᱹᱭ ᱧᱟᱢ ᱠᱮᱜᱼᱟ ᱾ ᱤᱠᱷᱟᱹᱱ ᱛᱤᱱ ᱡᱚᱦᱚᱜ ᱑᱙᱐᱒ ᱨᱤ ᱨᱩᱥᱤ ᱡᱟᱨ ᱱᱤᱠᱳᱞᱚᱥ ᱫᱚᱥᱟᱨ ᱫᱚ ᱜᱳᱨᱠᱤ ᱞᱟᱹᱜᱤᱫ ᱱᱚᱝᱠᱟᱱ ᱥᱤᱨᱯᱷᱟ ᱮᱥ ᱨᱮᱭᱟᱜ ᱯᱷᱟᱹᱭᱥᱟᱞᱟᱭ ᱡᱟᱸᱜᱮ ᱠᱮᱜᱼᱟ ᱩᱱ ᱡᱚᱦᱚᱜ ᱪᱮᱠᱷᱳᱵᱽ ᱟᱡᱟᱜ ᱵᱤᱨᱳᱫᱷ ᱥᱚᱫᱚᱨ ᱞᱟᱹᱜᱤᱫ ᱛᱮ ᱟᱡᱟᱜ ᱱᱚᱶᱟ ᱞᱟᱯᱷᱟᱝ ᱢᱟᱹᱱ ᱥᱤᱨᱯᱷᱟᱹ ᱵᱟᱝ ᱟᱯᱱᱟᱨ ᱨᱮᱭᱟᱜ ᱮ ᱴᱷᱟᱹᱣᱠᱟᱹᱞᱮᱜᱼᱟ ᱾ ᱑᱙᱐᱑ ᱥᱟᱞᱮᱨᱮ ᱪᱮᱠᱷᱳᱵᱽ ᱫᱚ ᱣᱤᱱᱯᱯᱮᱨ ᱧᱩᱛᱩᱢᱟᱱ ᱜᱟᱭᱟᱱᱤᱭᱟᱹ ᱥᱟᱶ ᱮ ᱵᱟᱯᱞᱟ ᱮᱱᱟ ᱾ ᱟᱡᱤᱡ ᱮᱨᱟ ᱫᱚ ᱚᱱᱟ ᱯᱷᱤᱞᱤᱢ ᱵᱟᱹᱠᱷᱳᱞ ᱨᱤᱱᱤᱡ ᱜᱟᱭᱟᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱨᱮ ᱪᱮᱠᱷᱳᱵᱽ ᱟᱜ ᱟᱹᱰᱤᱜᱟᱱ ᱜᱟᱭᱟᱱ ᱠᱚ ᱩᱫᱩᱜ ᱥᱚᱫᱚᱨ ᱟᱠᱟᱫ ᱛᱟᱦᱮᱸᱱ ᱾ ᱑᱙᱐᱔ ᱥᱟᱞᱮ ᱨᱮᱭᱟᱜ ᱡᱩᱱ ᱨᱮ ᱟᱡᱟᱨ ᱟᱹᱰᱤ ᱨᱤᱦᱤᱴ ᱛᱮ ᱯᱟᱥᱱᱟᱣ ᱮᱱ ᱠᱷᱟᱹᱛᱤᱨ ᱪᱮᱠᱷᱳᱵᱽ ᱫᱚ ᱛᱤᱠᱪᱷᱟᱹᱜ ᱞᱟᱹᱜᱤᱫ ᱡᱚᱨᱢᱟᱱᱤᱭ ᱪᱟᱞᱟᱣ ᱮᱱᱟ ᱾ ᱚᱸᱰᱮᱜᱮ ᱵᱟᱫᱮᱱᱵᱮᱞᱚᱨ ᱱᱟᱜᱟᱨ ᱨᱮ ᱩᱱᱤᱭᱟᱜ ᱡᱤᱣᱤ ᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟ.ᱨᱤ ᱮᱱᱟ ᱾ ᱪᱮᱠᱷᱳᱵᱽ ᱟᱜ ᱥᱚᱢᱟᱫᱷᱤ ᱫᱚ ᱢᱟᱥᱠᱳ ᱨᱮ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Biography at The Literature Network
- "Chekhov's Legacy" by Cornel West at National Public Radio|NPR, 2004
- The International competition of philological, culture and film studies works dedicated to Anton Chekhov's life and creative work
- 201 Stories by Anton Chekhov, translated by Constance Garnett presented in chronological order of Russian publication with annotations.
- AHToH ПaBлoBич ЧexoB. ykaзaTeлb Texts of Chekhov's works in the original Russian, listed in chronological order, and also alphabetically by title. Retrieved June 2013.
- AHToH ПaBлoBич ЧexoB Texts of Chekhov's works in the original Russian. Retrieved 16 February 2007.
- Plays, Three Sisters by Anton Chekhov.